
ЛИЧНА КАРТА ШКОЛЕ

	Пун назив школе
	Основна школа ''Вук Караџић''

	Адреса школе
	22. септембра бр. 13, 19320 Кладово

	Директор школе
	Гордана Јовановић

	Подручје рада
	основна школа

	Телефон
	тел: 019/801-406

	Е-маил адреса
	 оsvukkladovo@gmail.com

	Веб сајт школе
	http://www.oskladovo.edu.rs/

	Број одељења матичне школе
	30

	Број издвојених одељења
	6

	Број група ППП
	0

	Број група продуженог боравка
	3

	Број група обогаћеног једносменског рада
	1

	Број ученика од I до VIII
	758

	Број предшколаца
	6

	Број запослених
	88

	Језик на коме се изводи настава
	Српски језик

	Језици који се уче у школи
	Енглески језик
Француски језик
Румунски језик са елементима националне културе

	Број решења о верификацији школе Орган који је издао решење о верификацији школе
	Решење бр. 022-05-68/2018-07 од 23.8.2018.
Министарство просвете, науке и технолошког развоја

	Матични број школе
	07129696

	Дан школе
	8. новембар




Наша школа је школа са традицијом дугом скоро два века. Основана је 1835. године. Име је добила по Вуку Караџићу, реформатору српског језика и правописа.
Чине је матична школа осморазредних одељења и подручне четвороразредне школе у Великој Врбици, Малој Врбици, Костолу и Новом Сипу. 
У издвојеним одељењима организована је припремна настава за предшколце, а у градској школи продужени боравак и пројекат ОЈР. 
Наставници континуирано усавршавају своје компетенције у складу са иновацијама у образовању, прописима и препорукама Министарства. О њиховом успешном образовном и педагошком раду, између осталог, сведоче и успеси ученика на бројним општинским, окружним и републичким такмичењима, по којима смо међу најбољим школама у општини.
У нашој школи ученицима је омогућено да проширују своја знања и исказују своје таленте укључивањем у рад драмске, литерарне, ликовне, музичке, еколошке, географске, историјске, саобраћајне, као и у рад језичких и спортских секција. Посредством Ученичког парламента и Вршњачког тима дата им је могућност да иницирају акције, учествују у активностима Школе и града и укључују се, заједно са родитељима и наставницима, у хуманитарне акције, приредбе и градске манифестације.
У сталном настојању да што више сарађујемо са ученицима, њиховим родитељима / дзз и локалном заједницом, учествовали смо и учествујемо у различитим пројектима које подржава МП: Обогаћени једносменски рад, ''Здраво растимо'', Дигитална учионица, ''Школа за 21. век'', ''Читалачки клуб'', ''Ђак репортер'', ''Улога ученика у заштити животне средине'' - похвала за најбоље израђен пројекат у конкуренцији 64 школа у Србији, школске 2022/2023. године, ''Промоција олимпијских вредности - поштовање, пријатељство и изузетност'' - школска 2023/2024) који је такође био такмичарског карактера, тачније наша школа освојила је друго место у конкуренцији са још 63 основне школе у Србији, пројекат ''Заједно и безбедно кроз детињство''. 
Поред ових, Школа је била учесник великог броја пројеката на локалном нивоу под покровитељством локалне самоуправе: ''Пажљивко'', Весела чаршија, Дани Дунава, Прича једног старог брода, Кладово у мом срцу, ''Европско из Србије - Кладово, Дунав, Ђердап, токови сећања'', ''Охрабрени родитељи, оснажена деца'', али и учесник међународних пројеката и то: учесник првог циклуса WWF пројекта "Заштићена подручја за природу и људе" који је био осмишљен тако да ученици и наставници из 10 основних и средњих школа из целе земље науче како да живе на одржив начин и креативно заштите природу. Учесници Академије су постали амбасадори Националног парка Ђердап, али и реализатор међународног пројекта мобилности из програма ERAZMUS+ (K1 ''У свету критичког мишљења'' – школска 2022/2023). 
Велику препознатљивост у локалној заједници и шире, Школа остварује и реализацијом приредби, изложби, предавања, радионица у којима нам велику подршку пружају и родитељи.
Поред родитеља подршка школи су и све институције на нивоу општине и шире. У томе нам пружају подршку: Библиотека ''Центар за културу'' Кладово и њихов Библиобус, Добровољно ватрогасно друштво, Спортски савез општине Кладово и спортски клубови, Црвени крст општине Кладово, Туристичка организација општине Кладово, Археолошки музеј Ђердапа, Црква Свети Ђорђе, Удружење грађана за помоћ особама ометеним у развоју ''Нада'', Удружење грађана ''ТРАГ'', Учитељско друштво Кладово, Удружење љубитеља природе ''Дивљина'', АКУД ''Полет''). Неизоставна је сарадња и са: ПС Кладово, Центром за социјални рад, Здравственим центром, јавним и приватним предузећима, Телевизијом Кладово, као и са свим основним школама на територији наше општине, Средњом школом Кладово, Основном музичком школом ''Константин Бабић'' Кладово, Предшколском установом ''Невен'' Кладово, Основном школом ''12. септембар – ИО Кладово''.

Мисија Школе

Ми смо школа која подстиче развој компетенција ученика и наставника, иновира наставни процес, развија функционална знања и вештине, уважава индивидуалне разлике, негује толеранцију и креативност и унапређује развојне ресурсе.

Визија Школе

У наредном периоду желели бисмо да унапредимо компетенције наставника и ученика, обезбедимо подстицајне услове за побољшање образовних постигнућа ученика, размењујемо идеје и искуства и радимо на пројектима са другим школама, унапредимо услове рада, изграђујемо функционалније односе на свим нивоима и дамо све од себе да будемо најбољи што можемо.

Мото Школе

Не морате бити најбољи. Довољно је да будете најбољи што можете!

[bookmark: _Toc242867215]I.2.1	Школски простор, опрема, намештај

	р.бр.    Врсте                                                                      Број                Укупна површина у m2                                                                                                                           

	                                                                                                                               ОБЈЕКАТ Б

	1.   Учионице    						8			340                                                                                                    

	2.   Кабинети						          10			474                                                                                                       

	3.   Канцеларије 						3			  71                                                                                                     

	4.   Радионица						1			  84                                                                                                         

	5.   Фискултурна сала 					1			180

	6.   Зборница							1			  56

	7.   Библиотека						1			100 

	8.   Ходници и степеништа				          14			524

	9.   Остали простор. Мокри чворови, 

	      купатила и свлачионице					5			105 

	У К У П Н О:					          43		          1934

											       АНЕКС

	1.   Кабинети							9			496

	2.   Помоћни кабинети					7			196

	3.   Канцеларије						2			  36

	4.   Учионице специјалне школе				3			108

	5.   Учионице за слофеђо					1			  36

	6.   Учионице за музичко васпитање			3			  54

	7.   Трпезарија						1			231

	8.   Кухиња							1			  42

	9.   Хол, ходници и степениште			          12			441

	10. Остали простор, предпростор,

	      оставе и мокри чворови					6			218

	У К У П Н О:					          45		          1788

											   ОБЈЕКАТ А

	1.   Учионице							4			448

	2.   Кабинети						          11			704

	3.   Канцеларије						4			117

	4.   Фискултурна сала					1			264

	5.   Зборница							1			  56

	6.   Ходници и степениште					8			  90

	7.   Остали простор, мокри чворови,

	      купатила и свлачионице				          10		          1075

	У К У П Н О:					          39		          2754

	ИЗДВОЈЕНА ОДЕЉЕЊА							  Велика Врбица

	1.   Учионице							4			216

	2.   Просторије опште намене				2			  90

	3.   Наставничка канцеларија				1			  18

	4.   Ходници										  54

	У К У П Н О:						7			378

											    Мала Врбица

	1.   Учионице							2			108

	2.   Просторије опште намене				1			  54

	3.   Наставничка канцеларија				2			  30

	4.   Ходници										  66

	У К У П Н О:						5			258

											         Костол

	1.   Учионице							3			159

	2.   Просторије опште намене				2			  56

	3.   Наставничка канцеларија				1			  16

	4.   Ходници										  84

	У К У П Н О:						6			295

											     Давидовац

	1.   Учионице							2			110

	2.   Наставничка канцеларија			 	1		              28

	3.   Просторије опште намене				1			  83

	4.   Ходници										  68

	У К У П Н О:						4			289

											      Нови Сип

	1.   Учионице							3			153

	2.   Наставничка канцеларија				1			  18

	3.   Ходници										  45

	У К У П Н О:						4			216




ОШ ''Вук Караџић'' представља модерну установу која поседује неопходне материјално-техничке услове и разрађене механизме организације за неометано функционисање образовно-васпитног рада како у матичној школи тако и у издвојеним одељењима. 
Школске 2018/2019. године матична школа је, кроз Програм обнове и унапређења објеката јавне намене у јавној својини у области образовања, здравства и социјалне заштите Владе Републике Србије, у потпуности обновљена и санирана. У објектима матичне школе је уграђена нова столарија, урађен нов кров, спољна фасада и унутрашњи зидови, санирани су подови и oкречене учионице, кабинети и фискултурне сале, израђена је нова мрежа електроенергетских инсталација и телекомуникационих сигнализација, као и мрежа инсталације аутоматске детекције и дојаве пожара, замењени мокри чворови и израђен део нове водоводне и канализационе мреже. Школа је опремљена и модерним спољним и унутрашњим видео надзором. Интернет сигнал је доступан у свакој учионици, путем рачунарске мреже, али и свим осталим просторијама Школе преко бежичног сигнала.
У периоду 2018-2022. године, упоредо са санацијом и опремањем матичне школе, радило се и на побољшању материјално-техничких ресурса у издвојеним одељењима. У издвојеном одељењу Костол замењена је столарија и улазна врата, санирана спољашња фасада зграде, постављени су олуци и уређена летња учионица. У осталим издвојеним одељењима окречене су учионице, док је у Малој Врбици осим кречења саниран и кров. 
У овом периоду радило се и на опремању школе намештајем и наставним средствима. 
Школа данас располаже савременим ИКТ средствима . Два дигитална кабинета опремљена су са укупно 30 рачунарских радних јединица за извођење наставе информатике. У настави се још користе и лаптопови, две  интерактивне табле за наставу информатике и једна преносна интерактивна табла за друге предмете. У току је инсталација и 1 LG интерактивна табле коју је школа добила као награду за учешће на конкурсу“ Живот је леп када стварамо заједно“ Компаније LG Electroniks .У свим учионицама разредне наставе,неким кабимнетима предметне наставе за извођење наставе се користе  телевизори, а у осталим су обезбеђени видео-пројектори. Школа поседује и три дрона.
За реализацију наставе физичког и здравственог васпитања користе се две фискултурне сале и спортски терени у дворишту школе. Фискултурне сале опремљене одговарајућим наставним средствима и реквизитима, а терени се редовно одржавају. 
Поред здраве средине пажња је  усмерена и на безбедне услове за рад те се, у том смислу, радило на одржавању система за противпожарну и аутоматску детекцију пожара, као и на редовном одржавању система видео надзора (за потребе надоградње купљен је компјутер, 2 адаптера и 5 нових камера), чиме је спољашњи и унутрашњи наздор подигнут на виши ниво. 
У току школске 2025/2026. године настављено је са побољшањем материјално-техничких услова за рад у циљу унапређења наставе и учења.         
Набављена су нова наставна средства у складу са потребама по стручним већима :   3 беле табле, прибор за математику и технику и технологију (троглови, лењири, угломери  и шетари) , географске карте Србије и Европе за потребе извођења разредне наставе, 1 зидно пројекционо платно, 2 монитора и тастатуре за наставу информатике, реквизити за реализацију наставе физичког и здравственог васпитања. 
          Поред наставних средстава набаљен је и део школског намештаја:  ормари и полице за опремање новог кабинета за продужени боравак, кабинета ликовне културе,  2 кабинета технике и технологијеи два кабинета биологије  (5 ормара, 10 отворених полица-ормара , 2 застакљена ормара).
Од електронске опреме у текућој години купљен је  један рачунар за видео надзор, три монитора, телефонски аутомат, два телевизора и четири штампача.
 Радно окружење у којем бораве и ученици и наставници опремљени су са пет нових ормара, двема застакљеним витринама, десет отворених ормара-полица и десет конференцијских столица. Набављене су и две тастатуре за наставу по инклузији, књиге и три индукционе плоче.  
	Школске 2025/2026. године формиран је мултимедијални кабинет, који се се може користити за одржавање огледних и угледних часова, додатне наставе, пројектне наставе и других облика рада са ученицима.
 За потребе овог кабинета, поред опреме које је школа поседовала (рачунара инерактивна табла, пројектор, 3 дрона и робот),  набављен је VR систем и 3Д штампач. За пружање подршке ученицима нижих разреда, поготуву првог, купљен је и АБЦ мастер софтер. 
Поред здраве средине пажња је била усмерена и на безбедне услове за рад и боравак у школи, тако да се радило на редовном одржавању система за противпожарну и аутоматску детекцију пожара, као и на редовном одржавању система видео надзора. 
[bookmark: _Hlk241829075]Услови за рад су знатно побољшани и климатизацијом просторија које су највише изложене сунцу. На почетку године набављено је укупно 6 клима уређаја (хол објркта Б, 2 учионице на другом спрату објекта Б и 2 учионице на трећем спрату објекта А). У августу је урађена је и климатизација велике фискултурне сале. 
 Из локалног буџета су поред средстава за редовно функционисање школе, обезбеђена средства за набавку уџбеника за ученике првог разреда. 

У школској 2025/2026. годину 30 наставника предметне наставе, 31 наставника разредне наставе. За продужени боравак било је задужено три наставника разредне наставе, 8 наставника разредне и предметне наставе релазивовале је активности из пројекта Обогаћени једносменски рад. 
Поред директора, помоћника директора школа је имала 3 стручна сарадника (психолога, специјалног педагога и библиотекара). 
Додатну подршку ученицима је пружао и дефектолог-логодеп. 
Настава је била  стручно заступљена, сем дела наставе математике и физике. 
	НАСТАВНО ОСОБЉЕ

	Редни број
	Презиме и име наставника
	Наставни предмет који предаје
	Врста стручне спреме
	Степен стручности
	

Год. рад. стажа 
	

Лиценца
	
% ангаж. у школи 
	% ангаж. у другој школи

	1
	Стојановић -Милић Наташа
	Српски језик
	ВСС
	VII
	24
	да
	
	

	2
	Стојановић Марина
	Српски језик
	ВСС
	VII
	26
	да
	
	

	3
	Марија Лазаревић-Королија
	Српски језик
	ВСС
	VII
	13
	да
	
	

	4
	Сунчица Стојановић Бондокић
	Српски језик
	ВСС
	VII
	7
	не
	
	

	5
	Симић Радмила
	Енглески језик
	ВСС
	VII
	29
	да
	
	

	6
	Сперлић Љиља
	
Енглески језик

	ВСС
	VII
	27
	да
	
	

	7
	Ступаревић Марина
	Француски језик
	ВСС
	VII
	23
	да
	
	

	8
	Груичић Марко
	Француски језик   
	ВСС
	VII
	16
	да
	
	

	9
	Драгана Стојковска
	Француски језик
	ВСС
	VII
	15
	да
	
	

	10
	Ана Сорејевић
	Математика
	ВСС
	VII
	
	не
	
	

	11
	Чедомир Тимовски
	Математика
ТиТ
	ВШ
	VI
	3
	не
	
	

	12
	Казаковић Зоран
	Математика
TиТ
	ВСС
	VII
	13
	не
	
	

	13
	Радуловић Дејан
	Математика
	ВШ
	VII
	7
	не
	
	

	14
	Љиљана Болботиновић
	Физика
Информатика и рачунарство
ОЈР

	ВСС
	VII
	5
	не
	
	

	15
	Ирена Грекуловић
	Хемија
	ВCC
	VII
	14
	да
	
	

	16
	Симић-Добрић Сузана
	Биологија
	ВСС
	VII
	23
	да
	
	

	17
	Белић Марица
	Биологија
	ВСС
	VII
	15
	не
	
	-

	18
	Груичић Нада
	Географија
Грађанско васп.
СНА
	ВСС
	VII
	15
	да
	
	

	19
	Николић-Радуловић Ивана
	Историја
	ВСС
	VII
	16
	да
	
	

	20
	Ана Стојановић
	Историја
	ВСС
	VII
	15
	да
	
	

	21
	Радуловић Бобан
	Географија
	ВСС
	VII
	25
	да
	
	

	22
	Поповић Дарко
	Техника и технологија
	ВСС
	VII
	
	да
	
	

	23
	Радоњић Зоран
	Техника и технологија
Информатика и рачунарство
СНА

	ВСС
	VII
	20
	да
	
	

	24
	Михајловић Дејан
	Информатика и рачунарство
	ВСС
	VII
	22
	не
	
	

	25
	Милановић Александар 
	Ликовна култура
	ВСС
	VII
	8
	не
	
	

	26
	Младеновић Оливера
	Музичка култура
	ВПШ
	VI
	33
	да
	
	

	27
	Ђурђановић Љиљана
	Физичко  и здр. васпитање, ОФА
	ВСС
	VII
	26
	да
	
	

	28
	Пузић Милан
	Физичко  и здр. васпитање, ОФА
СНА

	ВСС
	VII
	1
	да
	
	

	29
	Мирјана Младеновић
	Физичко и здр.васпитање,  ОФА
СНА
	ВСС
	VII
	6
	да
	
	

	30
	Шејњановић Александар
	Информатика и рачунарство
	ВСС
	VII
	12
	да
	
	

	31
	Ницуловић Дамир
	Наставник разредне наставе
	ВСС
	VII
	15
	да
	
	

	32
	Богдановић Мима
	Наставник разредне наставе
	ВСС
	VII
	28
	да
	
	

	33
	Манојловић Љубинка
	Наставник разредне наставе
	ВСС
	VII
	25
	да
	
	

	34
	Вулпић Љубинка
	Наставник разредне наставе
	ПА
	VI
	26
	да
	
	

	35
	Брчеревић Марица 
	Наставник разредне наставе
	ВСС
	VII
	30
	да
	
	

	36
	Митић-Милетић Снежана 
	Наставник разредне наставе
	ВСС
	VII
	31
	да
	
	

	37
	Радосављевић Јелица 
	Наставник разредне наставе
	ВСС
	VII
	33
	да
	
	

	38
	Стефановић Радмила
	Наставник разредне наставе
	ВСС
	VII
	28
	да
	
	

	39
	Думељић Марина 
	Наставник разредне наставе
	ВСС
	VII
	25
	да
	
	

	40
	Јовановић Славица 
	Наставник разредне наставе
	ВСС
	VII
	30
	да
	
	

	41
	Модрић Јованка 
	Наставник разредне наставе
	ВСС
	VII
	34
	да
	
	

	42
	Данијела Пантелић 
	Наставник разредне наставе
	ВСС
	VII
	30
	да
	
	

	43
	Милена Крстић
	Наставник разредне наставе
	ВСС
	VII
	
	да
	
	

	44
	Казаковић Јасмина 
	Наставник разредне наставе
	ВСС
	VII
	23
	да
	
	

	45
	Пакаловић Марина 
	Наставник разредне наставе
	ВСС
	VII
	26
	да
	
	

	46
	Јакшић Драгана
	Наставник разредне наставе
	ВСС
	VII
	19
	да
	
	

	47
	Јаношевић Слободанка
	Наставник разредне наставе
	ПА
	VI
	33
	да
	
	

	48
	Бајрамовић Љиљана
	Наставник разредне наставе
	ВСС
	VII
	11
	не
	
	

	49
	Ружојевић Драган
	Наставник разредне наставе
	ПА
	VI
	29
	да
	
	

	50
	Милановић Оливера
	Наставник разредне наставе
	ВСС
	VII
	24
	да
	
	

	51
	Младеновић Зорица
	Енглески језик- разредна настава
	ВСС
	VII
	19
	да
	
	

	52
	Марија Будујкић
	Наставник разредне наставе 
	ПА
	VI
	
	да
	
	

	53
	Букатаревић Катарина
	Енглески језик- разредна настава, Грађанско васпитање
	ВСС
	VII
	17
	да
	
	

	54
	Србуловић Николина
	Православни катихизис- Верска настава
	ВСС
	VII
	16
	не
	
	

	55
	Душан Динић
	Православни катихизис- Верска настава
	ВСС
	VI
	1
	не
	
	

	56
	Шолкотовић Силвиа-Диана
	Румунски јез. са ел. националне културе
	ВСС
	VII
	9
	не
	
	

	57
	Костандин Чулић
	Наставник у продуженом боравку
	ПА
	VI
	30
	да
	
	

	58
	Тамара Ницуловић
	Музичка култура
Грађанско васпитање
ОЈР
	ВСС
	VII
	2
	не
	
	

	59
	Софија Петровић-Србуловић
	Наставник разредне наставе
	ВСС
	VII
	36
	да
	100
	

	60
	Слађана Степановић Киломовић
	Грађанско васпитање
	ВСС
	VII
	4
	не
	10
	

	61
	Марина Мандић Мајовић
	Наставник разредне наставе
	ВСС
	VII
	7
	не
	30
	







	ВАННАСТАВНО ОСОБЉЕ

	Редни број
	Презиме и име
	Врста стручне спреме
	Степен стручно-сти
	Године радног стажа
	Радно место
	% ангажовања у школи

	1.
	Јовановић Гордана
	Професор биологије
	VII
	28
	Директор школе
	

	2.
	Михајловић Дејан
	Професор информатике и рачунарства
	VII
	22
	Помоћник директора
	

	3.
	Томић Катарина
	Дипл. филолог румунског  језика
	VII
	17
	Помоћник директора
	

	4.
	Бојана Микић-Ђуркић
	Мастер психолог
	VII
	3
	Психолог
	

	5.
	Слађана Степановић-Киломовић
	Дипл. спец. педагог
	VII
	4
	Специјални педагог
Логопед
	

	6.
	Јелена Савићевић
	Дипл. филолог за српски језик и књижевност
	VII
	11
	Библиотекар
	

	7.
	Пуциникић Бранислав
	Дипломирани правник
	VII
	18
	Секретар школе
	

	8.
	Перић Видосава
	економски техничар
	IV
	40
	Референт за правне, кадровске и админ. послове
	

	9.
	Балановић Зага
	струковни економиста
	VI
	18
	Шеф рачуноводства
	

	10.
	Јовановић Тијана
	струковни економиста 
	VI
II
	23
	Шеф рачуноводства
Сервирка
	

	11.
	Бораковић Милица
	техн. хем. технол. струке
	II
	13
	Сервирка 
	

	12.
	Гинић Дејан
	бродомашински тех.
	IV
	19
	Домар
	

	13.
	Првуловић Дејан
	наутички техничар
	IV/I
	11
	Домар
Чистач
	

	14.
	Керебић Миле
	основно образовање
	I
	14
	Чистач
	

	15.
	Ђорђевић Брана
	основно образовање
	I
	32
	Чистачица
	

	16.
	Јанковић Драган
	основно образовање
	I
	10
	Чистач
	

	17.
	Костандиновић Мирјана
	основно образовање
	I
	7
	Чистачица
	

	18.
	Урлојевић Славица
	основно образовање
	I
	6
	Чистачица
	

	19.
	Шујерановић Јасмина
	основно образовање
	I
	19
	Чистачица
	

	20.
	Шомоновић Снежана
	основно образовање
	I
	20
	Чистачица
	

	21.
	Скрлатовић Мирјана
	основно образовање
	I
	3
	Чистачица
	

	22.
	Мариновић Сузана
	основно образовање
	I
	1
	Чистачица
	

	23.
	Јојкић Марина
	основно образовање
	I
	18
	Чистачица
	

	24.
	Стаменковић Веса
	основно образовање
	I
	32
	Чистачица
	

	25.
	Грујић Драгана
	основно образовање
	I
	1
	Чистачица
	

	26.
	Точаковић Жаклина
	основно образовање
	I
	13
	Чистачица
	

	27.
	Костачевић Мила
	основно образовање
	I
	19
	Чистачица
	

	28.
	Поповић Ружа
	основно образовање
	I
	39
	Чистачица
	

	29.
	Костандиновић Тања
	основно образовање
	I
	8
	Чистачица
	

	30.
	Здравковић Мариа
	основно образовање
	I
	4
	Чистачица
	




[bookmark: _Toc242867217]I.4	ПРИОРИТЕТИ И ПОТРЕБЕ У РАЗВОЈУ ШКОЛЕ ШКОЛСКЕ2025/2026.   

[bookmark: _Hlk242391991]Стручни актив за развојно планирање одредио је развојне приоритете, циљеве и задатке за школску 2025-2026. годину на основу анализе Извештаја о реализацији Развојног плана Школе за 2024-2025. годину и Извештаја о самовредновању за 2024-2025. годину.
Приоритети су:
1. Побољшање образовних постигнућа ученика
1. Подизање  компетенција запослених
1. Побољшање услова рада

Циљеви су:
· Унапређивање материјално-техничке опремљености школе
· Унапређивање образовно- васпитног рада
· Унапређивање знања, вештина и способности ученика
· Пружање подршке ученицима 
· Унапређивање безбедности у школи
· Јачање сарадње на свим нивоима
· Програмирање и планирање образовно-васпитног рада је у функцији квалитетног рада Школе

Задаци су:	
· Адаптација хола објекта Б за  сценско извођење, манифестације и школска окупљања
· Адаптација,  и опремање кухиње за припремање хране
· Постизање задатих параметара за сва три нивоа постигнућа на Завршном испиту
· Едукација ученика и наставника за примену дигиталних технологија
· Развијање предметних и међупредметних пројеката
· Обезбеђивање додатне подршке ученицима са изузетним способностима и посебним интересовањима  за поједине области или наставне предмете 
· Конкурисање и учешће у пројектима који се баве превенцијом нaсиља
· Спровођење истраживања у Школи
· Предузимање разноврсних мера за пружање подршке ученицима 
· Организовање  активности које укључују родитеље, ученике и наставнике 
· Надоградња  школских документа у складу са законском нормом 

Акциони план РПШ за школску 2025/2026. годину садржao je  активности које су уграђене у годишње планове наставника, стручних сарадника, Ученичког парламента, Вршњачког тима, стручних органа и Тимова, а био је оријентисан је пре свега ка приоритетним областима вредновања: Постигнућа ученика, Настава и учење и Организација рада школе, управљање људским и материјалним ресурсима. Осим тога Планом су обухваћене и остале области промена: Подршка ученицима, Етос и Планирање, програмирање и извештавање.


[bookmark: _Toc242867218]I.5	ГОДИШЊИ ИЗВЕШТАЈ О РЕАЛИЗАЦИЈИ АКЦИОНОГ ПЛАНА РПШ 2025/2026. ГОДИНЕ 

Нови Развојни план Школе (2023-2026) усвојен је на Школском одбору 12.4.2023. године (под бројем 166/I-2). Стручни актив за развојно планирање одредио је развојне приоритете, циљеве и задатке за школску 2025-2026. годину на основу анализе  Извештаја о реализацији Развојног плана Школе за 2024-2025. годину и Извештаја о самовредновању за 2024-2025. годину. Развојни приоритети за ову школску годину су: побољшање образовних постигнућа ученика, подизање компетенција запослених, побољшање услова рада. Циљеви за ову школску годину су усмерени ка: унапређивању материјално-техничке опремљености школе, унапређивању образовно- васпитног рада, унапређивању знања, вештина и способности ученика, пружању подршке ученицима, унапређивању безбедности у школи, јачању сарадње на свим нивоима, програмирању и планирању образовно-васпитног рада је у функцији квалитетног рада Школе. У складу са приоритетима и циљевима издвојени су следећи задаци: адаптација хола објекта Б за  сценско извођење, манифестације и школска окупљања, адаптација,  и опремање кухиње за припремање хране, постизање задатих параметара  за сва три нивоа постигнућа на Завршном  испиту, едукација ученика и наставника за примену дигиталних технологија, развијање предметних и међупредметних пројеката, обезбеђивање додатне подршке ученицима са изузетним способностима и посебним интересовањима  за поједине области или наставне предмете, конкурисање и учешће у пројектима који се баве превенцијом нaсиља, спровођење истраживања у Школи, предузимање разноврсних мера за пружање подршке ученицима, организовање  активности које укључују родитеље, ученике и наставнике, надоградња  школских документа у складу са законском нормом.
Акциони план РПШ за школску 2025/2026. годину садржи активности које су уграђене у годишње планове наставника, стручних сарадника, Ученичког парламента, Вршњачког тима, стручних органа и Тимова и оријентисан је пре свега ка приоритетним областима вредновања: Постигнућа ученика, Настава и учење и Организација рада школе, управљање људским и материјалним ресурсима. Осим тога Планом су обухваћене и остале области промена: Подршка ученицима, Етос и Планирање, програмирање и извештавање.
[bookmark: _Hlk155890158]Акциони план је усвојен на школском одбору под бројем 446 од 12.9.2025. године. 
Током  школске 2025/26. године Стручни актив за развојно планирање је сарађивао са свим носиоцима  планираних активности ради планирања, усклађивања  и реализације планираних активности. Заједничким залагањем успели смо да остваримо велики број  планираних  активности из Акционог плана за школску 2025/2026.годину. 
	Резултати евалуације представљени су  појединачно и у сладу са приоритетима за сваку област промена.
[bookmark: _Hlk170160975]	
Прва приоритетна област промена у Акционом плану за ову школску годину Образовна постигнућа. У оквиру ове приоритетне области реализоване су следеће активности:
1. Часови припремне наставе за завршни испит планирају се у складу са индивидуалним карактеристикама ученика и реализовани су према утврђеном  плану током другог полугодишта и у континуитету од првог до дванаестог јуна. Наставници математике су диференцирали припремну наставу тако што су  током другог полугодишта држали часове у два термина. Један термин је био предвиђен за провежбавање градива обухваћеног захтевима задатака напредног нивоа, а други за провежбавање градива обухваћеног захтевима задатака основног и средњег нивоа. На часовима се користе тестови са завршног испита из претходних година, а поједини наставници користе и писа тестове;
2. Поједини наставници прилагођавају тестове знања формату тестова са Завршног испита; 
3. Навикавамо  ученике на самостални рад  коришћењем различитих извора знања, задатака и метода рада кроз пројектне и истраживачке задатке тако да ученици користе различите изворе знања на редовним часовима, али је то и саставни део припрема за јавне/угледне/огледне часове;
4. На часовима одељењског старешине реализована су предавања о иновативним методама, техникама и начинима учења (Иновативне методе, технике и начини учења у 4. 6. и 7.  разреду); 
5. Реализован је већи број културно‑образовних посета установама, институцијама и сајмовима. Ученици су посетили Сајам књига у Београду, представу „Пажљивкова правила у саобраћају“, изложбу „Школа кроз време“ (у школском музеју отвореном поводом 190 година постојања школе), „Иван и таленти“ у тврђави Фетислам (дружење са глумцем Иваном Јефтовићем), музичко-едукативни концерт „Боки и крокоРокодилоси“, позоришни мјузикл „Девојчицa из шуме“ и представу „Веселе чаролије“; светосавску приредбу „Света небеска литургија“; школску приредбу „Књига, језик, образовање – 190 година светлости“ дружили су се и са библиотекарима у Библиобусу и Библиотеци „Центар за културу“; посетили су и Дом са одрасле и старе „Топаловић“, Удружење „Нада“; Археолошки музеј у оквиру пројекта „Приче из прошлости 2“ које реализује Удружење „Траг“ и ученици наше школе; посетили су  манастир Свете Тројице у Манастирици; били су на концерту Душана Свилара;  обишли су Средњу школу Кладово и  ХЕ „Ђердап“.
6. Успеси и ангажовање ученика континуирано су промовисани путем Сајта и Фејсбук странице школе;
7. Ревидиран је и допуњен Правилника о проглашењу ученика генерације (Усвојен на Школском одбору 12.9.2025. и заведен под бројем 446/I/13).

[bookmark: _Hlk155867531]У области Наставе и учења реализоване су бројне активности усмерене на унапређивање квалитета наставног процеса и развој компетенција наставника и ученика. У складу са развојним приоритетима, циљевима и задацима дефинисане су и остварене, у потпуности или у већој мери, све планиране  активности:
1. Прикупљени су примери добре праксе и  објављени на Сајту школе у рубрици Документа (Зборник „Примери добре праксе). Иначе, у писаној фоми су доступне све припреме са угледних, огледних, јавних и предметних часова које су прикупљене приликом педагошког надзора;
2. Ученици су имали прилику да се упознају са функционалностима 3Д штампача на угледном часу Дарка Поповића; у специјализованом кабинету информатике поред 3Дштампача доступан им је и VR HeadSet; 
3. Унапређене  су компетенције наставника за коришћење савремене образовне технологије. Поједини наставници похађали су следеће обуке у оквиру ове области: AI алати у СТЕМ-у - Моћ смисленог учења!; Програм обуке наставника разредне наставе за предмет Дигитални свет 1 и Дигитални свет 4; Дигитално образовање 2025;
4. [bookmark: _Hlk231638510]На сајту школе у оквиру рубрике Документа у фасцикли Дигитално доба у оквиру секције Публикације за наставнике постављен је документ Управљање алатима за дигитално учење где наставници и ученици могу да се упознају са дигиталним алатима и њиховим безбедним коришћењем. У оквиру ове рубрике налазе се и друге корисне публикације из ове области;
5. У јануару месецу су наставници информатике реализовали интерну обуку за коришћење интерактивне/паметне табле (Наставничко веће);
6. Планирају  се дигитални алати за процену и самопроцену знања ( наставници за ове активности користе дигиталне квизове ( Kahoot, Quizizz...), дигиталне алате (LearningApps...), еучионицу...); у оквиру рубрике Документа у фасцикли Дигитално доба у оквиру секције Публикације за наставнике  наставници могу додатно да се информишу о оцењивању у дигиталном окружењу;
7. У  настави се користе разноврсни дигитални едукативни материјали и образовне технологије (паметна табла, дигитални уџбеници, дигиталне презентације,дигитални квизови, гугл учионица...). Набављен је и образовни софтвер Мозабук за природне науке и 2 тастатуре на ћирилици за образовни софтвер АБЦ за рад у инклузивним оквирима;
8. У нижим разредима се у оквиру ваннаставне активности од  Играчке до рачунара ради програмирање уз помоћ микробита, а у вишој настави је  у оквиру Програмерске секције планирано програмирање дронова и робота; наша школу су на  Републичкој смотри „Знањем за будућност“, на којој се надмећу најмлађи програмери школских робота и дронова, представљале 2 екипе које су постигле запажене резултате;
9. [bookmark: _Hlk231639682][bookmark: _Hlk231658583]Реализоване су 2 тематске недеље. Прве недеље новембра реализована је тематска недеља „У сусрет јубилеју“, посвећена Вуку Караџићу. Учитељи и наставници су јавно презентовали своје активности путем изложби  у холу школе, Дому културе, школском музеју, музеју у основној школи у Малој Врбици. Реализоване су многобројне одељењске и школске активности међу којима се истичу свечана академија, приредба за ученике и родитеље (Књига, језик, образовање – 190 година светлости) и јавни час „Бела њива, црно семе мудра глава која сеје“; у мају је у оквиру тематска недеља „Недеља сећања и заједништва“ у манастиру Свете Тројице реализована радионица „Љубав, вера , нада“ иницирана од стране вршњачког тима и ученичког парламента; овим поводом је на сајту Школе постављена презентација са  спроведеним активностима у издвојеним одељењима и матичној школи реализованим током тематске недеље; 
10. Међупредметне и предузетничке компетенције се реализују кроз сарадњу и координацију активности наставника, односно наставних предмета, иновирањем метода рада на часу, употребом одговарајућих наставних средстава и прилагођавањем садржаја. Ове компетенције су у већој мери остварили реализацијом пројекта „Приче из прошлости 2“ у сарадњи Удружења ТРАГ и ученика ОШ „Вук Караџић“ из Кладова, Новогодишњег базара, пројекта „Кладово-Дунав-Ђердап-токови сећања (у активностима учествовали Уметнички колектив „Једноставно речено“, Креативни студио „Путоказ“ и Библиотека „Центар за културу), пројекта „Пружимо руку“ (Удружење „Занес“, ОШ „12. септембар“, Удружење „Нада“ и Јованка Модрић), пројекта „Ко је била моја бака“ (удружење „Путоказ); реализацијом радионица „Оригами, рибице и ја као кустос''. Реализоване су и многобројне радионице (Европски дан језика, Едукативна радионица „Националног парка“ Ђердап, „Изрази се“, „Још један цветић“, припрема корпи за „Шаренијаду“...). Поједини наставници су се додатно обучавали у овој области (похађали су су стручни скуп Путем предузетништва до функционалних знања ).

[bookmark: _Hlk155863510]Трећа приоритетна област је Организација рада школе, управљање људским и материјалним ресурсима. 
У овој области у потпуности су реализоване активности које се односе на: јачање компетенција запослених, спровођење истраживања у школи и јавну презентацију добијених резултата, који се користе за даље планирање и унапређивање рада школе.Реализоване су следеће активности:
1. [bookmark: _Hlk155865789]Наставници и стручни сарадници су различитим обукама унапредили компетенције  које се односе на подршку развоју личности ученика (похађали су следеће обуке: Уметност васпитања - кључ успеха у образовању и сарадњи са родитељима, Од превенције до подршке: савремени приступи у раду са децом, Инклузија у пракси, Благостање деце и ученика у школи, Стратегије у раду са ученицима који показују проблеме у понашању, Заштита деце са сметњама у развоју у случајевима занемаривања и дискриминације, злостављања и насиља, Васпитање и социјално-емоционално учење у функцији добробити и целовитог развоја деце, Од може до не може, подршка развоју деце, пимена језика саосећања у конфликтним ситуацијама са ученицима, Стратегија у раду са ученицима који показују проблеме у понашању... ). Унапређивању компетенција допринило је и едукација  у оквиру пројекта „Охрабрени родитељи, оснажена деца“ (Удружење „Занес“ ОШ ,„12.октобар“, Удружење „Нада“, ОШ „Вук Караџић“, а подржано од Министарства културе и информисања);
2.  Истраживања у Установи која доприносе унапређивању образовно-васпитног рада (предметни наставници и стручни сарадници су истраживали и анализирали резултате иницијалног процењивања,  Љиља Сперлић је истраживала и  анализирала резултате ЗИ 2024/25. и ПЗИ 2025/26. године. Директорка Гордана Јовановић је спровела истраживање о хоризонталном учењу и истраживање о ефектима спровођења слободних иваннаставних активности, редовне и припремне наставе у сарадњи са Аном Спорејевић и Ученичким парламентом;
3. Јавна презентација спроведених истраживања (резултати истраживања презентовани су на педагошком колегијуму и Наставничком већу, детаљно разматрани  на Стручним већима за области предмета). Резултати  ових истраживања послужили су за креирање оперативног планова наставника, даље праћење напредовања  ученика,  за идентификацију ученика којима је неопходна додатна подршка, за  планирање припремне наставе.

Активности које се односе на адаптацију хола објекта Б и школске кухиње нису реализоване ове школске године.

Четврта  област промена у Акционом плану за ову школску годину била је Подршка ученицима. У области подршке ученицима реализоване су активности усмерене на идентификацију и подршку надареним ученицима, развој социјалних и животних вештина, професионалну оријентацију, као и јачање сарадње са родитељима, локалном заједницом и институцијама. Посебан акценат стављен је на хуманитарне активности, вршњачку подршку и развој толеранције и солидарности. Реализоване су следеће активности:
1. [bookmark: _Hlk231734676]Идентификована су надарена деца. За њих и другу заинтересовану децу шестог, седмог и осмог разреда су одржана су 2 предавања „Методологија писања научно-истраживачких радова и израда презентације“ и 4 радионице из области биологије (овим активностима обухваћено је 25 ученика);
2. Талентовани ученици су укључени у такмичења Центра за таленте Бор. Ученица Лана Катић,уз подршку свог ментора Сузане Симић-Добрић, учествовала на Државном првенству истраживачких радова (освојила 3.место на републичком нивоу и квалификиковала се  за међународни ниво такмичење у изабраној области);
3. [bookmark: _Hlk231735236]Представници школе на челу с директорком у оквиру активности везаних за  „Родитељски кутак“ одржали су  у оквиру пројекта Удружења „Занес“ са представницимa образовних установа, Центрoм за социјални рад, представницима Интерресорне комисије, локалне самоуправе и удружења грађана, родитељима, наставницима и персоналним асистентима трибину „Охрабрени родитељи, оснажена деца“ (17.12.2025) на којој су разматрани различити предлози и саслушани проблеми родитеља ученика из подршке, а све у циљу подизања сарадње Школе, локалне заједице и родитеља;
4. [bookmark: _Hlk231735748]Одељењске старешине су у оквиру ЧОС-а реализовале радионице предвиђене годишњим плановима на којима су ученици развијали међусобно поштовање, сарадњу, солидарност, уважавање различитости међу ученицима, социјалне вештине (Лепа реч и гвоздена врата отвара,Социјални притисак вршњака и проблеми понашања,Преузимање одговорности за начињену штету,Шта бих ја да сам на његовом месту (стоп-размисли-реагуј), Предрасуде и борба против предрасуда, Како нас други слушају и како ми слушамо друге, Проблем дискриминације, Решавање сукоба и конфликтних ситуација, Шта ти осећаш, желим да знам...). У оквиру Дечије недеље одржана је едукативна радионица и трибина „Међугенерацијска толеранција“ и организована посета Старачком  дому „Топаловић“. Осим тога одржане су и  радионица поводом Светског дана менталног здравља, Светског дана толеранције (“Вулкан емоција - пут ка толеранцији”), Међународног дана детета (радионица о правима детета), Међународни дан особа са инвалидитетом („Пружимо руку“);одржана су и радионице Речи које чувају свет, Дан планете Земље, У царству пчела; у Недељи сећања и заједништва ученици су учествовали у радоници  посвећеној документарном филму „Бол“;
5. [bookmark: _Hlk231736618][bookmark: _Hlk231736796][bookmark: _Hlk231673876][bookmark: _Hlk231736939]Ученици чланови Вршњачког тима су поводом обележавања Златног септембра, месеца подршке деци и младима оболелим од малигних болести, у организацији Националног удружења родитеља деце оболеле од рака (НУРДОР)  30. септембра у центру града спровели хуманитарну акцију и реализовао радионицу о правима детета. Ученички парламент је у дечијој недељи у сарадњи са Црвеним крстом организовао хуманитарну акцију „Трка за срећно детињство“. Они су реализовали и активност „Култура младих данас: Од идеје до сцене“ која је имала за циљ размену идеја и веће укључивање младих у културни живот школе и заједнице, учествовали су у обележавању Савиндана, организовали Новогодишњу журку у школи за ученике 7. и 8. разреда, у Недељи сећања и заједништва у манастиру Свете Тројице реализовали су радионицу „Љубав,вера,нада“; пригодно су обележили Међународни дан борбе насиља над женама, Међународни дан детета. На крају школске године Ученички парламент је допринео организацији Сајма/Базара половних уџбеника, реализацији активности током последњег школског дана ученика осмог разреда и спровео анкету о слободним, ваннаставним активностима и настави (резултати анкете показују да ученици углавном позитивно оцењују рад наставника, посебно њихову доступност за додатна објашњења и јасноћу у представљању циљева часа; савремене методе рада и употреба дигиталних алата препознате су као значајан фактор мотивације ученика, али ученици сматрају да их је потребно чешће примењивати; изражена је потреба за већом заступљеношћу сарадничких облика рада, интерактивнијом наставом и активнијим учешћем ученика у процесу учења;истакнута је потреба за проширивањем понуде ваннаставних активностима из области дигиталних вештина, спорта, шаха, музике и плеса, технике...);
6. [bookmark: _Hlk231737339]на часовима одељењског старешине ученици су се кроз радионице из приручника професионална оријентација – Пет корака до одлуке о школи и занимању (Како да откријем своје способности, Не можемо једни без других – упознајмо нека занимања, Моји таленти, Кад порастем бићу...,Ја као учитељ, инжењер, фризер, кројач..., Моја очекивања, Пут способности,  Какав/каква сам у тиму, Самоспознаја-аутопортрет,  Пет корака до одлуке о школи и занимању, Слика савременог света рада и кључне компетенције за занимања, Корак по корак до сазнања, У очима других,  Ја за десет година, У свету врлина и вредности, Образовни профили у средњим школама, Слика савременог света рада и кључне компетенције за занимања,  Критеријум за избор школе, Упознавање са мрежом средњих школа у Србији ) оснаживали за избор будућег занимања и допунили сазнања о разним профилима / занимањима;
7. У осмом разреду пажња је посебно посвећена  едукацији о разним профилима занимања „У свету занимања“. За ову активност наставници су користили ресурсе са сајта Школе  и друге ресурсе;
8. [bookmark: _Hlk231737854]Реални сусрети реализовани су на часовима одељењског старешине  у вишим и нижим разредима укључивањем родитеља као промотера занимања. У оквиру реалних сусрета судија Драгана Антоновић је на часу ОС Дејана Радуловића, у импровизованој судници, пренела ученицима изазове и реалне прилике овог занимања. Осим тога ученици осмог разреда су посетили Средњу школу у Кладову и ХЕ „Ђердап“. Остварена сарадња  са припадницима ПС Кладово који су представили Средњу школу унутрашњих послова и са Пољопривредном и Економско-трговачком школом из Бора које су представиле ученицима предности и погодности њихових профила. Одржан је и заједнички родитељски састанак са родитељима ученика осмог разреда и представницима Средње школе у Кладову. Том приликом промовисана је школа и представљени профили занимања и услови школовања. На крају школске године школу су посетили професори и  ученици градске Средње школе Кладово и још једном представили ученицима  шта их све очекује од смерова које ова школа нуди;
9. [bookmark: _Hlk231738151]Остварена је и сарадња са Новаком Поповићем из Националне службе за запошљавање. Он је посетио ученике осмог разреда и одговарао на питања значајна за професионално усмеравање ученика.
10. Сви неопходни подаци о професионалној оријентацији ученика, као и корисна документа и линкови налазе на сајту школе у оквиру рубрике ,,Кутак за ученике“.
11. Реализована су 4 ИОП3: Ђорђе Турановић (математика), Александра Калиновић (француски језик), Данило Калинић (физика), Наталија Пакаловић (француски језик).  

[bookmark: _Hlk170176468][bookmark: _Hlk155889107]Пета  област промена у Акционом плану за ову школску годину била је Етос. Реализоване активности у овој области допринеле су јачању заједништва, сарадње и позитивне школске климе кроз заједничке активности ученика, родитеља и запослених, хуманитарне акције, стручне обуке и унапређивање рада Тимa за заштиту од насиља.Реализоване су следеће планиране активности:
1. [bookmark: _Hlk231739088]Организована је заједничка радионица за ученике и родитеље која је за циљ имала припремање новогодишњег базара и радионица поводом 8.марта Још један цветић;
2. Реализована  је хуманитарна акција „Трка за срећно детињство“ (Црвени крст) и  „Златни септембар“(НУРДОР);
3. Организован је Сајам половних уџбеника (четвртак, 11.6.2026.)
4. Родитељи као промотери занимања и хобија на ЧОС-у;
5. Током Дечије недеље уприличене су заједничке спортске активност за родитеље и ученике нижих разреда;
6. [bookmark: _Hlk231739567]Организована је трибина за родитеље везана за образовање и васпитање (трибину су водили Зоран Николић, директор Средње школе и Гордана Јовановић, директорка наше школе) и трибина посвећена потребама деце са сметњама у развоју (у оквиру пројекта “Охрабрени родитељи, оснажена деца“);
7. Организована су заједничка дружења за чланове колектива (одлазак на Учитељијаду, забава поводом Дана школе, путовање у Крајову, Новогодишња забава, дружење поводом Савиндана, испраћај пензионера); за ученике и одељењске старешине 7. и 8. разреда организована је Новогодишња журка, а за све остале приредбе приредба поводом Дана школе, Нове године (ОЈР и продужени боравак), Савиндана,Осмог марта. Организоване су и многобројне одељењске приредбе у нижим разредима;
8. [bookmark: _Hlk231739817]Реализоване су обуке јачање компетенција наставника за међусобну комуникацију и сарадњу (Уметност васпитања - кључ успеха у образовању и сарадњи са родитељима, Примена језика саосећања у конфликтним ситуацијама са ученицима);
9.  Континуирано се уређивала страница Тима за заштиту на Сајту школе. Додати су нови садржаји (Дигитално насиље-превенција и реаговање, Деца у дигиталном добу, Превентивне радионице за ученике основне школе...) и обновљен  линк за публикацију Ка сигурном школском окружењу; 
10. Наставници су на Наставничком већу (512/I oд 14.11.2025.) упознати са кључним закључцима са обуке „Реаговање у кризним ситуацијама“;
11. Реализоване су онлајн обуке на националној платформи за превенцију насиља Чувам те (Стратегије у раду са ученицима који показују проблеме у понашању, Поступање запослених у установама образовања и васпитања у ситуацијама дискриминаторног понашања, Породично насиље, Заштита деце са сметњама у развоју у случајевима занемаривања и дискриминације, злостављања и насиља, Васпитање и социјално-емоционално учење у функцији добробити и целовитог развоја деце, Улога установа образовања и васпитања у борби против трговине људима, Поступање запослених у установама образовања и васпитања у ситуацијама дискриминаторног понашања, Насиље над децом у институцијама за смештај деце и младих у систему социјалне заштите);
[bookmark: _Hlk187583820]
Нису реализоване планиране активности које се односе на учешће у пројектима превенције насиља.

Шеста  област промена у Акционом плану за ову школску годину била је Програмирање, планирање и извештавање. У сладу са развојним приоритетима, циљевима и задацима дефинисане су и реализоване следеће активности:

1. [bookmark: _Hlk231740813]Иновирана су и надограђена школска документа (Годишњи план рада садржи неопходне елементе и донет је у складу са Школским програмом, Развојним планом и Календаром рада; надограђен је Правилник о проглашењу ученика генерације);
2. У оперативним/акционим плановима органа, тела, стручних сарадника и тимова имплементирани су циљеви, задаци и активности постављени Развојним планом и Школским програмом ;
3. Планиране су и реализоване две тематске недеље: „У сусрет јубилеју“ и „Недеља сећања и заједништва“;
4. Мото, мисија и визија Школе из Развојног плана видљиво су истакнуте у Школи и на Сајту (на почетној страни, и у оквиру рубрике Онама у одељку О школи);
5. [bookmark: _Hlk187581613]Наставници су се упознали са Е-водичима (каталогом апликација), које се могу користити као помоћни уџбеници (Е-водичи се налази на Сајту школе у оквиру рубрике Документа у одељку Публикације за наставнике) и публикацијом „Наставник за дигитално доба 2023“, доступној на истој локацији као и Е-водичи;
6. [bookmark: _Hlk231741478]Планиране су заједничке тематске активности за области предмета и на тај начин обележен јубилеј школе (У сусрет јубилеју, јавни час „Бела књига, црно семе мудра глава“, приредбе, изложбе). Пригодним активностима обележени су и следећи важни датуми: Дан без аутомобила (у сарадњи са Туристичком организацијом и Црвеним крстом), Европски дан језика (наставнице француског и енглеског језика и библиотекарка), Светски дан менталног здравља (радионицу реализовала педагог Слађана Киломовић Степановић), Светски дан чистих руку (радионица реализована у ОЈР-у) Светски дан здраве хране (Здрава храна-пирамида исхране), Светског дана јабуке (истраживачко-креативна радионица),  Међународни дан толеранције (“Вулкан емоција - пут ка толеранцији”), Међународни дан детета (радионица о правима детета, Међународни дан особа са инвалидитетом („Пружимо руку“), Светски дан пчела („У царству пчела“, Дан планете земље („Моја планета на длану“, „Наша планета Земља“, „22.април – Дан планете Земље“), Март-месец српског језика (Квиз знања), Међународни дан Франкофоније, Дан матерњег језика („Речи које чувају свет), Савиндан...
7. План и програм рада ваннаставних активности израђен је у складу са интересовањима и потребама ученика;
8. [bookmark: _Hlk231742120][bookmark: _Hlk231742070][bookmark: _Hlk231742086]Ученички парламет спровео Анкету о слободним, ваннаставним активностима и настави. Што се тиче слободних и ваннаставних активности резултати су следећи: ниједан ученик није изразио потпуно задовољство понудом слободних активности; као најпожељније активности навели су: дигиталне вештине, шах, музику, плес, спортске активности; већина ученика је само делимично задовољна понудом секција; предлози ученика показују интересовање за практичне, техничке и креативне садржаје(предложили су драмску секцију, техничку секцију, секцију дигиталних вештина; неки ученици петог разреда предложили су: фото-секцију, пливачку секцију, игре без граница, стонотенисерску секцију и оријентиринг)
[bookmark: _Hlk187601427]
Закључак
На основу анализе реализације Акционог плана за школску 2025/26. годину може се закључити да је већина планираних активности успешно реализована и да су остварени значајни помаци у свим приоритетним областима развоја школе. 
Реализоване активности допринеле су већој укључености ученика у различите образовне, културне, хуманитарне и пројектне активности, унапређивању дигиталних компетенција наставника и ученика, развоју међупредметних компетенција и јачању сарадње са институцијама и организацијама у локалној заједници. Посебну вредност представљају бројне активности реализоване поводом обележавања јубилеја школе, као и промоција ученичких постигнућа и примера добре праксе. У оквиру свих области у већој мери су реализоване планиране активности и остварени постављени циљеви. Нису једино у очекиваној мери остварени циљеви који су били усмерени ка унапређивању компетенција наставника и ученика за примену дигиталних технологија и развијању предметних, међупредметних пројеката и предузетничких компетенција, унапређивање безбедности у школи и пружање  подршке ученицима, као ни активности које се односе на инфраструктурна улагања и учешће у пројектима превенције насиља, што представља основу за ново планирање. Треба узети у обзир да су ученици исказали потребу за већом применом интерактивних и сарадничких метода рада, чешћом употребом дигиталних алата у настави, као и за проширењем понуде ваннаставних активности у складу са њиховим интересовањима. Полазећи од остварених резултата и препознатих потреба, у наредном периоду неопходно је задржати континуитет успешних активности, а нови Развојни план усмерити на даље унапређивање квалитета наставе, јачање дигиталних и функционалних компетенција ученика, проширивање могућности за развој талената и интересовања ученика, као и на обезбеђивање подстицајног, безбедног и инклузивног окружења за учење и развој свих ученика.

Препоруке за даљи рад
- Наставити са диференцираном припремном наставом и анализом постигнућа ученика на завршном испиту ради даљег унапређивања образовних резултата.
- Повећати заступљеност активних, интерактивних и сарадничких метода рада, као и пројектне наставе и истраживачких активности.
- Наставити стручно усавршавање наставника у области примене дигиталних технологија, вештачке интелигенције и иновативних метода наставе.
- Даље развијати дигиталне компетенције ученика кроз нове секције и активности из области програмирања, роботике и дигиталних вештина.
- Проширити понуду ваннаставних активности у складу са исказаним интересовањима ученика (дигиталне вештине, шах, музика, плес, драмска и техничка секција, спортске активности и други креативни садржаји).
- Наставити са систематском подршком надареним ученицима и развијати програме за ученике којима је потребна додатна образовна подршка.
- Интензивирати сарадњу са родитељима, локалном заједницом, привредом и институцијама у циљу професионалне оријентације и развоја животних компетенција ученика.
- Планирати реализацију активности које нису остварене у текућем циклусу, пре свега адаптацију школских простора, израду ИОП-а 3 када се за то створе услови и укључивање школе у пројекте усмерене на превенцију насиља.
- Наставити са спровођењем истраживања и коришћењем резултата самовредновања и евалуације као основе за доношење развојних одлука и планирање рада школе.
Председник Стручног актива за развојно планирање                                                                                                                       Марина Стојановић 
[bookmark: _Toc242867219]I.6	ЕВАЛУАЦИЈА РАЗВОЈНОГ ПЛАНА ШКОЛЕ ЗА ПЕРИОД  2023-2026. ГОДИНЕ

  
Развојни план Основне школе „Вук Караџић“Кладово за период 2023–2026. године усвојен је на седници Школског одбора 12. априла 2023. године (број 166/I-2). Документ је израђен на основу анализе стања у школи, резултата самовредновања, спољашње евалуације (Записник о редовном инспекцијском надзору 813/I од 19.12.2023. године), развојних потреба установе и приоритета образовно-васпитног рада дефинисаних важећим законским и подзаконским актима.
Развојним планом дефинисани су стратешки правци развоја школе у областима наставе и учења, образовних постигнућа ученика, подршке ученицима, организације рада школе, развоја људских и материјалних ресурса, сарадње са породицом и локалном заједницом, као планирању, програмирању и извештавању и унапређивања школског етоса. 
Тим за самовредновање је школске 2023/24. анализирао Развојни план школе  2023-2026.године и утврдио да је израђен у складу са законским прописима и да у потпуности задовољава захтеве стандарда квалитета (1.1 – Програмирање образовно-васпитног рада је у функцији квалитетног рада школе). Утврдили су да су у процесу израде Развојног плана учествовали сви релевантни актери школског живота; да је планирање је засновано на резултатима самовредновања, спољашњег вредновања, евалуацији претходног Развојног плана, анализама постигнућа ученика на завршном испиту, извештајима о раду школе, SWOT анализи и непосредно идентификованим потребама школе; да Развојни план садржи све законом прописане елементе, укључујући анализу стања, мисију и визију школе, развојне циљеве, приоритетне области развоја, акционе планове, мере за унапређивање квалитета наставе и учења, подршке ученицима, превенције насиља, припреме за завршни испит, професионалног развоја запослених и сарадње са родитељима и локалном заједницом.	Тим је оценио да Развојни план јасно одражава специфичности школе, њене вредности и визију развоја и да приоритетне области и развојни циљеви произилазе из реалних потреба школе, те да су активности  прецизно дефинисане кроз задатке, носиоце, рокове и мерљиве показатеље успеха. Посебан квалитет документа представља развијен систем праћења и вредновања реализације планираних активности. Закључено је да Развојни план представља квалитетну основу за планирање и реализацију образовно-васпитног рада и да је служио као поуздан ослонац за израду Школског програма, Годишњих планова рада и годишњих Акционих планова школе.
Током периода реализације Развојног плана вршено је континуирано праћење остварености развојних циљева и активности кроз годишње акционе планове, извештаје тимова, стручних већа и Стручног актива за развојно планирање. На основу резултата праћења и евалуације вршене су измене и допуне документа ради његовог усклађивања са актуелним потребама школе и развојним приоритетима.
[bookmark: _Hlk232421071][bookmark: _Hlk232429851]У фебруару 2024. године извршена је допуна Развојног плана у области „Настава и учење'' (65/I-7 од 28.2.2024. године).	
 Допуна је проистекла из потребе за даљим развојем дигиталних компетенција ученика и наставника, као и из стратешких праваца развоја образовања у Републици Србији. Допуном су планиране и реализоване активности усмерене на: унапређивање информатичких и дигиталних компетенција наставника; развој дигиталне писмености ученика; већу примену информационо-комуникационих технологија у настави; коришћење дигиталних алата за учење, праћење и вредновање постигнућа; развој програмирања;подстицање безбедног и одговорног коришћења дигиталних технологија. Ове активности су у наредном периоду значајно допринеле модернизацији наставног процеса и унапређивању квалитета наставе.
[bookmark: _Hlk232429945]У јуну 2025. године извршена је измена и допуна Развојног плана у области „Лична карта школе“ (204/I-5 од 18.6.2025. године). Циљ анекса је био да се Развојни план усклади са актуелним стањем и обезбеди свеобухватнији приказ школе и њених потенцијала. Дотадашња област је допуњена, преуређена и организована кроз следеће целине:
2.1. Лична карта школе
2.2. Историјат школе
2.3. Социодемографска карта школе
2.4. Специфичности рада школе
2.5. Ресурси
У оквиру ових целина извршено је: ажурирање основних података о школи; систематизација и допуна података о организацији рада школе; приказ историјског развоја школе од оснивања до данас; анализа социодемографских карактеристика ученичке популације и породичног окружења; детаљније представљање специфичности рада школе; приказ материјално-техничких, кадровских и просторних ресурса; систематизација ресурса локалне заједнице који се користе у образовно-васпитном раду. Посебан значај ових измена огледа се у томе што су створене прецизније основе за планирање будућих развојних активности, као и реалнија процена расположивих ресурса и потреба школе.
Мисија и визија школе засноване су на развоју компетенција ученика и наставника кроз иновативан наставни процес, развијање функционалних знања и вештина, уважавање индивидуалних разлика, неговање толеранције, креативности и сарадње. Школа тежи стварању подстицајног и безбедног окружења у коме се континуирано унапређују образовна постигнућа, професионалне компетенције запослених, услови рада и партнерски односи са родитељима, локалном заједницом и другим школама.
Општи развојни циљ Развојног плана био је усмерен ка унапређивањеу квалитета образовања и васпитања, развијању школе, унапређивању услова за рад и јачању сарадње на свим нивоима.
У складу са овим општим циљем дефинисани су следећи развојни циљеви:
· Унапређивање материјално-техничке опремљености школе;
· Јачање сарадње на свим нивоима;
· Унапређивање безбедности у школи;
· Подстицање личног, професионалног и социјалног развоја ученика.

За реализацију наведених циљева планирани су следећи задаци:
· Ограђивање школског дворишта;
· Развијање и неговање различитих облика активног учешћа родитеља у животу школе;
· Побољшање међуљудских односа и сарадње међу запосленима у школи;
· Унапређивање превентивних и интервентних активности школе у одговору на насиље, злостављање и занемаривање;
· Пружање подршке ученицима у учењу, транзицији, развијању социјалних вештина и побољшању постигнућа.

На основу резултата самовредновања рада школе, спољашњег вредновања, евалуације претходног Развојног плана, анализе упитника наставника о приоритетима развоја школе, SWOT анализе, као и дефинисане мисије и визије школе, Стручни актив за развојно планирање утврдио је следеће приоритетне области промена:

· [bookmark: _Hlk232032939]Организација рада школе, управљање људским и материјалним ресурсима;
· Етос;
· Образовна постигнућа

У периоду важења Развојног плана школа је сваке године доносила Акционе планове којима су операционализовани развојни циљеви и задаци. Приликом евалуације служили смо се анализом  годишњих извештаја о реализацији акционих планова . Циљ евалуације је да утврди ниво реализације планираних активности, процени њихов утицај на квалитет рада школе и обезбеди полазне основе за израду новог Развојног плана школе. Утврђено је следеће:

1. У складу са развојним приоритетима, циљевима и задацима Развојног плана, у области Организације рада школе, управљања људским и материјалним ресурсима реализован је велики број активности које су значајно допринеле унапређивању услова рада, безбедности и професионалних компетенција запослених. Уочено је следеће:
· у потпуности су реализоване активности усмерене на унапређивање материјално-техничких услова рада, међу којима се издвајају ограђивање школског дворишта, климатизација хола објекта Б, као и побољшање безбедности ученика постављањем сигурносних ограда и саобраћајне сигнализације на критичним местима у непосредној близини школе (у сарадњи са локалном самоуправом);
· посебна пажња посвећена је јачању компетенција наставника за превенцију и реаговање у случајевима насиља, злостављања и занемаривања. Запослени су учествовали у стручним скуповима и обукама као што су „Вршњачко насиље – превенција, препознавање и интервенција у установама образовања и васпитања“, „Да друг другу буде друг – одељење као тим за превенцију вршњачког насиља кроз теорију и праксу“, „Вршњачко насиље – Боље спречити...“ и „Деца и време испред екрана – има ли разлога за моралну панику?“;
· наставници и стручни сарадници континуирано су унапређивали компетенције за подршку развоју личности ученика кроз бројне програме стручног усавршавања, међу којима су: „Рад са децом из спектра аутизма“, „Неуспех као корак ка успеху – динамика идентитета у основи школског неуспеха“, „Образовање – поглед у будућност“, „Од не може до може“, „Васпитање и социјално-емоционално учење у функцији добробити и целовитог развоја деце“, „Подршка девојчицама у избору будућих занимања у области природних наука и математике“, „Социоемоционално учење – чија је одговорност?“, „Адаптација ученика на нову школску средину “, „Технике саветодавног рада са ученицима са специфичним проблемима у понашању“, „Комуникација – подстицајно или минско поље“, „Поштујем и себе и друге – самопоуздање“, „Развијање инклузивне праксе“, као и програме посвећене менталном здрављу ученика: „Васпитање и социјално-емоционално учење у функцији добробити и целовитог развоја деце“, „Васпитање у функцији добробити и целовитог развоја деце“, „Ментално здравље у школама“;
· наставници и стручни сарадници су различитим обукама унапредили компетенције  које се односе на подршку развоју личности ученика похађајући следеће обуке: „Уметност васпитања - кључ успеха у образовању и сарадњи са родитељима“, „Од превенције до подршке: савремени приступи у раду са децом“, „Инклузија у пракси“, „Благостање деце и ученика у школи“, „Стратегије у раду са ученицима који показују проблеме у понашању“, „Заштита деце са сметњама у развоју у случајевима занемаривања и дискриминације, злостављања и насиља“, „Васпитање и социјално-емоционално учење у функцији добробити и целовитог развоја деце“, „Од може до не може, подршка развоју деце“, „Примена језика саосећања у конфликтним ситуацијама са ученицима“, „Стратегија у раду са ученицима који показују проблеме у понашању“;унапређивању компетенција допринило је и едукација  у оквиру пројекта „Охрабрени родитељи, оснажена деца“ који су  реализовали Удружење „Занес“ ОШ ,„12.октобар“, Удружење „Нада“, ОШ „Вук Караџић“, а подржало Министарство културе и информисања;
· у циљу унапређивања образовно-васпитног рада, током читавог периода реализована су бројна истраживања и анализе иницијалних процена, завршних и пробних завршних испита, хоризонталног учења, припремне наставе за завршни испит, реализације слободних и ваннаставних активности и предметне наставе;
· резултати свих истраживања презентовани су и разматрани на седницама Стручних већа, Педагошког колегијума и Наставничког већа, а добијени подаци коришћени су за планирање оперативних активности, припремне и допунске наставе, праћење напредовања ученика и идентификацију ученика којима је потребна додатна подршка.

У потпуности није реализована адаптација хола објекта Б и адаптација школске кухиње. 
[bookmark: _Hlk231724928]Процена остварености: Висок степен реализације (преко 85%).

2. Иако област Настава и учење првобитно није била издвојена као приоритетна област Развојног плана, на основу уочених развојних потреба школа је у марту 2024. године извршила допуну Развојног плана и формално уврстила ову област међу приоритете развоја. Развојни циљеви били су усмерени на унапређивање квалитета наставног процеса, развијање дигиталних компетенција наставника и ученика, примену савремених образовних технологија, унапређивање праћења и вредновања ученичких постигнућа, као и јачање међупредметног повезивања и предузетничког учења. Резултати евалуације су:
· у области развоја дигиталних компетенција ученика, дигитални алати су постали саставни део наставе у већини предмета; ученици су обучавани за коришћење школских налога, Google учионице, електронске комуникације и различитих образовних апликација и веб-алата (Kahoot, Quizizz, LearningApps, PowerPoint, Prezi, Е-вежбаоница и др.); у оквиру наставе информатике и ваннаставних активности ученици су учили програмирање у програмским језицима Scratch и Python, програмирање уз помоћ micro:bit уређаја, а упознавали су се и са роботиком, дроновима, 3Д штампом, виртуелном реалношћу и основама геоинформационих система (ГИС); посебно значајни резултати остварени су кроз учешће ученика на Републичкој смотри „Знањем за будућност“, где су школске екипе програмера робота и дронова постигле запажене резултате; ученици су такође учествовали у радионици „Лет кроз дигитални свет“, предавању др Адама Софронијевића „Свет вештачке интелигенције у коме данас живимо“, као и радионици о примени ГИС технологија коју је реализовао проф. др Александар Ваљаревић; школа је истовремено унапређивала дигиталне ресурсе и образовну технологију; у настави се редовно користе интерактивне табле, дигитални уџбеници, презентације, дигитални квизови, Google учионица и други савремени алати; набављен је образовни софтвер Мозабук за природне науке, као и специјализована опрема за инклузивну наставу; на сајту школе је у оквиру Публикација за наставнике формирана рубрика „Дигитално доба“ у оквиру које су наставницима и ученицима доступни приручници, публикације и материјали за безбедно и ефикасно коришћење дигиталних технологија; у области унапређивања дигиталних компетенција наставника  реализован је велики број стручних усавршавања и интерних обука („Поглед у будућност“, „Дигитални свет“, „Обука за коришћење mBot2 робота“, „Примена дигиталних алата за приказ и анализу простора у настави“, „Алати за креирање интерактивних садржаја у савременој настави“, „Безбедно коришћење дигиталне технологије“, „AI алати у СТЕМ-у – моћ смисленог учења“, „Дигитално образовање 2025“, као и програме обуке за наставнике предмета Дигитални свет); наставници информатике су реализовали и интерну обуку за коришћење интерактивних (паметних) табли; ученици су имали прилику да се упознају са функционалностима 3Д штампача на угледном часу Дарка Поповића; у специјализованом кабинету информатике поред 3Д штампача доступан им је и VR HeadSet.
· планирају се дигитални алати за процену и самопроцену знања. Наставници за ове активности користе дигиталне квизове (Kahoot, Quizizz...), дигиталне алате (LearningApps...), еучионицу...; у оквиру рубрике Документа у фасцикли Дигитално доба у оквиру секције Публикације за наставнике  наставници могу додатно да се информишу о оцењивању у дигиталном окружењу;
· у области међупредметног повезивања и развоја предузетничких компетенција реализован је велики број пројеката, тематских дана, тематских недеља, радионица, јавних и угледних часова; посебно се издвајају пројекти „Олимпијске вредности“, „Са природом на ти“, „Мач у тврђави“, „Приче из прошлости 2“, „Кладово – Дунав – Ђердап, токови сећања“, „Пружимо руку“, „Ко је била моја бака“, „Бакине чаролије“, „Римски лимес и ми“, „Еко камп Бледерија 2025“, „У сусрет новогодишњим празницима“,  „Брига о птицама“, „Мач у тврђави“ као и бројни програми сарадње са удружењима и установама локалне заједнице („Приче из прошлости 2“ у сарадњи Удружења ТРАГ ,  „Кладово-Дунав-Ђердап-токови сећања“ у сарадњи са Уметничким колективом „Једноставно речено“, Креативним студиом „Путоказ“ и Библиотеком „Центар за културу,  „Пружимо руку“ у сарадњи са Удружењем „Занес“, ОШ „12. септембар“ и Удружењм „Нада“ , „Ко је била моја бака“ у сарадњи са удружењем „Путоказ“); поједини наставници су се додатно обучавали у овој области (похађали су су стручни скуп Путем предузетништва до функционалних знања);
· организовано је више тематских недеља и тематских дана, међу којима су најзначајније: „Недеља сећања и заједништва“, тематска недеља посвећена Душку Радовићу, тематска недеља: „Заштита животне средине“, тематска недеља „У сусрет јубилеју“ поводом обележавања Вука Караџића, тематски час „Рим и Италија кроз историју и кроз објектив Немање Богдановића“ у амбијенту меморијалне изложбе „Италија какву нисте познавали“ у Библиотеци „Центар за културу“ Кладово, као и активности посвећене заштити животне средине, климатским променама и одрживом развоју: „Дан планете Земље“, „Недеља геопаркова“, “Са природом на ти“; учитељи су присуствојали и стручном скупу Климатске акције у основној школи и касније на својим часовима  предочили ученицима интерактивне активности у области климатских промена и одрживог развоја; спровођењем амбијенталне наставе у Малој Врбици, Костолу и Сипу и учећи на фарми, пољопривредном газдинству, у столарској радионици, у повртњаку, винограду и воћњаку о пољопривреди, ратарству, воћарству, винарству,  алатима, машинама и старим занатима ученици нижих разреда су развијали предузетничке, али и друге компетенције; реализоване активности укључивале су изложбе, приредбе, јавне и угледне часове, хуманитарне акције, амбијенталну наставу, предавања и радионице;
· међупредметно повезивање понајвише је запажено приликом  реализације школских приредби (Дан школе, Савиндан, Новогодишња приредба, Најлепша мама на свету, Покажимо шта смо научили, Приредба поводом обележавања Међународног дана Франкофоније, Ђурђевданских свечаности...), базара, радионица (Пишем ти писмо, Међународни дан пчела, Дан љубазности, Читајмо и маштајмо, У сусрет Божићу, Новогодишње чаролије, Израда новогодишњих украса, Ускршња радионица, Ускршње јаје, Светски дан борбе против сиде, Стрипотека и мој супер херој, Ђурђевдански дани, Пролеће је стигло, крећу радови у баштама, а ми правимо расад, Дан толеранције, Вече уз књигу, Дан јабуке...), јавних и угледних часова (Био једном један Душко Радовић, Бела њива, црно семе мудра глава која сеје, Књижевно вече са Десанком Максимовић, Светски дан здраве хране-здрава ужина, Европски дан језика, Одржива употреба природних ресурса, 2 приступа науци кроз експерименте, Наука и знање =играње...), пројеката (Бакине чаролије-из кога је произашао и Базар рукотворина), Учимо сви заједно, Пажљивко, Заједно и безбедно кроз детињство, Здраво растимо, Курс румунског језика, Еко камп „Бледерија 2025“, Римски лимес и ми, Истраживачко новинарство у сврху културе - Упознавање са животом Снежане Радојчић, циклономадом...), али и на редовних часовима;
· посебан допринос размени искустава и професионалном учењу представља прикупљање и објављивање примера добре праксе на сајту школе.

[bookmark: _Hlk231731349]Нису у потпуности остварени циљеви везани за дигиталне компетенције, праћење и вредновање и пројекте.
Процена остварености: Висок степен реализације (преко 85%).

3.Развојни приоритети и циљеви у оквиру ове области Образовна постигнућа били су усмерени на подстицање ученика да развијају своја знања, вештине и способности, унапређују образовна постигнућа и развијају одговорнији однос према учењу и самообразовању. Посебна пажња посвећена је припреми ученика за завршни испит, достизању стандарда постигнућа на свим нивоима и развијању навика самосталног учења.У складу са постављеним циљевима реализоване су следеће активности:
· на часовима одељењског старешине организована су предавања и радионице о иновативним методама, техникама и стратегијама учења, са циљем развијања ефикаснијих приступа учењу и већег ослањања ученика на самосталан рад; ученицима су омогућени додатни дигитални ресурси за припрему Завршног испита формирањем посебне рубрике на сајту Школе „Завршни испит“ и  постављањем линка evezbaonica.zvkov.gov.rs; 
· припремна настава организована је у складу са индивидуалним карактеристикама ученика и резултатима иницијалних провера, пробних завршних испита и редовног праћења напредовања; наставници су примењивали диференциран приступ, а програм припремне наставе континуирано је прилагођаван областима у којима су уочене највеће тешкоће; посебно се издваја организација припремне наставе из математике, где су часови били подељени према нивоима постигнућа ученика; у раду су коришћени тестови са претходних завршних испита, а све већи број наставника прилагођавао је школске провере знања формату завршног испита;
· у циљу унапређивања наставне праксе и подршке ученицима, наставници су похађали и стручна усавршавања, међу којима се издваја обука „Индивидуализована настава уз уважавање разлика у стиловима учења“, као и семинар „Израда инструмената формативног оцењивања“;
· значајан допринос развоју ученичких компетенција и мотивације за учење остварен је кроз богат програм културно-образовних, научних и професионално оријентисаних активности - ученици су током периода реализације Развојног плана посетили Сајам књига и Сајам образовања у Београду, Археолошки музеј, Музеј олимпијских вредности, ХЕ „Ђердап“,Старачки дом „Топаловић“ Друштво „Нада“, Геопарк Ђердап, Онколошки институт,  ПС у Кладову, Средњу школу Кладово, Здравствени центар Кладово, манастир Свете Тројице у Манастирици, локалне привредне субјекте (пекару, "Wiren" - фирму за производњу соларних панела, Градску топлану...) и бројне друге установе и институције; дружили су се са олимијцем  и џудистом Александром Кукољем, писцем Властом Ценићем, библиотекарима у Библиобусу и Библиотеци „Центар за културу“; присуствовали су промоцији Српског савеза мажореткиња и одсека за соло певање музичке школе „Константин Бабић“ и предавању „Значај и улога шума у Србији“; присуствовали су едукацији о одрживим праксама које доприносе очувању животне средине и заштити културне баштине - „Ноћу тврђава постаје зелена“; присуствовали су представи „Пажљивкова правила у саобраћају“, интерактивној радионици „Мој фармацеут и ја“, концерту Леонтине Вукомановић, промоцији књига Зорице Кубуровић, биоскопској представи „Зечја академија- немогућа мисија“ и „Мачке у музеју“; посетили су предавања  „Вода и квалитет живота“ Иване Попић, инжењера екологије,  „Значај и улога шума у Србији“ Марије Станисављевић и  „Заштитимо децу на интернету“ Емине Бековић; присуствовали су промоцији Еколошког календара у Библиотеци „Центар за културу“ Кладово; посетили су  изложбу „Школа кроз време“(у школском музеју отвореном поводом 190 година постојања школе),концерт „Иван и таленти“ и концерт Душана Свилара у тврђави Фетислам, „Боки и крокоРокодилоси“; позоришни мјузикл „Девојчицa из шуме“ и представу „Веселе чаролије“; светосавску приредбу „Света небеска литургија“; школску приредбу „Књига, језик, образовање – 190 година светлости“;  обишли су Средњу школу Кладово; учествовали у бројним радионицама, трибинама, предавањима и пројектима, међу којима су активности у оквиру пројеката „Заједно и безбедно кроз детињство“, „Мач у тврђави“, „Приче из прошлости“, „Олимпијске вредности“ као и предавања и едукације о безбедности на интернету, заштити животне средине, здравим стиловима живота, трговини људима, ХИВ-у и СИДИ и другим друштвено значајним темама;
· Наставници су у све већој мери примењивали савремене и интерактивне методе рада као што су изокренута учионица, амбијентална настава, техника шест шешира, учење по станицама, escape room активности, дебате, квизови, пројектна и истраживачка настава, мапе ума и играње улога и подстицали  критичко мишљење, решавање проблема, међупредметно повезивање и самостално коришћење различитих извора знања;
· успеси ученика, њихова постигнућа, награде и ангажовање континуирано су промовисани путем сајта школе и школске Фејсбук странице, чиме су додатно подстицани мотивација, самопоуздање и позитиван однос према учењу;
· извршена је и ревизија Правилника о проглашењу ученика генерације, који је усвојен 2025. године;
· на основу реализованих активности може се закључити да су циљеви у области образовних постигнућа у великој мери остварени и да је школа  успела да обезбеди разноврсне облике подршке учењу, унапреди припрему ученика за завршни испит, подстакне развој функционалних знања и вештина и створи подстицајно окружење које ученике мотивише на учење, напредовање и целоживотно образовање;
· Реализоване су готово све планиране активности, али треба наставити са усавршавањем припремне наставе и вредновања ученичког рада и постигнућа.
Процена остварености: Висок степен реализације (преко 85%).
4. Развојни приоритети и циљеви у оквиру Подршке ученицима били су усмерени ка унапређивању система подршке и подстицање личног, професијалног и социјалног развоја ученика. Задаци ове области односе се на подршку ученицима у учењу, транзицији, развијању социјалних вештина и побољшању постигнућа. У сладу са развојним приоритетима, циљевима и задацима дефинисане су и реализоване следеће активности:
· одржана је трибина Механизми успешне транзиције при преласку детета из предшколске установе у први разред основног образовања и васпитања и начињени  планови транзиције ученика из вртића у први разред, из разредне наставе у предметну наставу, из осмог разреда у средњу школу (ови планови су састави део Годишњег плана рада Школе од 2023/2024);
· на сајту школе, у оквиру рубрике Кутак за ученике, уведен је одељак  Корисни линкови и информације и тиме ученицима омогућен директан приступ едукативним садржајима, сајтовима, квизовима, тестовима и информацијама везаним за програме, конкурсе и пројекте;
· [bookmark: _Hlk232435532]сваке године се идетификују надарена деца. Они су били укључени у неко од такмичења Центра за таленте Бор (Хелена Оташевић , Ђорђе Пиројевић ,и Урош Фирић, Милош Думитрашковић, Милош Мудринић,Вера Бранковић, Миња Тихојевић, Доротеја радуловић, Алекса Мистриђеловић и Алекса Милошевски, Милица Челенковић, Невена Бузгановић, Лана Катић). За неке од њих и другу заинтересовану децу шестог, седмог и осмог разреда школске 2025/26.године одржана су 2 предавања „Методологија писања научно-истраживачких радова и израда презентације“ и 4 радионице из области биологије и урађен ИОП3 ( Вера Бранковић, Миња Тихојевић, Доротеја Радуловић, Милош Думитрашковић, Ђорђе Турановић, Александра Калиновић, Данило Калиновић, Наталија Пакаловић, Лука и Сара Лукач);
· наставници су унапредили компетенције за рад са даровитима (похађали су обуке „Методе и програми рада са даровитима“, „ Моје дете и наука: Како представити деци науку“, „Наставници као носиоци квалитетног образовања за сву децу“) и присуствовали менторском састанку у оквиру обуке унутар пројекта од националног интереса „Учимо сви заједно“;
· пажња је била усмерена и ка саветодавном  раду са ученицима  из подршке (континуирана подршка од одељењског старешине, предметног наставника, стручне службе, Тима за инклузију и директора школе; благовремена израда ИОП-а) - школске 2024/25. основан је „Родитељски кутак“ са циљем пружања подршке родитељима ученика из подршке, а  школске 2025/26. одржана је трибина „Охрабрени родитељи, оснажена деца“ на којој су разматрани различити предлози и саслушани проблеми родитеља ученика из подршке;
· на часовима одељењског старешине реализоване су активности која се односе на учење (Упућивање ученика у методе успешног учења, Култура рада (радне навике, одговорност према раду), Како учити – методе и технике успешног учења, Иновативне методе, технике и начини учења...);
· одељењске старешине реализовале су радионице и предавања  која су се односила на међусобно поштовање, сарадњу, солидарност, уважавање различитости, ненасилну комуникацију: „Међугенерацијска толеранција“, „Шта ми прија у школи,а шта бих мењао/ла“, „Како помоћи другу“, „Предрасуде и борба против предрасуда (развијање и неговање људских вредности)“, „Толеранција, разумевање и поштовање различитости“, „Проблем дискриминације, „У туђим ципелама“, „Позитивне вредности–путокази за живот“, „Моји таленти“, „Правилна комуникација“, „Извини и хвала“, „Лепа реч и гвоздена врата отвара“, „Бес и контрола беса“, „Шта ти осећаш, желим да знам“...;
· ученици  су били укључени у активности пројекта Министарство просвете и Министарство унутрашњих послова „Заједно и безбрижно кроз детињство“ и обележавања Међународног дана толеранције (том приликом користиле материјале који су препоручени и прослеђени од стране Министарства просвете); 
· ученици су се укључивали и у акције и активности које су иницирали Ученички парламент и Вршњачки тим („Трка за срећно детињство“,“Подршка злата вредна, прикупљање гардеробе и школског прибора“, одлазак на Сајам књига и Сајам образовања, организовање Новогодишње прославе за ученике 7. и 8. разреда, испраћај осмака...); обележили су Дан менталног здравља, организовали  предавање „Мали кораци, велики помаци. Волонтирање спаја“ и активност „Ја и моји пријатељи – У здравом телу здрав дух“ у сарадњи са ОШ „12.септембар“, ученицима из Продуженог боравка и Обогаћеног једносменског рада; организовали  су предавање и радионицу Међугенерацијска толеранција- мостови разумевања у сарадњи са Библиотеком „Центар за културу“ Кладово; поставили  Кутију жеља; обележили Златни септембар, месец подршке деци и младима оболелим од малигних болести хуманитарном акцијом у сарадњи са Националним удружењем родитеља деце оболеле од рака (НУРДОР);  реализовали су радионицу „Љубав, вера, нада“; иницирали су и дали нове предлоге за секције и СНА (интересовање показују за активности из области дигиталних вештина, боравка у природи, спорта, шаха, музике и плеса, као и за практичне, техничке и креативне садржаје); заложили се да се у понуду за слободне наставне активности уврсти Филозофија са децом и Предузетништво;
· реализоване су и многобројне  активности  које су усмерене ка оснаживању  ученика при избору даљег образовања; на Сајту школе је отворена рубрика  „Професионална оријентација“ и постављени су линкови ка едукативним садржајима; одељењске старешине су кроз реализоване активности указале ученицима на полазне основе за избор занимања и начине процењивања личних способности, откриле вештине, компетенције и знања неопходна за обављање најразличитијих послова и занимања и могућности за бављење одређеним занимањем и дали инструкције за попуњавање ученичког портфолиа професионалне оријентације (Како да откријем своје способности, Не можемо једни без других – упознајмо нека занимања, Моји таленти, Кад порастем бићу...,Ја као учитељ, инжењер, фризер, кројач..., Моја очекивања, Пут способности,Какав/каква сам у тиму, Самоспознаја-аутопортрет,  Пет корака до одлуке о школи и занимању, Слика савременог света рада и кључне компетенције за занимања, Корак по корак до сазнања, У очима других,  Ја за десет година, У свету врлина и вредности, Образовни профили у средњим школама, Слика савременог света рада и кључне компетенције за занимања,  Критеријум за избор школе, Упознавање са мрежом средњих школа у Србији );
· реализовани су и реални сусрети са светом занимања у сарадњи са  Средњом  школом, Градском топланом, штампаријом, судом, Златаром „Два срца“, Здравственим центром, пекаром, фирмом за производњу соларних панела „Wiren“, ХЕ „Ђердап); 
· професионалном усмеравању ученика допринели су и  родитељи који су су гостовали на ЧОС-у и представљали своја занимања из области здравства (анестезиолог, фармацеут, стоматолог, интерниста), занаства, индустрије, администрације,  угоститељства, безбедности и науке;
· ученицима су прослеђени и линкови едукативних клипова и емисија „Чик погоди ко сам“, „Упознај занимање“;
· на општем родитељском састанку родитеља ученика осмог разреда сваке године се презентује Средња школа Кладово и пружају информације о смеровима и условима школовања;
· ученици сваке године присуствују и представљању неке средње школе из окружења (Средња школа унутрашњих послова, Пољопривредна и Економско-трговачком школа, Зајечарска гимназија, Војна школа...);
· остварена је сарадња са Новаком Поповићем из Националне службе за запошљавање
· у области Подршка ученицима Школа је развила системску и континуирану подршку: идентификовани су ученици којима је потребна додатна подршка, организована је додатна и допунска настава, реализоване су активности професионалне оријентације, пружана је подршка даровитим ученицима, развијан је саветодавни рад са ученицима и родитељима, спровођене су активности за развој социјалних и животних вештина. У даљем периоду наставити са унапређивањем професионалне оријентације и подршке ученицима са посебним интересовањима.
Процена остварености: Висок степен реализације (преко 90%).
5.Развојни приоритети и циљеви у оквиру Етоса били су усмерени ка јачању сарадње на свим нивоима и подизању квалитета опште атмосфере у Школи.  Задаци су подразумевали организовање активности у којима ће учествовати ученици, наставници и родитељи,  развијање и неговање различитих облика активног учешћа родитеља у животу школе, побољшање међуљудских односа и сарадње међу запосленима у Школи, унапређивање превентивне и интервентне активности Школе у одговору на насиље, злостављање и занемаривање. Реализоване су следеће активности:
· организоване су бројне заједничке активности ученика, родитеља и наставника међу којима се издвајају спортске активности током Дечје недеље, радионице „Направи беџ и изазови маму, тетку или баку да буду прве“, „Бакине чаролије“, „Још један цветић“, новогодишње и осмомартовске приредбе, приредбе поводом Дана школе, Светосавске академије, јавни часови, као и различите књижевне, ликовне и културне манифестације;
· посебан допринос јачању сарадње са локалном заједницом дали су јавни часови и културни програми реализовани у сарадњи са Библиотеком „Центар за културу“, удружењима грађана и другим партнерским институцијама;
· Школа је континуирано развијала хуманитарни и волонтерски рад, реализујући акције „Трка за срећније детињство“, „Златни септембар“ (НУРДОР), прикупљање помоћи за лечење деце, донацију играчака дечјем одељењу Здравственог центра Кладово, као и више хуманитарних базара и акција прикупљања гардеробе и школског прибора - ове активности допринеле су развоју солидарности, емпатије и друштвене одговорности код ученика;
· у циљу подршке породицама и развоја партнерског односа са родитељима организован је Сајам половних уџбеника, као и више предавања, трибина и родитељских састанака посвећених темама образовања, васпитања и безбедности деце. Реализоване су трибине и предавања: „Деца и време испред екрана – има ли разлога за моралну панику“, „Вршњачко насиље – превенција, препознавање и интервенција“, „Учимо да научимо“, „Сарадња са породицом као услов за квалитетан образовно-васпитни рад“, „Превенција и заштита деце од злоупотребе дроге“, „Превенција и механизми заштите деце на интернету и друштвеним мрежама“, као и трибине посвећене потребама деце са сметњама у развоју -  „Смернице за рад са децом/ученицима из спектра аутизма“, „Охрабрени родитељи, оснажена деца“;
· посебно је негована пракса укључивања родитеља као сарадника у наставном процесу, кроз представљање својих занимања и хобија на часовима одељењске заједнице и учешће у различитим школским пројектима и манифестацијама;
· у области превенције насиља и стварања безбедног школског окружења континуирано је уређивана страница Тима за заштиту на сајту школе, где су постављани стручни материјали и публикације као што су: „Ка сигурном школском окружењу “, „Дигитално насиље – превенција и реаговање “, „Деца у дигиталном добу “ и  „Превентивне радионице за ученике основне школе“;
· [bookmark: _Hlk232441224]запослени су активно користили националну платформу „Чувам те“ похађајући бројне онлајн обуке из области заштите деце, превенције насиља, дискриминације, трговине људима, безбедног коришћења дигиталних технологија и социо-емоционалног учења; наставници су на Наставничком већу (512/I oд 14.11.2025.) упознати са кључним закључцима са обуке „Реаговање у кризним ситуацијама“;
· у циљу јачања професионалне сарадње и међуљудских односа међу запосленима организована су бројна дружења и заједничке активности (прослава Дана школе, Савиндана, новогодишњих празника, одлазак на Учитељијаду, заједничка путовања, испраћај колега у пензију); 
· реализоване су обуке које су допринеле развоју комуникацијских и сарадничких компетенција запослених међу којима су: „Комуникација – минско или подстицајно поље“, „Учимо креативно, градимо партнерства“, „Уметност васпитања – кључ успеха у образовању и сарадњи са родитељима“ и „Примена језика саосећања у конфликтним ситуацијама са ученицима“;
· значајан допринос интеркултуралности и отворености школе према различитим културама представљала је сарадња са организацијом Интеркултура, као и боравак ученице Леe Пејкић из Данске, која је током свог боравка у школи представила културу, образовни систем и традицију земље у којој живи;
· на основу реализованих активности може се закључити да су циљеви и задаци у области Етос у великој мери остварени те да је унапређена сарадња школе са родитељима и локалном заједницом, оснажено партнерство међу свим актерима образовно-васпитног процеса и култура заједништва, солидарности, безбедности и међусобног поштовања;

Оно што није остварено односи се на конкурисање и учешће у пројектима који се баве превенцијом насиља.
[bookmark: _Hlk231742632]           Процена остварености: Веома висок степен реализације (преко 90%)

6.Развојни приоритети и циљеви у оквиру области Програмирање, планирање и извештавање били су усмерени ка унапређивању школске документације тј. програмирању и планирању образовно-васпитног рада у функцији квалитетног рада Школе.Задаци су усмерени ка надоградњи школских документа у складу са законском нормом и унапређивање глобалног и оперативног планирање образовно- васпитног рад. У сладу са развојним приоритетима, циљевима и задацима дефинисане су и реализоване следеће активности:
· у складу са изменама прописа, смерницама Министарства просвете и развојним потребама школе, континуирано су иновирана и надограђивана кључна школска документа - ГПШ у свим школским годинама садржао је законом прописане елементе и био је усклађен са ШП, РПШ, Календаром образовно-васпитног рада и актуелним смерницама Министарства просвете; Годишњи план рада додатно је унапређен усвајањем Анекса од 6. децембра 2024. године (бр. 608/I), чиме су извршена неопходна усклађивања са новонасталим потребама и активностима школе; Школски програм је допуњаван и унапређиван у складу са потребама установе и законским изменама; Анекс Школског програма усвојен је 15. септембра 2023. године (бр. 654/I-5), а затим и 13. септембра 2024. године (бр. 486/I). Истовремено је Развојни план школе допуњен новим садржајима, при чему је 2024. године (65/I-7 од 28.2.2024. године) формално уврштена област која се односи на дигитализацију наставе, развој дигиталних компетенција ученика и наставника и примену савремених образовних технологија. У оквиру циклуса развојног планирања током 2025. године извршена је и свеобухватна анализа постојећег Развојног плана, што је представљало основу за његову надоградњу (204/I-5 од 18.6.2025. године) и израду новог Школског програма, који је усвојен у јуну 2025. године;
· поред стратешких докумената, школа је унапредила и поједина нормативна акта, међу којима се издваја ревидирање и допуна Правилника о проглашењу ученика генерације, чиме су критеријуми учињени јаснијим и усклађенијим са савременим образовно-васпитним циљевима; 
· активности планиране Развојним планом и Школским програмом систематски су имплементирани у оперативне и акционе планове рада органа управљања, стручних органа, тимова, стручних сарадника и наставника - на тај начин обезбеђена је повезаност развојног планирања са свакодневном праксом и доследно спровођење развојних приоритета школе на свим нивоима рада;
· у школској 2023/24. години реализована је тематска недеља посвећена неговању вредности поштовања, сарадње, солидарности и уважавања различитости („Моја школа је мој други дом – правила понашања“, „У туђим ципелама“, „Ја волим и поштујем себе“, „Ми смо деца једног света“ и „Упознајмо свет кроз игре, културу, књижевност, историју и гастрономију, „Љубав, вера, нада“... 
· План и програм рада ваннаставних активности континуирано је усклађиван са интересовањима, потребама и развојним могућностима ученика; Школа је настојала да понуди разноврсне садржаје који подстичу креативност, сарадњу, здраве стилове живота, развој талената и активно учешће ученика у животу школе;
·  у циљу праћења квалитета понуђених активности и њиховог даљег унапређивања, на седницама Ученичког парламента спроведено је испитивање задовољства ученика организацијом секција, ваннаставних активности и редовне наставе (резултати су показали да су ученици углавном задовољни постојећим секцијама), али су истовремено исказали интересовање за увођење нових (као нпр. Кулинарске асекцију, шах, стрељаштва, оријентиринга, пливања, фолклора); добијени резултати послужили су као значајан извор информација приликом планирања будућих ваннаставних активности и представљају смернице за даље обогаћивање понуде секција у складу са интересовањима ученика;
· на основу анализе реализованих активности може се закључити да су развојни приоритети, циљеви и задаци у области Програмирање, планирање и извештавање у великој мери остварени  уз препоруку да се у наредном циклусу развојног планирања настави са даљим јачањем партиципативног приступа у планирању и са проширивањем понуде ваннаставних аи слободних ктивности у складу са интересовањима ученика.
Процена остварености: Веома висок степен реализације (преко 90%)



Закључак евалуације Развојног плана школе 2023–2026.
Анализа реализације Развојног плана Основне школе „Вук Караџић“ Кладово за период 2023–2026. године показује да је школа у највећој мери успешно остварила постављене развојне приоритете, циљеве и задатке. У свим приоритетним областима остварен је висок или веома висок степен реализације (преко 85%, односно преко 90%). 
Посебно значајни резултати постигнути су у:
· унапређивању материјално-техничких услова и безбедности школе; 
· развоју дигиталних компетенција ученика и наставника; 
· модернизацији наставног процеса и примени иновативних метода рада; 
· развоју пројектне, тематске и амбијенталне наставе; 
· јачању система подршке ученицима, укључујући даровите ученике и ученике којима је потребна додатна подршка; 
· унапређивању професионалне оријентације ученика; 
· развоју сарадње са родитељима и локалном заједницом; 
· јачању школског етоса, волонтеризма, хуманитарног рада и културе заједништва; 
· развоју система праћења, вредновања и коришћења резултата истраживања у планирању рада школе. 
· На основу резултата самовредновања рада школе, евалуације претходног Развојног  плана, и извештаја о раду Школе, анализе анкета наставника, родитеља и ученика, Стручни актив за школско развојно планирање издвојио је потребе и дефинисао приоритне области промена и развојне циљеве и задатке.

[bookmark: _Toc242867220]I.7	ИЗВЕШТАЈ О РЕАЛИЗАЦИЈИ АКЦИОНОГ ПЛАНА САМОВРЕДНОВАЊА ЗА ШКОЛСКУ 2025/2026.

Избор области квалитета за самовредновање школске 2024/2025. године извршио је Тим за обезбеђивање квалитета и развој Школе. У четвртој години реализације петог циклуса самовредновања одлучено је да се у оквиру Области квалитета 3 вреднују резултати ученика на Завршном испиту школске 2023/2024. године и Пробном завршном испиту текуће школске године, као и показатељи из Области 3 који се на њих односе. У оквиру Области квалитета 6 вредновани су сви стандарди (6) са свим показатељима (27).
На основу добијених резултата дефинисани су општи и специфични циљеви које треба постићи како би се вреднованe области квалитета унапредиле у складу са прописаним стандардима и показатељима квалитета рада. У складу са постављеним циљевима, урађен је оперативни акциони план унапређивања квалитета рада Школе у оквиру датих области, којим су дефинисане активности које треба предузети, носиоци и динамика њихове реализације, начин праћења (евалуације) и очекиване промене. Активности су усмерене на планирање побољшања којим ће бити обухваћене слабости у датим областима, унапређивање снага и спровођење осталих неопходних промена идентификованих кроз процес самовредновања.

Област квалитета 3: Образовна постигнућа ученика
Општи циљ

Стимулисати ученике да стално развијају своја знања и способности и побољшају образовна постигнућа.



Специфични циљеви:

1. Унапредити евиденцију о раду са ученицима у подршци.
2. Резултати ученика на завршном испиту показују оствареност стандaрда постигнућа наставних предмета.
3. Укључивање у национална и међународна тестирања, непосредно и посредно, и коришћење резултата за унапређивање наставе и учења.
4. Промоција образовно-васпитних пројеката, такмичења и смотри, акција и постигнутих резултата ученика.

Током текуће школске године, Тим је пратио реализацију предвиђених активности за унапређење Области квалитета 3 – Образовна постигнућа ученика:
1. Унапредити компетенције наставника за подршку развоју личности ученика – Руководилац Тима за самовредновање предложила је два програма сталног стручног усавршавања који се остварују извођењем обуке: „Да уз ИОП свако учи лако“ и „Инклузија у пракси“. Са њима је упознат Тим за обезбеђивање квалитета и развој Школе, који је одобрио тему СУ, али је препоручио реализацију програма под називом „Инклузија од теорије до праксе 2“. Предвиђена обука је постала саставни део Годишњег плана стручног усавршавања и напредовања на нивоу Школе и испланирало је 47 наставника. Међутим, крајем првог полугодишта, 20. 12. 2025, ипак је реализован програм „Инклузија у пракси“. Обуком је обухваћено 30 наставника разредне и предметне наставе, стручни сарадник-педагог и директор Школе.
2. Организовање састанака тимова за пружање додатне подршке – Извештаји о раду одељењског старешине потврђују организовање састанака тимова за пружање (додатне) подршке и реализацију предвиђених активности. Састанци су реализовани током школске године. Прикупљани су потребни подаци о ученицима и израђивана је пратећа документација: педагошки профил ученика (Образац 2), мере индивидуализације (Образац 3), персонализовани програм наставе и учења (Образац 4), евалуација реализације персонализованих програма наставе и учења и мера индивидуализације (прилагођавања) (Образац 5) и план транзиције (Образац 7).
3. Мотивисати ученике за похађање часова припремне наставе за полагање завршног испита – Као очекивана промена тј. критеријум успеха ове активности предвиђено је да припремну наставу за полагање завршног испита похађа најмање 70% ученика осмог разреда. Детаљан преглед присуства часовима припремне наставе доступан је за часове Српског језика и књижевности и Физике и показује варијације у броју ученика од 17% до 100%.

Физика

Није било могуће утврдити из свих извештаја колико је ученика присуствовало часовима. Подаци су дати кроз констатације: „Одређени број ученика редовно је похађао припремну наставу“ (Биологија, 43 ученика), „На већини часова су скоро сви ученици били присутни“ (Историја, 4 ученика) или их уопште нема (Биологија, 3 ученика, Географија, Хемија, Математика).
Предметни наставници се слажу да, „иако је присуство на часовима било различито, већина ученика је активно учествовала у раду, па се може закључити да су постављени циљеви припремне наставе у великој мери остварени“.
У извештајима наставника који су реализовали припремну наставу за полагање завршног испита евидентне су и разлике у броју реализованих часова, како међу предметима, тако и међу одељењима. Наставнице Српског језика и књижевности (Н. Стојановић Милић и М. Стојановић) реализовале су по 13 часова у VIII1 и VIII4 и по 14 часова у VIII2 и VIII3. Ученик VIII3 чији је изабрани предмет Историја присуствовао је на 15 часова припремне наставе (предметни наставник А. Стојановић), а 4 ученика VIII1 имало је 17 часова (предметни наставник И. Николић Радуловић). За три групе ученика (предметни наставници С. Симић Добрић и М. Белић) реализовано је по 13 часова Биологије, док је са групом ученика који су изабрали Географију (предметни наставник Б. Радуловић) реализовано 14 часова. За три ученика чији је изабрани предмет Физика реализовано је 14 часова (предметни наставник Љ. Болботиновић), а за два ученика која су изабрала Хемију 12 часова припремне наставе (предметни наставник И. Грекуловић). У два одељења, VIII1 и VIII2, реализована су укупно 24 часа Математике (предметни наставник Д. Радуловић). У преостала два одељења, VIII3 и VIII4, реализовано је укупно 28 часова Математике (предметни наставник Ч. Тимовски).
Припремна настава је организована у другом полугодишту, по одељењима или мешовитим групама ученика, уз индивидуализовани приступ сваком ученику. Извештаји о реализацији часова припремне наставе показују да су наставници током часова прилагођавали методе и темпо рада потребама ученика како би им омогућили да напредују у складу са својим могућностима и на тај начин повећали мотивацију и ангажовање ученика.
Један од наставника констатује да је „оно што представља проблем одређен недостатак мотивације ученика да долазе на припрему у јуну месецу, јер многи од њих сматрају да могу или сами да се спремају или једноставно им се не долази, што представља проблем сваке године. Тај недолазак на припрему се често одражавао да код појединих ученика број поена на завршном испиту буде мањи него на пробном“.
О похађању или боље речено непохађању часова припремне наставе одељењске старешине су обавештавале родитеље, али, по њиховим речима, „није било неког већег помака“.
У циљу повећања мотивације ученика за похађање часова припремне наставе за полагање завршног испита у наредној школској години, на крају наставне године у Школи је реализовано акционо истраживање „Унапређивање мотивације и редовности похађања припремне наставе за завршни испит“. Предмет истраживања били су ставови ученика осмог разреда о квалитету, корисности и доступности припремне наставе, фактори који утичу на редовност похађања и могућности за унапређивање организације, наставног рада, праћења и подршке ученицима. Задаци су били: утврдити однос између процењеног квалитета припремне наставе и континуитета похађања, идентификовати најзначајније препреке и израдити мерљив акциони план за 2026/2027. годину. Резултати показују висок ниво задовољства ученика јасноћом објашњења (90,1%), способношћу наставника да помогну ученицима да уоче области у којима је неопходан даљи рад (87,9%) и усмереношћу садржаја на потребе ученика (84,6%). Истовремено, само 69,2% ученика наводи да је редовно долазило током већег дела периода, а 72,5% препознаје пад сопствене мотивације током јуна. Предложени акциони план обухвата: јединствену евиденцију присуства, благовремено објављивање распореда, дијагностичко и диференцирано планирање, редовну повратну информацију о напретку, мотивационе активности у јуну, ранију сарадњу са родитељима и поновљено мерење истим показатељима.
4. Резултати ученика на пробном завршном тесту евидентирају се у ес-дневнику у оквиру активности – Полагање Пробног завршног испита реализовано је у петак, 27. марта 2026, и суботу, 28. марта 2026. Након прегледа тестова, извршена је анализа и сумирање резултата Испита. Резултатe ученика на пробном завршном тесту евидентирали су у ес-дневнику наставници Српског језика и књижевности (Н. Стојановић Милић и М. Стојановић), Математике (Ч. Тимовски), Географије (Б. Радуловић), Биологије (С. Симић Добрић) и Физике (Љ. Болботиновић).
5. Коришћење тестова са реализованих националних и међународних тестирања и материјала за припрему на часовима ваннаставних активности (секција), додатне наставе, припремне наставе за полагање завршног испита – Нема података да су наставници ове школске године користили ове тестове и материјале за припрему, па, самим тим, нема ни анализе постигнутих резултата.
6. Континуирана промоција награђених ученика и њихових радова, резултата на такмичењима, учешћа у пројектима, најбољих радова са часова, истраживачких радова, резултата ученика са сметњама у развоју, акција ученика – Информације и детаљи о ученичким радовима, активностима и учешћу на такмичењима, осим што су саставни део педагошке документације наставника о напредовању и постигнућима ученика, доступне су и на званичној Фејсбук страници Школе.
Резултати на такмичењима и смотрама у складу са календаром Министарства објављују се на Сајту, при чему се води рачуна да се резултати ученика на општинским, окружним и републичким такмичењима објављују само за ученике Школе.
7. Промовисати образовно-васпитне пројекте, такмичења, смотре, конкурсе – И ове школске године Фејсбук и интернет страница Школе бележе велики број пројеката у настави, промоција знања и активности, као и предавања за наставнике, ученике и родитеље.

Област квалитета 6: Организација рада Школе, 
управљање људским и материјалним ресурсима

Општи циљ

У Школи постоји јасна организациона структура са дефинисаним процедурама и носиоцима одговорности, праћена адекватним управљањем људским ресурсима и функционалним коришћењем материјално-техничких ресурса.

Специфични циљеви:

1. Унапредити информисаност запослених и обезбедити адекватно вођење и коришћење школске документације, евиденције и општих аката.
2. Коришћење разноврсног дигиталног едукативног материјала и образовне технологије у настави.
3. Планско коришћење и опремање школског простора.
4. Афирмација рада наставника кроз унапређивање система хоризонталног учења.
5. Спровођење различитих аналитичко-истраживачких активности у Школи и израда пројеката.

Током текуће школске године, Тим је пратио и реализацију предвиђених активности за унапређeње Области квалитета 6 – Организација рада Школе, управљање људским и материјалним ресурсима:
1. Преглед школске документације и евиденције (протоколи за прилагођавање новопридошлих ученика и наставника, интерни евиденциони формулари за протоколисање свих фаза у поступању у ситуацији насиља, документа и обрасци за евидентирање различитих облика стручног усавршавања у установи, Образац за посматрање и вредновање школског часа) – На седници Наставничког већа одржаној   22. 8. 2025, директор Школе Г. Јовановић је, у сарадњи са помоћником директора Д. Михајловићем, приказала документа и обрасце за евидентирање различитих облика стручног усавршавања у установи. Виши педагошки саветник М. Груичић упознао је наставнике са обрасцем за посматрање и вредновање школског часа.
[bookmark: _Hlk119484840]2. Преглед општих аката Школе (Статут, правилници и пословници) – На седници Наставничког већа одржаној 22. 8. 2025, секретар Школе је подсетио чланове Већа која су општа акта установе. При томе је издвојио приоритетна акта са становишта образовно-васпитног рада и акта везана за уређивање права и обавеза запослених. Такође, поменуо је и акта која немају за предмет уређивање односа из ОВР или радних односа, али су важна за правилно обављање делатности саме установе. До појединих докумената може се доћи на интернет страни Школе: Правилник о мерама, начину и поступку заштите и безбедности ученика за време боравка у Школи и свих активности које организује Школа, Правилник о дисциплинској и материјалној одговорности запослених, Правилник о васпитно-дисциплинској одговорности ученика, Правила понашања у установи, Пословник о раду Савета родитеља. Тим је мишљења да запосленима, ученицима и родитељима треба учинити доступним и друга акта Школе, као што су: Статут са свим изменама и допунама, Пословник о раду Наставничког већа, Пословник о раду Ученичког парламента, Правилник о награђивању ученика, Правилник о награђивању запослених, Правилник о проглашењу Ученика генерације, Правилник о испитима.
3. Упознавање наставника и стручних сарадника са новим „Приручником за самовредновање рада школа“ и софтвером „АС Школа апликација за самовредновање“ – Наставници и стручни сарадници упознати су са новим „Приручником за самовредновање рада школа“ на почетку прошле школске године; руководилац Тима за самовредновање поставила је Приручник на сајт Школе, у секцији Публикације за наставнике. Садржај Приручника и софтвер „АС Школа апликација за самовредновање“ представљени су на седници Наставничког већа 22. 8. 2025.
4. Упознавање запослених са структуром података који се налазе у Јединственом информационом систему просвете (ЈИСП) – На седници Наставничког већа одржаној 22. 8. 2025, секретар Школе је упознао чланове Већа са Јединственим информационим системом просвете (ЈИСП). Том приликом је навео законски оквир ЈИСП-а: правни основ вођења, садржај евиденције, сврху обраде података, заштиту података у ЈИСП-у. Путем пројектора, визуелно је представљен сам систем (подаци о установи, подаци о запосленима о којима установа води евиденцију, регистар планова и програма наставе и учења и др).
Такође, руководилац Тима за самовредновање поставила је на сајту Школе, у секцији Публикације за наставнике, кратак текст о ЈИСП-у, споразуму између Министарства просвете и Републичког завода за статистику, условима и ресурсима које обезбеђује Министарство, регистрима у ЈИСП-у, обавезама установа и Министарства. Представљен је и концепт „Отворених података“, као и Правилник о ЈИСП-у.
5. Упознати се са публикацијом „Наставник за дигитално доба 2023“ и извршити самопроцену дигиталних компетенција – Током наставне године нису извршене додатне самопроцене компетенција. Коначан скор је 25 самопроцена извршених у другом полугодишту претходне школске године, од чега 20 наставника предметне наставе и 5 наставника разредне наставе.
6. Вештачка интелигенција у образовању: Припрема за час (смернице ЗУОВ-а за практичну примену вештачке интелигенције) – Руководилац Тима за самовредновање поставила је на сајту Школе, у секцији Публикације за наставнике, кратак текст о најновијем пројекту Завода за унапређивање образовања и васпитања. Од ове школске године ЗУОВ објављује серију текстова везаних за практичну примену вештачке интелигенције у образовању и васпитању. Циљ је да се наставницима, васпитачима, стручним сарадницима и директорима образовно-васпитних установа приближи ова тема и понуде јасне смернице и упутства на који начин се вештачка интелигенција може практично, етички и безбедно употребити у наставном процесу, ваннаставним активностима и васпитном раду. Такође, представљен је ЗУОВ-ов „Планер за наставу и учење“, виртуелни асистент осмишљен да подржи наставнике у брзој, структурираној и педагошки утемељеној припреми часова.
7. Обука наставника и омогућавање коришћења интерактивне табле – Обука је реализована на седници Наставничког већа 15. 1. 2026. Евиденција коришћења мобилне интерактивне табле није доступна.
8. Формирање и опремање информатичког кабинета за ученике разредне наставе – Кабинет није формиран ове наставне године.
9. Направити Зборник примера добре наставне праксе Школе – Дигитални део Зборника, доступан на интернет страни Школе, тренутно чини шест припрема за угледне, огледне и јавне часове реализоване у Школи ове школске године. Штампани примерци припрема из ове и ранијих година налазе се у архиви коју води Тим за професионални развој.
10. У планове рада Тимова укључити активности сарадње са другим школама (посете школама или пријем наставника других школа) – Активности сарадње нису видљиве у плановима школских тимова.
11. Школски програм допунити програмом хоризонталног учења (посете школама или пријем наставника других школа) – У оквиру посебних програма Школског програма налази се Програм сарадње са друштвеном средином који, између осталог, предвиђа сарадњу са средњим школама из наше и суседних општина. Програм обухвата: професионалну оријентацију (презентација школа и образовних профила), посету школама, организовање такмичења, реализацију завршног испита, изналажење мера за побољшање постигнућа ученика и помоћ при изради иницијалних тестова. Такође, предвиђена је сарадња са основним школама у окружењу: организовање и реализација радионица, спортских и других такмичења, завршног испита, дружења ученика осмог разреда („мала матура“).
12. Извештај о реализацији Плана стручног усавршавања и напредовања на нивоу Школе допунити анализом резултата примене стечених знања и вештина – Полугодишњи и годишњи извештај Подтима за професионални развој – Извештај о реализованим угледним, огледним и јавним часовима садржи констатације о квалитету реализованих часова (припреме за час, наставни циљеви, очекивани исходи учења, избор наставних метода и облика). Истиче се да су „наставници показали висок степен професионалности, одговорности и креативности у планирању и реализацији ових часова; активно су укључивали ученике у рад, подстицали критичко мишљење, комуникацију и сарадњу међу ученицима; атмосфера на часовима је била подстицајна, радна и мотивишућа“. Посебно се истиче „спремност наставника да прихвате конструктивне сугестије колега, размењују искуства и примере добре праксе, унапређују сопствени рад кроз самовредновање и анализу часа“. Констатује се да је „реализација угледних, огледних и јавних часова значајно допринела професионалном развоју наставника, подизању квалитета наставе и јачању културе сарадње у колективу“. У полугодишњем и годишњем Извештају о реализацији програма професионалног развоја запослених само се набрајају активности стручног усавршавања у установи, док је списак реализованих програма сталног стручног усавршавања који се остварују извођењем обуке и одобрених стручних скупова, као облика стручног усавршавања ван установе, допуњен компетенцијама наставника, приоритетним областима и списковима обухваћених наставника и стручног сарадника. И даље недостаје анализа резултата примене стечених знања и вештина.
13. Унапредити планирање и извештавање о СУ – Два наставника (Казаковић З. и Петровић Србуловић) нису испланирала ниједан програм обуке, а шест наставника (Јакшић, Манојловић, Казаковић З, Петровић Србуловић, Тимовски, Сорејевић) није испланирало ниједан стручни скуп. Када је у питању стручно усавршавање у установи, три наставника нису испланирала ниједан сат (Казаковић З, Петровић Србуловић и Стојановић А), а три наставника који су запослени само у нашој школи или имају већи проценат радног времена (Младеновић О, Тимовски, Младеновић М) испланирали су мање од 44 сата.
Извештај о испуњавању минималних обавеза наставника по члану 23. Правилника („Рамондин“ сервис „е-Портфолио наставника“) показује да 17 наставника није похађало ниједан програм стручног усавршавања који доноси министар или одобрени програм из Kаталога програма стручног усавршавања (Ђурђановић, Јакшић, Казаковић З, Михајловић, Милановић, Дрецун, Митић Милетић, Младеновић О, Радоњић, Радуловић Б, Ружојевић, Шолкотовић, Букатаревић, Петровић Србуловић, Младеновић М, Пузић, Поповић), а 8 наставника није учествовало ни на једном одобреном стручном скупу (Ђурђановић, Казаковић З, Михајловић, Радуловић Д, Симић, Шолкотовић, Тимовски, Стојановић А).
Извештај о реализацији акредитованих семинара по каталошком броју СУ („Рамонда“) показује да поједине обуке наставници још увек нису евидентирали. Иако је обуку „Инклузија у пракси“ похађало 30 полазника, извештајем је тренутно обухваћено 28. Трибини „Путем предузетништва до функционалних знања“ присуствовао је 41 запослени, а извештајем је тренутно обухваћено 26.
Извештај о стручном усавршавању у установи обухвата активности које нису предвиђене школским документом, а неке од наведених активности представљају конфузију садржаја и облика. Минималан број сати нису реализовала 3 наставника ангажована у нашој школи (Симић, Петровић Србуловић, Поповић), као и 2 наставника ангажована у две школе (Пузић, Стојковска).
14. Реализовати акционо истраживање које ће вредновати допринос СУ развоју и постигнућима деце и ученика – Акционо истраживање „Од гласа ученика до унапређене школске праксе – Савремена настава и ваннаставне активности“ реализовала је Ана Сорејевић, наставник математике, која је текуће школске године била координатор Ученичког парламента. Предмет истраживања били су ставови чланова Ученичког парламента о јасноћи наставних циљева, доступности наставника, примени савремених и сарадничких метода, мотивацији за учење, понуди и занимљивости секција, учешћу у ваннаставним активностима и приоритетима за унапређивање школске праксе. Централни проблем представља несклад између формално постојећих школских ресурса и програма, с једне стране, и ученичког доживљаја њихове учесталости, доступности и прилагођености интересовањима, с друге стране. Посебно је испитано због чега релативно широка понуда секција није праћена већим учешћем и задовољством ученика и како постојећи технички и професионални капацитети могу да доведу до видљивије примене савремених метода. Резултати показују да ученици углавном позитивно процењују доступност наставника и објашњавање очекивања, али савремене методе, сараднички рад и ученичко вредновање наставе нису довољно систематични. Предложени акциони план обухвата следеће активности: доследније истицање циљева часа, чешћа примена дигиталних, практичних и сарадничких метода, кратко ученичко вредновање наставе, мапирање интересовања свих ученика, промоција секција, унапређивање организације и опремљености и непосредно укључивање Ученичког парламента у планирање.
Још једно акционо истраживање у Школи послужило је као основа за мастер рад „Вештачка интелигенција у образовању: предности и ризици“ Ане Сорејевић, наставника математике. Вештачка интелигенција представља једну од најзначајнијих савремених технологија, чија је примена све присутнија у образовању. Циљ овог рада био је да се испитају предности и ризици примене AI алата у наставном процесу, као и ставови ученика и наставника о употреби вештачке интелигенције у образовању. Истраживање је спроведено у Школи на узорку од 130 ученика и 23 наставника. Резултати истраживања показали су да ученици имају позитивније ставове према употреби AI алата, док наставници у већој мери препознају ризике њихове примене. Закључено је да вештачка интелигенција има значајан потенцијал за унапређење образовања, али да њена примена захтева одговоран и етички приступ.
Треће акционо истраживање за тему има „Унапређивање квалитета рада школе кроз развој хоризонталног стручног усавршавања наставника“. Реализовала га је директорка Школе Гордана Јовановић у склопу испита за стицање лиценце за директора. Пракса показује да хоризонтално стручно усавршавање представља важан модел професионалног развоја, јер омогућава наставницима да кроз угледне часове, радионице, дискусије и размену примера добре праксе унапређују своје професионалне компетенције. Истовремено, оно доприноси развоју културе сарадње, тимског рада и професионалне подршке међу запосленима и омогућава наставницима да заједнички унапређују наставни процес и самим тим развој и постигнућа ученика.
15. У оперативним плановима рада навести материјално-техничке ресурсе ван Школе који се користе у настави и учењу – У оперативним плановима рада који су били доступни члановима Тима ретко се наводе материјално-технички ресурси ван Школе који се користе у настави и учењу. Право стање када је у питању коришћење ових ресурса може се сагледати тек из Извештаја о раду Школе.
16. Израда школских пројеката којима се развија предузимљивост, оријентација ка предузетништву и предузетничке компетенције ученика и наставника – Ове школске године нису израђени школски пројекти на ову тему.
Руководилац Тима
Љиља Сперлић


[bookmark: _Toc242867221]I.8	ГОДИШЊИ ИЗВЕШТАЈ О РЕАЛИЗАЦИЈИ ПРОЈЕКАТА/ОБУКА ОД ЈАВНОГ ЗНАЧАЈА

	Време реализације
	Назив пројекта
	Носиоци реализације и сарадници

	септембар-јун
2025/2026.
	Пројекат ''Обогаћени једносменски рад''
	наставници предметне и разредне наставе и ученици од првог до четвртог разреда

	септембар–март 2025/2026.
	''Заједно и безбедно кроз детињство''
(реализовано у 1. полугодишту, 3. и 4, 5. и 8. разред)
	МПНТР, МУП, ученици, наставници и стручни сарадници Школе,одељењске старешине, чланови Тима за заштиту

	новембар/децембар
2025/2026.
	''Охрабрени родитељи, оснажена деца''
	Министарство културе, локална ТВ, ОШ ''Вук Караџић'' Кладово, ученици 4. разреда, Удружење ''Нада'', ученици ОШ ''12. септембар – ИО Кладово''

	септембар/децембар
2025/2026.


новембар/јун 
2025/2026.

новембар
2025/2026.



октобар
2025/2026.


децембар/јун
2025/2026.





децембар
2025/2026.



 


фебруар/мај
2025/2026.



март
2025/2026.


март
2025/2026.



јун
2025/2026.
	1. ''Приче из прошлости''



2. ''Школа кроз време''


3. ''Кладово-мирна лука''





4. ''105-2025. Трајанов мост''



5. ''Европско из Србије - Кладово, Дунав, Ђердап, токови сећања''




6. ''Ко је била моја бака''







7. ''Здраво растимо''





8. ''МТС Караван''




9. ''Караван безбедности саобраћаја''


10. ''Зелени мостови преко Дунава''
	наставник историје и председник Удружења ''Траг'', Ивана Николић Радуловић и ОШ ''Вук Караџић'' Кладово

Основна школа ''Вук Караџић'' Кладово


наставник историје и председник Удружења ''Траг'', Ивана Николић Радуловић и ОШ ''Вук Караџић'' Кладово

наставник историје и председник Удружења ''Траг'', Ивана Николић Радуловић и ОШ ''Вук Караџић'' Кладово

Креативни студио ''Путоказ'',
ОШ ''Вук Караџић'' Кладово,
Центар за културу Кладово, 
ученици петог разреда,
наставница српског језика, Марија Королија

Креативни студио ''Путоказ'',
ОШ ''Вук Караџић'' Кладово,
Центар за културу Кладово, 
ученици шестог разреда,
наставница српског језика, Марија Королија

директор школе, Гордана Јовановић,
наставница физичког и здравственог васпитања Љиља Ђурђановић,
ученици 7. разреда

представници МТС-а,
директор школе, Гордана Јовановић,
ученици и наставници Школе

представници МУП-а,
директор школе, Гордана Јовановић,
ученици и наставници Школе

директор школе, Гордана Јовановић,
стручни сарадник, Слађана Степановић
Киломовић,
помоћници директора, Дејан Михајловић и Катарина Букатаревић,
чланови Педагошког колегијума,
чланови Пројектног тима школе,
директор ОШ ''Елени Фараго'' Крајова,
 просветни радници ОШ ''Елени Фараго''

Основна школа ''Вук Караџић'' у Кладову једина је основна школа у самом месту и једна од пет основних школа у општини Кладово. Настава се организује од 1. до 8. разреда у два објекта, објекту А и објекту Б. Ван свог седишта, матична школа обухвата и четири издвојена одељења и то: Костол, Малу Врбицу, Велику Врбицу и Нови Сип. У овим издвојеним одељењима настава се организује са ученицима од припремно предшколског до четвртог разреда. Ученици предметне наставе, односно од V до VIII разреда, свакодневно се превозе у матичну школу.
На почетку школске 2025/2026. године у Основној школи ''Вук Караџић'' у Кладову уписано је 758 ученика од првог до осмог разреда. Припремним разредом обухваћена су деца предшколског узраста у издвојеним одељењима. Припремни разред ове школске године похађа 6 ученика.
 За ученике првог и другог разреда организован је продужени боравак (две хомогене групе). За заинтересоване ученике од првог до четвртог разреда организован је и пројекат ''Обогаћен једносменски рад''. Своја интересовања ученици су показали кроз пет активности (Подршка учењу, Подршка учењу кроз СТЕМ радионице, Моја школа - моја позорница, Учионица - моја радионица, У здравом телу - здрав дух/Мој крај - моја игра). 

[bookmark: _Toc242867223]II.1	БРОЈНО СТАЊЕ УЧЕНИКА НА ПОЧЕТКУ ШКОЛСКЕ 2025/2026.  


	Од.
	Бр.
	Од.
	Бр.
	Од.
	Бр.
	Од.
	Бр.

	I1
	23
	II1
	23
	III1
	24
	IV1
	26

	I2
	27
	II2
	22
	III2
	20
	IV2
	27

	I3
	24
	II3
	22
	III3
	22
	IV3
	28

	I4
	22
	II4
	27
	III4
	25
	
	

	Свега
	96
	Свега
	94
	Свега
	91
	Свега
	81

	Укупно I-IV: 362



	Од.
	Бр.
	Од.
	Бр.
	Од.
	Бр.
	Од.
	Бр.

	V1
	27
	VI1
	20
	VII1
	27
	VIII1
	24

	V2
	28
	VI2
	24
	VII2
	27
	VIII2
	23

	V3
	28
	VI3
	22
	VII3
	21
	VIII3
	23

	
	
	VI4
	22
	VII4
	26
	VIII4
	21

	Свега
	83
	Свега
	88
	Свега
	101
	Свега
	91

	Укупно V-VIII: 363

	УКУПНО: 725


















[bookmark: _Toc178593144][bookmark: _Toc242867224]II.1.2	Бројно стање ученика у издвојеним одељењима

	Костол
	Мала Врбица
	Велика Врбица
	Нови Сип

	Раз.
	Бр.
	Раз.
	Бр.
	Раз.
	Бр.
	Раз.
	Бр.

	ппп
	1
	ппп
	/
	ппп
	3
	ппп
	2

	I
	1
	I
	
	I
	
	I
	4

	II
	4
	II
	3
	II
	2
	II
	

	III
	3
	III
	
	III
	
	III
	3

	IV
	3
	IV
	1
	IV
	
	IV
	9

	Свега
	12
	Свега
	4
	Свега
	5
	Свега
	18

	Укупно: 39



[bookmark: _Toc242867225]II.1.3	Бројно стање ученика на нивоу Школе


	разред
	укупно ученика

	ппп
	6

	I
	101

	II
	103

	III
	97

	IV
	94

	V
	83

	VI
	88

	VII
	101

	VIII
	91

	Укупно од 1. до 8.
	758

	Укупно ученика
	764





[bookmark: _Toc242867226]II.1.4	Бројно стање ученика који похађају наставу по индивидуалном образовном програму

	Разред
	Број ученика 

	
	ИОП1 
	ИОП2

	I
	/
	/

	II
	4
	/

	III
	2
	/

	IV
	2
	2

	V
	1
	/

	VI
	4
	/

	VII
	4
	2

	VIII
	7
	/

	УКУПНО
	24
	4

















[bookmark: _Toc242867227]II.1.5	Бројно стање ученика у продуженом боравку и пројекту ОЈР

	Продужени боравак
(Матична школа)
	Пројекат ''Обогаћен једносменски рад''
(Матична школа)

	Укупан број група
	разред
	Број ученика
	Укупан број група
	разред
	Број ученика

	2
	Први разред
	60
	1
	Први + трећи + четврти
	42

	1
	Други разред
	30
	
	
	

	Укупно
	90
	Укупно
	42


[bookmark: _Toc242867228]II.1.6	Бројно стање ученика путника

	МЕСТО
	БРОЈ УЧЕНИКА

	Костол
	31

	Мала Врбица
	11

	Велика Врбица
	6

	Ртково
	4

	Кладушница
	18

	Давидовац
	13

	Нови Сип
	12

	УКУПНО
	95













[bookmark: _Toc242867229]II.1.7	Социодемографска карта школе

	Ученици чији родитељи раде у иностранству
	Мајка
	Отац
	Оба

	
	6
	35
	2

	Стамбени услови
	
Живи у

	
	Стану
	Кући
	као подстанар

	
	219
	470
	68

	Образовни ниво родитеља
	
Мајка
	
Отац

	
	неп. ОШ
	ОШ
	КВ
	ВКВ
	ССС
	ВШС
	ВСС
	неп. ОШ
	ОШ
	КВ
	ВКВ
	ССС
	ВШС
	ВСС

	
	2
	84
	6
	
	356
	90
	208
	2
	66
	15
	25
	392
	67
	179

	Дефицијентност
	Живи

	
	
са мајком
	
са оцем
	
код старатеља
	
комплетна породица
	двојно старатељство

	
	96
	24
	5
	583
	13

	
	самохрана
	самохрани
	
	
	

	
	31
	8
	
	
	

	Радно ангажовање родитеља
	запослен
	незапослен

	
	1176
	181

	Корисници социјалне помоћи
	11



[bookmark: _Toc242867230]II.2	ДИНАМИКА ТОКА ШКОЛСКЕ 2025/2026. ГОДИНЕ

Школска година почела је 1. септембра. Први наставни дан школске 2025/2026. године почео је интонирањем химне у свим одељењима. Организација првог наставног дана била је коципирана кроз разговор са ученицима и упознавање ученика са планом рада у првим недељама нове школске године.
Превоз ученика путника ове школске године поверен је компанији ''ЛИТАС" из Пожаревца.
Када је реч о снабдевању ученика ужином, уговор је склопљен са пекаром ''Баш добра пекара'' из Кладова. Месечна претплата за ужину била је минимална, а бесплатну ужину добијали су ученици корисници социјалне помоћи. 
Рад у Школи одвијао се несметано. Сви планирани наставни дани за ученике од I до VIII разреда, су и остварени. Календар рада школе који је прописало Министарство просвете испоштован је у потпуности.
Пријем за ученике првог и петог разреда организован је 1. септембра 2025. године. Имајући у виду колики је значај почетка школске године управо за ученике првог и петог разреда, Школа је посебну пажњу посветила организацији првих сусрета одељењских старешина са ученицима и родитељима и поделу пригодних поклона од стране представника локалне самоуправе нашим најмлађим ученицима, ђацима првацима (бесплатни уџбеници за све ученике првог разреда). Ове школске године у матичној школи формирана су четири одељења првог разреда и три одељења 5. разреда, док су у издвојеним одељењима први разреди у комбинацији са припремним и осталим разредима, у зависности од броја ученика и организације рада у одређеном издвојеном одељењу. 
У првој недељи септембра Школа је организовала акцију ''Безбедност деце у саобраћају'', у сарадњи са Црвеним крстом и полицијском станицом у Кладову. Реализовано је едукативно предавање о безбедном понашању у саобраћају које је одржао припадник саобраћајне полиције, кратка радионица са питалицама о саобраћају које је реализовала Бранислава Берић, секретар ЦК Кладово, а затим се приступило увежбавању преласка пешачког прелаза са семафором, као и оног на коме не постоји семафор. У активности су учествовали најмлађи ученици матичне школе, наши ђаци прваци. 
У организацији Туристичке организације општине Кладово, под покровитељством локалне самоуправе, познати глумац Иван Јевтовић, одржао је програм под називом ''Иван и таленти''. На летњој позорници средњoвековне тврђаве Фетислам, уз присуство ученика од предшколског узраста до 4. разреда, Јевтовић је извео програм намењен нашим ученицима разредне наставе.
У оквиру Европске недеље мобилности, која се такође одржава половином септембра месеца, обележен је дан без аутомобила у нашем окружењу. Ова манифестација има за циљ подстицање немоторизованих видова превоза у градовима и промоцију здравих начина кретања која не штете животној средини. Реализатори активности били су ученици издвојених одељења наше школе који су активно учествовали у предавању представника Тиристичке организације општине Кладово. 
Традиционалну радионицу ''26. септембар - Европски дан језика'' реализовали су ученици од 2. до 8. разреда док су активности на француском, румунском и енглеском језику осмислили наставници француског, румунског и енглеског језика. Сарађивали су ученици старијих разреда са млађима, упућујући их у тајне учења новог језика. Промовисана је вишејезичност, вишекултуралност, толеранција, отвореност и радозналост која подстиче целоживотно учење. Истим поводом, школски библиотекар, је заједно са ученицима 6. разреда обележила Европски дан језика и подсетила ученике на важност учења и неговања језика, као моста који спаја људе и културе. Ученици су језичку разноликост Европе креативно изразили на радионици "Љубав се исто осећа на свим језицима!"
Крајем септембра, актив другог разреда реализовао је огледни час под називом ''Први математички маратон''. На занимљив и креативан начин, у виду такмичења, ученици другог разреда надметали су се у знању, умећу и брзини, а у исто време и учили како да сарађују у групи, буду део групе и негују различитости које су, заправо, највећа ризница.
Поводом обележавања Златног септембра, месеца подршке деци и младима оболелим од малигних болести, у организацији Националног удружења родитеља деце оболеле од рака (НУРДОР), Вршњачки тим наше школе је 30. септембра у центру града спровео своју прву хуманитарну акцију. Како је основни циљ Тима неговање хуманости, пожртвовања, заједништва, толеранције и сарадње, ученици од 3. до 8. разреда продавали су магнете, качкете, беџеве, мемо-игре, блокчиће, ... и на тај начин се прикључили акцији.
Почетку октобра месеца, већ традиционално, печат даје Дечија недеља. Ове године, Дечија недеља, као највећа национална манифестација за заштиту и промоцију права детета у Републици Србији, била је идеална прилика да се не заборави на права деце на културу и игру, што је дефинисано и Конвенцијом о правима детета Уједињених нација, али и да се укаже на значај културе и игре у развоју сваког детета. Стога је ове године, Дечија недеља обележена под слоганом ''Имам право да се играм, да се смејем, маштам, стварам – и у бољи свет претварам!''
Најинтересантније програмске активности овогодишње Дечије недеље биле су отварање Дечије недеље, пријем првака у Дечји савез, али и чин сађења Дрвета генерације, изложбе ликовних и литерарних радова, спортско едукативна радионица, дружење са писцем Дејаном Љубеновићем, посета Дому за старија лица ''Топаловић'', дружење са председником наше општине, бесплатан упис наших најмлађих ученика у Библиотеку ''Центар за културу'' Кладово, седница Ученичког парламента наше школе, едукативна радионица са националним парком Ђердап и још низ веома креативних и занимљивих активности.. 
Ове године отварање Дечје недеље започело је хуманитарном акцијом ''Трка за срећније детињство'', акцијом Школе и Црвеног крста у Кладову, у којој су поред запослених у Школи и ученика наше школе учешће узели и родитељи ученика. Одзив родитеља је био изузетан, а циљ Школе да родитељи буду активни актери школског живота је постигнут. Тиме креирамо окружење које промовише здрав развој, срећу и добробит деце.
Школа је у октобру месецу обележила и Светски дан менталног здравља, кроз радионицу у којој су учествовали ученици 6. разреда уз подршку педагога наше школе.
У октобру месецу одржан је огледни час ''Слобода у хришћанском етосу'', у којем су активности реализоване у одељењима ученика 7. разреда који похађају часове верске наставе. Циљ часа био је упознавање са првим вековима хришћанства, верском слободом и ширењем хришћанства.
Ученици и наставници задужени за рад у продуженом боравку и у пројекту ОЈР су током октобра месеца одржали низ занимљивих активности међу којима треба издвојити обележавање Светског дана чистих руку, затим извођење научног експеримента под називом ''Плес сувог грожђа'' и упознавање ученика са темом ''Шта је STEM?'', обележавање Светског дана здраве хране и Светског дана јабуке.
Пројекат ''Приче из прошлости 2'', у сарадњи Удружења ТРАГ и ученика наше школе почео је са реализацијом крајем октобра месеца. Тема пројекта је обележавање годишњице свечаног отварања Трајановог моста (105-2025). Ученици, заједно са члановима удружења, истражују занимљиве аспекте Рима и римског царства, римске војске, религије, као и локалитете са нашег подручја који сведоче о богатом историјском наслеђу овог краја.
Крајем октобра месеца 2025. године, наши ученици и наставници посетили су 68. међународни београдски Сајам књига. Поред промовисања учења као доживотног процеса и указивања на значај школовања и усавршавања, излагачки програм обухвата све што је потребно за опремање и рад васпитно-образованих установа - од предшколских до институција високог образовања.
Ове године, на задовољство и част свих ученика, наставника, свих осталих запослених и Управе школе обележавамо веома значајан јубилеј - 190. ГОДИНА ПОСТОЈАЊА ШКОЛЕ! С тим у вези, у периоду од 03.11.2025. до 07.11.2025. године, реализовали смо тематску недељу обележавања Дана школе под слоганом ''КЊИГА, ЈЕЗИК, ОБРАЗОВАЊЕ – 190 ГОДИНА СВЕТЛОСТИ!''
Реализација плана активности прославе и обележавања овог изузетно значајног јубилеја започета је отварањем нове странице на сајту Школе која је пратила временску динамику тока самог јубилеја, пре свега постављање старих фотографија из школског живота наше школе, објављивање мејл адресе за све оне који су желели и желе да поделе своје фотографије из школских дана, а онда и постављање одељка који садржи награђене ликовне и литерарне радове који су објављени након затварања конкурса који је Школа расписала поводом јубилеја под називом ''Школа очима детета''.
3. новембра 2025. започело је обележавање јубилеја отварањем изложбе литерарних и ликовних радова и поставке награђених литерарних и ликовних радова по конкурсу расписаном за ученике од 1. до 8. разреда наше школе, а поводом обележавања овогодишњег јубилеја, под називом ''Школа очима детета''.
Истог дана, одржан је јавни час ''Бела њива, црно семе, мудра глава која сеје'' у реализацији ученика наше школе и наставница српског језика и књижевности.
4. новембра 2025. године, организована су одељењска спортска надметања под слоганом ''Недеља обележавања Дана школе'' и то за ученике од 1. до 4. разреда – штафетне игрице са полигонима, а за ученике од 5. до 8. разреда – турнир у футсалу и одбојци.
Истог дана одржан је музичко-едукативни концерт ''Боки и крокоРокодилоси'' за ученике разредне наставе.
У оквиру обележавања овогодишњег великог јубилеја отворене су музејске учионице ''Школа кроз време'' у матичној школи и у издвојеном одељењу у Малој Врбици. У овим учионицама приређена је аутентична музејска поставка, која обухвата реконструисану стару учионицу, као и школске предмете из различитих периода нашег образовног развоја. Ова изложба омогућила је да се осети дух прошлости и види како је школа живела и расла током скоро две стотине година постојања. Ученици наше школе су били у могућности да посете музејске поставке у учионицама.
5. новембра одржана је приредба за ученике, родитеље и остале суграђане поводом обележавања Дана школе, коју је обележило свечано обраћање директорке школе, Гордане Јовановић, подела награда (прва три места) ученицима учесницима литерарног и ликовног конкурса и читање првонаграђених радова у категорији разредне и предметне наставе. Након тога, уследио је музичко-сценски приказ ''Кад би сви'', драмски приказ ''Мудрац'', КУД ''Полет'' из Кладова, драмски приказ ученика наше школе под називом ''Књига, језик, образовање – 190 година светлости'' и музички део програма у извођењу ОМШ ''Константин Бабић'' из Кладова.
6. новембра, у сали Дома културе, поводом обележавања Дана школе за госте, пензионере и све запослене уприличена је Свечана академија под називом ''КЊИГА, ЈЕЗИК, ОБРАЗОВАЊЕ – 190 ГОДИНА СВЕТЛОСТИ!''
Овогодишњу академију обележило је свечано обраћање директорке школе, Гордане Јовановић, свечано обраћање начелника Школске управе Зајечар, свечано обраћање председника општине Кладово, дирљив говор једне од најстаријих учитељица наше школе Драгиње Симић, као и говор некадашњег директора Школе Крсте Ђорђевића. Уследило је још једно изненађење за све присутне - видео презентација која се састојала од видео порука наших бивших ученика који су постали признати уметници, професори доктори и доктори наука, а који су желели да се обрате и својом поруком честитају јубилеј свим садашњим и бившим ученицима и запосленима у Школи, али и читавом граду и грађанству Кладова. У наставку програма уследио је драмски приказ ученика наше школе под називом ''Књига, језик, образовање – 190 година светлости'' и музички део програма у извођењу хорске секције Школе и ОМШ ''Константин Бабић'' из Кладова. 
Током новембра месеца одржан је четврти фестивал вокалних солиста "Миња Субота", који се одржава у част Миње Суботе, водитеља, композитора и извођача, а који окупља децу узраста од 5 до 14 година, на којем су учествовали и ученици наше школе и остварили изузетне резултате.
Такође током новембра месеца обележен је и Међународни дан толеранције, дан пријатељства, дан љубави и толеранције према деци и међу децом како бисмо подигли свест код ученика о вредности толеранције, ширења саосећања, љубави и пружања помоћи другима.  
Обележавање Међународног дана детета реализовано је низом активности - Вршачки тим је реализовао радионицу о правима детета, ученици  разредне наставе су своје жеље везане за школу и град писали и стављали у коверте које су постављене у школи, те је председник општине Кладово посетио Школу, прочитао жеље деце и разговарао са ученицима о њиховим жељама, правима и обавезама.
Децембар месец започео је наградом коју је Школа добила за учешће на конкурсу који је расписала компанија Литас поводом обележавања 80 година постојања.
Пројекат у којем је наша школа учествовала током децембра месеца ове школске године носи назив ''Охрабрени родитељи, оснажена деца'', пројекат који је обележен низом активности. Прва у низу активности била је тематска изложба, постављена у холу Школе, којом је наша школа у сарадњи са Удружењем ''Нада'' и ТВ Кладово обележила 3. децембар - Међународни дан особа са инвалидитетом. Ученици су својим маштовитим ликовним радовима послали снажну и дирљиву поруку - да су спремни да особама са инвалидитетом учине сваки дан лакшим, светлијим и испуњенијим.
Након тога одржана је радионица ''Пружимо руку'' у којој су учествовали ученици 4. разреда наше школе, ученици ОШ "12. Септембар – ИО Кладово" и удружење "Нада" из Кладова. Циљ радионице је развијање људских вредности, неговање хуманости, емпатије и јачање сарадничких односа.
	16.12.2025. године, такође у оквиру пројекта ''Охрабрени родитељи, оснажена деца'', одржана је трибина посвећена разговору о потребама деце са сметњама у развоју, као и о ресурсима подршке који постоје у локалној заједници. У просторијама школе на једном месту окупили су се родитељи, представници образовних установа, Центра за социјални рад, Интерресорне комисије, локалне самоуправе и удружења грађана. Кроз отворен дијалог говорило се о инклузији, правима детета, улози институције и важности сарадње свих актера у стварању подстицајног окружења за одрастање и развој. Трибина је показала колико је важно да родитељи буду укључени и информисани, јер само заједно можемо градити друштво једнаких могућности за сву децу.
Током децембра месеца ученици наше школе, Креативни студио ''Путоказ'' и Библиотека ''Центар за културу'' Кладово у сарадњи са уметничким колективом Једноставно речено из Београда реализовали су пројекат ''Кладово, Дунав, Ђердап – токови сећања''. На радионицама су ученици припремили интервјуе за своје баке, деке, комшије о животу у Кладову некад и сад, о Дунаву и Ђердапу и разговарали о важности личне историје и потреби да је сачувамо од заборава. Активности се реализују у оквиру пројекта Европско из Србије које финансира Европска унија.
На велико задовољство наших најмлађих ученика, у децембру месецу одржана је представа ''Пажљивкова правила у саобраћају''.
20.12.2025. године у холу објкета Б наше школе, одржан је семинар ''Инклузија у пракси''. Циљ ово семинара био је да се унапреде компетенције полазника за спровођење инклузивног образовања, да се препознају деца којој је потребна додатна подршка и како израдити план подршке.
На самом крају полугодишта, посветили смо се активностима које су биле усмерене на новогодишње и божићне празнике. Прва у низу активности је био хуманитарни Новогодишњи базар ученика разредне наставе, одржан 22.12.2025. године на којем су ученици приказали своје рукотворине, а сви заинтересовани родитељи и грађани су у великом броју посетили базар и подржали ову нашу хуманитарну активност. 
22.12.2025. године ученици 2. и 3. разреда наше школе су на позив Туристичке организације општине Кладово били реализатори Културне манифестације ''Кладово – општина отвореног срца'' која се одржала на платоу испред Дома омладине у Кладову пред великим бројем суграђана.
Последње недеље првог полугодишта, тачније 25.12.2025. године, одржана је новогодишња приредба ученика из продуженог боравка и пројекта ОЈР. 
Завршетак новогодишњих активности обележила је традиционална новогодишња журка за ученике 7. и 8. разреда наше школе, 27.12.2025. године.
Прво полугодиште завршено је 30. децембра 2025. године. Зимски распуст за ученике почео је 31.12.2025. године, а завршио се 16.01.2026. године. Друго полугодиште почело је у понедељак, 19.01.2026. године по устаљеном распореду и завршило се у петак, 12.06.2026. године.
Активност која је обележила почетак другог полугодишта је свечано обележавање Дана духовности, 27. јануара 2026. године. Савиндан је обележен како у матичној школи, тако и у свим издвојеним одељењима Школе. Дан духовности је била прилика да ученици активно учествују у расписаном литерарном (''Светосавско јутро'')  и ликовном (''Свети Сава и деца'') конкурсу о лику и делу нашег просветитеља. Обележавање Савиндана започело је пригодним програмом ученика верске наставе у цркви Светог Ђорђа у Кладову. У просторијама Школе је у јутарњим часовима уприличено свечано резање славског колача, интонирана је химна Светом Сави, а затим уручене награде ученицима учесницима овогодишњег литерарног и ликовног конкурса. Присутни запослени Школе и уважени гости уживали су у изложби радова ученика и чули најуспешнија литерарна остварења са конкурса. У поподневним часовима, поводом обележавања Савиндана, одржана је Светосавска академија, заједничка активност свих основних школа на територији општине Кладово, Средње школе Кладово и ОМШ ''Константин Бабић'' у сарадњи са храмом Свети Георгије у Кладову. У академији су уживали ученици школа, представници локалне самоуправе, преосвештенство храма Свети Георгије, запослени у школама и многобројно грађанство наше општине. 
Фебруар месец започели смо посетом ученика осмог разреда и одељењских старешина Средњој школи у Кладову, у оквиру планиране активности Тима за професионалну оријентацију ученика. Ученици су имали прилику да се упознају са школским простором, будућим професорима и образовним профилима које школа нуди. Током посете одржана је кратка презентација професора, који су ученицима представили смерове и објаснили могућности даљег школовања и запослења након завршетка образовања.
Крајем фебруара, поводом Међународног дана матерњег језика, у школској библиотеци одржана је креативна и едукативна радионица за ученике од 1. до 4. разреда. Кроз пажљиво припремљену презентацију, разговор и интерактивне активности, ученици су имали прилику да на занимљив и њима близак начин открију значај матерњег језика.
У оквиру активности Тима за професионалну оријентацију ученика, крајем фебруара месеца, ученици 8. разреда имали су прилику да се упознају са Средњом школом унутрашњих послова ''Јаков Ненадовић" из Сремске Каменице.
Март месец започео је у спортском духу. Наиме, у оквиру пројекта 5G МТС караван, Телеком Србија, у сарадњи са локалном самоуправом, реализован је турнир у баскету 3Х3 за ученике основних школа са територије општине Кладово и такмичења у Sony Playstation-u. На велико задовољство и радост, екипа наше школе је била победник турнира.
Поводом обележавања 8. марта, Међународног дана жена, одржано је мноштво креативних радионица и приредби ученика разредне наставе Школе.
И ове године у нашој школи обележен је Међународни дан Франкофоније. Том приликом су наставнице француског језика Марина Ступаревић и Драгана Стојковска организовале интерактивни програм за ученике четвртог разреда, који су се на тај начин упознали са првим речима, симболима, филмом и музиком на француском језику, као и са предметом који ће похађати од 5.разреда. Током програма подељене су и награде за ликовни конкурс, који је организован истим поводом.
У оквиру манифестације Март – месец српског језика, реализован је квиз знања са ученицима основних школа из Текије, Подвршке и Кладова. Квиз је обухватао области књижевности, језичке културе и правописа, а циљ је био да покажемо снагу заједништва популаризујући наставни предмет српски језик и књижевност те да укажемо на значај неговања нашег језика и језичке културе.
19. марта 2026. године, на платоу код Дома омладине, реализована је активност "Караван безбедности саобраћаја". Ученици наше школе су присуствовали овој активности. Ово је превентивни пројекат од националног значаја, намењен свим учесницима у саобраћају, са посебним фокусом на децу и младе и са циљем да се подигне свест о важности поштовања саобраћајних прописа. Организатори ове активности били су Министарство унутрашњих послова и Агенција за безбедност саобраћаја. Ученици су имали прилике да виде симулације опасности у саобраћају, упознају се са поступком пружања прве помоћи, опремом ватрогасаца кроз симулацију и демонстрацију реализатора.
Ученици 8. разреда наше школе, њих 101, полагало је пробни завршни испит 27. и 28. марта 2026. године. Испит је организован према смерницама Министарства просвете, а одржан је у две фискултурне сале и додатној учионици за ученике који су радили по ИОП2 програму. 
Креативни студио ''Путоказ'', ОШ ''Вук Караџић'' и Библиотека ''Центар за културу'' Кладово, у сарадњи са уметничким колективом ЈЕДНОСТАВНО РЕЧЕНО из Београда реализoвали су Пројекат ''Кладово, Дунав, Ђердап-токови сећања''. Најважнији циљеви ових активности су: оживљавање личних сећања, повезивање заједнице, подизање видљивости културног, индустријског и интеркултуралног наслеђа Кладова. Ученици 5. реазреда наше школе разговарали су са својим бакама, декама, комшијама о животу у Кладову некад и сад, о Дунаву и Ђердапу. Учешћем деце и старијих у креирању догађаја, пројекат подстиче дијалог између генерација, децентрализује културу и гради живу архиву колективног сећања. На радионицама су припремљени интервјуи и разговарало се о важности личне историје и потреби да је сачувамо од заборава. Током априла месеца реализована је завршница овог пројекта.
Почетком априла, у организацији наставника верске наставе, у порти храма светог великомученика Георгија у Кладову, одржана је традиционална Шаренијада - украшавање и изложба ускршњих јаја. Основни циљ окупљања јесте развијање и неговање традиције, обичаја наше вере, креативности, сарадње и такмичарског духа. 
22. април – Дан планете земље обележен је низом креативних активности. Поводом обележавања поменутог датума одржана су два огледна часа, један са ученицима разредне и један са ученицима предметне наставе у присуству ученика, наставника и родитеља. Ученици су, кроз заједничке активности, комуникацију и лично искуство, пренели присутнима поруке о одговорном односу према природи и разумевању значаја свакодневних поступака у очувању планете уз мото "Земља је наш заједнички дом, учимо једни од других''.
Недеља од 4. до 8. маја 2026. године, обележена је као Недеља сећања и заједништва током које су реализоване многобројне активности које су биле усмерене на неговање културе сећања и одавање поштовања невиним жртвама – ученицима и младима, развој и промоцију хуманости, саосећања, толеранције, поштовања и дијалога. Једна од активности била је посета ученика Вршњачког тима и Ученичког парламента, са својим координаторима-наставницама манастиру Свете Тројице Манастирица. Активност је обухватала реализацију радионице под називом ''Љубав, вера, нада''. У оквиру посете, разговор са оцем Марком допринео је дубљем разумевању духовних вредности и значаја заједништва. Боравак у мирном окружењу манастира допринео је повезивању, заједништву и развоју позитивних емоција.
 У мају месецу су у оквиру транзиције ученика из предшколске у школску установу одржане завршне заједничке активности у овој школској години за предшколце ПУ ''Невен'' из Кладова и ученика 4. разреда наше школе.
Под покровитељством локалне самоуправе, у организацији Туристичке организације општине Кладово, познати певач, Душан Свилар, одржао је концерт дечијих песама на летњој позорници средњoвековне тврђаве Фетислам, уз присуство ученика од предшколског узраста до 4. разреда свих основних школа са територије општине Кладово.
Токо јуна месеца одржан је час одељењског старешине у оквиру актива првог разреда, под називом Родитељи као промотери занимања - Професионална оријентација. Наши најмлађи ученици су са задовољством и одушевљењем слушали родитеље из различитих образовних профила и занимања који су представили свој посао и одговорност свог посла и стрпљиво одговарали на питања ученика. Овом активношћу је директно покренут предузетнички дух код ученика.
Ученици и наставници разредне наставе су у јуну месецу реализовали амбијенталну наставу. У оквиру наставе, ученици су посетили манастир Свете Тројице Манастирица, Винарију Гамановић, сеоско газдинство Радуловић, столарску радњу ''Митке'', итд. Оваквим начином реализације наставе реализовани су основни васпитни и образовни услови, са посебним освртом на развијање предузетничког духа и развијање љубави према природи и животном окружењу.
На самом крају другог полугодишта одржан је Сајам половних уџбеника за све заинетресоване ученике који су од својих старијих другара могли да, по симболичној цени, купе уџбенике за наредну школску годину. 
Што се Завршног испита за ученике 8. разреда тиче, 99 ученика је изашло у јунском, а 2 ученика у августовском року. Нашим ученицима су се у малој фискултурној сали прикључили и ученици из Подвршке и Текије. Испит је протекао без проблема, а 100% наших ученика уписало је неку средњу школу. Само неколико њих није уписано по првој жељи, што говори о одличној сарадњи ученика, њихових родитеља и одељењских старешина. Детаљну анализу резултата тек очекујемо од Министарства просвете.

Са поносом и великим задовољством испратили смо још једну генерацију четвртака и осмака и пожелели им много успеха, нових знања и незаборавних тренутака у наставку школовања.
Школска 2025/2026. година завршена је поделом ђачких књижица и сведочанстава за ученике од 1. до 7. разреда и свечаном поделом сведочанстава, диплома и награда за најуспешније ученике и ученика генерације 8. разреда. Свечаности су присуствовали родитељи наших осмака, дтугови из осталих разреда и запослени у школи. Директорка Школе је честитала свим добитницима Вукових диплома и диплома ''Доситеј Обрадовић'' на изузетним резултатима и труду који су улагали током свог школовања. Посебне честитке упућене су нашој ученици генерације, Лани Катић, која је својим радом, знањем, одговорношћу и успесима заслужила ово престижно признање.
Председник општине Кладово, Горан Матовић, такође је наградио најуспешније ученике наше школе, али и ученике осталих школа на територији општине Кладово на свечаности која је организована у просторијама Општине Кладово када су новчаним наградама награђени ученици носиоци Вукове дипломе, ученици генерације и ученици учесници републичких такмичења у школској 2025/2026. години.
Почетком јула наша школа је потписала Међународни споразум о образовном партнерству са Основном школом ''Елена Фараго'' из Крајове (Румунија). Партнерство ће се реализовати кроз пројекат ''Green Bridges Across the Danube – Eco Education and Outdoor Learning'', чији је циљ развијање еколошке свести, унапређивање сарадње међу школама и подстицање учења кроз боравак у природи и заједничке активности ученика и наставника. Ова сарадња представља значајан корак у јачању пријатељских веза између Србије и Румуније, размени добрих образовних пракси и стварању нових прилика за учење, дружење и заједничке пројекте.
С обзиром на то да су Министарство просвете и Министарство унутрашњих послова у претходној школској години успешно реализовали Пројекат ''Заједно и безбедно кроз детињство'' и да је Пројекат оцењен као пример добре праксе у едукативном раду са ученицима уз њихову пуну партиципацију, са реализацијом Пројекта се наставило и у школској 2025/2026. години.
И ове године наставили смо сарадњу са Савезом за школски спорт у пројекту ''Здраво растимо'', подржано од стране МПНТР и Министарства за спорт и омладину, а под покровитељством компаније Нестле, са основним циљем развијања свести о здравој исхрани и потребом за физичком активношћу. Са реализацијом предвиђених активности започеће се у другом полугодишту ове школске године.
И ове школске године, као и претходних Школа учествује у пројекту ''Обогаћен једносменски рад'', подржан од стране МПНТР-а.
Осим ових пројеката, школа је била укључена и у следеће пројекте: ''Охрабрени родитељи, оснажена деца'', ''Приче из прошколсти 2'', ''Кладово-мирна лука'', ''105-2025. Трајанов мост'', ''Европско из Србије - Кладово, Дунав, Ђердап, токови сећања'', ''Ко је била моја бака'', 5G MTS караван.
Што се такмичења у овој школској години тиче, у децембру месецу је одржано школско такмичење из математике. Школско такмичење из математике одржано је 12.12.2025. године. Учестововало је 23 ученика трећег разреда, 26 ученика четвртог, 18 ученика петог, 13 ученика шестог, 10 ученика седмог и 5 ученица осмог разреда. Општинско такмичење из математике одржано је 07.02.2026. године у организацији наше школе, а право учешћа на окружном такмичењу стекло је 6 наших ученика, али без пласмана на републички ниво такмичења.
На такмичењу Шта знаш о саобраћају ученици наше школе имали су пласман на општински ниво такмичења где су остварили веома добре резултате, с обзиром на то да је 7 ученика стекло право учешћа на окружном такмичењу.
У нашој школи је одржано и појединачно окружно такмичење основних школа у шаху. Учествовало је укупно 95 ученика, који су се надметали по разредима. Наша школа је имала укупно 11 такмичара, од петог до осмог разреда. Ученик 5. разреда у категорији дечаци освојио је 1. место и пласман на Републичко такмичење, док је један ученик, у истој категорији заузео 3. место. Ученица 8. разреда је у категорији девојчице заузела 3. место, док је ученик 8. разреда у категорији дечаци заузео 2. место.
Наша школа је поново била учесник Републичке смотре ''Знањем за будућност'' на којој се надмећу најмлађи програмери школских робота и дронова. Ове године смо први пут учествовали са две екипе, за разлику од претходних година, када смо имали само екипу ''Дрон''. Екипа ''мБот 2 робот'' је заузела фантастично 7. место у конкуренцији 47 екипа из целе Србије, а Екипа ''Дрон'' је заузела одлично 16. место у конкуренцији 44 екипа.
Из предмета физичко и здравствено васпитање, наша школа је у стоном тенису освојила прво место појединачно и прво место екипно на општинском такмичењу, док смо на окружном такмичењу заузели друго место појединачно и четврто место екипно. Што се кошарке тиче, освојили смо прво место на општинском такмичењу, прво место на окружном и друго место на међуокружном такмичењу (дечаци). У фудбалу (дечаци) заузели смо прво место на општинском нивоу такмичења, а у такмичењу у одбојци за девојчице заузели смо 2. место на окружном нивоу такмичења. 
Из предмета музичка култура ученици наше школе такође су били веома успешни. Наиме, на Фестивалу вокалнх солиста ''Миња Субота'' ученице наше школе освјиле су прво место на окружном такмичењу и прво место на републичком такмичењу. Такође, на републичком такмичењу ''Триолица'' освојили смо друго место, док смо на републичком такмичењу вокалних солиста освојили прво место.
Ове школске године организована су такмичења из биологије, физике, хемије, географије и историје према Календару такмичења и смотри ученика основних школа за школску 2025/2026. На оштинском нивоу такмичења из географије три ученика 7. разреда освојила су прва три места, док је право учешћа на окружном новоу стекло два ученика. 
Што се историје тиче само један ученик 6. разреда остварио је 3. ранг и учешће на окружном нивоу такмичења. 
На општинском такмичењу из билогије у 5. разреду један ученик остварио је 2, а два ученика 3. ранг док су на окружном нивоу такмичења заузели један 1. и један 2. ранг. У 6. разреду четири ученика освојило је 3. ранг на општинском такмичењу док су на окружном такмичењу три ученика освојила 2. ранг и један ученик 3. ранг. Ученица 8. разреда је на општинском ниову освојила 3. ранг, на окружном нивоу 3. ранг и учешће на републичком нивоу такмичења. 
Што се Државног првенства истраживачких радова основаца (ДПИОС) тиче ученица наше школе освојила је 2. место на окружном нивоу, 3. место на републичком нивоу и учешће на међународном нивоу такмичења. 
Из предмета физика ученици наше школе заузели су прва три места на општинском нивоу, док су на окружном нивоу два ученика освојила 1. и два ученика 2. место. На републичком такмичењу ученик наше школе освојио је 3. место. 
На такмичењу из хемије ученици 7. разреда заузели су 1, 2. и 3. ранг и један ученик је стекао право учешћа на окружном нивоу такмичења.
Од почетка другог полугодишта ученици су се такмичили и из српског језика и језичке културе, књижевне олимпијаде, из француског језика и енглеског језика. 
Ученице седмог разреда освојиле су трећи ранг на књижевној олимпијади на општинском нивоу. Две су оствариле учешће на окружном нивоу такмичења, а једна је освојила треће место. Четири ученика осмог разреда добрим резултатима на општинском нивоу пласирало се на окружни ниво такмичења из књижевности. Један ученик је освојио друго, а један треће место, а ученице су оствариле учешће. 
На основу резултата са општинског такмичења из српског језика и језичке културе на окружни ниво пласирало се петоро ученика петог разреда, један ученик шестог разреда, три ученице седмог разреда и три ученице осмог разреда. На окружном такмичењу, чији је домаћин ове школске године била наша школа, ученица из седмог и ученица из осмог разреда освојиле су трећи ранг. 
Четворо ученика шестог разреда остварило је учешће на смотри ''Дани ћирилице'' Баваниште. 
Што се тиче страних језика, на основу постигнутих резултата на општинском такмичењу из енглеског језика - друго и треће место, учешће на окружном нивоу остварило је двоје ученика седмог разреда - друго место и четири ученице осмог разреда – учешће. На републичко такмичење пласирали су се ученици седмог разреда - један ученик учешће и једна ученица четврто место на републичком нивоу. 
Ове године на такмичењу из француског језика изузетно успешни били су ученици седмог разреда. На општинском нивоу четири ученице освојиле су прво место, троје ученика освојило је друго место и један ученик освојио је треће место. Троје ученика осмог разреда учествовало је на општинком такмичењу, али нису се пласирали на окружни ниво такмичења. На окружном нивоу две ученице освојиле су прво место, четири ученика друго место и једна ученица освојила је треће место. На републичком такмичењу учествовало је шесторо ученика. Једна ученица освојила је прво место, а једна је била трећа у Републици.
Сви ови изузетни успеси наших ученика и наставника представљају резултат вредног рада ученика, њихове љубави према предмету, као и континуиране подршке и стручног вођства њихових предметних наставника. Сви ови талентовани ученици показали су изузетно знање и вештине, свако из своје области, доносећи успех својој школи и заједници.
Током школске 2025/2026. године ученици су имали прилику да се упознају са функционалностима 3Д штампача. Унапређене су компетенције наставника за коришћење савремене образовне технологије. Поједини наставници похађали су следеће обуке у оквиру ове области: AI алати у СТЕМ-у - Моћ смисленог учења!, Програм обуке наставника разредне наставе за предмет Дигитални свет 1, Дигитално образовање 2025, Лет кроз Дигитални свет 4. Планирају се дигитални алати за процену и самопроцену знања (наставници за ове активности користе дигиталне квизове Kahoot и Quizizz), дигиталне алате LearningApps, дигиталне удџбенике, еучионицу и остало. У  настави се користе разноврсни дигитални едукативни материјали и образовне технологије (паметна табла, дигитални уџбеници, дигиталне презентације, гугл учионица, ...). Набављен је и образовни софтвер Мозабук за природне науке и две тастатуре на ћирилици за образовни софтвер АБЦ за рад у инклузивним оквирима.
Планирање рада органа, тела и тимова је у функцији ефикасног рада Школе. Кључни школски документи међусобно су усклађени. Ажурирани су планови рада Наставничког већа, Педагошког колегијума, Савета родитеља, Школског одбора и Ученичког парламента. Планирање образовно-васпитног рада је у функцији квалитетног рада Школе.
У Школи се води рачуна да се неопходна подршка пружи како ученицима из социјално нестимулативних средина и са тешкоћама у учењу, тако и напреднијим ученицима. Свим ученицима је подједнако пружена могућност укључивања у планиране школске активности. 
Ученицима из подршке се континуирано пружа подршка од стране одељењског старешине, предметног наставника, стручне службе и директора школе. Редовно се за њих изађују индивидуални образовни планови.
Школа чини све да искористи ресурсе локалне средине како би унапредила постигнућа ученика и мотивисала ученике да више уче и развијају позитивнији однос према свом образовању, а наставници чине све да, користећи разноврсне методе рада (изокренута учионица, техника шест шешира, учење по станицама, escape room, мождана олуја, мапа ума, дрво проблема, играње улога, дебата, квиз, тарзија) и интерактивне технике и веб алате, у што већој мери развију потенцијале ученика и подстакну критичко мишљење и међупредметно повезивање. Иновативна настава је могућа захваљујући томе што Школа располаже неопходним дигиталним уређајима. У сваком кабинету је доступан интернет, а ученицима и наставницима су на располагању рачунари, пројектори, ЛЦД телевизори. Осим тога, у дигиталним кабинетима су на располагању и паметне табле. О расположивим дигиталним уређајима наставници су на већима редовно информисани.
Наставници примењују технике и поступке оцењивања у складу са формираним критеријумима и Правилником о оцењивању са циљем подстицања напредовања ученика. Ученици су на часу одељењског старешине, а родитељи на родитељским састанцима упознати са Правилником о оцењивању и критеријумима на основу којих се процењује знање. Осим тога наставници едукују ученике како да сами процењују своје знање и постављају циљеве учења.
Унапређен је проток информација на релацији наставник-ученик-родитељ. Све  неопходне информације су им доступне на огласним таблама у холовима Школе, сајту Школе и фејсбук страници Школе. Осим тога, одељењске старешине неопходне информације благовремено прослеђују родитељима и путем електронске поште. Поједини наставници ангажују родитеље при реализацији предавања из њихове струке. Побољшан је проток школских информација (вибер група – школа обавештења; службени мејл).
Прикупљени су примери добре праксе и објављени на Сајту школе у рубрици Документа (Зборник ''Примери добре праксе''). Иначе, у писаној фоми су доступне све припреме са угледних, огледних, јавних и предметних часова које су прикупљене приликом педагошког надзора.
Прецизно и јасно су подељена задужења, одговорности и обавезе у оквиру тимова и актива.
Школа се финансира из фонда Министарства просвете, науке и техничког развоја. У оквиру финансијских ресурса може се видети да школа одлично препознаје приоритете, да је финансијски план са њима усклађен, да се добијена средства користе наменски.                                     
Директор унапређује ресурсе у складу са приоритетима и потребама наставника. Сачињен је план набавке наставних средстава и материјала у складу са предлозима. Осавремењена је школска библиотека насловима домаће лектире који прате нови наставни програм и адекватним публикацијама за наставнике и ученике. Побољшана је техничка опремљеност школе (детаљнији увид у набављена материјално-технична средства доступан је у Извештају о раду директора).
Ученицимa су доступни материјално-технички ресурси и неопходна наставна средства. Заинтересовани су за рад и укључени у школске и одељењске пројекте. Детаљи о овим активностима су доступни у извештају Тима за развој међупредметних компетенција и предузетништва.
	Може се констатовати да су током школске 2025/26. године реализоване активности допринеле већој укључености ученика у различите образовне, културне, хуманитарне и пројектне активности, унапређивању дигиталних компетенција наставника и ученика, развоју међупредметних компетенција и јачању сарадње са институцијама и организацијама у локалној заједници. Посебну вредност представљају бројне активности реализоване поводом обележавања јубилеја школе, као и промоција ученичких постигнућа и примера добре праксе. У оквиру свих области у већој мери су реализоване планиране активности и остварени постављени циљеви. Посебно се издваја напредак у области наставе и учења, унапређивања компетенција наставника и подршке ученицима кроз примену савремених наставних метода, употребу дигиталних технологија, бројне пројектне и међупредметне активности, као и кроз развијену сарадњу са локалном заједницом, установама културе и удружењима. Активности усмерене на јачање школског етоса, међусобне сарадње, солидарности и хуманости допринеле су позитивној клими у школи и видљивости школе у широј заједници.

Предметна и разредна настава

Претчас: 7 10- 7 55 (среда)
1. час  08:00 - 08:45
2. час  09:00 - 09:45
3. час  10:00 - 10:45
4. час  10:55 - 11:40
5. час  11:50 - 12:35
6. час  12:45 - 13:30
7. час  13:35 - 14:20

Поподневни термини за часове изборног програма, ваннаставних и слободних активности

14:25-15:10 - 8. час (понедељак и уторак)
15:15-16:00 - 9. час
16:05-16:50 - 10.час


Продужени боравак и ОЈР

10.55- 12.45 – пријем деце
12.45 – 13.15– ручак
13.15 – 14.30 – израда домаћих задатака, самостални рад
14.30 – 15.30 – слободне активности
15.30 – 16.00 – отпуст деце
[bookmark: _Toc210835739][bookmark: _Toc242867233]II.3.2	Распореди часова

Појединачни распореди часова сваког одељења налазе се у ес-дневнику Школе за школску 2025/2026. годину. 

[bookmark: _Toc242867234]II.4	ИЗВЕШТАЈ О УСПЕХУ И ДИСЦИПЛИНИ УЧЕНИКА НА КРАЈУ ШКОЛСКЕ 2025/2026.

На почетку школске 2025/2026. године уписано је 758 ученика. Наша школа тренутно броји 748 ученика.
У разредној настави 289 ученика је оцењено и има позитиван успех. 100 ученика првог разреда не оцењују се бројчано. Од V до VII разреда свих 359 ученика је оцењено. Од тог броја, недовољан успех има 2 ученикa, који имају укупно 13 недовољних оцена и они понављају разред.
Ученик Милутин Зарић има 7 недовољних оцена из српског и енглеског језика, историје, математике, физике, биологије и ликовне културе и понавља шести разред. Ученица Нина Николић има 6 недовољних оцена из енглеског и француског језика, историје, математике, физике и биологије и понавља седми разред.
Један ученик има из владања незадовољавајућу оцену, четири ученика добру оцену, 13 ученика врло добру оцену, а осталих 341 оцену примерно (5).
Што се васпитних и васпитно – дисциплинских мера тиче, опомену одељењског старешине има 5 ученика, укор одељењског старешине 5 ученика, укор Одељењског већа 2 ученика, укор директора 2 ученика и укор Наставничког већа 3 ученика, сви из предметне наставе. У разредној настави није било дисциплинских, ни васпитно – дисциплинских мера.


[bookmark: _Toc242867235]II.5	ИЗВЕШТАЈ О ПОХВАЛАМА И НАГРАДАМА УЧЕНИКА ЗАВРШНОГ РАЗРЕДА ШКОЛСКЕ 2025/2026.

УЧЕНИЦИ НОСИОЦИ ДИПЛОМА ''ДОСИТЕЈ ОБРАДОВИЋ''

1. Лана Катић 8-1: билогија, хемија, математика, српски језик и књижевност, шах, физичко и здравствено васпитање
2. Марија Павловић 8-1: српски језик и књижевност, енглески језик, музичка култура
3. Јелена Мудринић 8-1: математика
4. Софија Мавлић 8-1: географија, српски језик и књижевност
5. Маша Ђерић 8-1: биологија, српски језик и књижевност
6. Алекса Мистриђеловић 8-1: математика, српски језик и књижевност, информатика и рачунарство
7. Лазар Ђурић 8-1: физичко и здравствено васпитање, математика
8. [bookmark: _Hlk231288303][bookmark: _Hlk231288252]Марио Булбић 8-1: физичко и здравствено васпитање
9. Андреј Стаменковић 8-1: физичко и здравствено васпитање
10. [bookmark: _Hlk231288387]Анђела Николић 8-1: физичко и здравствено васпитање, музичка култура 
11. Анђела Динић 8-1: музичка култура, шах
12. Ђорђе Пуциникић 8-2: историја, биологија, физичко и здравствено васпитање, математика, српски језик и књижевност
13. Алексеј Думитрашковић 8-2: биологија, физичко и здравствено васпитање, српски језик и књижевност
14. Милош Шолкотовић 8-2: хемија
15. Неда Челиковић 8-3: српски језик и књижевност, енглески језик, математика
16. Марта Калинић 8-3: српски језик и књижевност, енглески језик
17. Марина Лукић 8-3: енглески језик
18. [bookmark: _Hlk231289196]Матеја Кузмановић 8-3- физичко и здравствено васпитање
19. Јакша Прашевић 8-3- физичко и здравствено васпитање
20. Анђела Павловић 8-3- физичко и здравствено васпитање
21. Неда Ивовић 8-3- физичко и здравствено васпитање
22. Магдалена Стефановић 8-3- физичко и здравствено васпитање
23. Никола Бркић 8-3- физичко и здравствено васпитање
24. Огњен Митровић 8-3- физичко и здравствено васпитање
25. Лука Томић 8-3: шах, физичко и здравствено васпитање
26. Лука Јанковић 8-4: биологија, шах
27. Лука Поповић 8-4: математика, физичко и здравствено васпитање
28. Уна Пилица 8-4: музичка култура
29. Милан Марковић 8-4: физика
30. Лена Истодоровић 8-4: физичко и здравствено васпитање

УЧЕНИЦИ НОСИОЦИ ДИПЛОМА ''ВУК КАРАЏИЋ''

8-1
      1.Лана Катић
      2.Марија Павловић
      3.Алекса Мистриђеловић
      4.Јелена Мудринић

      	8-2
      1.Ђорђе Пуциникић
      2.Алексеј Думитрашковић

      
8-3
      1.Јакша Прашевић
      2.Лука Томић
      3.Анђела Павловић
      4.Неда Челиковић
      5.Марта Калинић

      	8-4
      1.Уна Пилица
      2.Лука Јанковић
      3.Лука Поповић


УЧЕНИК ГЕНЕРАЦИЈЕ ЗА ШКОЛСКУ 2025/2026. ГОДИНУ

ЛАНА КАТИЋ, 8-1



[bookmark: _Toc242867236]II.6	ГОДИШЊИ ИЗВЕШТАЈ О РЕАЛИЗАЦИЈИ ЧАСОВА ДОПУНСКЕ И ДОДАТНЕ НАСТАВЕ


	Допунска настава
( I – VIII)
Бр. часова/ Бр. ученика
	Додатна настава
( III – VIII)
Бр. часова/Бр. ученика

	1493/669
	789/298






ДОПУНСКА НАСТАВА
Допунска настава је реализована за ученике који имају потешкоћа у савлађивању садржаја предвиђених наставним планом и програмом. О извођењу допунске наставе водила се евиденција у есДневнику. Часови допунске наставе реализовани су у складу са годишњим Планом и програмом. 

ДОПУНСКА  НАСТАВА ИЗ МАТЕМАТИКЕ
	Разред
	Број одржаних
часова
	Број
ученика

	I
	107
	21

	II
	124
	24

	III
	126
	28

	IV
	157
	31

	V
	18
	30

	VI
	30
	35

	VII
	13
	15

	VIII
	9
	29



ДОПУНСКА НАСТАВА ИЗ СРПСКОГ ЈЕЗИКА
	Разред
	Број одржаних
часова
	Број
ученика

	I
	109
	24

	II
	128
	26

	III
	126
	31

	IV
	127
	34

	V
	56
	23

	VI
	38
	22

	VII
	17
	16

	VIII
	12
	7



ДОПУНСКА НАСТАВА ИЗ  ЕНГЛЕСКОГ ЈЕЗИКА
	Разред
	Број одржаних
часова
	Број
ученика

	III
	/
	/

	IV
	56
	23

	V
	40
	79

	VI
	/
	/

	VII
	3
	1

	VIII
	5
	6



ДОПУНСКА НАСТАВА ИЗ ФРАНЦУСКОГ ЈЕЗИКА
	Разред
	Број одржаних
часова
	Број
ученика

	V
	37
	22

	VI
	36
	24

	VII
	11
	19

	VIII
	8
	7



ДОПУНСКА НАСТАВА ИЗ ХЕМИЈЕ
	Разред
	Број одржаних
часова
	Број
ученика

	VII
	14
	6

	VIII
	4
	2



ДОПУНСКА НАСТАВА ИЗ ФИЗИКЕ
	Разред
	Број одржаних
часова
	Број
ученика

	VI
	10
	11

	VII
	        4
	5

	VIII
	8
	12



ДОПУНСКА НАСТАВА ИЗ ИСТОРИЈЕ
	Разред
	Број одржаних
часова
	Број
ученика

	V
	/
	/

	VI
	3
	6

	VII
	/
	/

	VIII
	9
	7



ДОПУНСКА НАСТАВА ИЗ ГЕОГРАФИЈЕ
	Разред
	Број одржаних
часова
	Број
ученика

	V
	3
	4

	VI
	18
	6

	VII
	/
	/

	VIII
	/
	/



ДОПУНСКА НАСТАВА ИЗ БИОЛОГИЈЕ
	Разред
	Број одржаних
часова
	Број
ученика

	V
	7
	6

	VI
	22
	10

	VII
	1
	1

	VIII
	6
	7




Код ученика који су били обухваћени допунском наставом примећено је напредовање у савладавању наставног градива.
Напомена: Наставу допунске наставе у разредној настави реализовале су одељењске старешине, док су у предметној настави реализовали предметни наставници задужени за тај предмет.


ДОДАТНА  НАСТАВА

Додатна настава је реализована за ученике који брже и боље напредују у савладавању садржаја предвиђених наставним Планом и програмом и показују веће интересовање за рад и стицање ширих знања од оних која стичу на редовним часовима.
Напомена: Наставу додатне наставе у разредној настави реализовале су одељењске старешине, док су у предметној настави реализовали предметни наставници задужени за тај предмет.

ДОДАТНА НАСТАВА ИЗ МАТЕМАТИКЕ
	Разред
	Број одржаних
часова
	Број
ученика

	III
	180
	52

	IV
	144
	47

	V
	18
	9

	VI
	17
	11

	VII
	9
	6

	VIII
	2
	4



ДОДАТНА  НАСТАВА ИЗ СРПСКОГ ЈЕЗИКА
	Разред
	Број одржаних
часова
	Број
ученика

	V
	16
	10

	VI
	26
	14

	VII
	34
	24

	VIII
	28
	11



ДОДАТНА  НАСТАВА ИЗ ЕНГЛЕСКОГ ЈЕЗИКА
	Разред
	Број одржаних
часова
	Број
ученика

	IV
	/
	/

	V
	/
	/

	VI
	/
	/

	VII
	55
	14

	VIII
	53
	21



ДОДАТНА  НАСТАВА ИЗ ФРАНЦУСКОГ ЈЕЗИКА
	Разред
	Број одржаних
часова
	Број
ученика

	V
	/
	/

	VI
	/
	/

	VII
	55
	16

	VIII
	26
	8



ДОДАТНА НАСТАВА ИЗ ХЕМИЈЕ
	Разред
	Број одржаних
часова
	Број
ученика

	VII
	21
	7

	VIII
	19
	2



ДОДАТНА НАСТАВА ИЗ ФИЗИКЕ
	Разред
	Број одржаних
часова
	Број
ученика

	VI
	11
	6

	VII
	3
	3

	VIII
	8
	2



ДОДАТНА НАСТАВА ИЗ ИСТОРИЈЕ
	Разред
	Број одржаних
часова
	Број
ученика

	V
	2
	4

	VI
	18
	4

	VII
	/
	/

	VIII
	/
	/



ДОДАТНА НАСТАВА ИЗ ГЕОГРАФИЈЕ
	Разред
	Број одржаних
часова
	Број
ученика

	V
	/
	/

	VI
	/
	/

	VII
	20
	15

	VIII
	/
	/



ДОДАТНА НАСТАВА ИЗ БИОЛОГИЈЕ

	Разред
	Број одржаних
часова
	Број
ученика

	V
	6
	2

	VI
	/
	/

	VII
	5
	2

	VIII
	13
	4


[bookmark: _Hlk176890119]
[bookmark: _Toc242867237]III	ОРГАНИ УСТАНОВЕ

[bookmark: _Toc242867238]III.1	OРГАН УПРАВЉАЊА
[bookmark: _Toc242867239][bookmark: _Hlk145407456]III.1.1	Годишњи извештај реализације плана рада Школског одбора

Школски одбор, као орган управљања, током школске 2025/2026. године је имао  шест седница. На седницама Школског одбора разматране су следеће тачке дневног реда:

12.09.2025. године
· Усвајање Извештаја о раду директора школе за школску 2024/2025. годину;
· Усвајање Извештаја о остваривању Годишњег плана рада  за школску 2024/2025. годину;
· Усвајање Извештаја о самовредновању рада установе,
· Усвајање  Извештаја о реализацији Рaзвојног плана школе за школску 2024/2025. годину;
· Усвајање Извештајâ о остваривању програмâ заштите у Школи за школску 2025/2026. годину (Програм заштите од насиља, злостављања и занемаривања и Програм превенције дискриминације и дискриминаторног понашања и вређања угледа, части или достојанства личности);
· Доношење Годишњег плана рада школе за школску 2025/2026. годину;
· Доношење Плана за стручно усавршавање запослених;
· Доношење Анекса школског прогама;
· Доношење одлуке о изменама и допунама Финансијског плана за 2025. годину;
· Одлучивање по жалби запослене Јелене Савићевић;
· Давање сагласности на Правилник о организацији и систематизацији послова и радних места;
· Доношење измена и допуна Правилника о проглашењу ученика генерације;

08.12.2025. годинe
     •	Разматрање Извештаја о резултатима завршног испита на крају основног 
            образовања и васпитања у школској 2024/2025. години;
     •	Доношење измена и допуна Финансијског плана за 2025. годину;
     •	Доношење Одлуке о вршењу пописа имовине и обавеза са стањем на дан  
            31.12.2025. године;
     •	Дoнoшeњe Aнeксa Гoдишњeг плaнa рада школе за школску 2025/2026. 
            годину;

24.12.2025. године
· Давање сагласности на План набавки за 2026. годину;
· Доношење Плана управљања ризицима од повреде принципа родне равноправности;
· Доношење Финансијског плана за 2026. годину;

25.02.2026. године 
· Разматрање и усвајање Финансијског извештаја за  2025. годину;
· Разматрање и усвајање Извештаја о попису имовине и обавеза ОШ"Вук Караџић" Кладово са стањем на дан 31.12.2025. године; 
· Доношење Одлуке о изменама и допунама Финансијског плана за 2026. годину;
· Разматрање и усвајање Извештаја о полугодишњем раду школе за школску 2025/2026. годину;
· Разматрање и усвајање Извештаја о раду директора (полугодишњи) за школску 2025/2026. годину;
· Разматрање и усвајање Извештаја о успеху и дисциплини ученика на крају првог полугодишта школске 2025/2026. године;
· Разматрање и усвајање Полугодишњег извештаја о реализацији Aкционог плана Развојног плана за школску 2025/2026;
· Разматрање и усвајање Извештаја о стручном усавршавању запослених (полугодишњи);
· Разматрање и усвајање Извештаја о остваривању програма заштите ученика  од дискриминације, насиља, злостављања и занемаривања за школску 2025/2026. годину (полугодишњи);
· Доношење Анекса Годишњег плана рада школе;


11.06.2026. године
· Усвајање записника са претходне седнице;
· [bookmark: _Hlk232075847]Доношење Развојног плана Школе за период 2026-2029. година;
· Доношење Анекса Школског програма за период школске 2025-2029. година;
· [bookmark: _Hlk232076112]Доношење Програма обуке за представнике запослених и руководиоце у области безбедности и здравља на раду;
· Доношење одлуке о формирању треће групе продуженог боравка у ОШ“Вук Караџић“ Кладово;
· Усвајање извештаја са реализованих екскурзија у школској 2025/2026. години;
· Усвајање Извештаја о стручном усавршавању и напредовању запослених на пословима образовања и васпитања школске 2025/2026. године;
· Доношење Одлуке о коршћењу средстава прикупљених од родитеља;
· Текућа питања.

24.07.2026. године
· Конституисање  Школског одбора;
· Избор председника и заменика председника Школског одбора;
· Доношење Одлуке о изменама и допунама Финансијског плана за 2026. годину;
· Давање сагласности на Измене и допуне Плана јавних набавки за 2006. годину;


[bookmark: _Toc242867240]III.2	ОРГАН РУКОВОЂЕЊА
[bookmark: _Toc242867241]III.2.1	Годишњи извештај реализације плана рада директора школе

Дужност директора ОШ ''Вук Караџић'' у Кладову обавља Гордана Јовановић, дипломирани биолог. 
Директор школе се у току школске 2025/2026. године старао о зaкoнитoстима рaдa установе, обављао послове предвиђене Годишњим планом рада школе, вршио организацију педагошког рада у школи, учествовао у раду стручних органа у Школи. У складу са чланом 62. ст. 3. тач. 15. Закона о основама система образовања и васпитања, директор је о свом раду поднео Полугодишњи  и Годишњи извештрај о раду директора за школску 2025/2026. годину који представљају посебне предмете разматрања и усвајања од стране органа управљања.


[bookmark: _Toc242867242]III.2.1.1	Годишњи извештај о саветодавно педагошко -инструктивном раду директора школе и вишег педагошког саветника

Педагошко-инструктивни рад, као и праћење образовно-васпитног рада вршено је током целог целе школске године од стране директора  и вишег педагошког саветника. Највише је био усмерен на давање инструкција и пружање помоћи наставницима почетницима као и наставницима, који су се први пут нашли у улози одељењског старешине, наставницима који су наилазили на потешкоће у свом раду приликом обављања функције одељењског старешине или приликом реализације наставног плана и програма, односно ваннаставних активности. 
Педагошко инструктивни надзор вршен је и над активностима активностима које се односе на професионални развој запослених на нивоу Установе   школске 2025/2026. Септембра и октобра пажња је највише посвећена посети часовима ученика првог и петог разреда – адаптација и транзиција ученика.
У току школске године редовно је праћена и реализација активности у продуженом боравку и ОЈР. 

Школске 2025/2026. године, посећени су  часови обавезне наставе, допунске и додатне и припремне наставе, као и часови ваннаставних и слободних наставних активности и то: 
- обавезна настава 47 часова (26  предметне наставе и 21 разредне наставе)
- припремна настава (5 часова)
- допунска и додатна настава (7 часова)
- ЧОС ( 9 часова)
- угледни часови (3 часа) 
- јавни час (3 часа)
- обука (1 час) 
- 1 час који се односио на савладаност програма наставника приправника (наставник разредне наставе).

Часови су посећени са циљем системског праћења реализације и вредновања образовно-васпитног, односно наставног процеса.
Запажања и препоруке за унапређење наставног процеса директор, стручни сарадник  и виши педагошки саветник дају предметном наставнику или непосредно по завршетку часа, или у канцеларији стручне службе у договорено време, а у циљу изналажења могућности за унапређење наставе. 

Запажања
На основу увида у педагошку документацију и непосредног праћења наставног процеса утврђено је да наставници уредно воде и поседују:
· Годишње планове рада;
· Оперативне планове рада;
· Писане припреме за наставне часове;
· Портфолио наставника(е-портфолио);
· Портфолио ученика;
· Евиденцију формативног праћења ученика;
· Потребну педагошку и наставну документацију у складу са важећим прописима.

Током посећених часова уочено је да наставници настоје да наставу организују у складу са исходима учења и потребама ученика. Часови су били добро структурирани, са јасно дефинисаним циљевима, активностима и задацима.
Наставници су у великом броју случајева користили наставне листиће као вид подршке учењу, што је допринело већој активности ученика, лакшем праћењу наставних садржаја и систематизацији знања. Ученици су показивали заинтересованост за рад и активно учествовали у већини планираних активности.
Формативно праћење ученика је присутно код свих наставника и реализује се кроз различите облике праћења напредовања ученика. Уочено је да се ученицима пружају повратне информације о њиховом раду и постигнућима.
Код већине наставника делимично доминира разноврсност активности које се вреднују и оцењују, што представља добру основу за даље унапређивање система праћења и вредновања ученичких постигнућа.

Предности уочене током посећивања наставних часова
1. Уредно вођење педагошке документације.
2. Постојање годишњих и оперативних планова рада.
3. Редовна израда писаних припрема за наставу.
4. Вођење портфолија наставника и ученика.
5. Примена формативног оцењивања и праћења напредовања ученика.
6. Добра организација наставног процеса.
7. Јасно дефинисани циљеви и исходи наставе.
8. Коришћење наставних листића и других наставних материјала.
9. Подстицање ученика на сарадњу и активно учешће у раду.
10. Примена различитих наставних метода и облика рада.
11. Позитивна радна атмосфера на часовима.
12. Коректан и професионалан однос наставника према ученицима.
13. Настојање наставника да наставу прилагоде могућностима ученика.
14. Употреба савремених наставних средстава када постоје услови за њихову примену.
15. Подстицање развоја функционалних знања и компетенција ученика.

Посебан осврт на разредну наставу
На основу посећених часова разредне наставе може се констатовати да наставници показују висок степен професионалности, одговорности и посвећености раду са ученицима.
Часови су били добро осмишљени, динамични и прилагођени узрасту ученика. Уочена је изражена мотивисаност ученика за рад, добра комуникација између ученика и учитеља, као и подстицајна атмосфера која омогућава несметано усвајање знања.
Учитељи успешно повезују наставне садржаје са свакодневним животом ученика, подстичу сарадњу, развијају самосталност и одговорност код ученика и воде рачуна о индивидуалним потребама сваког детета.
Посебно се похваљују:
· Добра припремљеност наставника;
· Разноврсност примењених метода рада;
· Подстицање креативности ученика;
· Континуирано праћење напредовања ученика;
· Неговање позитивне социјалне климе у одељењу;
· Сарадња са родитељима и стручним сарадницима;
· Успешна реализација васпитне компоненте наставног рада.

Разредна настава представља значајан пример добре праксе у области планирања, реализације и вредновања наставног процеса.

Уочене слабости и могућности за унапређивање
Иако је квалитет наставе на задовољавајућем нивоу, уочене су одређене области које је потребно додатно унапређивати:
1. Потребно је чешће проверавати да ли ученици редовно и уредно записују наставне садржаје у свеске.
2. Потребно је повећати заступљеност усменог одговарања као начина провере знања.
3. Неопходно је чешће вредновати активност ученика на часу.
4. Потребно је у већој мери оцењивати практичне радове ученика.
5. Пројектна настава треба да буде још више заступљена као облик праћења и вредновања постигнућа.
6. Потребно је систематичније вредновати домаће задатке и њихов квалитет.
7. Неопходно је у већој мери примењивати диференцирану наставу током обраде нових садржаја.
8. Диференцирана настава треба да буде присутна и приликом увежбавања и понављања наставних садржаја.
9. Потребно је планирати већи број часова намењених вежбању и увежбавању пре писмених провера знања.
10. Пожељно је додатно унапређивати разноврсност активности које се оцењују како би се обухватиле различите способности и интересовања ученика.
Стручно усавршавање и професионални развој

Листа активности које се реализују унутар установе кроз огледне, угледне и јавне часове представља саставни део Извештаја Тима за професионални развој.
Ове активности доприносе размени примера добре праксе, развоју професионалних компетенција наставника и унапређивању квалитета наставног рада. 
Посебан значај имају анализе реализованих активности које врше чланови Тима за професионални развој, директор школе и виши педагошки саветник.
Спроведене анализе указују на континуирано настојање школе да унапређује наставни процес, јача компетенције запослених и обезбеђује квалитетније услове за учење и напредовање ученика.

Препоруке
На основу реализованог праћења наставног процеса препоручује се:
1. Континуирано унапређивање система формативног оцењивања.
2. Чешће усмено проверавање знања ученика.
3. Веће вредновање активности ученика током наставног процеса.
4. Интензивнија примена пројектне наставе и практичних радова као облика оцењивања.
5. Систематичније праћење и вредновање домаћих задатака.
6. Редовна контрола вођења ученичких свезака и белешки.
7. Доследна примена диференциране наставе приликом обраде, увежбавања и обнављања наставних садржаја.
8. Планирање већег броја часова за вежбање и увежбавање пре писмених провера знања.
9. Наставак размене примера добре праксе кроз угледне, огледне и јавне часове.
10. Даље јачање сарадње наставника, стручних сарадника и руководства школе у циљу унапређивања квалитета наставе.
11. Континуирано праћење реализације препорука и њихово укључивање у годишње планове рада.
Закључак
На основу посећених наставних часова може се закључити да се наставни процес у школи реализује квалитетно и у складу са прописаним стандардима квалитета рада установе. Наставници показују висок степен професионалности, одговорности и посвећености образовно-васпитном раду. Педагошка документација је уредна, наставни процес је добро организован, а ученици су у највећој мери активно укључени у рад.
Истовремено, постоје могућности за додатно унапређивање наставне праксе кроз већу примену диференциране наставе, разноврсније облике вредновања, повећано усмено оцењивање, систематичније праћење домаћих задатака и већи број часова намењених вежбању пре писмених провера знања.
Реализација предложених препорука допринеће даљем подизању квалитета наставе и постигнућа ученика, као и остваривању стратешких циљева развоја школе.
                Гордана Јовановић, директор
                Марко Груичић, виши педагошки саветник 
                


III.2.1.2   ГОДИШЊИ ИЗВЕШТАЈ ПОМОЋНИКА ДИРЕКТОРА ШКОЛЕ

Дужност помоћника директора током школске 2025/2026. године вршили су Катарина Букатаревић, наставник енглеског језика и Дејан Михајловић, наставник информатике. У току године обављали су послове предвиђене Годишњим планом рада школе и то: учешће у изради Годишњег плана рада школе, учешће у изради полугодишњег и годишњег извештаја о раду школе, учешће у раду тимова и Педагошког колегијума, израда годишњих и оперативних планова из свог делокруга рада, учешће у планирању и програмирању образовно-васпитног рада школе, организација педагошког рада школе (разредна настава – Катарина Букатаревић, предметна настава – Дејан Михајловић), организација дежурстава наставника, увид у планирање и програмирање наставника и стручних сарадника, рад у настави, организација замене часова одсутних наставника, координација рада стручних већа и других стручних органа, старање о поштовању и спровођењу кућног реда школе, помагање директору у педагошко–инструктивним пословима, организовање помоћи наставницима, ученицима и родитељима, сарадња са родитељима, праћење успеха ученика на класификационим периодима, праћење и вредновање квалитета наставе, успешности наставника у образовно-васпитном процесу, праћење и вредновање реализације редовне, допунске, додатне и изборне наставе, координација рада стручних тела у организовању значајних датума у календару школе, праћење рада и реализације годишњег плана рада, учествовање у програмирању, планирању и увођењу иновација, рад у тимовима, инструктивно–педагошки рад, стручно усавршавање, сарадња са друштвеном заједницом, посете издвојеним одељењима, прикупљање и обрада материјала за извештаје из области наставе и васпитања, организација рада на уредном вођењу педагошке и школске документације, активно учествовање у организацији и реализацији школских, општинских и окружних такмичења, као и у организацији и спровођењу завршног испита ученика осмог разреда, израда полугодишњег и годишњег извештаја о раду школе, координација рада ђачке кухиње, координација рада са Домом здравља, активно учествовање и организовање активности поводом обележавања Дечије недеље, Дана Школе, Савиндана и свих осталих важних и значајних активности и догађаја у школској 2025/2026. години. 
помоћници директора,
Катарина Букатаревић
Дејан Михајловић

У оквиру рада Педагошко-психолошке службе, специјални педагог је током школске 2025/2026. године реализовао активности предвиђене Годишњим планом рада школе, у складу са Правилником о програму рада стручних сарадника и потребама ученика, наставника и родитеља.

Области рада:
1. Планирање и програмирање образовно-васпитног рада. 
2. Праћење и вредновање образовно-васпитног рада. 
3. Рад са наставницима. 
4. Рад са ученицима. 
5. Рад са родитељима, односно старатељима. 
6. Сарадња са директором, помоћницима директора и стручним сарадницима. 
7. Вођење документације, припрема за рад и стручно усавршавање. 

У току школске године специјални педагог је учествовао у изради Годишњег извештаја о раду школе, као и у планирању, реализацији и евалуацији активности из делокруга рада Педагошко-психолошке службе. Континуирано је праћен успех ученика, њихово владање, редовност похађања наставе и постигнућа, а анализе су вршене на крају сваког класификационог периода, уз предлагање мера за унапређивање образовно-васпитног процеса.
Редовно су прегледани и анализирани е-дневници, глобални и оперативни планови рада наставника, записници стручних органа, као и друга педагошка документација, у циљу праћења квалитета наставног процеса и пружања стручне подршке наставницима.
Специјални педагог је активно учествовао у организацији и реализацији школских, општинских и окружних такмичења, као и у организацији и спровођењу завршног испита ученика осмог разреда.
У сарадњи са одељењским старешинама, предметним наставницима, ученицима и родитељима, предузимане су одговарајуће васпитне и саветодавне мере у циљу превазилажења потешкоћа у учењу, понашању и социјализацији ученика. Пружана је подршка ученицима са развојним и образовним потребама, као и њиховим породицама.
Планиране су, организоване и реализоване анкете у вези са изборним предметима, ваннаставним активностима и слободним наставним активностима, а добијени резултати коришћени су за унапређивање рада школе и планирање активности у наредном периоду.
Током школске године вођени су саветодавни, информативни и индивидуални разговори са ученицима и родитељима, ради пружања подршке у превазилажењу различитих развојних, васпитних и образовних изазова.
Остварена је континуирана сарадња са директором, помоћницима директора, вишим педагошким саветником и осталим стручним сарадницима кроз размену информација, заједничко планирање активности, израду извештаја, анализа и друге школске документације.
Специјални педагог је активно учествовао у раду Наставничког већа, Одељењских већа, Тимова школе и других стручних органа, дајући стручне предлоге и активно доприносећи унапређивању квалитета рада школе.
Учествовао у организацији такмичења.
Учествовао је у поступку избора ђака генерације, прикупљању и анализи података, као и у раду Комисије за избор ђака генерације.
Током школске године вршено је уређивање и вођење Фејсбук странице школе, са циљем благовременог информисања јавности о активностима, успесима ученика и значајним догађајима у школи.
Као координатор Тима за инклузивно образовање, специјални педагог је координисао рад тима, учествовао у изради, праћењу и евалуацији индивидуалних образовних планова (ИОП), пружао стручну подршку наставницима и родитељима и доприносио развоју инклузивне праксе у школи. Такође је активно учествовао у раду осталих школских тимова, у складу са својим задужењима.
Током школске године континуирано је вођена прописана документација, реализоване су активности стручног усавршавања кроз учешће на семинарима, вебинарима, стручним скуповима и интерним облицима усавршавања, а стечена знања примењивана су у свакодневном раду.
Рад специјалног педагога током школске 2025/2026. године био је усмерен на пружање стручне подршке ученицима, наставницима и родитељима, унапређивање квалитета образовно-васпитног рада, развој инклузивне праксе и стварање подстицајног и безбедног школског окружења.
Све планиране активности реализоване су у складу са Годишњим планом рада школе и допринеле су успешном функционисању школе и остваривању васпитно-образовних циљева.
                                                                                 стручни сарадник, специјални педагог,
                                                                                 Слађана Степановић Киломовић

[bookmark: _Toc242867245]III.3.2	Годишњи извештај реализације плана рада вишег  педагошког саветника

                 На основу доказа који чине саставни део мог Извештаја о професионалном развоју на крају другог полугодишта школске 2025/2026. године, достављам хронолошки распоред својих реализованих активности у звању вишег педагошког саветника:
· Руководилац Тима за професионални развој у Средњој школи у Кладову, руководилац Подтима за професионални развој у ОШ ''Вук Караџић'' Кладово (угледни, огледни и јавни часови), члан Тима за међупредметне компетенције у ОШ ''Вук Караџић'' Кладово, члан Тима за обезбеђивање квалитета и развој установе, Средња школа у Кладову.
· [bookmark: _Hlk217548176]Аутор и водитељ акредитованог семинара ''Учимо да научимо'', реализатор акредитованих семинара ''Примена индивидуализоване, програмске, проблемске и егземпларне наставе у школи'', ''Савремени концепт у реализацији допунске наставе у школи'' (реализован и у Средњој школи у Кладову у октобру, 2025), ''Инклузија од теорије до праксе 2''. Укупан број реализованих семинара у првом  и другом полугодишту: ШЕСТ.
· Током првог и другог полугодишта, у ОШ ''Вук Караџић'' Кладово, вршио сам саветодавни педагошко-инструктивни рад и присуствовао часовима професора разредне наставе првог, другог, трећег и четвртог разреда (матична школа и издвојена одељења: Нови Сип, Костол, Мала Врбица, Велика Врбица), као и часовима предметне наставе следећих наставника: Чедомир Тимовски, Зоран Казаковић-математика, Виолета Цветковић (замена)-хемија, Мирјана Младеновић-физичко и здравствено васпитање, Марина Ступаревић, Драгана Стојковска-француски језик, Радмила Симић, Љиља Сперлић, Зорица Младеновић-енглески језик, Дарко Поповић-техника и технологија, Александар Шејњановић-рачунарство и информатика, Марија Лазаревић Королија, Марина Стојановић-српски језик и књижевност, Нада Груичић-грађанско васпитање, Николина Србуловић-верска настава, Ирена Грекуловић-хемија, Александар Милановић-ликовна култура, Оливера Младеновић-музичка култура, Љиљана Болботиновић-физика, Актив наставника српског језика-јавни час, Актив наставника разредне наставе (други разред)-огледни час, Актив наставника разредне наставе (први разред)-јавни час-математика (огледни час).
· Радио сам са наставницима приправницима који су се спремали за полагање испита за лиценцу и успешно положили овај испит-давао сам им савете и обилазио њихове наставне часове (Мирјана Младеновић, Марина Мандић Мајовић).
· У Средњој школи у Кладову, вршио сам саветодавни педагошко-инструктивни рад и присуствовао часовима следећих предметних наставника: Јелена Петковић-хемија, Јована Букатаревић -рачунарство и информатика, Вања Миловановић-рачунарство и информатика, Ирена Жупан-пословна економија, Мира Николић -економско пословање, Илија Мудринић, Иван Радуловић, Јелена Трајиловић-физичко и здравствено васпитање, Драгана Пауновић-енглески језик, Андрија Миловановић-компјутерска графика, Богољуб Мариновић-електроника, Мирјана Гавриловић-српски језик и књижевност (огледни час). Сви наставници су добили Извештај о посети наставном часу.
· 3. октобра 2025. године, акредитовани семинар ''Савремени концепт у реализацији допунске наставе у школи'' за наставнике Средње школе у Кладову.
· 13. и 14. децембра 2025. године, Министарство просвете Француске и Француски институт су ме ангажовали, као лиценцираног испитивача, за ДЕЛФ.
· Решењем директора школе, именован сам за супервизора на пробном завршном испиту и завршном испиту.
· Руководилац Подтима за професионални развој у ОШ ''Вук Караџић'' Кладово -угледни, огледни и јавни часови.
· На републичком такмичењу ученика седмог разреда из француског језика, моје две ученице су освојиле прво (Александра Калиновић) и треће место (Наталија Пакаловић).
· Ученици Средње школе у Кладову су се пласирали на Републичко такмичење из француског језика (трећи разред: Сташа Поповић, Доротеја Радуловић, Марија Поповић, четврти разред: Предраг Траиловић, Стефан Петрић).
· [bookmark: _Hlk232076251]Учествовао сам на акредитованом семинару ''Развијање активности каријерног вођења и саветовања у основној и средњој школи''-Фондација Темпус, вебинару ''Поступак израде и законски основ писања свих врста извештаја у предшколским установама и школама'', стручном скупу ''Путем предузетништва до функционалних знања''.
· Подршка наставницима за планирање, припрему и реализацију тематских часова током првог и другог полугодишта.
                                                                           Марко Груичић, виши педагошки саветник
[bookmark: _Toc242867246]III.3.3	Годишњи извештај реализације плана рада школског библиотекара

Школска библиотека ОШ ''Вук Караџић'' у Кладову током школске 2025/2026. године реализовала је бројне активности у складу са Годишњим планом рада школе и библиотеке. Основни циљ рада библиотеке био је развијање читалачких навика, информационе и језичке писмености, као и подстицање ученика на самостално учење, истраживање и креативно изражавање.
Библиотека је ученицима, наставницима и стручним сарадницима пружала подршку у наставном процесу кроз издавање књига, рад са корисницима, вођење библиотечке документације, обогаћивање књижног фонда и организацију културно-образовних активности. Посебна пажња посвећена је неговању љубави према књизи, српском језику, култури читања и развијању сарадње међу ученицима.
Током школске године библиотека је била место учења, дружења, размене знања и креативног рада, у коме су ученици активно учествовали у радионицама, изложбама и обележавању значајних датума и јубилеја.
Корисници библиотеке су ученици, наставници и стручни сарадници. Ђаци наше школе радо посећују библиотеку како за читање обавезно предвиђених дела (лектире), тако и књига које нису предвиђене наставничким планом и програмом.
Ове школске године, као и претходних година, наша школа је ученицима омогућила прибављање дечијег часописа ''Витез'' за чију је пријаву била задужена школска библиотека.
У библиотеци су на почетку 2025/2026. године стигли бесплатни уџбеници за ученике који су на исте имали права, као и ''Ризница''- национална читанка за први у други разред, која је подељена сви ученицима ОШ ''Вук Карџић'' (ученицима у матичној школи и издвојеним одељењима).
Књижевни фонд: Број нових књига и публикација примљених у фонд је 84.  
Укупан број књига у фонду је 5770.  Најчешћа коришћена категорија је лектира и енциклопедије. 
Рад са корисницима: Укупан број  регистрованих корисника је 596.
 	Број посета библиотеци у току школске 2025/2026 године је 2067. Број издатих књига је 1188.
У оквиру културно-образовних активности поводом обележавања Европског дана језика 26.09.2025. организована је креативно–едукативна радионица за ученике VI разреда, у циљу развијања свести о значају учења страних језика, неговања језичке и културне разноликости, као и подстицања интеркултурног разумевања међу ученицима.
Радионица је одржана у школској библиотеци ОШ ''Вук Караџић'', уз учешће ученика VI разреда. Ученици су распоређени у две радне групе, при чему је свака група креирала тематски пано ''Љубав на свим језицима''. Ученици су израдили декоративна срца од колор папира и у њих уписали израз „Волим те“ на различитим европским и светским језицима. Овај пано симболично приказује како је љубав универзална и препознатљива на свим језицима. Пано „Реци хвала“ - друга група је радила на изради паноа украшеног балонима–цепелинима, у које је уписана реч „Хвала“ на свим европским језицима. Пано је осмишљен да промовише културу захвалности и међусобног уважавања, без обзира на језичке разлике. Током рада ученици су показали висок степен мотивисаности, креативности и узајамне сарадње. Радионица је протекла у подстицајној и позитивној атмосфери. Завршени панои изложени су у холу школе, где су доступни свим ученицима, наставницима и посетиоцима. На тај начин визуелно и едукативно обележавају Европски дан језика и подсећају на вредности језичке разноликости и отворености према различитим културама. Активност је успешно реализована и испунила све постављене циљеве. Ученици су кроз радионички облик наставе усвојили нова знања о језицима Европе, развили свест о значају комуникације и уважавања, као и креативне вештине. Овакве активности доприносе унапређењу школског окружења, богате наставну праксу и јачају улогу библиотеке као места културе, учења и сарадње.
У оквиру програма обележавања Дечје недеље, у сарадњи са Градском библиотеком Кладово, организовано је дружење најмлађих читалаца са познатим дечјим писцем Бојаном Љубеновићем, под називом „Књига је прва љубав“. Догађај је одржан дана 09.10.2025, у холу Градске библиотеке у Кладову. Најмлађи ученици имали су јединствену прилику да се упознају са писцем чије књиге прате њихово одрастање и развијају љубав према читању. Сусрет је започео веселом, непосредном комуникацијом писца са децом. Љубеновић је поздравио ученике речима: „Добар дан, драга децо! Да ли знате где се ми данас налазимо?“ Када су једногласно одговорили „У библиотеци!“, писац је са осмехом додао: „Библиотека је супер место јер у њој спавају књиге. Библиотека је времеплов, јер у њој заиста можемо да путујемо кроз простор и време.“ Овим духовитим уводом створена је топла и мотивишућа атмосфера у којој су се деца осећала слободно да питају, учествују и деле своје доживљаје књига. Кроз разговор, питања и мали импровизовани „пут кроз машту“, деца су откривала занимљивости о настанку књига, ликовима и идејама које их инспиришу да читају. Сусрет је протекао у знаку смеха, радости, знатижеље и активног учешћа сваког детета. Писац је поделио приче о својим књигама, процесу писања и важности неговања љубави према читању од најранијег узраста. Ученици су радо учествовали и показали велики интересовање, што је додатно обогатило сусрет. Овакви програми доприносе развоју читалачке културе, подстичу машту, вербално изражавање и креативност код деце. Директан сусрет са писцем пружа искуство које надмашује редовно читање — деца добијају прилику да „упознају“ свет књига из прве руке и да развију дубљи однос према књижевност. Дружење са Бојаном Љубеновићем протекло је у изузетно пријатној атмосфери и оставило снажан позитиван утисак на децу. Дан је обележен радошћу, инспирацијом и лепим заједничким тренуцима, чинећи га једним од најзапаженијих догађаја током Дечје недеље.
Поводом обележавања Дана школе 03.11.2025, организована је изложба литерарних и ликовних радова ученика, на тему „Школа очима детета“. Циљ изложбе био је да се прикаже како ученици доживљавају школу, школски простор, другарство, учитеље, наставнике и свакодневне школске тренутке, као и да се подстакне њихово креативно изражавање. У изложби су учествовали ученици свих разредних одељења који су, у сарадњи са својим наставницима и библиотекаром, припремили литерарне и ликовне радове. На ликовним радовима доминирали су мотиви учионица, школског дворишта, пријатељства, радости учења и заједништва. Литерарне радове чинили су састави, песме и кратке приче у којима су ученици искрено и инспиративно представили своје виђење школе. Радови су претходно селектовани и припремљени за излагање у холу школе, где је постављена тематска изложба у склопу програма обележавања Дана школе. Изложба садржи већи број ликовних радова рађених различитим техникама (цртеж, колаж, темпера, акварел), као и литерарне радове који истичу најлепше тренутке школског живота, важност знања, другарства и школских вредности. Аутентичност и искреност дечјих радова посебно су доприносиле свечаној атмосфери. Ученици су на креативан и топао начин приказали школу као место игре, дружења, учења и подршке. Изложба је привукла велику пажњу ученика, наставника, запослених и родитеља. Посетиоци су имали прилику да сагледају школу из перспективе детета, што је додатно обогатило манифестацију Дана школе и допринело повезивању школског колектива и ученика. Ова активност је имала значајан педагошки и културни допринос, јер је подстакла креативност, самопоуздање, маштовитост и слободу изражавања. Такође, допринела је стварању позитивне школске климе и афирмацији талената ученика. Изложба „Школа очима детета“ успешно је реализована и представљала је централни визуелни сегмент програма обележавања Дана школе. Активност је протекла у свечаној и инспиративној атмосфери, испунивши свој циљ – да се прикаже школа виђена очима детета и да се подстакне стваралаштво које негује љубав према учењу и школском заједништву.
Дана 05.12.2025. године одржана је радионица “Змај у мом срцу” – 192 године од рођења Јована Јовановића Змаја. Радионица је одржана са ученицима II разреда у просторијама библиотеке. Остварен је веома успешно циљ радионице да ученици кроз креативне и интерактивне активности ушпознају живот и дело Јована Јовановића Змаја, развију љубав према поезији и читању, као и да кроз изражавања сопствених осећања и идеја развију маштовитост, емпатију и културну писменост. 
Радионица „Негујмо српски језик“  поводом обележавања Светски дан матерњег језика, 21. фебруара је реализована у холу школе уз активно учешће ученика од I до IV разреда. Кроз креативне и едукативне активности ученици су подстицани на развијање љубави према књизи, читању и библиотеци као месту учења, дружења и стицања нових знања. Акценат је стављен на развијање језичке културе, маште, сарадње и читалачких навика код најмлађих ученика. Циљ радинице је био развијање свести код ученика о значају матерњег језика за очување културног идентитета, традиције и националног наслеђа, као и подстицање ученика да негују српски језик кроз правилно говорење, читање и писање.
Радионица ''100 година пријатељства и меда" - 100 година од објављивања прве књиге о Вини Пуу (1926–2026) реализована је 21.05.2026, у школској библиотеци поводом обележавања великог јубилеја – сто година од настанка омиљеног књижевног јунака. Кроз разговор, читање занимљивости, квиз и креативне активности ученици су развијали љубав према књизи, машту и читалачке навике. Радионица је протекла у веселој и подстицајној атмосфери уз активно учешће ученика.
Годишњи рад школске библиотеке реализован је у складу са Годишњим планом рада школе и библиотеке. Током школске године библиотека је била место учења, истраживања, дружења и подстицања читалачких навика код ученика. Реализоване су бројне библиотечке активности, радионице, изложбе, сарадња са наставницима и ученицима, као и активности на унапређењу библиотечког фонда и библиотечке документације. Посебна пажња посвећена је развијању љубави према књизи, неговању српског језика, јачању креативности и подстицању ученика на активно учешће у културном и образовном животу школе. Ученици су показали велико интересовање и активност у свим реализованим програмима и радионицама.
У наредном периоду потребно је наставити са обогаћивањем библиотечког фонда, посебно лектирним издањима која су обавезна планом и програмом, као и са даљим развијањем библиотеке као подстицајног простора за учење, читање и креативно изражавање ученика.
школски библиотекар, Оливера Дрецун

[bookmark: _Toc242867247]III.3.4	Годишњи извештај реализације плана рада секретара школе

Секретар школе је учествовао у припремама свих седница Школског одбора, Наставничког већа, Савета родитеља школе, водио записнике на седницама, као и израду одлука и закључака са тих седница. У области радних односа, вршио је израду решења о правима и обавезама запослених у установи (статус радника, годишњи одмори, измене елемената за обрачун плата, итд.). Вршио је и све остале правне, нормативне, управне и друге послове у зависности од потреба установе.
секретар школе,
Бранислав Пуциникић

[bookmark: _Hlk176891276][bookmark: _Toc242867248]III.4	САВЕТОДАВНИ ОРГАНИ

[bookmark: _Toc242867249]III.4.1	Годишњи извештај реализације плана рада савета родитеља

Савет родитеља школе, у току школске 2025/2026. године, одржао је пет седница. На њима су разматрана питања из надлежности  Савета родитеља школе и то:

10.09.2025. године
· Конституисање Савета родитеља Основне школе "Вук Караџић" Кладово;
· Избор председника и заменика председника Савета родитеља;
· Усвајање Плана и програма рада Савета родитеља у школској 2025/2026. години;
· Разматрање Извештаја о раду школе за школску 2024/2025. годину;
· Разматрање Извештаја о раду директора школе за школску 2024/2025. годину;
· Разматрање Извештаја о самовредновању рада установе, Извештај о реализацији Рaзвојног плана;
· Разматрање Предлога Годишњег плана рада школе за школску 2025/2026 годину;
· Давање сагласности на Програм организовања екскурзија  и наставе у природи у школској 2025/2026. години;
· Избор представника родитеља у Стручне органе, Тимове и Општински савет родитеља;
· Разматрање понуда и избор  понуђача за осигурање ученика у школској 2025/2026. године;
· Давање сагласности за набавку дечје штампе;

25.12.2025. године
· Разматрање Извештаја о успеху и дисциплини ученика на првом пресеку стања;
· Разматрање Извештајa о резултатима завршног испита на крају основног образовања и васпитања у школској 2024/2025. години;
· Разматрање спровођења мера за обезбеђивање и унапређивање квалитета образовно-васпитног рада;
· Разматрање и праћење услова за безбедност и заштиту деце и ученика;
· Разматрање анализе стања у остваривању равноправности и једнаких могућности, са акцентом на појаву и распрострањеност различитих облика нетолеранције и дискриминације у Школи;
· Разматрање понуда и избор понуђача за вршење услуга снимања и фотографисања ученика на крају наставне године;


[bookmark: _Hlk220052034]22.01.2026. године 
· Разматрање Полугодишњег извештаја о  раду школе за школску 2025/2026. годину;
·      Разматрање Извештаја о раду директора (полугодишњи) за школску 2025/2026. годину;
·       Разматрање Полугодишњег извештаја о реализацији Развојног плана за школску 2024/2025;
·       Разматрање Извештаја о реализацији Акционог плана самовредновања за школску  2025/2026. годину (полугодишњи);
·        Разматрање Извештаја о остваривању програма заштите ученика  од дискриминације, насиља, злостављања и занемаривања за школску 202452026. годину (полугодишњи
·        Разматрање Извештаја о успеху и дисциплини ученика на крају I полугодишта школске 2025/2026. године;
·        Предлог мера за осигурање квалитета и унапређивање образовно-васпитног рада;
·        Разматрање анализе стања безбедности у Школи и анализе стања у остваривању равноправности и једнаких могућности;
·        Предлагање представника Савета родитеља за комисију  која ће спровести поступак избора агенција за реализацију екскурзија и наставе у природи;
·        Предлог намене коришћења средстава прикупљених од родитеља;

	          03.03.2026. године 
· Одређивање висине накнаде за педагошки надзор за време извођења екскурзија и наставе у природи;
· Информисање о поступку избора уџбеника који ће се користити у школској 2026/2027. години;

27.05.2026. 
· Давање иницијативе за формирање треће групе продуженог боравка у школској 2026/2027. години;
· [bookmark: _Hlk232059638]Разматрање Предлога Развојног плана установе за период 2026-2029. година;
· Разматрање Предлога  Анекса Школског програма;
· Разматрање Извештаја о остваривању програма екскурзија у школској 2025/2026. години; Разматрање Извештаја о успеху и дисциплини ученика на трећем пресеку стања;
· Предлог мера за осигурање квалитета и унапређивање образовно-васпитног рада;
· Разматрање и праћење услова за безбедност и заштиту деце и ученика;
· Предлагање три члана Школског одбора из реда родитеља (тајно изјашњавање);
· Предлог намене коришћења средстава прикупљених од родитеља;

[bookmark: _Toc242867250]III.4.2	Годишњи извештај реализације плана рада одељењског савета родитеља

	Извештаји реализације плана рада одељењских савета родитеља за школску 2025/2026. годину, за сва одељења од 1. до 8. разреда налазе се у евиденцији Ес-дневника Школе за школску 2025/2026. годину.
[bookmark: _Toc242867251]III.4.3	Годишњи извештај реализације плана рада ученичког парламента

У раду Ученичког парламента школске 2025/2026. године учествовали су следећи представници: Михајло Букатаревић и Милица Михајловић (7-1), Петар Штефић и Николина Модрић (7-2), Андреј Сеп и Ђурђа Королија (7-3), Милица Челенковић и Јања Драговић (7-4), Андреј Стевановић и Марија Павловић (8-1), Сара Стаменковић и Милош Шолкотовић (8-2), Павле Ћирковић и Неда Челиковић (8-3), Михајло Вујаковић и Уна Пилица (8-4).
Наставник кординатор задужен за рад Ученичког парламента је Ана Сорејевић, наставник математике и одељењски старешина одељења 8-2.
Ученички парламент је у току школске 2025/2026. године, сходно Годишњем плану рада школе, одржао 9 састанака. Први састанак одржан је 11.09.2025. Други састанак одржан је 03.10.2025. Трећи састанак одржан је 05.11.2025. Четврти састанак одржан је 10.12.2025. Пети састанак одржан је 24.02.2026. године. Шести састанак одржан је 24.03.2026. године. Седми састанак одржан је 24.04.2026. године. Осми састанак одржан је 27.05.2026. године. Девети састанак одржан је 10.06.2026. године.

Прва седница 
На првој седници Ученичког парламента секретар школе прочитао је решење директора школе о проглашењу изабраних ученика за чланове Ученичког парламента за школску 2025/2026. годину. Седници је присуствовало 15 ученика, док је један ученик био одсутан.
Спроведено је тајно гласање за избор председника и заменика председника Ученичког парламента. Након пребројавања гласова, утврђено је да је за председника УП изабрана Милица Михајловић, ученица седмог разреда, а за заменика председника Уна Пилица, ученица осмог разреда.
Чланови парламента упознати су са радом Ученичког парламента и Пословником о раду. План и програм рада Ученичког парламента усвојени су једногласно.
Извршен је избор представника Ученичког парламента за учешће у раду школских органа и тимова:
-за Школски одбор: Михајло Букатаревић и Ђурђа Королија
-за Тим за заштиту од дискриминације, насиља, злостављања и занемаривања: Михајло Вујаковић
-за Стручни актив за развојно планирање: Сара Станковић
-за Тим за самовредновање: Николина Модрић
-за Тим за обезбеђивање квалитета и развој школе: Неда Челиковић
-за Пројектни тим: Андреј Стаменковић

Разматрани су извештаји о раду школе за школску 2024/2025. годину и Годишњи план рада школе за 2025/2026. годину. Усвојен је календар међународних празника УН који ће бити обележавани у школи. Дати су предлози за обележавање Дечије недеље и формиран је Вршњачки тим за безбедност. Ученици су изнели и предлоге за унапређење школског простора и услова рада.

Друга седница 
На другој седници Ученичког парламента чланови су упознати са Правилником о мерама, начину и поступку заштите и безбедности ученика. Посебна пажња посвећена је превентивним мерама и поступању у ризичним ситуацијама.
Разматрана је анализа стања безбедности у школи и анализа стања у остваривању равноправности и једнаких могућности из претходне школске године. Констатовано је да се ученици осећају безбедно и да од почетка школске године није било инцидената. Договорено је да се чланови Ученичког парламента активно укључе у припрему анализа за текућу школску годину.
Парламент је учествовао у планирању и обележавању Дечије недеље, која је реализована кроз предавање и активности у складу са овогодишњим слоганом. Такође, дати су предлози за обележавање Дана школе, уз жељу да се поред традиционалних активности организују и спортска такмичења.

Трећа седница
На трећој седници анализиран је успех и дисциплина ученика на првом пресеку стања. Закључено је да је успех ученика углавном задовољавајући, а дисциплина на добром нивоу. Истакнута је потреба за додатном подршком ученицима који имају потешкоћа у савладавању градива.
Чланови парламента дали су предлоге за унапређење наставног процеса, са нагласком на већу примену интерактивних метода рада и бољу комуникацију између ученика и наставника.
Разматрано је учешће ученика у обележавању Дана школе и Светског дана права детета, као и учешће ученика на такмичењима и смотрама. Ученици су изнели своја запажања о положају ученика у школи и дали предлоге за унапређење школског живота, а који су прослеђени стручним органима Школе.

Четврта седница 
На четвртој седници Ученичког парламента разматрана је анализа стања безбедности у школи и анализа стања у остваривању равноправности и једнаких могућности. Констатовано је да у школи није било већих инцидената и да се ученици осећају безбедно и прихваћено.
Дати су предлози за организацију обележавања Дана Светог Саве кроз културно-уметнички програм уз активно учешће ученика. Такође је разматрана организација новогодишње журке за ученике седмог и осмог разреда, уз поштовање безбедносних правила и присуство дежурних наставника. 



Пета седница  
Разматрани су успех и дисциплина ученика на крају првог полугодишта, као и извештаји о развојном плану школе и раду Тима за заштиту ученика. Констатовано је да се планиране активности реализују у складу са планом и да је потребно даље унапређивање наставног процеса. Ученици су учествовали у обележавању Дана Светог Саве.

Шеста седница 
Ученици су давали мишљења о избору уџбеника, истичући да треба да буду јасни, прегледни и прилагођени узрасту. Разматрани су односи између ученика и наставника, као и општа атмосфера у школи. Закључено је да је сарадња добра, али да је потребно даље унапређивање комуникације и међусобног уважавања. Ученици су учествовали у припреми анализа безбедности и равноправности, као и у предлозима за хуманитарне и волонтерске активности, укључујући размену уџбеника.

Седма седница 
Анализирани су успех и дисциплина ученика на трећем пресеку стања. Констатовано је да је успех задовољавајући, а дисциплина добра. Разматрани су резултати такмичења и смотри, као и предлози за унапређење наставе. Ученици су предложили посету Хидроелектрани „Ђердап 1“.

Осма седница 
Разматрани су програми екскурзија и наставе у природи за наредну школску годину, као и Анекс Школског програма. Ученици су анализирали резултате анкете о настави, истичући да су највише мотивисани јасним објашњењима наставника, групним радом и применом дигиталних алата. Дати су предлози за увођење нових слободних активности (дигиталне вештине, шах, плес, спортски садржаји) и нових секција (драмска, техничка, дигитална). Разматрана је организација „другарске вечери“ и активности поводом испраћаја осмака.

Девета седница 
Анализирани су успех и дисциплина ученика на крају школске године, као и резултати такмичења и ваннаставних активности. Разматрани су извештаји о развојном плану школе и раду Тима за заштиту ученика. Констатовано је да се мере заштите доследно примењују и да је безбедност на задовољавајућем нивоу. Покренута је акција „Сакупљајмо старе уџбенике“ и организација Базара уџбеника и прибора, са циљем развоја солидарности и помоћи ученицима.
Ученички парламент је током школске године активно учествовао у раду школе, давао предлоге и иницијативе, као и допринос у унапређењу наставе, безбедности, школске климе и ваннаставних активности. Ученици су показали одговорност, сарадњу и спремност да активно учествују у животу школе.
координатор рада Ученичког парламента,
Ана Сорејевић

[bookmark: _Toc242867252]III.5	СТРУЧНИ ОРГАНИ, ПЕДАГОШКИ КОЛЕГИЈУМ И СТРУЧНИ АКТИВИ И ТИМОВИ

У Школи постоје следећи стручни органи: Наставничко веће, Педагошки колегијум, Одељењска већа, Стручно веће за разредну наставу, Стручна већа за области предмета, Стручни актив за развојно планирање, Стручни актив за развој школског програма, Тим за инклузивно образовање, Тим за заштиту од дискриминације, насиља, злостављања и занемаривања и превенцију дискриминаторног понашања, вређања угледа, части или достојанства личности, Тим за самовредновање, Тим за обезбеђивање квалитета и развоја установе, Тим за развој међупредметних компетенција и предузетништва, Тим за планирање и интеграцију информационо-комуникационе технологије, Тим за професионални развој наставника, васпитача и стручних сарадника, Тим за културно-спортску, јавну делатност и промоцију Школе, Тим за професионалну оријентацију ученика, Пројектни тим школе, Вршњачки Тим, Тим за израду и евалуацију остварења Годишњег плана рада школе.
[bookmark: _Toc242867253]III.5.1	Годишњи извештај реализације плана рада Наставничког већа

Током  школске 2024/2025. године одржано је десет  седница Наставничког већа: Време одржавања и садржај седница: 

11.09.2025. године
· Усвајање Плана рада Наставничког већа за школску 2025/2026. годину;
· Разматрање Акционог плана за развојно планирање за школску 2025/2026. годину;
· Разматрање Програма заштите од насиља, злостављања и занемаривања и Програма превенције дискриминације и дискриминаторног понашања и вређања угледа, части или достојанства личности;
· [bookmark: _Hlk213847261]Разматрање Плана рада школе у кризним ситуацијама, Програма поступања установе у кризним ситуацијама и Плана за подизање безбедносне културе;
· Разматрање Плана стручног усавршавања запослених;
· Утврђивање предлога Анекса Школског програма;
· Утврђивање предлога Годишњег плана рада школе за школску 2025/2026. годину;
· [bookmark: _Hlk213918261]Утврђивање предлога Правилника о проглашењу ученика генерације;

14.11.2025. године
· Изрицање васпитно-дисциплинских мера по предлогу одељењских већа;
· Разматрање Извештаја о успеху и дисциплини ученика на крају првог класификационог            периода;
· Предузимање мера по стручним активима за побољшање успеха и дисциплине ученика;
· Разматрање Извештаја о резултатима завршног испита на крају основног образовања и васпитања у школској 2024/2025. години;

30.12.2025. године 
· Изрицање васпитно-дисциплинских мера по предлогу одељењских већа;
· Разматрање Извештаја о успеху и владању ученика на крају првог полугодишта школске 2025/2026. године;
· Предузимање мера по Стручним активима за побољшање успеха и дисциплине ученика;
· Реализација планова и програма наставе и учења по разредима;
· Програм прославе Дана Светог Саве;

      15.01.2026. године
· Разматрање Извештаја о реализацији Развојног плана за школску 2025/2026. годину (полугодишњи);
· Разматрање Извештаја о остваривању програма заштите у Школи за школску 2025/2026. годину (Програм заштите од насиља, злостављања и занемаривања и Програм превенције дискриминације и дискриминаторног понашања и вређања угледа, части или достојанства личности) (прво полугодиште));
· Разматрање Извештаја о стручном усавршавању запослених за школску 2025/2026. годину (полугодишњи);
· Разматрање Извештаја о раду Школе за школску 2025/2026. годину (полугодишњи);
· Разматрање Извештаја о раду директора школе (полугодишњи);
· Утврђивање календара школских такмичења;
· Утврђивање распореда часова и распореда дежурства;

19.03.2026. године
· Доношење одлуке о избору уџбеника;

16.04.2026. године
· Изрицање васпитно-дисциплинских мера по предлогу Одељењских већа;
· Разматрање Извештаја о успеху и дисциплини ученика на крају трећег класификационог периода школске 2025/2026. године;
· Предузимање мера по стручним активима за побољшање успеха и дисциплине ученика;
· [bookmark: _Hlk230085719]Разматрање Извештаја о резултатима пробног завршног испита;

03.06.2026. године
· Изрицање васпитно-дисциплинских мера по предлогу Одељењских већа 8. разреда
· Разматрање Извештаја и утврђивање успеха и владања ученика 8. разреда на крају другог полугодишта школске 2025/2026. године;
· Реализација плана и програма наставе и учења у школској 2025/2026. години;
· Разматрање извештаја о извођењу екскурзија у школској 2025/2026. години;
· Одређивање ученика-носилаца диплома „Доситеј Обрадовић“;
· Одређивање ученика-нoсилаца диплома „Вук Караџић“;
· Проглашавање ученика генерације;
· Организовање припремне наставе за разредне и поправне испите ученика 8. разреда;
· Организовање припремне наставе за полагање завршног испита ученика 8. разреда:
· Доношење одлуке о понуђеним слободним наставним активностима за ученике V–VIII разреда;
· Организовање свечаности поводом завршетка основношколског образовања и васпитања;
· Утврђивање предлога за избор три члана Школског одбора из реда запослених;
· Доношење Одлуке о давању сагласности на иницијативу за формирање треће групе продуженог боравка;

24.06.2026. године
· Изрицање васпитно-дисциплинских мера по предлогу одељењских већа I–VII разреда;
· Разматрање Извештаја и утврђивање успеха и владања ученика I–VII разреда на крају   другог полугодишта школске 2025/2026. године;
· Реализација планoва и програма наставе и учења по разредима;
· Организовање припремне наставе за поправне и/или разредне испите ученика IV–VII разреда;
· Разматрање резултата са одржаних такмичења, смотри и конкурса;
· Разматрање Извештаја о стручном усавршавању и напредовању запослених на пословима образовања и васпитања школске 2025/2026. године са анализом резултата примене стечених знања и вештина
· Разматрање Извештаја о остваривању Развојног плана Школе за школску 2025/2026. годину;
· Доношење одлуке о понуђеним слободним наставним активностима за ученике V–VIII разреда;
· Предлагање распореда задужења наставника и стручних сарадника за школску 2026/2027. годину (руководиоци Стручних актива I–VIII разреда, председници Стручних већа, руководиоци Тимова, одељењске старешине);
· Обавезе Стручних актива, Већа и Тимова за израду Годишњег плана рада Школе за школску 2026/2027. годину

21.08.2026. године
· Утврђивање и усвајање Извештаја о успеху и дисциплини ученика на крају школске 2025/2026. године;
· Разматрање Извештаја о самовредновању квалитета рада школе школске 2025/2026. године;
· Доношење одлуке о избору области самовредновања за школску 2026/2027. годину
· Разматрање Извештаја о остваривању програма заштите у Школи за школску 2025/2026. годину (Програм заштите од насиља, злостављања и занемаривања и Програм превенције дискриминације и дискриминаторног понашања и вређања угледа, части или достојанства личности;
· [bookmark: _Hlk238720226]Утврђивање предлога Анекса Школског програма 2025–2029. године
· Смернице за израду Плана стручног усавршавања запослених на пословима образовања и васпитања за школску 2026/2027. годину;
· Организација рада и припремљеност Школе за нову школску 2026/2027. годину;

31.08.2026. године
· Разматрање Извештаја о раду школе за школску 2025/2026. годину;
· Разматрање Извештаја о раду директора за школску 2025/2026. годину;
· Разматрање распореда часова за предметну и разредну наставу у школској 2026/2027. години
· Формирање одељења 1. и 5. разреда.
[bookmark: _Toc242867254]III.5.2	Годишњи извештај реализације плана рада педагошког колегијума

Педагошки колегијум је током школске 2025/2026.године радио у следећем саставу: 
· Гордана Јовановић - директор
· Дејан Михајловић - помоћник директора, руководилац Тима за израду и евалуацију остварења Годишњег плана рада Школе
· Катарина Букатаревић - помоћник директора, руководилац Тима за културно-спортску, јавну делатност и промоцију Школе, особа задужена за односе са јавношћу
· Слађана Степановић Киломовић - стручни сарадник специјални педагог,  руководилац Тима за инклузивно образовање, 
· Драгана Јакшић - руководилац Стручног актива за развој школског програма 
· Љиља Сперлић - руководилац Тима за самовредновање
· Марина Стојановић - председник Стручног актива за развојно планирање и руководилац Тима за унапређивање квалитета рада Школе
· Славица Јовановић - руководилац Тима за обезбеђивање квалитета и развој установе 
· Дамир Ницуловић - председник Стручног већа за разредну наставу
· Дејан Радуловић - председник Стручног већа за област предмета математика, информатика и рачунарство, техника и технологија 
· Сузана Симић-Добрић - председник Стручног већа за област предмета историја, географија, физика, хемија и биологија
· Зорица Младеновић - председник Стручног већа за област предмета српски језик и књижевност, енглески језик, француски језик, румунски језик са елементима националне културе, верска настава, грађанско васпитање
· Мирјана Младеновић - председник Стручног већа за област предмета ликовна култура, музичка култура и физичко и здравствено васпитање
· Марија Лазаревић-Королија и Марко Груичић - руководиоци  Тима за професионални развој наставника, васпитача и стручних сарадника 
· Наташа Стојановић-Милић - руководилац Тима за заштиту од дискриминације, насиља, злостављања и занемаривања и превенцију дискримиторног понашања, вређања угледа, части или достојанства личности
· Јованка Модрић - руководилац Пројектног тима 
· Дарко Поповић - руководилац Тима за планирање и интеграцију  информационо-комуникационе технологије
· Тамара Ницуловић - руководилац Тима за развој међупредметних компетенција и предузетништво
· Марина Ступаревић - руководилац Тима за професионалну орјентацију ученика
· Ана Сорејевић - координатор Ученичког парламента
Педагошки колегијум је током школске 2025/2026. године реализовао активности предвиђене Планом и програмом рада, у складу са потребама школе и питањима значајним за унапређивање образовно-васпитног рада. У раду Колегијума разматрана су питања која се односе на планирање и организацију рада школе, праћење наставе и учења, инклузивно образовање, стручно усавршавање запослених, реализацију школских планских докумената, праћење рада стручних органа и тимова, као и на подршку ученицима и наставницима.
Током школске године Педагошки колегијум је одржао састанке 15. септембра, 14. новембра и 23. децембра 2025. године, као и 13. јануара, 18. марта, 16. априла, 2. јуна, 22. јуна и 21. августа 2026. године.
Планирање рада и почетак школске године
На првој седници , одржаној 15. септембра 2025. године, усвојен је План и програм рада Педагошког колегијума за школску 2025/2026. годину. Разматран је Школски програм за период 2025–2029. године, као и критеријуми и елементи оцењивања по предметима у разредној и предметној настави.
Посебна пажња посвећена је Плану стручног усавршавања запослених на пословима образовања и васпитања, као и предлозима Тима за инклузивно образовање. На основу предлога Тима донети су ИОП-и за ученике којима је таква подршка потребна.
Разматране су и смернице за рад и активности „Родитељског кутка“, као и могућности обележавања међународних празника Организације уједињених нација кроз тематске активности, тематске дане и тематске недеље.
Колегијум је разматрао потребе школе за стручном литературом и стручним часописима, наставним средствима, опремом, материјалима за наставу и образовним софтвером. У циљу праћења квалитета наставе и пружања подршке запосленима, утврђене су смернице за организовање инструктивно-педагошког увида и подршке директора, стручних сарадника и наставника у звању.
Такође су дате смернице за израду Зборника примера добре наставне праксе у школи и разматране могућности сарадње са локалном самоуправом, организацијама и удружењима.
Праћење подршке ученицима и рада стручних органа
На другој седници  одржаној 14. новембра 2025. године настављено је разматрање предлога Тима за инклузивно образовање и доношење ИОП-а. Посебна пажња посвећена је ученицима који заостају у раду, а не раде по ИОП-у, при чему су разматране могуће мере додатне подршке у учењу.
Анализиран је рад Стручних већа, Стручних актива за развој Развојног плана и развој Школског програма, тимова и стручних сарадника. Праћено је и остваривање Плана стручног усавршавања запослених и извештавање о реализованим активностима.
Оваквим начином рада Колегијум је настојао да обезбеди континуитет у праћењу потреба ученика и запослених и да се мере подршке и активности стручних органа међусобно повежу са приоритетима школе.
Праћење реализације планских докумената и припрема активности
Трећа седница одржана је  23. децембра 2025. године. На седници чланови Педагошког  колегијума  упознати су са Календаром такмичења и смотри ученика основних школа за школску 2025/2026. годину. Разматрана је организација и реализација такмичења на школском и општинском нивоу.
Извршен је преглед реализације Развојног плана школе и Акционог плана самовредновања квалитета рада школе у првом полугодишту. Анализиран је рад Стручних већа, Стручних актива, тимова и стручних сарадника. У оквиру припреме школских активности разматран је и програм прославе Дана Светог Саве.
Рад Педагошког колегијума у другом полугодишту
На четвртој сдедници  одржаној 13. јануара 2026. године разматран је Извештај о раду Педагошког колегијума за прво полугодиште. Настављено је праћење рада Тима за инклузивно образовање и доношење ИОП-а, као и разматрање резултата вредновања ИОП-а.
У складу са резултатима вредновања, разматране су могућности даље примене ИОП-а, његових измена и допуна, односно престанка потребе за ИОП-ом. Поново су разматране мере подршке у учењу ученицима који заостају у раду, а не раде по ИОП-у.
Педагошки колегијум је разматрао извештаје о реализованом инструктивно-педагошком увиду и подршци директора, стручних сарадника и наставника у звању и предлагао мере за даље унапређивање рада наставника и стручних сарадника. Чланови Колегијума упознати су и са запажањима о прегледу педагошке евиденције.
Праћење избора уџбеника и услова за реализацију наставе
Пета седница  одржана је  18. марта 2026. године када су разматрани су предлози Стручних већа за избор уџбеника. Поново су разматране потребе школе за стручном литературом, стручним часописима, опремом, наставним средствима, материјалима за потребе наставе и образовним софтвером.
Педагошки колегијум  је разматрао могућности сарадње са локалном самоуправом, организацијама и удружењима. Посебна тачка односила се и на праћење реализације  Плана стручног усавршавања запослених. Анализиран је и рад Стручних већа, Стручних актива, тимова и стручних сарадника.
Шеста седница одржана је 16. априла 2026. године усвојени су   ИОП-и  на предлог Тима за инклузивно образовање.
Праћење резултата ученика и квалитета рада
На седмој седници одржаној  2. јуна 2026. године разматран је предлог Анекса Школског програма за период 2025–2029. године и предлогом новог Развојног плана за период 2026-2029. године.  Посебна пажња посвећена је резултатима школе на пробном завршном испиту за школску 2025/2026. годину.
Разматрани су и извештаји о реализованом инструктивно-педагошком увиду и подршци директора, стручних сарадника и наставника у звању. На основу извештаја разматране су мере за унапређивање рада наставника и стручних сарадника. Колегијум је упознат и са запажањима о прегледу педагошке евиденције.
На осмој  22. јуна 2026. године разматрани су резултати вредновања ИОП-а и донете одлуке о њиховој даљој примени, изменама и допунама или престанку потребе за ИОП-ом, на предлог Тима за инклузивно образовање.
Извршен је и преглед реализације Развојног плана школе за школску 2025/2026. годину. Анализиран је рад Стручних већа, Стручних актива, тимова и стручних сарадника.
Припрема за нову школску годину
На деветој седници   одржаној  21. августа 2026. године, извршен је преглед реализације Акционог плана самовредновања квалитета рада школе и праћено је остваривање Плана стручног усавршавања запослених.
Разматран је Извештај о раду Педагошког колегијума за школску 2025/2026. годину, као и организација рада и припремљеност школе за почетак нове школске 2026/2027. године.
Посебна пажња посвећена је планирању заједничких тематских активности које ће се реализовати у школи током наредне школске године. Дпоговорене су и активности и обавезе Стручних актива, Већа и тимова у процесу израде Годишњег плана рада школе за школску 2026/2027.годину.
Разматрани су предлози Тима за инклузивно образовање и дате смернице за израду Плана стручног усавршавања запослених за школску 2026/2027. годину. Одређен је и члан Колегијума који ће пратити остваривање Плана стручног усавршавања.
У раду Педагошког колегијума примењивани су различити облици рада, у зависности од природе питања која су разматрана. Рад је обухватао информисање чланова, анализу расположивих података и извештаја, разматрање и дискусију, предлагање мера, договор и усвајање закључака.
Посебно место у раду имало је разматрање извештаја и предлога Тима за инклузивно образовање, Стручних већа, Стручних актива, тимова и стручних сарадника. На овај начин обезбеђивано је повезивање рада различитих стручних органа и тимова и праћење реализације активности које су значајне за квалитет образовно-васпитног рада.
На основу реализованих активности може се закључити да је Педагошки колегијум током школске 2025/2026. године остварио планиране активности и континуирано пратио питања значајна за унапређивање рада школе.
У раду Колегијума посебно су били заступљени: планирање и праћење реализације школских планских докумената, инклузивно образовање и праћење потреба ученика за додатном подршком, стручно усавршавање запослених, праћење рада Стручних већа, Стручних актива и тимова, инструктивно-педагошка подршка наставницима и стручним сарадницима, избор уџбеника и планирање набавке наставних средстава и опреме.
Значајан део рада био је усмерен и на праћење постигнућа ученика, укључујући резултате пробног завршног испита, као и на организацију и реализацију такмичења и смотри. Континуирано су праћени реализација Развојног плана и Акционог плана самовредновања, као и остваривање Плана стручног усавршавања запослених.
Рад Педагошког колегијума био је усмерен на заједничко разматрање питања од значаја за школу и доношење закључака и предлога који представљају основу за даље планирање и унапређивање образовно-васпитног рада.
У наредном периоду потребно је наставити са праћењем резултата рада школе, јачати сарадњу између стручних органа, тимова и руководства, пратити ефекте мера подршке ученицима, као и ефекте стручног усавршавања на наставну праксу. Посебну пажњу потребно је и даље посвећивати инклузивном образовању, квалитету наставе, резултатима ученика и доследној примени мера које произлазе из процеса самовредновања и развојног планирања.
Директор, Гордана Јовановић
[bookmark: _Hlk159581725][bookmark: _Toc242867255]III.5.3	Годишњи извештај реализације плана рада одељењских већа
Одељењска већа су током школске 2025/2026. године реализовала планиране активности у складу са Планом рада Одељењских већа и потребама ученика. Рад Већа био је усмерен на праћење и унапређивање образовно-васпитног рада, праћење постигнућа и напредовања ученика, њихово владање и понашање, реализацију наставних и ваннаставних активности, као и на благовремено планирање мера подршке ученицима.
I разред
Током школске године одржано је шест седница Одељењског већа првог разреда, и то 11. септембра, 14. новембра и 30. децембра 2025. године, као и 23. јануара, 15. априла и 19. јуна 2026. године.
На седници одржаној 11. септембра 2025. године усвојен је План рада Одељењског већа првог разреда за школску 2025/2026. годину. У оквиру организације рада за прво полугодиште разматран је предлог распореда писмених провера дужих од 15 минута.
Извршено је и верификовање списка уџбеничких комплета за ученике првог разреда. Размотрена су и текућа питања од значаја за организацију рада и реализацију наставе.
На седници одржаној 14. новембра 2025. године анализирани су успех и дисциплина ученика на крају првог класификационог периода. На основу изнетих података разматране су мере за унапређивање наставе и постизање бољих резултата ученика у учењу и владању.
Посебна пажња посвећена је реализацији плана и програма наставе и учења у редовној настави, обавезним предметима и изборним програмима, као и реализацији допунске наставе, ваннаставних активности и часова одељењског старешине.
Одељењско веће је разматрало могућности и начине учествовања ученика на такмичењима и смотрама. Разматране су и активности у вези са организацијом наставе у природи, екскурзија, излета и посета, као и могућности сарадње са друштвеном средином кроз различите пројекте, акције и активности.
На седници одржаној 30. децембра 2025. године извршено је извођење, предлагање и утврђивање закључних оцена из предмета и владања.
Анализиран је успех ученика и њихова дисциплина на крају првог полугодишта. На основу анализе разматране су мере за унапређивање наставе и постизање бољих резултата у учењу и владању.
Извршен је преглед реализације плана и програма наставе и учења у редовној настави, укључујући обавезне предмете и изборне програме, као и реализације допунске наставе, ваннаставних активности и часова одељењског старешине.
Разматрана је сарадња са друштвеном средином кроз пројекте, акције и друге активности, а у оквиру текућих питања размотрене су теме од значаја за даљи рад са ученицима.
На седници одржаној 23. јануара 2026. године разматран је предлог распореда писмених провера дужих од 15 минута за друго полугодиште.
Поново је разматрано учешће ученика на такмичењима и смотрама, са циљем благовременог планирања и организације активности. Размотрена су и текућа питања значајна за реализацију наставе и рада са ученицима.
На седници одржаној 15. априла 2026. године анализирани су успех и дисциплина ученика на крају трећег класификационог периода.
На основу резултата анализе разматране су мере за унапређивање наставе и постизање бољих резултата ученика у учењу и владању. Извршен је преглед реализације плана и програма наставе и учења за редовну наставу, обавезне предмете и изборне програме, као и реализације допунске наставе, ваннаставних активности и часова одељењског старешине.
Посебно је разматрана организација наставе у природи и/или екскурзије и постигнут договор о начину њиховог извођења. Разматране су и могућности сарадње са друштвеном средином кроз различите пројекте, акције и активности.
На последњој седници Одељењског већа, одржаној 19. јуна 2026. године, извршено је извођење, предлагање и утврђивање закључних оцена из предмета и владања.
Анализиран је успех ученика и дисциплина на крају другог полугодишта, чиме је сагледан укупан напредак ученика током школске године. У оквиру завршне анализе разматрани су и постигнути резултати ученика на такмичењима, смотрама и конкурсима.
Извршен је преглед реализације плана и програма наставе и учења за редовну наставу, обавезне предмете и изборне програме, као и реализације допунске наставе, ваннаставних активности и часова одељењског старешине.
Разматрана је сарадња са друштвеном средином, кроз реализоване пројекте, акције и друге активности. На крају су размотрена и текућа питања од значаја за рад Одељењског већа и даљи рад са ученицима.
3
руководилац Стручног актива I разреда, Љиљана Бајрамовић

II разред

У току године одржано је по шест планираних седница Одељењских већа сваког разреда, као и активности праћења и вредновања њиховог рада.
На почетку школске године, на седници одржаној 11. септембра 2025. године, усвојен је План рада Одељењских већа II разреда. Разматран је предлог распореда писмених задатака и писмених провера дужих од 15 минута за прво полугодиште, извршено је верификовање списка уџбеничких комплета и размотрена текућа питања. Рад је реализован кроз предлагање, договор, верификовање и усвајање.
На седници 14. новембра 2025. године извршена је анализа успеха и дисциплине ученика на крају првог класификационог периода. Разматране су мере за унапређење наставе и постизање бољих резултата у учењу и владању. Посебна пажња посвећена је реализацији плана и програма наставе и учења у редовној, допунској и додатној настави, ваннаставним активностима и раду одељењског старешине. Планирано је учешће ученика на такмичењима и смотрама, као и активности у вези са наставом у природи, екскурзијама, излетима и посетама. Разматрана је и сарадња са друштвеном средином кроз пројекте, акције и друге активности.
На крају првог полугодишта, 30. децембра 2025. године, разматран је успех и дисциплина ученика и извршено извођење, предлагање и утврђивање закључних оцена из предмета и владања. Разматране су мере за унапређење рада и резултата ученика, као и реализација свих планираних облика наставе и ваннаставних активности.
У јануару 2026. године, на седници одржаној 23. јануара, утврђен је предлог распореда писмених провера дужих од 15 минута за друго полугодиште. Планирано је учешће ученика на такмичењима и смотрама и размотрена текућа питања.
На седници 15. априла 2026. године анализирани су успех и дисциплина ученика на крају трећег класификационог периода. Разматране су мере за унапређење наставе, реализација плана и програма наставе и учења, допунске наставе, ваннаставних активности и рада одељењског старешине. Постигнут је договор у вези са реализацијом наставе у природи и/или екскурзије, а разматрана је и сарадња са друштвеном средином.
На завршној седници, 19. јуна 2026. године, извршено је извођење, предлагање и утврђивање закључних оцена из предмета и владања. Анализиран је успех и дисциплина ученика на крају другог полугодишта, као и постигнути резултати на такмичењима, смотрама и конкурсима. Размотрена је реализација наставе и ваннаставних активности, организовање припремне наставе за разредне испите и донете одлуке о превођењу ученика у наредни разред.
руководилац Стручног актива II разреда, Љубинка Манојловић
III разред
Рад Одељењских већа III разреда започет је 11. септембра 2025. године усвајањем Плана рада за школску годину. Размотрен је распоред писмених задатака и писмених провера дужих од 15 минута за прво полугодиште, верификован је списак уџбеничких комплета и размотрена текућа питања.
На седници 14. новембра извршена је анализа успеха и дисциплине ученика на крају првог класификационог периода. Разматране су мере за унапређење наставе и постизање бољих резултата, као и реализација редовне, допунске и додатне наставе, ваннаставних активности и часа одељењског старешине. Планирано је учешће ученика на такмичењима и смотрама, као и активности у вези са наставом у природи, екскурзијама, излетима и посетама. Посебно је разматрана сарадња са друштвеном средином.
На седници 30. децембра 2025. године извршено је извођење, предлагање и утврђивање закључних оцена из предмета и владања. Анализиран је успех и дисциплина ученика на крају првог полугодишта и разматране мере за њихово унапређивање. Размотрена је реализација наставног плана и програма, као и сарадња са друштвеном средином.
У другом полугодишту, на седници 23. јануара 2026. године, разматран је предлог распореда писмених задатака и писмених провера дужих од 15 минута, планирано је учешће ученика на такмичењима и смотрама и размотрена текућа питања.
На седници 15. априла анализирани су успех и дисциплина ученика на крају трећег класификационог периода. Разматране су мере за унапређење наставе и постизање бољих резултата, реализација плана и програма наставе и учења, као и договор у вези са наставом у природи и/или екскурзијом. Разматрана је и сарадња са друштвеном средином.
Завршна седница одржана је 19. јуна 2026. године. Том приликом извршено је извођење, предлагање и утврђивање закључних оцена из предмета и владања. Анализиран је успех ученика на крају другог полугодишта, као и резултати постигнути на такмичењима, смотрама и конкурсима. Размотрена је реализација наставе и других облика рада, организовање припремне наставе за разредне испите и доношење одлука о превођењу ученика у наредни разред.
руководилац Стручног актива III разреда, Марица Брчеревић
IV разред
Одељењска већа IV разреда започела су рад 11. септембра 2025. године усвајањем Плана рада. Разматран је предлог распореда писмених задатака и писмених провера дужих од 15 минута за прво полугодиште, верификован је списак уџбеничких комплета и размотрена текућа питања.
На седници 14. новембра анализирани су успех и дисциплина ученика на крају првог класификационог периода. Разматране су мере за унапређење наставе и резултата ученика, као и реализација редовне, допунске и додатне наставе, ваннаставних активности и часа одељењског старешине. Планирано је учешће ученика на такмичењима и смотрама, као и активности у вези са наставом у природи, екскурзијама, излетима и посетама. Разматрана је сарадња са друштвеном средином.
На крају првог полугодишта, 30. децембра 2025. године, извршено је извођење, предлагање и утврђивање закључних оцена из предмета и владања. Анализиран је успех и дисциплина ученика, разматране су мере за унапређење наставе и резултата, као и реализација наставе и ваннаставних активности.
На седници 23. јануара 2026. године разматран је распоред писмених задатака и писмених провера дужих од 15 минута за друго полугодиште. Планирано је учешће ученика на такмичењима и смотрама и размотрена текућа питања.
На седници 15. априла анализирани су успех и дисциплина ученика на крају трећег класификационог периода. Разматране су мере за унапређење наставе, реализација плана и програма наставе и учења, као и договор о реализацији наставе у природи и/или екскурзије. Разматрана је сарадња са друштвеном средином кроз пројекте, акције и друге активности.
На завршној седници, 19. јуна 2026. године, извршено је извођење, предлагање и утврђивање закључних оцена из предмета и владања. Анализиран је успех и дисциплина ученика на крају другог полугодишта, као и постигнути резултати на такмичењима, смотрама и конкурсима. Размотрена је реализација плана и програма наставе и учења, допунске и додатне наставе, ваннаставних активности и часа одељењског старешине. Разматрано је организовање припремне наставе за поправне и/или разредне испите, као и сарадња са друштвеном средином.
руководилац Стручног актива IV разреда, Марина Думељић

V разред

У току првог полугодишта су одржане три седнице, предвиђене Планом рада школе.

У септембру месецу је одржана прва и у раду су учествовали предметни наставници који предају у петом разреду, а имала је следеће тачке дневног реда : 
- Усвајање Плана рада Одељењских већа V разреда
- Предлог распореда писмених задатака и писмених провера дужих од 15 минута за I полугодиште
- Верификовање списка уџбеничких комплета
- Текућа питања.
Друга седница је одржана средином новембра, са следећим тачкама :
- Анализа успеха и дисциплине ученика на крају I класификационог периода
- Мере за унапређење наставе и постизање бољих резултата ученика у учењу и владању
- Преглед реализације плана и програма наставе и учења за редовну наставу (обавезни и изборни предмети), допунску, додатну наставу, слободне наставне, ваннаставне активности и час одељењског старешине
- Планирање учествовања ученика на такмичењима и смотрама
- Припрема и организација наставне екскурзије, излета, посета
- Разматрање сарадње са друштвеном средином (пројекти, акције, активности...)
- Текућа питања.

Трећа седница је одржана на крају другог полугодишта, где су биле следеће тачке дневног реда:
- Извођење, предлагање и утврђивање закључних оцена из предмета и владања
- Анализа успеха и дисциплине ученика на крају I полугодишта
- Мере за унапређење наставе и постизање бољих резултата ученика у учењу и владању
- Преглед реализације плана и програма наставе и учења за редовну наставу (обавезни и изборни предмети), допунску, додатну наставу, слободне наставне, ваннаставне активности и час одељењског старешине
- Разматрање сарадње са друштвеном средином (пројекти, акције, активности...)
- Текућа питања. 
Све седнице су одржане по плану, без измена.

У току другог полугодишта су такође одржане три седнице, предвиђене Планом рада школе.
 јануару месецу је одржана прва у другом полугодишту, а четврта од почетка године. Следећи дневни ред је био на седници:
1. Предлог распореда писмених задатака и писмених провера дужих од 15 минута за II полугодиште
2. Планирање учествовања ученика на такмичењима и смотрама
3. Текућа питања.

Друга седница у другом полугодишту, а пета од почетка,  је одржана средином априла, са следећим тачкама :
1. Анализа успеха и дисциплине ученика на крају III класификационог периода
2. Мере за унапређење наставе и постизање бољих резултата ученика у учењу и владању
3. Преглед реализације плана и програма наставе и учења за редовну наставу (обавезни предмети и изборни програми), допунску, додатну наставу, слободне наставне, ваннаставне активности и час одељењског старешине,
4. Припрема и организација наставне екскурзије
5. Разматрање сарадње са друштвеном средином (пројекти, акције, активности...)
6. Текућа питања.

Последња у другом полугодишту, а шеста од почетка године је одржана 19. јуна са следећим дневним редом:
1. Извођење, предлагање и утврђивање закључних оцена из предмета и владања
2. Анализа успеха и дисциплине ученика на крају II полугодишта
3. Преглед постигнутих резултата на такмичењима, смотрама и конкурсима
4. Преглед реализације плана и програма наставе и учења за редовну наставу (обавезни предмети и изборни програми), допунску, додатну наставу, слободне наставне, ваннаставне активности и час одељењског старешине
5. Организовање припремне наставе за поправне и/или разредне испите
6. Разматрање сарадње са друштвеном средином (пројекти, акције, активности...)
7. Текућа питања
И у другом полугодишту, као и у првом, све седнице су одржане по плану, без измена.
 	Када су у питању пројекти и активности локалне средине, ученици петог разреда  учествовали су, почетком октобра током Дечје недеље, у пројекту Црвеног крста ("Трка за срећније детињство"). Током октобра присуствовали су радионици „Превенција вршњачког насиља у стварном и виртуелном окружењу“ коју је реализовала Полицијска станица Кладово у оквиру пројекта „Заједно и безбедно кроз детињство“. У новембру месецу велики број ученика је имао учешће у обележавању 190 година Школе. У децембру месецу учествовали су у радионицама које су покренули Библиотека Центар за културу, Креативни студио Путоказ и наша школа -„Кладово-Дунав-Ђердап-токови сећања и језичка радионица „Изрази се“. 
У другом полугодишту је одржан „Караван безбедности саобраћаја“ у марту месецу, Март - месец српског језика, у срадњи са школама из Подвршке и Текије. У априлу месецу је реализован филм „Кладово, Дунав, Ђердап - токови сећања „- кратки филм и изложба, у сарадњи наше школе и Центра за културу, као и креативног студија „Путоказ“. У мају месецу  у склопу обележавања „Недеља сећања и заједништва „-  организован је Обилазак манастира Света Тројица у Манастирици и радионица "Љубав, вера, нада", у реализацији ученика и наставника наше школе и свештенства манастира. 
Такође у мају је реализована радионица "Другарски тренутак" у реализацији наставница музичке културе , ученици музичке секције, ученици ОШ "12.септембар".
Програм професионалне оријентације ученика петог разреда реализован је на Часу одељењског старешине. Планиране су радионице из приручника „Професионална оријентација – пет корака до одлуке о школи и занимању“. У току првог полугодишта школске 2025/2026. године реализованa је једна радионица: “Пут способности”  у октобру месецу. Ученици су закључили да се људи разликују по ономе што их интересује, али и у ономе што могу и знају да раде и у чему су успешни. Успех при обављању различитих послова зависи од способности. У другом полугодишту је реализована  радионица „Моја очекивања“ (радионица 6 из Радионица професионалне оријентације за основну школу), где су ученици изнели своја очекивања од школовања у 5 разреду и наставку школовања.
У реализацији наставе није било проблема, све је углавном реализовано по плану, са изузетно малим одступањима. 
Оно што је на седницима истакнуто као проблем је велики број ученика по одељењу (27, 28) и то носи са собом одређене проблеме у реализацији часова о чему се највише дискутовало на седницама.
руководилац Стручног актива V разреда, Бобан Радуловић


VI разред

Рад Одељењских већа VI разреда започет је седницом одржаном 11. септембра 2025. године. Том приликом усвојен је План рада Одељењских већа VI разреда, разматран је предлог распореда писмених задатака и писмених провера дужих од 15 минута за прво полугодиште, као и списак уџбеничких комплета. Размотрена су и текућа питања. Рад је реализован кроз предлагање, договор, верификовање и усвајање.
На седници 14. новембра 2025. године анализирани су успех и дисциплина ученика на крају првог класификационог периода. Разматране су мере за унапређење наставе и постизање бољих резултата ученика у учењу и владању. Извршен је преглед реализације плана и програма наставе и учења у редовној настави, допунској и додатној настави, слободним наставним и ваннаставним активностима, као и раду одељењског старешине.
Посебна пажња посвећена је планирању учешћа ученика на такмичењима и смотрама, као и припреми и организацији наставних екскурзија, излета и посета. Разматрана је сарадња са друштвеном средином кроз пројекте, акције и друге активности.
На крају првог полугодишта, 30. децембра 2025. године, извршено је извођење, предлагање и утврђивање закључних оцена из предмета и владања. Анализиран је успех и дисциплина ученика, разматране су мере за унапређење наставе и постизање бољих резултата, као и реализација наставног плана и програма и различитих облика рада са ученицима. Разматрана је и сарадња са друштвеном средином.
У другом полугодишту, на седници одржаној 23. јануара 2026. године, разматран је предлог распореда писмених задатака и писмених провера дужих од 15 минута. Планирано је учешће ученика на такмичењима и смотрама и размотрена су текућа питања.
На седници 15. априла 2026. године анализирани су успех и дисциплина ученика на крају трећег класификационог периода. Разматране су мере за унапређење наставе и постизање бољих резултата ученика, као и реализација наставе, допунског и додатног рада, слободних наставних и ваннаставних активности и часа одељењског старешине. Постигнут је договор о извођењу наставне екскурзије, а разматрана је и сарадња са друштвеном средином.
Завршна седница Одељењских већа VI разреда одржана је 19. јуна 2026. године. Извршено је извођење, предлагање и утврђивање закључних оцена из предмета и владања. Анализиран је успех и дисциплина ученика на крају другог полугодишта, као и резултати постигнути на такмичењима, смотрама и конкурсима. Размотрена је реализација наставе и других облика рада, као и организовање припремне наставе за поправне и/или разредне испите. Разматрана је и сарадња са друштвеном средином.
руководилац Стручног актива VI разреда, Николина Србуловић
VII разред
На почетку школске године, 11. септембра 2025. године, усвојен је План рада Одељењских већа VII разреда. Разматран је предлог распореда писмених задатака и писмених провера дужих од 15 минута за прво полугодиште, верификован је списак уџбеничких комплета и размотрена текућа питања.
Током првог полугодишта одржане су и две ванредне седнице Одељењског већа VII-1. На седницама одржаним 23. октобра и 13. новембра 2025. године разматрано је питање смањења оцене из владања. Седнице су реализоване кроз извештавање, предлагање и усвајање.
На редовној седници 14. новембра 2025. године анализирани су успех и дисциплина ученика на крају првог класификационог периода. Разматране су мере за унапређење наставе и постизање бољих резултата у учењу и владању. Извршен је преглед реализације плана и програма наставе и учења за редовну наставу, допунску и додатну наставу, слободне наставне и ваннаставне активности и час одељењског старешине.
Планирано је учешће ученика на такмичењима и смотрама, као и припрема и организација наставне екскурзије, излета и посета. Разматрана је сарадња са друштвеном средином кроз пројекте, акције и активности.
На седници 30. децембра 2025. године извршено је извођење, предлагање и утврђивање закључних оцена из предмета и владања. Анализиран је успех и дисциплина ученика на крају првог полугодишта, разматране мере за унапређење наставе и резултата ученика, као и реализација свих планираних облика рада. Разматрана је сарадња са друштвеном средином и текућа питања.
У јануару 2026. године, на седници одржаној 23. јануара, разматран је предлог распореда писмених задатака и писмених провера дужих од 15 минута за друго полугодиште. Планирано је учешће ученика на такмичењима и смотрама и размотрена су текућа питања.
Током марта одржана је ванредна седница Одељењског већа VII-3, 3. марта 2026. године, на којој је разматрано питање смањења оцене из владања. Седница је реализована кроз извештавање, предлагање и усвајање.
На редовној седници 15. априла 2026. године анализирани су успех и дисциплина ученика на крају трећег класификационог периода. Разматране су мере за унапређење наставе и постизање бољих резултата, као и реализација плана и програма наставе и учења, допунске и додатне наставе, слободних наставних и ваннаставних активности и часа одељењског старешине. Постигнут је договор о извођењу наставне екскурзије, а разматрана је и сарадња са друштвеном средином.
На завршној седници 19. јуна 2026. године извршено је извођење, предлагање и утврђивање закључних оцена из предмета и владања. Анализиран је успех и дисциплина ученика на крају другог полугодишта, као и постигнути резултати на такмичењима, смотрама и конкурсима. Размотрена је реализација наставе и других облика рада, као и организовање припремне наставе за поправне и/или разредне испите. Разматрана је сарадња са друштвеном средином и текућа питања.
руководилац Стручног актива VII разреда, Љиљана Ђурђановић



VIII разред

У осмом разреду у школској 2025/2026. години рад одељењских већа одвијао се у складу са Годишњим планом рада школе и прописима који регулишу васпитно-образовни рад.
Наставни план и програм реализован је у потпуности и по предвиђеној динамици. Редовна, допунска, додатна и припремна настава, изборни програми, слободне наставне и ваннаставне активности спровођени су у складу са планираним активностима. Посебно је значајна континуирана реализација припремне наставе за полагање завршног испита из свих предмета.
У току школске године одржано је укупно седам седница одељењских већа VIII разреда, на којима су разматрана питања организације наставе, праћења успеха и владања ученика, реализације наставних и ваннаставних активности, као и припрема за завршни испит.

Рад у првом полугодишту
У првом полугодишту рад се одвијао у складу са планом школе. Настава је реализована у потпуности и без већих застоја. Одржане су три седнице одељењских већа.
На првој седници усвојен је План рада одељењских већа за школску 2025/2026. годину, верификовани су уџбеници за осми разред и усвојен распоред писмених провера за прво полугодиште. 
На другој седници анализиран је успех и владање ученика на крају првог класификационог периода, уз предлог мера за унапређење наставе.
На трећој седници утврђене су закључне оцене и владање на крају првог полугодишта и анализиран укупан успех ученика. Констатовано је да су ученици углавном остварили позитиван успех и примерно владање.
Ученици су учествовали у хуманитарној акцији „Трка за срећније детињство“ у сарадњи са Црвеним крстом Србије, као и у пројекту „Заједно и безбедно кроз детињство“ у сарадњи са Министарством унутрашњих послова.
Реализована је професионална оријентација кроз радионице, часове одељењског старешине, анкете и реалне сусрете. Одржане су радионице из приручника професионалне оријентације, као и презентације образовних профила. Организован је и родитељски састанак на тему уписа у средњу школу и коришћења портала „Моја средња школа“.
Ученици Ученичког парламента посетили су Сајам књига у Београду.

Рад у другом полугодишту
У другом полугодишту настављена је реализација наставе по плану, уз активну припрему ученика за завршни испит. Одржане су четврта, пета, шеста и седма седница одељењских већа, на којима су разматрани успех, владање, реализација наставе и завршне активности.
Наставни план и програм је у потпуности реализован. Остварена је допунска, додатна и припремна настава из свих предмета предвиђених за завршни испит, као и рад секција и ЧОС-а.
Ученици су учествовали у бројним активностима професионалне оријентације: посете средњим школама, презентације образовних профила, разговори са представницима Националне службе за запошљавање, као и реални сусрети са светом рада.
Реализоване су презентације, посете и обиласци:
· Обилазак Средње школе у Кладову 
· Презентација Економско-трговинске школе у Бору  
· Представљање смерова Пољопривредне школе у Бору 
· Презентација Средње школе унутрашњих послова „Јаков Ненадовић“ у Сремској Каменици  
· Обилазак и упознавање са процесом производње електричне енергије Хидроелектране „Ђердап 1“  

У оквиру активности извођени су и реални сусрети са светом рада, као и обилазак локалних институција и привредних објеката.
Организована је и реализована екскурзија ученика осмог разреда на релацији Кладово –Београд, Нови Сад, Суботица, Палић, Фрушка гора, Сремски Карловци, Петроварадин, у складу са планом и програмом.
У оквиру сарадње са друштвеном средином реализоване су хуманитарне и превентивне активности, укључујући програме у сарадњи са Црвеним крстом и Министарством унутрашњих послова. 

Такмичења и награде
Ученици су током године учествовали на такмичењима из више наставних предмета и постигли запажене резултате.
На основу постигнутих резултата, предложени су ученици за доделу дипломе „Доситеј Обрадовић“ из више наставних предмета, као и носиоци дипломе „Вук Караџић“ и кандидати за ученика генерације.

Закључак
Анализом целокупног рада утврђено је да је настава у осмом разреду реализована у потпуности и у складу са планом и програмом. Ученици су показали одговорност у раду, редовно похађање наставе и постигли добре резултате у наставним и ваннаставним активностима.
Сарадња наставника, одељењских старешина, стручне службе, родитеља и ученика била је континуирана и успешна, што је допринело квалитетној реализацији васпитно-образовног процеса и успешној припреми ученика за завршетак основног образовања и наставак школовања.
руководилац Стручног актива VIII разреда, Ана Сорејевић
Праћење и вредновање рада Одељењских већа
Током школске године праћена је реализација активности Одељењских већа разматрани су резултати њиховог рада. Кроз извештавање, анализу, дискусију и вредновање праћено је остваривање планираних активности и сагледаване су потребе за даљим унапређивањем рада. У процес праћења били су укључени Одељењска већа, директор и Наставничко веће, као и руководиоци стручних актива и тимова.
На основу реализованих активности може се закључити да су Одељењска већа током школске 2025/2026. године реализовала планиране активности  и била усмерена на праћење и унапређивање образовно-васпитног рада.
У раду већа редовно су разматрани успех и владање ученика, реализација наставе и других облика рада, планирање учешћа ученика на такмичењима и смотрама, организација наставе у природи, екскурзија, излета и посета, као и сарадња са друштвеном средином. Посебна пажња посвећена је анализи резултата ученика и разматрању мера за њихово даље унапређивање.
Рад Одељењских већа реализован је кроз извештавање, анализу, разматрање, дискусију, договор и планирање, уз учешће одељењских старешина, наставника и стручних сарадника. На тај начин обезбеђено је континуирано праћење рада и благовремено разматрање питања значајних за ученике и наставни процес.
[bookmark: _Toc242867256]III.5.4	Годишњи извештаји реализације плана рада стручних већа

У  складу са Годишњим планом рада Школе у нашој школи постоји:
- Стручно веће за разредну наставу;
- Стручно веће за област предмета - математика, информатика и рачунарство и техничко и информатичко образовање/техника и технологија; 
- Стручно веће за област предмета - физичко васпитање, музичка култура и ликовна култура;
- Стручно веће за област предмета - српски језик и књижевност, енглески језик, француски језик, румунски језик са елементима националне културе, верска настава, грађанско васпитање;
- Стручно веће за област предмета - географија, историја, биологија, физика и хемија;
Стручна већа су на својим састанцима, на основу Годишњег плана школе, разматрала многа питања, међу којима су и планови рада, критеријуми оцењивања ученика, задужења и ангажовања унутар Већа, успешност на такмичењима, али и многа друга питања везана за специфичност предмета.

[bookmark: _Toc242867257]III.5.4.1	Годишњи  извештај реализације плана рада  стручног већа за разредну наставу

У  раду  Стручног већа за област предмета разредна настава, у току школске 2025/2026. године учествовали су наставници разредне наставе, чланови већа:
Актив првог разреда: Љиљана Бајрамовић, Јасмина Казаковић, Марина Пакаловић и Данијела Пантелић;
Атив другог разреда: Драгана Јакшић, Љубинка Манојловић, Мима Бонђеровић и Дамир Ницуловић;
Актив трећег разреда: Марица Брчеревић, Радмила Стефановић, Јелица Радосављевић и Снежана Митић Милетић;
Актив четвртог разреда: Марина Думељић, Славица Јовановић и Јованка Модрић;
Издвојено одељење Костол: Љубинка Вулпић и Марина Мајовић Мандић;
Издвојено одељење Мала Врбица: Тамара Ницуловић;
Издвојено одељење Велика Врбица: Драган Ружојевић;
Издвојено одељење Нови Сип: Милена Крстић и Слободанка Јаношевић.
Такође, у раду Већа активно су учествовали и наставници енглеског језика Љиља Сперлић, Зорица Младеновић и Катарина Букатаревић (и у својству наставника и у  својству помоћника директора), стручни сарадник и директор Школе.

[bookmark: _Hlk232755741][bookmark: _Hlk232756480]У току првог и другог полугодишта школске 2025/2026. године реализована су седам састанака: 05.09.2025. године, 14.11.2025. године, 30.12.2025. године, 23.1.2026. године, 15.4.2026. године, 20.5.2026.године и 19.6.2026. године.

Дана 05. септембра 2025. године одржан је први састанак Стручног већа за област предмета разредна настава. Разматран је и усвојен  План рада Већа за школску 2025/2026. годину, који је сачињен у складу са Акционим планом Развојног плана ОШ „Вук Караџић“ Кладово за школску 2025/2026. годину и Акционим планом за школску 2025/2026. годину Тима за самовредновање. Услађени су планови и програми наставе и учења за ову школску годину, као и распореди одржавања иницијалних процењивања, писаних провера знања и писмених задатака. Договорено да се приступи изради Критеријума оцењивања по разредима и предметима у циљу побољшања квалитета оцењивања ученика. У договору са наставницима урађен је  План  одржавања предметних часова  у четвртом разреду и упознавање са будућим наставницима. Договорене су активности наставника разредне наставе везане за професионални развој које ће и даље бити планиране путем сервиса „Е – портфолио.“ Такође је договорено да се оформи Зборник примера добре праксе радника Школе који има за циљ већу афирмацију рада наставника. Предат је списак за набавку стручних часописа и наставних средстава, као и материјала и опреме који  би допринели побољшању образовног процеса. Чланови Већа информисани су о тематским активностима  и начину обележавања Дечије недеље. Програм ће бити тако конципиран да одговара традиционалним циљевима Дечије недељ.Активности ће се реализовати током Дечије недеље  и том приликом, осим ученика и наставника, биће ангажовани и родитељи у оквиру спортског дана на заједничким спортским активностима. Упознати су и са садржајем и циљевима пројекта ,,Заједно и безбедно кроз детињство“ чија је реализација планирана у сарадњи са Министарством просвете и МУП-ом у оквиру радионица од I-IV разреда. Радионице „Безбедност деце у саобраћају“ и „Безбедност деце у ванредним ситуацијама“ за ученике трећег и четвртог разреда у току првог полугодишта школске 2025/2026.године, а за ученике првог разреда биће реализоване у и току другог полугодишта. За ученике другог разреда биће реализована радионица на тему: „Упознајмо полицајце и заједно ширимо другарство међу вршњацима“ у току другог полугодишта. Било је речи о идентификацији ученика којима је потребна додатна подршка у учењу и надарених ученика, о подршци деци при преласку из предшколске установе у основну школу, као и о омогућавању приступа ученика едукативним садржајима на сајту школе.
Други састанак одржан је 14.11.2025. године. На њему су чланови Већа упознати са наградним литерарним  и ликовним конкурсом расписаном  поводом обележавања јубилеја под називом ''Школа очима детета''. Присутни су добили потребне информације у вези обележавања, припреме и организације прославе Дана школе, као и о задужењима у периоду од 03.11.2025. до 07.11.2025. године. На састанку је извршена је промоција  Летњег маратона читања који је реализовао Центар за културу Кладово у сарадњи са Основном школом „Вук Караџић“ Кладово, а циљ ове активности је унапређивање читалачке културе ученика и неговање љубави према писаној речи. Прочитана су имена награђених ученика: Нина Бајић, Емилија Косановић, Огњен Николић - категорија 7-8 година; Лена Лакићевић, Софија Милановић, Даша Стевановић-категорија 9-10 година.
Извршена је анализа извештаја иницијалних тестирања ученика од другог до четвртог разреда. Тестирање је реализовано из предмета: српски језик, математика, енглески језик, свет око нас  и  природа и друштво. Након анализе извештаја предложене су мере које треба да допринесу постизању бољих резултата. 
На састанку је похваљена сарадња са Удружењем кладовских учитеља која се наставља и ове школске године. Чланови овог удружења имаће прилику да присуствују Трећој међународној конференцији „Образовање – поглед у будућност“ која ће бити организована 29. и 30. новембра 2025. године на Факултету за образовање учитеља и васпитача у Београду и онлајн, а све у циљу јачања компетенција наставника за подршку развоју личности ученика.
Дана  30. децембра 2025. године одржан је трећи састанак Стручног већа на коме су чланови упознати са наградним литерарним и ликовним конкурсом поводом прославе Дана Светог Саве на тему  „Светосавско јутро“. Чланови Стручног већа договорили су и задужења око организације и припреме прославе Дана Светог Саве који ће ове школске године бити обележен бројним активностима ученика и наставника.
У наставку састанка присутни су анализирали школско такмичење из математике за ученике трећег и четвртог разреда реализовано 12.12.2025. Договорене су обавезе око припреме и реализације осталих нивоа такмичења из математике и „Мислише“.
Чланови већа  предложили су теме за састанке у Родитељском кутку: проблеми пажње, Даунов синдром, дислексија, дисграфија и сл. Било је предлога да на сајту Школе буде формиран одељак Родитељски кутак. Ту би родитељима увек биле доступне различите информације од правилника до линкова ка семинарима, обукама, материјалима за рад са децом којој је потребна подршка, као и савети педагога, психолога, дефектолога.
Анализиране су активности из  индивидуалних полугодишњих извештаја о реализацији плана професионалног развоја  и скренута је пажња на  9.1.2026. године као рок за завршетак извештаја. Часове упознавања ученика четвртог разреда са будућим наставницима реализовали  су наставници биологије , а наставници других предмета ће реализовати у наредном периоду.
Четврти састанак је организован 23.1.2026. године. На састанку су Чланови већа предложили  и ускладили план писмених провера знања дужих од 15 минута за друго полугодиште школске 2025/2026. године. Скренута је пажња да се провере знања не планирају за прву и последњу недељу другог полугодишта, као и током обележавања „Недеље сећања и заједдништва“. Распоред писмених провера знања ће након усвајања на седници Одељењских већа бити истакнут на сајту школе. За ученике трећег и четвртог разреда планирано је учешће на школском, општинском и окружном такмичењу из математике. Припрема за такмичења реализује се на часовима додатне наставе по распореду утврђеном почетком школске године. У договору са предметним наставницима урађен је распоред одржавања предметних часова у четвртом разреду за друго полугодиште.

На петом састанку одржаном 15.4.2026. године Стручни активи I,II,III и IV разреда дали су предлоге уџбеничких комплета које би користили следеће школске године, уз образложење. Сви уџбеници налазе се у Каталогу одобрених уџбеника. Било је речи о организацији Недеље сећања и заједништва која је планирана школским календаром од 4. до 8. маја 2026. године, ове године биће обележена активностима осмишљеним у складу са препорукама датим од стране Министарства, а све са циљем јачања осећаја сигурности код деце, развијања емпатије, другарства и осећаја припадности.
Шести састанак је одржан 20.5.2026. године где су анализирани  резултати са одржаних такмичења и промовисани радова ученика и њихових постигнућа у протеклом периоду. У току школске године одржано је школско такмичење из математике. Школско такмичење је реализовано 12.12.2025. године где су учестовали ученици трећег и четвртог разреда. Општинско такмичење из математике је реализовано 7.2.2026. године, а Окружно такмичење из матаематике је реализовано 8.3.2026. године за ученике четвртог разреда.
У току године награђени су ученици на ликовним и литерарним конкурсима поводом Дана школе и Дана Светог Саве. Закључено је да је и даље потребно радити на промоцији радова ученика и њиховим постигнућа: на родитељским састанцима, сајту школе, путем локалних медија, одељењских паноа.
Седми састанак је одржан 19.6.2026. године на коме су Чланови Стручног већа усвојили договор око израде глобалних планова за наредну школску годину по Стручним активима. Чланови Већа анализирали су извештаје о реализацији часова додатне и допунске наставе, као и ваннаставних активности. Извештаји се подносе педагошко-психолошкој служби у електронској форми. Годишњи извештаји о реализацији плана професионалног развоја за школску 2025/2026. годину се реализују путем сервиса Е-портфолио наставника.
Као и сваке године почетак септембра обележио је свечани пријем првака 1. септембра у 17 часова у холу објекта Б. За њих је и ове године Црвени крст Кладово, у сарадњи са Полицијском станицом у Кладову, организовао едукативно предавање из области „Безбедност деце у саобраћају“. Том приликом ученици су практично увежбавали прелазак улице на пешачком прелазу са и без семафора и подељени су им распореди часовима са правилима понашања у саобраћају. Од 3. септембра је остварена сарадња са наставницима музичке школе „Костандин Бабић“ презентацијом својих инструмената за време наставе. Дана 9.9.2025. године остварена је сарадња са друштвном средином кроз реализацију концерта у тврђави Фетислам и у сарадњи са Туристичком организацијом општине Кладово, одржан је концерт за децу. Наступао је наш познати глумац и ТВ водитељ Иван Јевтовић. Рукометни клуб одржао је презентацију овог спорта 16. септембра, а Одбојкашки клуб 25. и 26. септембра за ученике од првог до четвртог разреда у школском дворишту наше школе са циљем развијања такмичарског духа и здавих животних навика. Сарадња је остварена и са Домом здравља реализацијом редовног контролног стоматолошког прегледа ученика издвојених одељења .
Обележавање Европског дана језика  у нашој школи реализовано је 26.9.2024. године, кроз радионицу за ученике од другог до осмог разреда. Активности на француском, енглеском и румунском језику осмисилили су наставници Марина Ступаревић, Зорица Младеновић, Катарина Букатаревић, Љиља Сперлић, Марко Груичић и  Силвиа Диана Шолкотовић. Угледни час на исту тему за ученике другог и трећег разреда реализовале су наставнице Силвиа Диана Шолкотовић, Катарина Букатаревић и Зорица Младеновић. У сарадњи са „Удружењем кладовских учитеља“ 23. септембра реализован је стручни скуп „Актуелности у сусрет новој школској години“.
 	Реализован је огледни час 30.09.2025. године у организацији учитеља другог разреда матичне школе „Први математички маратон“. Љубинка Манојловић, Мима Бонђеровић, Драгана Јакшић и Дамир Ницуловић су на креативан начин обновили знања о природним бројевима где су обухватили и део ученика трећег и чатвртог разреда.  
Октобар месец започео је бројним активностима везаним за Дечију недељу која је обележена од 6. до 12. октобра 2025. године под слоганом „Имам право да се играм, да се смејем, маштам, стварам и у бољи свет претварам!“. Ова манифестација има за циљ унапређење положаја деце и промоцију њихових права, уједно је и прилика да деца активно учествују у бројним активностима показујући своје вештине и способности у складу са узрастом, могућностима и интересовањима. Дана 02.10.2025. реализован је позоришни мјузикл за децу „Девојчица из шуме“, у организацији Центра за културу Кладово. Ове године Дечија недеља започела је прављењем и поставком паноа на тему ,,Имам право да се играм, да се смејем, маштам, стварам- и у бољи свет претварам!“, 6.10.2025. и јавном и медијском промоцијом Дечије недеље у холу објекта Б наше школе. Дана 7.10.2025. године реализована је активност Мостови међу генерацијама, Сусрет млађих и старијих суграђана обиласком просторија Старачког дома “Топаловић“. Мостови међу генерацијама представљају симболички сусрет деце и старих у циљу развоја међугенерацијске емпатије, солидарности и сарадње. Код деце и младих подстиче поштовање животног искуства старих суграђана, размену знања и вештина и успостављање квалитетне, срдачне и отворене комуникације између деце и старих.  Поред тога представници Библиотеке „Центар за културу“ Кладово и Националног парка „Ђердап“ организовали су едукативну радионицу за ученике првог разреда. Посета председнику општине Кладово је реализована 8.10.2025. у свечаној сали општине Кладово. По један ученик из сваког одељења наше школе, заједно са представницима школе, били су гости председнику Општине Кладово од 10 часова. Ученици су имали прилику да се упознају, друже и постављају питања председнику Општине Кладово. Посета је симбол директног повезивања представника различитих институција са децом што није уобичајено у свакодневном животу, а представља темељ партиципације деце у темама које их се тичу. Ово је прилика за сусрет и размену знања и вештина и успостављање квалитетне, срдачне и отворене комуникације између деце и одраслих. У оквиру пројекта ,,Заједно и безбедно кроз детињство“ реализоване су две екдукативне радионице у четвртом разреду ,,Безбедност деце у саобраћају“ и ,,Безбедност деце у ванредним ситуацијама“, дана 08.10.2025. године, чиме је остварена сарадња са ПС из Кладова и Министарством просвете, а све у циљу унапређења безбедности ученика. Активности су настављене 9.10.2025. хуманитарном акцијом „Трка за срећније детињство“ коју је наша школа организовала у сарадњи са Црвеним крстом Кладово. Приход од продаје стартних бројева употребљен је за ученике слабијег материјалног стања наше школе. Циљ ове акције био је да се покаже да је спорт идеална прилика за развијање солидарности, толеранције, хуманости и здравља, а не само  такмичарска дисциплина. Поред наставника и ученика допринос овој активности дали су и родитељи својим учешћем. Уз сарадњу са Центром за културу Кладово, 9.10.2025. ученици 4. разреда сусрели су се са дечијим писцем Бојаном Љубеновићем  и присутвали едукативној радионици ,, Настанак књиге“. Истог дана  ученици првог разреда посетили су Библиотеку „Центар за културу“ Кладово и постали њени чланови. Спортско- едукативном радионицом у оквиру Дечије недеље 10.10.2025. реализована је и сарадња са ОШ ,,12 септембар“ из Неготина, издвојено одељење Кладово у циљу заједничког дружења, спортског надметања и превазилажења различитости међу ученицима различитог узраста и способности. Дана 10.10.2025. посађено је дрво генерације у присиству ученика првог разреда, учитеља и представника Локалне самоуправе. Након тога је реализована активност Цртање по тротоару у школском дворишту са циљем подстицања деце да кроз игру, изражавање способности, знања и вештина сваког детета уважавамо њихове различите могућности.
У току овог месеца организоване су радионице, угледни час, предавања и представе. У организацији ОШ ”Вук Караџић” Кладово и Библиотеке ”Центар за културу” Кладово реализована је Едукативна радионица „Националног парка“ Ђердап. Учествовали су ученици и учитељи 1. разреда, представници Библиотеке ”Центар за културу” Кладово и Националног парка ”Ђердап“ 09.10.2025. године. Радионица је реализована у просторијама Центра за културу Кладово. 
У оквиру Обогаћеног једносменског рада 15.10.2025. године ученици су, заједно са наставницима спровели занимљив научни експеримент под називом „Плес сувог грожђа“. Кроз овај експеримент ученици су научили да и најобичније појаве из свакодневног живота могу бити прилика да се открије нешто ново. Поред овога, час је посвећен теми „Шта је STEM?“. Циљ оваквог образовања није само учење формула и чињеница, већ развијање радозналости, логичког мишљења и креативности – вештина које су кључне за савремено доба. Истог дана у оквиру Обогаћеног једносменског рада ученици су обележили Светски дан чистих руку. Циљ је подизање свести код ученика о важности прања руку ради превенције заразних болести и развијање културе правилне хигијене.
Поводом обележавања Светског дана јабуке 21.10.2025. године одржана је истраживачко-креативна радионица. Циљ радионице је био да ученици спознају важност јабуке у свакодневној исхрани, чије је конзумирање итекако битно за здрав живот. 
Чланови Већа и чланови „Удружења кладовских учитеља“ присуствовали су 29. и 30. новембра 2025. стручном скупу „Образовање – поглед у будућност“ у организацији Савеза учитеља Републике Србије.
Такође је реализован угледни час учитељице Тамаре Ницуловић 29.10.2025. године у издвојеном одељењу у Малој Врбици на тему „Магија јесењег лишћа - правимо животиње од јесењег лишћа“.
[bookmark: _Hlk218804374]Новембар месец је започео припремама за обележавање Дана школе бројним активностима од 3.11.2025. до 7.11.2025. године. Отварање тематске недеље започело је у понедељак, 03.11.2025. изложбом литерарних и ликовних радова и поставка награђених литерарних и ликовних радова по конкурсу расписаном за ученике од 1. до 8. разреда наше школе, а поводом обележавања овогодишњег јубилеја, под називом „Школа очима детета“ у холу објекта „Б“ наше школе.
Дана 04.11.2025. организована су одељењска спортска надметања под слоганом ''Недеља обележавања Дана школе'' за ученике од 1. до 4. разреда – штафетне игрице са полигонима, отварање учионице ''Школа кроз време'' у матичној школи и отварање учионице ''Школа кроз време'' у издвојеном одељењу у Малој Врбици. 
Приредба за родитеље и остале грађане је одржана у среду, 05.11.2025. године. Поводом обележавања Дана школе за госте, пензионере и све запослене Свечана академија је уприличена у сали Дома културе, са почетком у 13:00 часова у четвртак, 06.11.2025. године. 
07.11.2025. године организовано је полагање цвећа на бисту и споменик Вуку Караџићу (школско двориште и код Дома културе – разредна настава), као и приредба за ученике разредне наставе у сали Дома културе. Награђени ученици на литерарном и ликовном конкурсу поводом Дана школе на тему „Школа очима детета“:
Литерарни конкурс:
I место: Максим Думитрашковић IV-3
II место: Ива Букатаревућ II-2
III место: Ана Челиковић IV-3
           Ликовни конкурс:
I место: Петра Стојић, ученица IV-3
II место: Нађа Прашевић, ученица IV-2
III место: Лана Благојевић, ученица I-4
Музичко-едукативни концерт ,,Боки и крокоРокодилоси“ је реализован 4.11.2025. године у организацији Општине Кладово и Библиотека ,,Центар за културу“ Кладово.
У Обогаћеном једносменском раду одржана је радионица “Вулкан емоција - пут ка толеранцији” поводом Међународног дана толеранције 16.11.2025. године. У оквиру ових активности овај дан се обележио као дан пријатељства, дан љубави и толеранције према деци и међу децом. Циљ радионице је подизање свести о вредности толеранције, ширења емпатије, љубави, пружања помоћи другима. 
Дана 20.11.2025. поводом обележавања Међународног дана детета, школа је у сарадњи са локалном самоуправом Кладово, организовала активност – сви ученици школе треба да напишу на папирићима своју жељу, односно шта би желели да имају у школи, а шта у свом граду и исте предају педагогу школе.
[bookmark: _Hlk218801441]Представа „Веселе чаролије“, у организацији Удружења сценских уметника, стручњака и сарадника у култури Србије, изведена је у холу објекта Б наше школе, 27. новембра 2025. године. Представа је изведена у два термина, а била је намењена ученицима разредне наставе. Актери ове представе били су глумци Драган Филиповић у улози Фиће и Зоран Јовановић у улози Феникса. Они су одушевили децу њиховим мађионичарским триковима, као и едукативним посетником о правилима.
Чланови Већа и чланови „Удружења кладовских учитеља“ присуствовали су 23. новембра 2024. стручном скупу „Образовање – поглед у будућност“ у организацији Савеза учитеља Републике Србије.
Поводом 80 година постојања и рада, 01.12.2025. године компанија „Литас“ наградила је нашу школу, за учешће на конкурсу. Школа је послала највише ученичких радова на расписан конкурс и тиме допринела прослави њиховог јубилеја. Ученици су награђени дипломама.
Дана 3.12.2025. је организовано обележавање Светског дана особа са инвалидитетом и учешће на ликовном конкурсу ,,Деца са инвалидитетом воле да се играју“. Ученици 4. разреда имали су прилику да упознају предметне наставнике који су одржали часове упознавања (биологија). У току овог месеца реализоване су и  радионице, угледни часови и приредбе - Представа за ученике првог разреда „Пажљивкова правила“ реализована је 4.12.2025. године; дана 05.12.2025. године одржана је радионица „Пружимо руку“ у сарадњи са ОШ „12. септембар“ и Удружењем „Нада“, а у организацији учитељице Јованке Модрић. Циљ радионице је развијање људских вредности, неговање хуманости, емпатије и јачање сарадничких односа.
У овом полугодишту 16.12.2025. године у оквиру пројекта „Охрабрени родитељи, оснажена деца“,  одржана је трибина посвећена разговору о потребама деце са сметњама у развоју, као и о расурсима подршке који постоје у локалној заједници. У просторијама школе на једном месту окупљени су родитељи, представници образовних установа, Центра за социјални рад, Интерресорне комисије, локалне самоуправе и удружења грађана. Кроз отворен дијалог говорило се о инклузији, правима детета, улози институције и важности сарадње свих актера у стварању подстицајног окружења за одрастање и развој. Трибина је показала колико је важно да родитељи буду укључени и информисани, јер само заједно можемо градити друштво једнаких могућности за сву децу.
Семинар „Инклузија у пракси“ је реализован 20.12.2025. године. 
Хуманитарна акција „Новогодишњи базар“ је реализован у холу школе 22.12.2025. године од 10 часова. Базар је хуманитарног карактера замишљен да ученици четвртог разреда буду носиоци активности и организатори са својим учитељима, а остали ученици са родитељима и учитељима буду реализатори са производима и рукотворинама које су  представљене на базару. За време базара је пуштен и филм са фотографијама како су се припремале рукотворине. Радионица „Дизајн новогодишње честитке“ је реализована 24.12.2025. у издвојеном одељењу Велика Врбица у организацији учитеља Драгана Ружојевића.
[bookmark: _Hlk233017114]У оквиру упознавања предметних наставника са садржајем предмета и ученицима реализован је час из биологије 26.12.2025, од стране наставнице Марице Белић. Традиционално се реализовала Новогодишња приредба са ученицима Продуженог боравка и Обогаћеног једносменског рада наше школе. Приредба је реализована од стране свих задужених наставника 25. децембра 2025, у холу објекта Б. Реализовале су се Новогодишње приредбе у издвојеним одељењима наше школе у Малој Врбици, Костолу и Новом Сипу.
У јануару месецу су активности биле везане за обележавање Светог Саве школске славе. Дана 27.01.2026. године, са почетком у 18:00 часова реализована је Свечана академија у сали Дома културе поводом Савиндана и дана Духовности. У пријатној и свечаној атмосфери прожетој стиховима, песмом посвећеном Светом Сави, народним фолклором завичаја обележен је Дан Духовности. Академија је осим свечаног,  имала и донаторски карактер, прикупљен новац намењен је обнови фрескописа храма Светог Георгија у Кладову. Дан духовности–Свети Сава обележен је истог дана свечаном литургијом  у цркви ,,Свети Ђорђе" у Кладову, пригодним програмом, резањем славског колача  у школи  и доделом награда поводом расписаног ликовног и литерарног конкурса. На литерарном конкурсу поводом Дана Светог Саве „Светосавско јутро“ награђени су следећи ученици:
1. Максим Думитрашковић 4-3 
2. Магдалена Боснић 4-2
3. Јаков Вимић 3-4
На ликовном конкурсу „Свети Сава и деца“награде су освојили: 
1. Петра Стојић 4-3
2. Вељко Бунић 4-1
3.Нађа Прашевић 4-2
У фебруару месецу је реализована радионица поводом обележавања Међународног дана матерњег језика  у холу школе са свим ученицима разредне наставе по унапред припремљеној сатници у организацији школског библиотекара Оливере Дрецун и учитеља Дамира Ницуловића (25.2.2026). У школској библиотеци су подељени пакетићи за ученике слабијег материјалног стања (26.2.2026).
Стручно веће је наставило сарадњу са Удружењем кладовских учитеља кроз реализацију стручних скупова који су се реализовали у периоду од фебруара до априла 2026. године:
1. „Од креде до алгоритма: Нова педагошка перспектива и практични алати ви“
2. “Од броја до смисла: Оцењивање које гради самопоуздање“
3. “Истраживање као метод: Учење које градикритичко мишљење и међупредметне везе“
4. “Између екрана и тишине: Како подстаћи креативност и пажњу код ученика“
5. “Асертивна комуникација: Мост између наставника, родитеља и ученика“
Дана 03.03.2026. године реализовано је дружење са песником, Властом Ценићем путем интерактивне радионице под називом ,,Радионица лепих речи”, у холу основне школе. Радионици су присуствовали ученици и наставници 4. разреда матичне школе и издвојених одељења. У пријатној, опуштеној атмосфери ученици су читали и састављали стихове на различите теме, учествовали у квизу препознавања српских песника и причали о употреби лепих речи са основним циљем и препоруком и даље подстицати и неговати културу лепог понашања и подстицати читалачке компетенције ученика.
У оквиру пројекта 5G МТС караван, Телеком Србија, у сарадњи са локалном самоуправом, реализован је турнир у баскету 3Х3 за ученике основних школа и такмичења у Sony Playstation-u. У среду, 4.3.2026. године, са почетком у 16 часова, у Спортској хали „Језеро“, учествoвале су школе из општине Кладово, међу којима је и наша школа. Ишли смо да заједно бодримо наше ученике и пријављене екипе наше школе.
[bookmark: _Hlk232929960]Школа, у сарадњи са Ватрогасном станицом Кладово, реализује пројекат „Заједно и безбедно кроз детињство“. Реализована је 18.3.2026. године радионица на тему: "Безбедност деце у ванредним ситуацијама". Пројекат има за циљ подизање свести код ученика основних школа о последицама елементарних непогода и понашању у њима, понашања у стварном и виртуелном окружењу, препознавање различитих видова непогода и усвајање стратегија за помоћ другима у невољи. Развијање саосећања и информисање о начинима помоћи, подршке и заштите, као и усвајање знања и вештина о безбедном учешћу и понашању у ванредним ситуацијама.
У организацији Министарства унутрашњих послова и Агенције за безбедност саобраћаја, уз учешће АМСС, ЈП“Путеви Србије“, Црвеног крста Србије, НАВАК-а, РТС-а, Олимпијског комитета Србије и локалне самоуправе свечано је отворен Караван за грађане, децу, основце са територије општине Кладово и ученике Средње школе. Наши ученици су присуствовали манифестацији „Караван безбедности саобраћаја“, на платоу Дома омладине, 19.03.2026. године. Кроз занимљив и едукативан програм, ученици су имали прилику да науче више о безбедном учешћу у саобраћају, погледају презентације саобраћајне полиције и упознају се са опремом спасилачких служби. Овакве активности су изузетно важне за подизање свести код деце о безбедности у саобраћају, а наши ученици су још једном показали интересовање и одговорност.
У оквиру упознавања предметних наставника са садржајем предмета и ученицима реализован је час из хемије, од стране наставнице Ирене Грекуловић.
Пројекат „Заједно и безбедно кроз детињство“, ,,Упознајмо полицајце и заједно ширимо другарство међу вршњацима“ је радионичарског типа реализован 20.3.2026. године за ученике 2. разреда у холу наше школе.
    	У марту месецу реализован је систематски преглед ученика. Преглед је реализован у сарадњи школе са Здравственим центром Кладово, у циљу превенције здравља ученика, ради реализације тродневне екскурзије у Сокобањи. Родитељи су обавештени о резултатима прегледа од стране одељењског старешине.
Реализована је радионица „Глобално загревање“ у оквиру Еколошке секције за четврти разред у реализацији Иване Попић, дипломираног инжењера животне средине. Радионица је посвећена глобалном загревању са циљем развијања свести ученика о значају очувања животне средине и разумевање појма глобалног загревања, подстиче на тимски рад и размену мишљења.
30.3.2026. године обележен је месец Франкофоније у холу школе. За ученике 4. разреда организован је интерактивни програм, који су се на тај начин упознали са наставницима, са првим речима, симболима, филмом и музиком на француском језику, као и са новим предметом. На овај начин, ученици старијих разреда, дочарали су ученицима четвртог разреда француски језик и културу. Током програма су подељене награде за ликовни конкурс који је организован истим поводом.
У оквиру упознавања предметних наставника са садржајем предмета и ученицима реализован је час из математике, од стране наставника Радуловић Дејана.
У сусрет великом празнику Ускрсу, у порти храма Свети Ђорђе у Кладову, реализована је ,,Шаренијада“ , изложба и проглашење најлепше ускршње корпе ученика наше школе. Активност је организована 9.4.2026. године.
У оквиру упознавања предметних наставника са садржајем предмета и ученицима реализован је час из српског језика, од стране наставнице Марије Лазаревић Королије.
   	У првом разреду је реализован угледни час „Дивље животиње“ (Љиљана Бајрамовић и Данијела Пантелић) из предмета свет око нас. Из истог предмета је реализован угледни час “Домаће животиње“ (Јасмина Казаковић и Марина Пакаловић).	22.4.2026. године је обележен Дан планете Земље низом активности које су реализоване у разредној и предметној настави. Одржан је огледни час „Наша планета Земља“ у холу школе од стране ученика 4/1 уз сарадњу учитељице и ученика одељења 7/2 уз сарадњу наставнице биологије уз слоган „Земља је наш заједнички дом, учимо једни од других“. У издвојеном одељењу Мала Врбица је реализована радионица „Моја планета на мом длану“. Поводом обележавања Дана планете Земље, активности су реализоване и у Обогаћеном једносменском раду. Ученици су уз комуникацију и лично искуство донели закључке о одговорном односу према природи и занчају свакодневних поступака у очувању планете.
       	22.4.2026. је реализована активност поводом Дана планете Земље. Ученици и учитељи трећег разреда су имали акцију чишћења обале Дунава.
    	Радионица ,,Дан планете Земље - 22. април“ (акција уређења школског дворишта-сакупљање и разврставање смећа) је реализована 22. априла у организацији учитеља другог разреда. Основни циљ обележавања Дана планете Земље акцијом чишћења школског дворишта и парка јесте развијање еколошке свести ученика, навике за разврставање смећа и бриге о свом окружењу као и схватање значаја чисте природе за наше здравље.
Поводом обележавања Недеље сећања и заједништва у ОШ “Вук Караџић“ у Кладову, наставници разредне наставе низом активности су одговорили на захтеве предвиђене Годишњим планом за наведену недељу у периоду од 4.5. до 8.5.2026. године. Ученици су заједно са својим наставницима и учитељима равијали и пружали:
· подршку породицама и пријатељима трагично настрадалих, 
· подизали свест у школској и широј друштвеној заједници о значају превенције насиља међу младима,  
· што више другарства, разумевања, хуманости, емпатије, толеранције, поштовања и дијалога међу младима. 
Успостављена је толеранција, љубав и емпатија према различитим схватањима, начином размишљања, различитим мишљењима и уопште различитим личностима различитих психичких, физичких и когнитивних способности прожимала се на свим часовима кроз потенцирање на заједничком раду, похвалама, фер-плеју.
Први разред је активности реализовао кроз часове српског језика, музичке кутуре, света око нас, математику, физичко васпитање, ликовну културу и час одељењског старешине.
Активности: „Деда и репа“, „Певамо и играмо“, „Научили смо о животињама“, „Мерење и мере, новчанице“, „Полигони са коришћењем палица, увијача и обруча, коцки и чуњева“, „Знак пријатељства“, „Недеља сећања и заједништва“, на тему хуманости, саосећања, толеранције, поштовања и дијалога.
	Издвојено одељење Костол је реализовало активности кроз српски језик, грађанско васпитање, дигитални свет, математика, физичко и здравствено васпитање, природа и друштво, свет око нас, ликовна култура, музичка култура.
Активности: „Сећамо се кроз доброту“, разговор „Зашто је важно да будемо добри и да бринемо једни о другима?“, „Ми смо тим“, „Заједно смо јачи“, „Заједничко сређивање школског дворишта“.
	Други разред је реализовао активности кроз математику, дигитални свет, час одељењског старешине, српски језик.
Активности: „Сећамо се кроз доброту“-симболична активност, „Трепћуће срце“, користећи микробит, „Лепе речи и дела“, „Извини и хвала“, „Ми смо тим“ - читање приче о племенитости и одговорности, играње групних игара у школском дворишту, „Моје одељење као један тим“, „Помажемо једни другима“, разговор „Када сам помогао/ла другу“, израда заједничког плаката „Наш разред=сигурност и другарство“, разговор „Како се осећамо у школи?“.
	Издвојено одељење Мала Врбица је реализовало активности кроз еколошку секцију, свет око нас, српски језик и час одељењског старешине.
Активности: „Лепа реч, твоја и моја“ - прављење паноа, „Моја оаза другарства“ - уређивање школског дворишта, „Нека вам кораци цветају“ - садња цвећа у школском дворишту, „Играчка за твог друга“ - сакупљање играчака и дечијег прибора за школу за децу нашег града који су слабијег материјалног статуса.
	Трећи разред је реализовао активности кроз математику, музичку културу, српски језик и час одељењског старешине.
Активности: развијање позитивних ставова „Поштујући себе - поштујем и друге“ - недеља сећања и заједништва, цртање „Мој друг и ја“, играње групних игара у школском дворишту, „Решавање задатака у пару“, „Певамо успаванке и песме о другарству“, „Израда стрипа о другарству“.
	Издвојено одељење у Великој Врбици је реализовало активности кроз математику, дигитални свет, час одељењског старешине и српски језик.
Активности: „Сећамо се кроз доброту“ - симболична активност, „Трепћуће срце“ користећи микробит, „Лепе речи и дела“ - радионица, „Ми смо тим“ - читање приче о племенитости и одговорности, играње групних игара у школком дворишту, цртање „Моје одељење као један тим“, „Помажемо једни другима“, разговор „Како сам помаогао/ла другу“, израда заједничког плаката „Наш разред=сигурност и другрство“, песма о другарству, круг разговора „Како се осећамо у школи?“.
	Четрти разред је реализово активности кроз музичку културу, еколошка секција, физичко и грађанско васпитање, ликовну културу, грађанско васпитање и час одељењског старешине. 
Активности: „Карневал животиња“ - музичке игре о другарству, „Играње групних игара у школском дворишту“, „Брига о биљкама“, цртање „Мој друг и ја“, дружење са предшколцима, израда плаката, радионица „Ко си ти, ко сам ја“.
	Издвојено одељење Нови Сип  је активности реализовало кроз српски језик, час одељењског старешине, физичко васпитање и грађанско васпитање.
Активности: рецитовање и певање песама о другарству, плакат "Правила срећне учионице", играње групних игара у школском дворишту, развијање тимске одговорности, стрип о другарству, "Порука за друга".
Наставнице енглеског језика у разредној настави су кроз радионицу „Врт пријатељства“ и израду паноа реализовале активност у оквиру Недеље сећања и заједништва у свим одељењима разредне наставе.
5.5.2026. године у порти цркве реализован је пригодан програм поводом Ђурђевданских дана. Одржан је концерт црквеног хора и ученика нижих и виших разреда ОШ ,,Вук Караџић“ Кладово. Уз присуство бројних верника и суграђана свечано су обележени Ђурђевдански дани-традиционална манифестација посвећена заштитнику града, Светом Ђорђу. Обележавање Ђурђевданских дана још једном је потврдило значај очувања духовне и културне традиције Кладова, окупљајући све генерације у атмосфери поштовања, заједништва и поноса.
   	У мају месецу извршен је стоматолошки преглед ученика првог разреда у Дому здравља у Кладову. Сви ученици су обухваћени овом акцијом. Дата су упуства за ученике који имају потребу за коришћење услуга ове установе. 
Промоција рукомета је реализована 8.5.2026. године са представницима Министарства спорта у сарадњи са  Рукометним савезом Србије и представницима Рукометног клуба Ђердап. Значај спорта огледа се не само у развоју физичке, већ и интелектуалне способности и здравља детета. Деци је потребно на адекватан и занимљив начин приближити значај спорта и физичке активности за њихово правилно одрастање. Кроз упознавање са разним спортовима, деца ће научити важне лекције о спорту, здрављу, креативности и тимском духу.
    	13.5.2026. године је реализована позоришна представа за децу ,,Зачарано магаренце", у изведби Народног позоришта Тимочке крајине ,,Зоран Радмиловић" из Зајечара. Деца су са великим интересовањем пропратили едукативну представу која обилује музичким нумерама и маштовитом кореографијом с поруком да ће лоше понашање, лаж и крађа, увек наићи на осуду.
    	14.5.2026. године је на летњој позорници у тврђави "Фетислам" одржан концерт "Дечије песме са Душаном Свиларом". Концерт за наше ученике организовала је Туристичка организација Кладово уз подршку локалне самоуправе. Уз шумове таласа Дунава распевана публика и изузетна енергија извођача обележили су овај догађај. Малишани су уживали у пажљиво одабраним песмама примерене њиховом узрасту, а ведар и разигран програм предводио је Душан Свилар. Концерт "Дечије песме са Душаном Свиларом" намењен је најмлађој публици уз интерактиван музички програм. Овај концерт обухвата популарне дечије нумере и ауторске композиције, поред забаве, носи и уметничку вредност, доприноси развоју музичког укуса код деце и подстиче њихову љубав према музици од најранијег узраста.
     	14.5.2026. годние транзиција ученика из предшколске установе у основну школу, остварена је сарадња са ПУ Невен. Предшколци су са својим васпитачима посетили ученике и учитеље четвртог разреда. У току посете упознали су се са школом, будућим учитељицама и основама понашања у школи. 
      	14.5.2026. године је реализован угледни час из енглеског језика „He's wearing glasses!” у одељењу 2/1. Креативним радом код ученика је развијена компетенција за целоживотно учење, сарадња, комуникација и одговран однос према здрављу.
20.5.2026. године у Издвојеном одељењу Костол је одржана радионица „У царству пчела“. На креативан начин је обележен Светски дан пчела и развијена компетенција за целоживотно учење и одговран однос према здрављу и околини. 
27.5.2026. године у холу школе је реализован јавни час - Књижевно вече „У част Десанке Максимовић“ који су припремили ученици одељења 1/4 и 4/3 са својим учитељицама.  На овај начин ученици су се упознали са значајем наше књижевнице за децу и дечију књижевност кроз развијање сарадње и комуникације.
Дана 29.05.2026. године у оквиру часа Одељењског старешине реализована је активност ,,Родитељ као промотер занимања и хобија“ у циљу професионалне оријентације ученика. Реализатор активности је родитељ Марија Балановић, судијски помоћник у звању вишег судијског сарадника. Након представљања занимања судијског помоћника, образовања које је неоходно за обављање овог посла , активности које прате ово занимање ученици су имали рилику да постављају питања у вези са датим занимањем. Интеракција између ученика и родитеља промотера занимања била је веома успешна.Ученици су показали интересовање за ово занимање. На крају часа председник одељења, Јован Белић захвалио се родитељу промотеру у име одељењске заједнице и одељењског старешине, Јованке Модрић, уследила језаједничка фотографија за сајт школе .
    	Школа, у сарадњи са ПС Кладово реализује пројекат „Заједно и безбедно кроз детињство“. Са ученицима првог разреда је реализована  радионица 2.6.2026. године на тему "Безбедност деце у саобраћају". Циљ предавања је био да се ученицима прикажу и појасне садржаји из свакодневног окружења, како да буду безбедни у саобраћају, на путу од куће до школе, од школе до куће, у ваншколским активностима. Предавање је било интерактивног карактера па су ученици могли да питају, одговарају на питања, али и дају личне примере.
   	У нашој школи је 3.6.2026. године организована презентација Основне музичке школе "Константин Бабић" за ученике првог и другог разреда. Ученици су великим аплаузом поздравили другове који свирају на разним инструментима. На промоцији је учествовао и хор који чине ученици наше школе. Заинтересовани ученици су позвани да упишу музичку школу у наредној школској години. Музика дете емоционално обогаћује и чини га племенитим.
У оквиру упознавања предметних наставника са садржајем предмета и ученицима реализован је час из биологије, од стране наставнице Сузане Симић Добрић.
Амбијентална настава за ученике четвртог разреда са издвојеним одељењима школе је реализовано 8.6.2026, у Манастирици (село удаљено око 20 км од Кладова). По доласку у Манастирицу, обишли смо сеоску школу и наставили смо, са нашим домаћинима да обилазимо сеоска домаћинства. Љубазни становници села су нам показали своја дворишта и машине које користе на њивама и баштама. Мештани се углавном баве пољопривредом и пчеларством. Шетњом кроз село упознали смо доста врста биљака и гајених воћака. Пут смо наставили ка манастиру Света Тројица. Тамо су нас сачекали монаси. Монах Марко је ученицима и наставницима испричао историју манастира. Били смо веома лепо дочекани и угошћени. Деца су се освежила хладним сокићима и послужили се разним питама. У склопу манастира налази се пчелињак о ком брину монаси. Дружење смо завршили у домаћинству Мариновић, разговором о селу, његовим становницима и занимањима.
Амбијентана настава за ученике првог разреда је реализована 6. јуна 2026. године, у  издвојеном одељењу у Костолу, обишли смо винарију „Гамановић“ и упознали се са процесом производње вина. У оквиру планираних активности посетили смо прво винарију Гамановић у селу Костол, надомак Кладова, која се налази на десној обали Дунава. Током посете упознали смо се са богатом традицијом овог краја, виноградима и процесом призводње вина. Домаћини су на занимљив и приступачан начин представили рад винарије, њену традицију и савремене методе прозводње. Провели су групу кроз импресивне винограде који се простиру на 30 хектара поред Дунава и ђаци су имали прилику да чују причу о аутохтоној сорти Грашац бели и историјском значају овог краја, који се налази одмах поред остатака римског Трајановог моста. Ученици су видели модерну винску кућу, подрум и прелепу летњу башту. Посета је била веома садржајна и поучна, а ученици су имали прилику да стекну нова знања о виноградарству, привреди и културном наслеђу источне Србије. Након винарије, кренули смо према сеоској школи у Костолу, где су нас срдачно дочекали ученици са својом учитељицом. Током посете упознали смо се са радом школе, њеним просторијама и активностима које се реализују са ученицима, а такође смо и време провели у игри и дружењу у школском дворишту, где су кроз различите активности показали ведар дух, сарадњу и међусобно поштовање.
Амбијентална настава ученика трећих разреда је реализована 10.6.2026. године у  Тврђаваи Фетислам – Кладово. При доласку у тврђаву сачекао нас је водич Туристичке организације Кладова. Ученицима је испричана историја настајања овог здања, његове сврхе и улоге коју носи. Архитектура једног симбола Кладова је ученицима појашњена и дочарана, а ученици су у њој уживали посматрајући је, а у исто време и оживљавали њено ослобађање. Обишли смо летњу позорницу и Визиторски центар. У Визиторском центру се чувају вредни експонати, музејске поставке, интерактивни панои. Овом посетом садржаји из појединих наставних предмета су имплементирани, док су поједини и стечени. Ученици су након обиласка уживали у игри и дружењу са својим вршњацима из других одељења и размењивали своја запажања и утиске. Овим излетом су остварени не само образовни циљеви, већ и васпитни којима је наглашена сарадња, социјализација личности детета, неговање сарадничких односа и развијање правилног односа према природи и њеној лепоти.
Дана 10.6.2026. године је реализована амбијентална настава и сусрет другарства ученика другог разреда у издвојеном одељењу Мала Врбица. Ученици су најпре обишли историјски део учионице и упознали се са старим школским намештајем и наставним помагалима које су се некада користиле. Добродошлицу су нам пожелели домаћини сеоског газдинства Радуловић где смо обишли голубарник и дивили се лепотама белих голубова. Након тога смо се упознали са начином узгоја зечева и њихових основних особина. Ученици су са великом пажњом и одушевљењем помазили зечеве. Посебно одушевљење је код ученика изазвано када смо обишли столарску радионицу „Митке“ где смо се упознали са основним алатима и машинама које се користе при обради дрвета. Мајстори су стрпљиво и са пуно елана одговарали на питања ученика. Оваквим начином реализације наставе реализовани су основни васпитни и образовни цињеви, са посебним освртом на развијање предузетничког духа и развијање љубави према животињама. Носиоци активности су ученици и учитељи матичне школе и издвојених одељења Мала Врбица, Велика Врбица, Костол и Нови Сип.
11.6.2026. године је организован Сајам половних уџбеника у холу школе. На овај начин су ученици имали прилике да размене потребне уџбенике.  
    	У току школске  године чланови Већа радили су на усавршавању присуством вебинарима, трибинама, стручним скуповима и предавањима, а Годишњи извештај о реализацији Плана професионалног развоја израдили су путем сервиса „Е-портфолио.“
        	Поред свих активности које су реализовали током школске године чланови Стручног већа за област предмета разредна настава укључени су и у рад Тимова и Актива и тако доприносе унапређивању свог рада.
         
                                                                               председник Стручног већа, Дамир Ницуловић

[bookmark: _Toc242867258]III.5.4.2	Годишњи извештај реализације плана рада  стручног већа за област предмета математика, информатика и рачунарство и техника и технологија

У раду Стручног већа за групу предмета математика, информатика и рачунарство и техника и технологија школске 2025/2026. године, учествовали су предметни наставници: Дејан Радуловић, Чедомир Тимовски, Зоран Казаковић, Ана Сорејевић, Дејан Михајловић, Зоран Радоњић, Дарко Поповић и Александар Шејњановић.
Почетком септембра одржан је први састанак на коме су разматрани и  усаглашени наставни планови за школску 2025/2026. годину са школским календаром, попуњавала се табела за контролне вежбе и писмене задатке, наставници који предају истим разредима ускладили су своја иницијална тестирања која ће се одржати у септембру месецу.
Веће се упознало са Планом за унапређивање квалитета рада Школе у школској 2025/2026. години. Затим је сачињен распоред редовне, допунске и додатне наставе из математике, припремне наставе из математике реализоваће се у другом полугодишту. Израђен је план стучног усавршавања на нивоу Већа на основу појединачних планова чланова Већа. Предлог чланова је похађање семинара везаних за инклузивну наставу у писање индивидуалних планова за рад са ученицима по ИОП-у. Планом стручног усавршавања предвиђена је реализација угледних часова, предавања, радионица и осталих активности, уз могућност одржавања мултимедијалних часова и коришћења информационо-комуникационе технологије.
Чланови Већа дали су предлог мера за пружање додатне подршке ученицима који заостају у раду, као и евидентирање ученика који раде по ИОП-у.
Као и сваке године и ове је такође ученицима понуђен часопис „Математички  лист“ за целу школску годину. Исти часопис користиће наставници, учитељи и ученици 3. и 4. разеда. Ове године наша школа неће учествовати на математичком такмичењу Мислиша. План је да се повећа број учесника  редовног државног такмичења и да се деца усмере на припрему за ово такмичење.
У октобру месецу почеле су припреме за прославу Дана школе и извршена је подела задужења око организације и прославе. 
Извршена је анализа извештаја о резултатима школе на завршном испиту школске 2024/2025. Наставници мататике воде евиденцију о успеху ученика својих одељења на завршном испиту.
Извршена је анализа извештаја о резултатима иницијалног тестирања знања из математике ученика V, VI, VII и VIII разреда школске 2025/26. године. Договор је на почетку године да иницијални тестови буду јединствени на нивоу разреда и да се искористе тестови друштва математичара Србије. Анализа иницијалних тестова вршена је на нивоу одељења и на нивоу целог разреда.  Сврха примене ових тестова је процена постигнућа у оквиру одређених области која су значајна за даље напредовање ученика.
Резултати на иницијалном тестирању послужиће наставницима за даљи рад, наставници ће обратити пажњу на одређене области приликом рада. Свака анализа наставницима пружа драгоцене податке за програмирање редовне, додатне и допунске наставе, као и индивидуалног рада са ученицима. 
Чланови Већа учествовали су у раду стручног актива као и у тимовима школе. Подружница на нивоу града /општине није формирана, али сарадња на релацији основна школа-средња школа као и међу основним школама постоји и одвија се на високом нивоу. 
Наставници математике међусобно су размењивали мишљења о писменим проверама и усклађивању задатака на нивоу разреда. 
Школско такмичење из математике одржано је 12.12.2025. године. Учестововало је 23 ученик трећег разреда, 26 ученика четвртог, 18 ученика петог разреда, 13 ученика шестог, 10 ученика седмог и 5  ученица осмог разреда. 
На последњем састанку у овом полугодишту чланови Већа сачинили су Полугодишњи извештај о реализацији Плана стручног усавршавања на нивоу Већа и Полугодишњи извештај о раду Већа. Чланови већа који су присуствовали семинару „Инклузија у пракси“ презентовали су стечена зања осталим члановима већа.
Успех ученика на крају првог полугодишта анализиран је на одељењским већима. Закључак је да сваке године имамо све већи број ученика који прате наставу по индивидуалном начину рада и да је потребно даље праћење и евидентирање ученика код којих је неопходно увести ИОП. Сви наставници су се изјаснили да редовно одржавају допунску наставу и да се у оквиру тих часова ради са слабијим ученицима.
Почетком дргог полугодишта одржан је састанак на коме је усклађен план одржавања писменик провера дужих од 15 минута. Као и увек предметни наставниди који предају истим разредима контролне и писмене задатке састављају заједно ради уједначеног критеријума. 
Сваки члан стручног већа је изложио своје потребе за набавку стручне литературе, опреме, наставних средстава и образовних софтвера. 
Веће се још једном упознало са новим правилником о одабиру ученика генерације и доделом диплома „Доситеј Обрадовић“. 
Колеге су размениле искуства о писању планова за ИОП и састављању завршног теста из математике за ученике осмог разреда који наставу прате по ИОП2 програму. 
Подељена су задужења око припреме општинских такмичења из математике и „Шта знаш и саобраћају. Натавници Технике и Технологије су ове године формирали нови полигон за саобраћајну секцију, а наставници информатике учионицу за напреднију децу из области ИКТ-а са 3Д штампачем, ВР наочарима, пројектором и напреднијим рачунаром.
[bookmark: _Hlk139119297]Чланови већа су извршили бодовање кадидата за ученика генерације. Табела је предата управи школе и разредним старешинама осмог разреда. Сваки члан стручног већа је у зависности од успеха својих ученика дао предлог за  дипломе „Доситеј Обрадовић“. Наставници математике су урадили анализу резултата са Пробног завршног испита из математике. Успех наших учеика није лош али ће се на часовима припремне наставе радити на областима са мањим бројем бодова. Ове године пробали смо нови систем припремне наставе. Сви ученици осмог разреда су подељени по својим могућностима и постигнућима у четири групе. Сваки наставник је био задужен за рад са једном групом. Верујемо да је овакав начин рада довео до тога да свако достигне свој максиму могучности на завршном испиту. Припремна настава је држана после редовне наставе у попдневним часовима.
Када се заврши редовна настава за ученике осмог разреда направиће се посебан план и распоред припремне наставе.
Ученици, чланови Ученичког парламента, су у вези са избором ваннаставних / слободних активности предложили следеће: фолклор, дигиталне вештине, драмска секција, задржати све досадашње слободне активности.
На основу овогодишње анализе резултата анкетирања чланова Ученичког парламента може се закључити да су ученици веома задовољни садашњом понудом али да би волели да се она и прошири.
Општинско такмичење из математике одржано је 7.2.2026. године у организацији наше школе. Такмичење је било добро организовано и право учешћа на окружном такмичењу стекло је 16 наших ученика.
На окружном такмичењу у ОШ „Михајло Спорић“ Мајданпек наши ученици постогли су добре резултате али на жалост без пласмана на републички ниво такмичења.
Успешно је било организовано и општинско такмичење „Шта знаш о саобраћају“ 25.4.2026. У организацији и реализацији овог такмичења поред наставника Технике и Технологије учествовали су и остали чланови Стручног Већа.
Чланови Стручног Већа аналозирали су пар примера добре праксе и договорено је да се наредне школске године мало више позабавимо угледним и огледним часовима. Колега Дарко Поповић одржао је одличан угледан час на тему примене 3Д штампача.
Глобалне планове ће као и до сада свако радити за разред коме предаје у случају да буде преклапања разреда колеге ће планове радити у договору.
Чланови су обавештени да извештаје о реализованим часовима допунске, додатне и припремне наставе као и часова слободних наставних активности шаљу педагогу школе.
Потребно је да колеге употпуне своје податке о СУ у Рамонди, софтверу који наша школа користи за прикупљање података о СУ својих запослених.
Председник СВ је поднео извештај о раду Већа за школску 2025/26 годину.
председник Стручног већа,  Дејан Радуловић
[bookmark: _Toc242867259]III.5.4.3	Годишњи извештај реализације плана рада стручног већа за област предмета физичко васпитање, музичка култура, ликовна култура 

У школској 2025/2026. години, Стручно веће за област уметности и вештина  чине наставници ликовне, музичке културе и наставници физичког и здравственог васпитања:
1. Александар Милановић
2. Оливера Младеновић
3. Милан Пузић
4. Љиљана Ђурђановић
5.Мирјана Младеновић

Руководилац Стручног већа за ову школску годину је наставник физичког и здравственог васпитања, Мирјана Младеновић.
Стручно веће је у току школске 2025/2026. године, сходно Годишњем плану рада школе одржало 6 састанака (15.09.2025, 3.11.2025, 29.12.2025, 9.2.2026, 25.05.2026. и 1.6.2026. год). 
На првом састанку, који је одржан 15.09.2025. године усвојен је План и програм рада Већа за школску 2025/2026. годину. Наставни планови су разматрани и усаглашени. Школски програм је усвојен и реализује се кроз редовну наставу, допунску и додатну наставу. Предат је план одржавања предметних часова у 4. разреду и угледних / иновативних часова. На нивоу Већа, сачињен је Годишњи План професионалног развоја који садржи усаглашене индивидуалне предлоге наставника који се односе на области усавршавања ван установе као и планиране активности у склопу усавршавања у установи. Предметни наставници дали су предлог за набавку наставних средстава и материјала у складу са нормативима школског простора, опреме и наставних средстава које треба да испуњава основна школа. Предложено је да се организују часови где би биле замењене улоге ученик-наставник током Дечије недеље или за Светски дан детета. На часу физичког и здравственог васпитања често су те улоге замењене, па су ученици ангажовани да воде део часа, асистирају и демонстрирају. Континуирано се бележе продукти рада ученика. Мере подршке, инклузивно образовање ради се и реализује у нашој школи, програми и садржаји рада прилагођавају се могућностима ученика. Код вештина радимо по исходима и стандардима, прилагођавању и индивидуализацији. Чланови већа су упознати са записником седнице Педагошког колегијума.
На другом састанку, одржаном 3.11.2025. расписан је ликовни конкурс поводом прославе Дана школе, на тему„Школа очима детета“, на нивоу наше школе. Подељена су задужења око организације, припреме и прославе Дана школе – сви чланови Већа договорили су задужења око организације и припреме прославе Дана школе. Наставници музичке културе су чланови и музичког удружења „Метроном“. И ове године наставници Физичког и здравственог васпитања учествују у пројекту ,,Здраво растимо“. Што се тиче инклузивног образовања, предметни наставници су прикупили мишљења других предметних наставника, за ученике којима је потребна помоћ и подршка. 
          Трећи састанак Стручног већа одржан је 29.12.2025. године. Задужења око организације, припреме и прославе Дана Светог Саве добиће сви радници. Календар такмичења је познат и већ одржано такмичење у кошарци где је наша школа заузела прво место на општиском такмичењу, прво место на окружном такмичењу и друго место на међуокружном такмичењу. 
Четврти састанак Стручног већа одржан је 9.2.2026. године. Предметни наставници су сачинили распоред предавања у IV разреду за II полугодиште школскe 2025/2026. године. Предлози за набавку наставних средстава су предати Управи школе, а што се уџбеника тиче није дошло ни до каквих промена. 
Пети састанак Стручног већа одржан је 25.05.2026. године. Ове године одржана су такмичења из физичког и здравствено васпитања и постигнути су следећи резултати:
Кошарка дечаци: 1. место на општинском такмичењу, 1. место на окружном и 2. на међуокружном такмичењу; фудбал (дечаци): 1. место на општинском такмичењу; стони тенис: 1. место појединачно и 1. место екипно на општинском такмичењу, 2. место појединачно и 4. место екипно на окружном такмичењу; одбојка (девојчице): 2. Место на окружном такмичењу.
Музичка-култура: Фестивал вокалнх солиста Миња Субота - 1. место на окружном такмичењу и 1. место на републичком такмичењу; друго место на републичком такмичењу ,,Триолица“ и 1. место на републичком такмичењу вокалних солиста.
На основу постигнутих резултата на такмичењима Стручно веће за област предмета физичко васпитање, музичка и ликовна култура предлажило је следеће ученике за доделу посебних диплома:   
Физичко и здравствено васпитање:
1.Марио Булбић 8-1
2.Андреј Стаменковић 8-1
3.Лазар Ђурић 8-1
4.Лана Катић 8-1
5.Анђела Николић 8-1
6.Ђорђе Пуциникић 8-2
7.Алексеј Думитрашковић 8-2
8.Никола Бркић 8-3
9.Јакша Прашевић 8-3
10.Огњен Митровић 8-3
11.Лука Томић 8-3
12.Матеја Кузмановић 8-3
13.Неда Ивовић 8-3
14.Анђела Павловић 8-3
15.Магдалена Стевановић 8-3
16.ЛукаПоповић 8-4
17.Лена Истодоровић 8-4

Музичка култура:
1. Анђела Николић 8-1
2. Анђела Динић 8-1
3. Марија Павловић 8-1
4. Уна Пилица 8-4

Ученици, чланови Ученичког парламента предложили су да се уведу секције за музику, плес, спортске активности и задржи шах. Понуђеним избором ваннаставних активности и њиховим садржајем чланови УП су задовољни.
Шести састанак Стручног већа одржан је 1.6.2026. године. Расподела часова и подела задужења за наредну школску годину извршиће се према Стручном упутству о формирању одељења према коначном броју одељења.
Чланови Већа извештај о реализованим часовима ваннаставних активности доставиће стручној служби, као и извештаје о стручном усавршавању у установи и ван установе за школску 2025/2026. године, Марији Королији. Годишњи извештај о раду Стручног већа је усвојен, а председник ће исти предати Управи школе до 01.07.2026. године. Избор председника Стручног већа за наредну школску годину извршиће директор школе.                                  
председник Стручног већа, Мирјана Младеновић

[bookmark: _Toc242867260]III.5.4.4	Годишњи извештај реализације плана рада стручног већа за област предмета српски језик, енглески језик, француски језик, румунски језик са елементима националне културе, грађанског васпитања и верске наставе
   	
Од почетка школске године чланови Већа су се трудили да реализују све што је предвиђено планом рада Већа. Одржано је седам редовних састанака и то: 8.9.2025, 30.10.2025, 25.12.2025, 13.1.2026, 12.3.2026, 25.5.2026. и 18.6.2026. Чланови Већа ове школске године су наставнице српског језика: Марина Стојановић, Наташа Стојановић-Милић, Марија Лазаревић-Королија и Сунчица Стојановић Бондокић (на боловању током II полугодишта), наставнице енглеског језика: Љиља Сперлић, Радмила Симић,  Зорица Младеновић и Катарина Букатаревић, наставници француског језика: Марина Ступаревић, Марко Груичић и Драгана Стојковска, наставница румунског језика Силвиа-Диана Шолкотовић и наставници верске наставе Николина Србуловић и Душан Динић.
   	Први састанак ове школске године одржан је почетком септембра да би се договориле и ускладиле активности чланова Већа по активима.  Уз уобичајене обавезе и распореде, чланови Већа договорили су и усагласили програме наставе и учења, као и термине писаних провера. Часови редовне наставе као и часови допунске наставе, додатни часови и часови припремне наставе реализовани су непосредно. Једнака пажња посвећена је и ученицима који ће Завршни испит полагати по прилагођеном и измењеном програму.  
Традиционалну радионицу „26. септембар - Европски дан језика“ реализовали су ученици од II до VIII разреда док су активности на француском, румунском, енглеском и још понеком језику осмислили активи наставника енглеског и француског језика. Радионица поводом Европског дана језика доказује да је учење језика увек забавно. Истим поводом наставница румунског језика, Силвиа-Диана Шолкотовић, са колегиницама Марином Ступаревић, Љиљом Сперлић, Катарином Букатаревић и Зорицом Младеновић, одржала је огледни час са ученицима V разреда. Наставница Радмила Симић је са ученицима VII разреда обележила исти овај дан радионицом на часу. 
    	Почетком октобра, обележена је Дечја недеља, а редовна активност чланова нашег Већа је „Ученик у улози наставника“. Наставница Николина Србуловић одржала је огледни час „Слобода у хришћанском етосу“ са ученицима VII разреда, током којег су се они упознали са првим вековима хришћанства, верском слободом и ширењем хришћанства. 
   	Новембар је месец обележавања Дана школе. У оквиру прослављања јубиларне 190. годинe постојања Основне школе „Вук Караџић“ наставнице српског језика и књижевности одржале су јавни час „Бела њива, црно семе, мудра глава која сеје“. Поред расписивања наградног литерарног конкурса на тему „Школа очима детета“, драмски приказ  „Књига, језик, образовање – 190 година светлости“ припремиле су наставнице српског језика задужене за драмску секцију, Марина Стојановић, Наташе Стојановић-Милић и Марија Лазаревић Королија, са ученицима старијих разреда. На свечаној академији поводом Дана школе поздравили смо све наше бивше и садашње ученике, учитеље и наставнике, као и многе који су допринели и доприносе угледу и развоју наше школе.   
   	У децембру су Креативни студио „Путоказ“, који води наставница српског језика Марија Лазаревић-Королија, ОШ „Вук Караџић“ и Библиотека „Центар за културу“ из Кладова у сарадњи са уметничким колективом ЈЕДНОСТАВНО РЕЧЕНО из Београда реализовали пројекат „Кладово, Дунав, Ђердап – токови сећања“. На радионицама су ученици V разреда припремили интервјуе за своје баке, деке, комшије о животу у Кладову некад и сад, о Дунаву и Ђердапу и разговарали су о важности личне историје и потреби да је сачувамо од заборава. Активности се реализују у оквиру пројекта ЕВРОПСКО ИЗ СРБИЈЕ, које финансира Европска унија.
Већина чланова нашег Већа присуствовало је семинару „Инклузија у пракси“, а део семинару „Савремени концепт у реализацији допунске наставе“. Сви чланови прате новине путем похађања вебинара, стручних скупова и размене искустава са колегама из наше и других школа стално се усавршавајући и унапређујући свој рад. 
Марко Груичић, наставник француског језика и виши педагошки саветник, током првог полугодишта вршио је саветодавни педагошко-инструктивни рад и присуствовао је часовима професора разредне и предметне наставе. Радио је са наставницима приправницима који су се спремали за полагање испита за лиценцу и успешно су положили овај испит - давао им је савете и обилазио њихове наставне часове.
Ученике млађих разреда је на часовима румунског језика наставница Силвиа-Диана Шолкотовић упознала са румунском традицијом Сорцова. Овај обичај симболизује здравље, срећу и напредак у Новој години. Деца су са великим ентузијазмом израђивала посебне украсе – сорцове.
Катарина Букатаревић, наставница енглеског језика, са позиције помоћника директора, редовно сарађује са медијима Општине Кладово, извештавајући и промовишући рад и успехе ученика и наставника наше школе. Она је заједно са  наставницом енглеског језика, Зорицом Младеновић и ученицима III и IV разреда у издвојеним одељењима и ученицима четвртог разреда у матичној школи на последњим часовима у првом полугодишту завршила пројекте "Merry Christmas" (III разред) и "My birthday" (IV разред) у оквиру пројектне наставе. Направили су новогодишње украсе и рођенданске честитке и  вежбали су честитање празника и рођендана, употребу датума и годишњих доба на забаван начин. 
Наставница верске наставе, Николина Србуловић, припрема програм поводом обележавања дана Светог Саве. Расписан је наградни литерарни конкурс на тему „Светосавско јутро“. 
Активности свих чланова Већа настављене су током другог полугодишта. 
Јануар месец увек је у духу обележавања Дана Светог Саве. Ове године, обележавање Савиндана почело је пригодним програмом ученика веронауке, у цркви Светог Ђорђа, у Кладову. У просторијама Школе, након интонирања химне Светом Сави и свечаног резања колача, уручене су награде ученицима који су освојили награде на литерарном и ликовном конкурсу. Присутни запослени Школе и гости посетили су  изложбу радова ученика и чули су најуспешнија литерарна остварења са конкурса. Награде на светосавском конкурсу добили су ученици петог и осмог разреда, наставнице Марине Стојановић. 
Уважени представници Цркве, Општине, просвете и бројно грађанство уживали су у поподневним часовима у просторијама Дома културе у Свечаној академији која је заједничка активност свих основних школа на територији општине Кладово, Средње школе Кладово, ОМШ ”Константин Бабић” и храма Светог Георгија у Кладову.  „Небеска литургија“ је део академије који је осмислила и са колегиницама из разредне наставе и, наравно, својим ученицима реализовала наставница верске наставе Николина Србуловић. Светосавска академија је уједно била и донаторског карактера – за обнову фрескописа храма Светог Георгија у Кладову.
Почев од другог полугодишта, наставница Сунчица Стојановић Бондокић је одсутна, па су њена задужења прерасподељена колегиницама из актива наставника српског језика.
У фебруару, сви чланови нашег Већа присуствовали су трибини на тему „Путем предузетништва до функционалног знања“. Расписан је ликовни конкурс “La Francophonie relie le monde” („Француски језик повезује свет“).
У марту, креативни студио „Путоказ“, ОШ „Вук Караџић“ и Библиотека „Центар за културу“ из Кладова у сарадњи са уметничким колективом ЈЕДНОСТАВНО РЕЧЕНО из Београда реализoвали су пројекат „Кладово, Дунав, Ђердап – токови сећања“. Најважнији циљеви ових активности су: оживљавање личних сећања, повезивање заједнице, подизање видљивости културног, индустријског и интеркултуралног наслеђа Кладова. Ученици петог разреда ОШ „Вук Караџић“ разговарали су са својим бакама, декама, комшијама о животу у Кладову некад и сад, о Дунаву и Ђердапу. Активности се реализују у оквиру пројекта ЕВРОПСКО ИЗ СРБИЈЕ, које финансира Европска унија.
Март је месец прославе француског језика. Поводом обележавања Месеца Франкофоније, наставница француског језика, Марина Ступаревић, припремила је интерактивни програм, у сарадњи са наставницом француског језика, Драганом Стојковском. Програм је изведен за ученике четвртог разреда, а у циљу упознавања ученика са новим предметом у петом разреду. Ученици  од V до VIII разреда упознали су са првим речима, симболима, филмом и музиком на француском језику млађе другаре.  Током програма, уручене су пригодне награде учесницима ликовног конкурса “La Francophonie relie le monde”. Ове године на конкурсу су учествовали и ученици четвртог разреда, који су се радо одазвали. На овај начин, ученици старијих разреда, дочарали су ученицима четвртог разреда  француски језик и културу. Сви ученици могли су да посете изложбу ученичких ликовних радова који су били изложени у холу објекта Б наше школе.
У нашој школи је, у оквиру манифестације Март – месец српског језика, реализован квиз знања са ученицима основних школа из Текије, Подвршке и Кладова. Квиз је обухватио области књижевности, језичке културе и правописа, а са циљем да се покаже снага заједништва популаризујући наставни предмет српски језик и књижевност, и да се укаже на значај неговања нашег језика и језичке културе. Реализатори су све наставнице српског језика и књижевности наше школе.
У априлу реализована је радионица „Оригами рибе и ја, као кустос“ у просторијама градске библиотеке. Ученици и наставница српског језика и књижевности, Марија Лазаревић-Королија, израдили су оригами рибе, које су уз помоћ магнетних пецаљки пецали, исписали су жеље за златну рибицу, причали су о сому капиталцу и кавијару, који су деца назвала „кајвар“ – јер су га некад звали рибљи ајвар. У другом делу радионице постављена је изложба о Кладову, Дунаву и Ђердапу, али су и увежбавали улогу кустоса кроз изложбу. Овом активношћу Креативног студија Путоказ још једном је остварена успешна сарадња наше школе са библиотеком „Центар за културу“ уз помоћ Наташе Чакић-Симић, андрагога, ауторке, илустраторке и стручњака за луткарство, а све у оквиру пројекта ЕВРОПСКО ИЗ СРБИЈЕ, које финансира Европска унија. 
Наставнице српског језика и књижевности одржале су час упознавања са предметном наставом у одељењима четвртог разреда, обнављајући граматику са ученицима.
Недеља од 4. до 8. маја, обележена је као Недеља сећања и заједништва, током које се реализују различите активности, а усмерене су на неговање културе сећања, развој и промоцију хуманости, емпатије, толеранције, поштовања и дијалога. Радионицама у оквиру Недеље сећања и заједништва, али и на часовима током целе школске године, учимо како се гради међусобно поверење, поштовање и прихватање других. Наша башта пријатељства се залива и негује осмехом, загрљајем и снагом заједништва. Ученици разредне наставе и наставнице енглеског језика, Љиља Сперлић, Зорица Младеновић и Катарина Букатаревић израдили су пано “The Garden of Friendship”, са порукама подршке, поштовања и пријатељства, који је био изложен у холу објекта Б наше школе.
Наставница енглеског језика и грађанског васпитања, Катарина Букатаревић, и наставница историје Ана Стојановић, са ученицима VII и VIII разреда осврнули су се на документарни филм "Бол" о деци која су, баш као и наши ученици, имала своје снове, хобије, таленте и планове за будућност. Циљ овог филма није само да нас подсети на трагедију која се догодила, већ да нам покаже ко су били ти млади људи и колико је сваки живот вредан, шта је чинило посебним те младе људе и у чему препознају себе или своје другове. И на часовима одељењског старешине и грађанског васпитања колеге су се трудиле да развијају емпатију, сарадњу, слушање и опажање. Ученици млађих и старијих разреда наше Школе учествовали су на концерту црквеног хора на Ђурђевданским свечаностима у порти цркве Свети Ђорђе у организацији наставника верске наставе Николине Србуловић и Душана Динића.
Средином месеца наставница енглеског језика у разредној настави, Катарина Букатаревић, одржала је угледни час “He’s wearing glasses” са ученицима другог разреда, и на забаван начин упознала децу са новим појмовима и изразима у вези са одећом. 
Наставник француског језика, Марко Груичић, са позиције вишег педагошког саветника, током ове школске године, вршио је педагошко-инструктивни надзор и саветодавну посету часовима колега. Био је ангажован као испитивач на полагању испита ДЕЛФ у организацији Француског института у Србији.
У последњем месецу најављена је сарадња школе „Елена Фараго“ у Крајови, Румунија са нашом школом у оквиру пројекта „Зелени мостови преко Дунава“, а особа која умногоме може да помогне приликом комуникације и превода је наставница румунског језика, Силвиа-Диана Шолкотовић, која ће бити члан имплементационог тима.  Она се такође бавила рецензијом и промоцијом стручне литературе. Чланови овог Већа учествовали су у спровођењу Пробног завршног испита и Завршног испита, и то као супервизори (Љиља Сперлић и Марко Груичић), прегледачи (актив наставника српског језика) и дежурни наставници (остали чланови), након завршене одговарајуће обуке.
Од почетка другог полугодишта ученици су се такмичили из српског језика и језичке културе, књижевне олимпијаде, из француског језика и енглеског језика. Ученице седмог разреда наставнице Марије Лазаревић-Королије освојиле су трећи ранг на књижевној олимпијади  на општинском нивоу. Две су оствариле учешће на окружном нивоу такмичења, а једна је освојила треће место. Троје ученика осмог разреда наставнице Марине Стојановић и једна ученица осмог разреда наставнице  Наташе Стојановић-Милић  добрим резултатима на општинском нивоу пласирало се на окружни ниво такмичења из књижевности. Један ученик је освојио друго, а један треће место, а ученице су оствариле учешће.  На основу резултата са општинског такмичења из српског језика и језичке културе на окружни ниво пласирало се петоро ученика петог разреда наставнице Марине Стојановић, један ученик шестог разреда наставнице Наташе Стојановић-Милић, три ученице седмог разреда, од тога две ученице наставнице Наташе Стојановић-Милић и једна ученица наставнице Марије Лазаревић-Королије и три ученице осмог разреда наставнице Наташе Стојановић-Милић.
На окружном такмичењу, чији је домаћин ове школске године била наша школа, ученица из седмог и ученица из осмог разреда, наставнице Наташе Стојановић-Милић, освојиле су трећи ранг. 
Четворо ученика шестог разреда наставнице Марије Лазаревић-Королије остварило је учешће на смотри „Дани ћирилице“ Баваниште.
Што се тиче страних језика, на основу постигнутих резултата на општинском такмичењу из енглеског језика – друго и треће место, учешће на окружном нивоу остварило је двоје ученика седмог разреда – друго место, по један ученик наставница Радмиле Симић и Љиље Сперлић, и четири ученице осмог разреда - учешће, три ученице  наставнице Радмиле Симић и једна ученица Љиље Сперлић. На  републичко такмичење пласирали су се ученици седмог разреда. Ученик наставнице Радмиле Симић остварио је учешће, док је ученица наставнице Љиље Сперлић освојила четврто место на републичком нивоу.
Ове године на такмичењу из француског језика изузетно успешни били су ученици седмог разреда. На општинском нивоу четири ученице наставника Марка Груичића освојиле су прво место, двоје ученика наставника Марка Груичића и једна ученица наставнице Драгане Стојковске освојили су друго место и један ученик наставника Марка Груичића освојио је треће место. Троје ученика осмог разреда наставнице Марине Ступаревић учествовало је на општинком такмичењу, али нису се пласирали на окружно такмичење.  На окружном нивоу две ученице наставника Марка Груичића освојиле су прво место, троје ученика наставника Марка Груичића и једна ученица наставнице Драгане Стојковске друго место, и једна ученица наставника Марка Груичића освојила је треће место. На републичком такмичењу шесторо ученика је учествовало. Једна ученица освојила је прво место, а једна је била трећа у Републици, обе су ученице наставника Марка Груичића. Овај успех представља резултат вредног рада ученика, њихове љубави према француском језику и култури, као и континуиране подршке и стручног вођства њихових предметних наставника. Сви ови талентовани ученици показали су изузетно знање и вештине из француског језика, доносећи успех својој школи и заједници.
Сви наставници језика трудили су се током целе школске године да мотивишу своје ученике, подстакну их на редован рад, продубљивање знања, развијање креативности у усменом и писаном изразу кроз различите приступе и методе, у школи и ван ње, што је ученицима са различитим образовним потребама омогућило праћење наставног процеса. Реализација наставних и ваннаставних активности и ангажовање у раду школе допринели су развоју социјалних и комуникационих вештина ученика, критичког мишљења, јачању тимског духа и културе јавног наступа. Чланови Стручног већа за област предмета  српски језик и књижевност, енглески језик, француски језик, румунски језик са елементима националне културе, верска настава, грађанско васпитање укључени су и активно учествују у раду Тимова и Актива у Школи као координатори, руководиоци и чланови, редовно се стручно усавршавају и унапређују свој рад током целе школске године, што доприноси унапређивању квалитета наставе и укупног функционисања школе.
председник Стручног већа, Зорица Младеновић

У раду Стручног већа за групу предмета географија, историја, биологија, физика и хемија школске 2025/2026. године учествовали су  предметни наставници: 

Бобан Радуловић, наставник географије
Нада Груичић, наставник географије
Ивана Николић Радуловић, наставник историје
Ана Стојановић, наставник историје
Марица Белић, наставник биологије
Љиљана Болботиновић, наставник физике
Зоран Казаковић, наставник физике
Ирена Грекуловић, наставник хемије 
Сузана Симић Добрић, наставник биологије, председник Стручног већа

Стручно веће је у току првог полугодишта  школске 2025/2026. године, сходно Годишњем плану рада школе, одржало 7 састанака. 
У првом полугодишту одржано је 3 састанка и то: први састанак одржан је 10.9.2025. године, други састанак одржан је 31.10.2025. године, трећи састанак одржан је 26.12.2025. године.
У другом полугодишту одржано је 4 састанка и то: четврти састанак одржан је 30.1.2026. године, пети састанак одржан је 12.3.2026. године, шести састанак одржан је 25.5.2026. године, седми састанак одржан је 1.6.2026. године. 

Руководилац Стручног већа за ову школску годину је Сузана Симић Добрић, наставник биологије.
На седницама Стручног већа разматрана су следећа питања
· Усвајање Плана и програма рада Већа за школску 2025/2026. годину
· Измене, допуне, разматрање и усаглашавање планова и програма наставе и  учења за школску 2025/2026. годину
· Упознавање са плановима за обезбеђивање квалитета и развоја ОШ „Вук Караџић“ Кладово за школску 2025/2026. годину (Акциони план самовредновања и Акциони план РПШ)
· Организовање редовне, допунске, додатне, припремне наставе и секција
· Усклађивање распореда одржавања   иницијалног процењивања и писaних провера знања 
· Израда плана одржавања предметних часова у IV разреду и отворених часова
· Договор око претплате за стручне часописе за наставнике и школске часописе за ученике, и давање предлога за набавку стручне литературе
· Давање предлога за набавку опреме, наставних средстава, материјала за потребе наставе и образовног софтвера
· Планирање ангажовања ученика у улози  наставника током Дечије недеље, за Светски дан детета или током године и презентације истраживачких радова
· Договор о изради личних планова професионалног развоја
· Обавештавање о Зборнику примера добре наставне праксе
· Планирање заједничких тематских активности
· Договор о изради и/или прилагођавању тестова знања тестовима са Завршног испита – географија, историја, биологија, физика и хемија
· Давање предлога за допуну и/или измену Правилника о проглашењу ученика генерације
· Подела задужења око организације,    припреме и прославе Дана школе
· Анализа извештаја о резултатима Школе  на Завршном испиту школске 2024/2025. године - географија, историја, биологија, физика и хемија
· Анализа извештаја о резултатима иницијалног тестирања знања текуће школске године и предлагање мера за побољшање постигнућа ученика
· Разматрање предлога наставника за формирање / учешће у раду стручних  актива, удружења, подружница на нивоу Града / Општине
· Подела задужења око организације, припреме и прославе Дана Светог Саве
· Договор око припреме и учешћа на  предстојећим такмичењима
· Анализа и евалуација реализованих угледних / огледних часова чланова Стручног већа за област предмета – географија,      историја, биологија, физика и хемија
· Анализа полугодишњег извештаја о реализацији Плана  професионалног развоја
· Полугодишњи извештај о раду Већа
· Организовање такмичења (школски и  општински ниво)
· Предлог мера за унапређивање наставе и учења (PIRLS, ICCS,…)
· Разматрање и предлог уџбеника за наредну школску годину
· Анализа резултата са одржаних  такмичења
· Бодовање кандидата за Ученика генерације (учешће и резултати на такмичењима, смотрама и конкурсима)
· Предлози за посебне дипломе
· Анализа резултата са Пробног завршног  испита – географија, историја, биологија, физика и хемија
· Припреме за полагање Завршног испита – диференцирани рад
· Анализа резултата анкетирања чланова Ученичког парламента о избору ваннаставних/слободних активности
· Разматрање извештаја о евалуацији  реализованих часова ваннаставног
садржаја, од стране Ученичког парламента
· Договор око израде глобалних планова
· Укључивање ученика у израду планова и    програма ваннаставних/слободних активности
· Подношење извештаја о реализованим  часовима додатне, допунске, припремне  наставе и ваннаставних/слободних активности, са самоевалуацијом
· Анализа и евалуација реализованих угледних / огледних часова чланова Стручног већа за област предмета – географија,      историја, биологија, физика и хемија
- Анализа годишњег извештаја о реализацији плана  професионалног развоја
· Извештај о раду Већа
· Текућа питања (инклузивно образовање ИОП1, ИОП2, ИОП3; укључивање у пројекте институција које се баве унапређивањем наставе и/или су усмерени ка предузетничким компетенцијама и међупредметном повезивању...)

На првом састанку, који је одржан 10.9.2025. године чланови Стручног већа  усвојили су План рада Стручног већа  за школску 2025/2026. годину.
Чланови Већа су упознати са плановима за обезбеђивање квалитета и развоја ОШ „Вук Караџић“ Кладово за школску 2025/2026. годину (Акциони план самовредновања и Акциони план РПШ), а посебно са активностима чији су носиоци чланови Стручног већа. Наставни планови по предметима за 2025/2026. годину су разматрани и усаглашени. Школски програм  реализује се кроз редовну, допунску, додатну наставу и секције. Извршена је идентификација ученика за  допунску,  додатну наставу и секције. 
		У току првог полугодишта организује се додатна настава из историје, географије биологије, физике, док се  допунска настава реализује из историје, биологије, физике. Реализација ових часова је започела након усклађивања распореда обавезних и изборних предмета. 
На састанку је усвојен договор о начину реализације и распореду одржавања иницијалног процењивања, као и писмених провера знања дужих од 15 минута. 
Предметни наставници усагласили су  распоред израде писмених провера знања и исти је усвојен од стране Одељењских већа.
Израђен је план одржавања предметних часова у IV разреду и то: 
Географија 
Наставна јединица: Реке Србије - II  недеља / октобар
Биологија 
Наставна јединица: Практичне вежбе из биологије / огледи -  IV недеља / децембар
Историја – часови ће бити реализовани у другом полугодишту у складу са планираном  обрадом историјских садржаја у четвртом разреду.
Час биологије реализован је према утврђеном распореду, час географије реализоваће се у другом полугодишту.
Разматран је предлог за набавку стручног часописа „Елементи“ у издању Центра за промоцију науке, као и  предлог за набавку наставних средстава и материјала у складу са нормативима школског простора, опреме и наставних средстава које треба да испуњава основна школа. Ивана Николић Радуловић, наставник историје, предложила је набавку друштвене игре - Погоди великаша 1 – игра погађања, намењену ученицима.
Предлози су упућени директорки школе, Гордани Јовановић.
Током Дечије недеље, предметни наставници, чланови Већа, пружили су подршку заинтересованим  ученицима који су показали спремност да се опробају у улози наставника – предавача. Ивана Николић Радуловић, наставник историје, поводом обележавања Дечије недеље предложила је тематски час „ Знамените жене и манастири средњег века“.
[bookmark: _Hlk146991971]Предметни наставници, своје активности стручног усавршавања планирају путем сервиса „Е-портфолио“ наставника на нивоу установе. Планом професионалног развоја предметни наставници, чланови Стручног већа  предвидели су  реализацију угледних и огледних часова, предавања, радионица и осталих активности, уз могућност одржавања мултимедијалних часова и коришћења информационо-комуникационе технологије. Предложено је да се на нивоу Актива реализује најмање један угледни или огледни час.
Дати су предлози за реализацију следећих угледних часова:

Наставна јединица: „Еволуција из угла веронауке“
Време реализације: јануар 2026.
Предметни наставник: Марица Белић

Наставна јединица: „Природно-географске одлике Европе“
Време реализације: мај 2026.
Предметни наставник: Нада Груичић

Огледни часови:
Наставна јединица: "Кад природа проговори"
Време реализације: април 2026.
Предметни наставник: Сузана Симић Добрић, Марина Ступаревић, Марина Стојановић

Наставна јединица: „Механички рад, енергија и снага“
Време реализације: април 2026.
Предметни наставник: Љиљана Болботиновић

Наставна јединица: „Историјски извори - начин истраживања прошлости“
Време реализације: мај 2026.
Предметни наставник: Ивана Николић Радуловић

На нивоу Школе сачињен је Годишњи план професионалног развоја који  садржи индивидуалне предлоге наставника који се односе на области усавршавања ван установе као и планиране активности у склопу усавршавања у установи. 
Договорено је да се формира Зборник примера добре праксе који треба да садржи наставне материјале, фотографије  и  припреме одржаних угледних/огледних/јавних часова у нашој школи. Ово би омогућило већу афирмацију и бољу сарадњу међу наставницима и унапређење наставе.
У вези са планирањем заједничких тематских активности договорено је да чланови стручног већа планирају активности везане за тематску недељу. Ове школске године планирано је одржавање тематске недеље у новембру – „У сусрет јубилеју“ (планиран је јавни час од стране наставника српског језика и књижевности) и у мају – „Недеља сећања и заједништва“.
Утврђен је договор о изради и/или прилагођавању тестова знања тестовима са Завршног испита – географија, историја, биологија, физика и хемија.
Разматрани су  предлози за ревидирање Правилника о проглашењу ученика генерације. Чланови Стручног већа предложили су следеће: 
· Дефинисати критеријум бодовања по основу учешћа на међународним такмичењима 
· Ревидирати однос броја бодова по основу учешћа на такмичењима и  по основу постигнутих резултата (бодовно истаћи резултате на такмичењима у односу на учешће на такмичењима)
· Ревидирати критеријум бодовања појединачних, екипних и тимских такмичења

Чланови Стручног већа предложили су разматрање могућности  награђивања ученика за посебно залагање и активност у току школовања, или за посебно даровите ученике (ИОП3, континуирано, вишеструко учешће у пројектима, манифестацијама, смотрама, изложбама, волонтерским активностима...). Предлози су упућени директорки школе, Гордани Јовановић.
Предметни наставници извршили су идентификацију ученика којима је потребна додатна подршка у учењу и за њих израдили План индивидуализације, ИОП1, или ИОП2. У току школске године могуће је идентификовати надарене ученике и за њих израдити ИОП3. 
Разматрана је могућност израде рубрике на сајту за надарену децу, уз могућност приступа едукативним садржајима, квизовима, тестовима... У вези са датим предлогом, на сајту школе је постављен линк ка сајту Биобележница са едукативним садржајем наставног програма биологије. Аутор овог сајта је Сузана Симић Добрић, наставник биологије.
Истакнут је значај подршке деци при преласку из предшколске установе у основну школу, из нижих у више разреде основне школе, као и из основне школе у средњу школу како би се ученицима олакшао овај период и омогућило брже прилагођавање.
Разматрана је могућност укључивања у пројекте институција које се баве унапређивањем наставе и/или су усмерени ка предузетничким компетенцијама и међупредметном повезивању. Са тим у вези, Ивана Николић Радуловић, наставница историје је ове школске године у оквиру удружења „Траг“ са ученицима наше школе успешно реализовала пројекат „Приче из прошлости 2“.

На другом  састанку, који је одржан 31.10.2025. године разматрана су задужања око припреме за прославу Дана школе. У оквиру обележавања 190 година наше школе, поред свечане академије, приредбе за родитеље, литерарног и ликовног конкурса, бројних радионица и предавања, представљен је и школски музеј – изложба „Школа кроз време“. У школским просторијама приређена је аутентична музејска поставка која обухвата реконструисану стару учионицу, као и школске предмете из различитих периода нашег образовног развоја. За аутора поставке задужене су Ивана Николић Радуловић, наставник историје и Гордана Јовановић, директор школе. Изложба ће у наредним месецима бити отворена и за грађанство.
Анализирани су резултати ученика на Завршном испиту школске 2024/2025. године - географија, историја, биологија, физика и хемија. Анализа обухвата следеће:
· Поређење постигнућа Школе са просечним постигнућем на нивоу Републике, Општине, Округа и Школске управе
· Поређење постигнућа одељења
· Дистрибуција постигнућа у односу на оцену на крају VII и VIII разреда
· Расподела постигнућа ученика у односу на квартиле
· [bookmark: _Hlk217906388]Приказ постигнућа ученика на нивоу области стандарда и на нивоу задатака

Договорено ја да на основу резултата ученика предметни наставници планирају даљи рад на часовима редовне наставе, као и на часовима припремне наставе. Потребно је да предметни наставници воде евиденцију о резултатима ученика својих одељења на Завршном испиту школске 2024/2025. године. Наставницима предметне наставе потребни су подаци о постигнућу ученика у одељењу у коме су предавали, резултати поређења постигнућа са оценама на крају седмог и осмог разреда, подаци о постигнућима ученика на нивоу предмета, оствареним нивоима постигнућа и успешности ученика на појединачним задацима. На основу анализе ових података наставници могу донети одлуке које се односе на унапређивање њиховог наставног рада.
На основу спроведеног иницијалног процењивања претходних постигнућа ученика добијене су  информације за даље организовање наставе и праћење напредовања ученика. Предметни наставници су  упознали ученике и одељењске старешине са резултатима иницијалног процењивања. 
Већина чланова Стручног већа су чланови Удружења кладовских учитеља и активно учествују у раду овог удружења. 

На трећем  састанку, који је одржан 26.12.2025. године договорено је да чланови Стручног већа према својим задужењима узму учешће у организацији прославе Дана Светог Саве. 
[bookmark: _Hlk59619842]Вођен је разговор о припремама за предстојећа такмичења. Ове школске године ученици се припремају за такмичења из предмета: географија, историја, биологија, физика и хемија. Припрема за такмичење реализује се на часовима додатне наставе, а распоред одржавања такмичења биће познат након објављивања Стручног упутства и Календара такмичења и смотри основних школа за школску 2025/2026. годину. 
Чланови Стручног већа анализирали су реализацију угледних / огледних часова. 
4. децембра 2025. године наставница биологије Марица Белић, реализовала је огледни час „Митоза, мејоза, наследне болести и фактори који утичу на мутацију гена“ у седмом разреду, као и огледни час „Упознавање са предметом биологија“ реализован 26. децембра у четвртом разреду. Остали планирани угледни / огледни часови биће реализовани у наредном периоду, према предвиђеној динамици у оквиру индивидуалних планова професионалног усавршавања предметних наставника. 
Чланови Стручног већа су, према договору, израдили Полугодишњи извештај о реализацији Плана професионалног развоја путем сервиса „Е-портфолио“ наставника, а који садржи индивидуалне активности наставника које се односе на области усавршавања ван установе као и реализоване активности у склопу усавршавања у установи за школску 2025/2026. годину. Доказе (фотографије, видео материјал и сл.) ради промовисања активности предметни наставници редовно достављају Управи школе уз краћи опис реализоване активности.  
Предметни наставници, чланови Стручног већа, настављају са радом са појединим ученицима по ИОП-у 1 и ИОП-у 2. 

На четвртом  састанку, који је одржан 30.1.2026. предметни наставници су ускладили распоред писмених провера знања дужих од 15 минута како ученици не би имали више од две писмене провере у току недеље. Размотрен је распоред такмичења за школску 2025/2026. Ове школске године ученици ће се такмичити из предмета географија, историја, биологија, физика и хемија. Припрема за такмичење реализује се на часовима додатне наставе из свих наведених предмета. Такмичења из наведених предмета одржаће се према Календару такмичења и смотри ученика основних школа за школску 2025/2026. годину. Наставници историје, биологије и географије утврдили су договор око   предавања у IV разреду   за   друго полугодиште школске 2025/2026. 
Предметни наставници су поновили предлог за набавку наставних средстава и материјала у складу са нормативима школског простора, опреме и наставних средстава које треба да испуњава основна школа, а који је дат на првом састанку Стручног већа одржаном  10.9.2025. године.  Није било додатних предлога.
Чланови  Стручног већа,  настављају са радом са појединим ученицима по ИОП-у 1 и ИОП-у 2. Нови предлози разматрани су  на Одељењском већу.

На петом састанку, који је одржан 12.3.2026. предметни наставници, чланови Стручног већа, утврдили су предлог за избор уџбеника за осми разред за школску 2026/2027. уз дато образложење.  Извршена је и процена доступних уџбеника осталих издавача. Наставници  географије и хемије су предложили да се у осмом разреду школске  2026/2027. године  користи уџбеник издавачке куће „Нови Логос“, док су наставници историје, биологије и физике предложили  уџбеник издавачке куће „Клетт“.
Географија – „Нови Логос“; Географија 8, уџбеник за осми  разред основне  школе;
Историја –   „Клетт“  Историја 8 - уџбеника са одабраним историјским изворима 
Биологија – „Клетт“ Биологија 8, уџбеник за осми разред основне школе;  
Физика – „Клетт“ Физика 8, уџбеник за седми разред основне школе
Хемија  – „Нови Логос“ Хемија за 8.разред основне школе  
Сви предложени уџбеници налазе се у Каталогу одобрених уџбеника. 
Тематска недеља / Недеља сећања и заједништва која је планирана и школским календаром од 4. до 8. маја 2026. обележена је активностима осмишљеним у складу са препорукама датим од стране Министарства.  Реализоване су различите активности које су усмерене на неговање културе сећања и одавање поштовања невиним жртвама ‒ ученицима и младима, развој и промоцију хуманости, емпатије, толеранције, поштовања и дијалога. 
Током Недеље сећања и заједништва наставница физике Љиљана Болботиновић је са ученицима одељења 6/4 и 8/2 учествовала у реализацији активности под називом " Дрво заједништва". На папирним листићима ученици су исписивали поруке пријатељства, подршке и лепих жеља, као и мисли о томе шта за њих значи заједништво. Листићи су затим симболично постављени на заједничко „дрво“, које је представљало снагу јединства, међусобне повезаности и заједничких вредности. Кроз ову активност ученици су подстицани на развијање емпатије, уважавања различитости и међусобне подршке, док је истовремено јачана свест о значају неговања позитивних односа и одговорности за стварање подстицајне и безбедне школске климе. Активност је допринела оснаживању осећаја припадности школи и неговању културе заједништва међу ученицима. 
4. маја 2026. у оквиру обележавања Недеље сећања и заједништва наставница историје Ивана Николић Радуловић је са ученицима Вршњачког тима и Ученичког парламента организовала посету манастиру Свете Тројице у Манастирици и реализовала радионицу „Љубав, вера, нада“.  Током посете ученици су имали прилику да се упознају са значајем манастира и кроз заједничке активности и разговор подстицали толеранцију,  разумевање и сарадњу. Разговор са оцем Марком допринео је дубљем разумевању духовних вредности. Боравак у мирном окружењу манастира допринео је повезивању и развоју позитивних емоција, здравих односа и подстицању одговорног понашања у заједници.

На шестом састанку, који је одржан 25.5.2026. разматрана су питања везана за резултате са такмичења, доделу дипломе „Доситеј Обрадовић“ ученицима осмог разреда, анализу резултата са Пробног завршног испита – географија, историја, биологија, физика и хемија и припрему за полагање Завршног испита. 
Ове школске године организована су такмичења из биологије, физике, хемије, географије и историје према  Календару такмичења и смотри ученика основних школа за школску 2025/2026. Ученици су  показали завидне резултате на свим нивоима такмичења. Припрема за такмичење реализована је  на часовима додатне наставе из свих наведених предмета. 

Ученици су постигли следеће резултате по предметима:

Географија
Општинско такмичење
Седми разред
Лена Јанковић 7-2 / прво место
Павле Србуловић 7-2 / друго место 
Петар Штефић / 7-2 / треће место
Окружно такмичење
Лена Јанковић 7-2 / учешће
Павле Србуловић 7-2 / учешће

Историја
Општинско такмичење
Шести разред
Душан Благојевић 6-2 / 3. ранг
Лазар Тодосијевић 6-4 / учешће
Осми разред
Марија Павловић 8-1 учешће
Окружно такмичење
Шести разред
Душан Благојевић 6-2 / учешће

Биологија
Општинско такмичење
Пети разред
Огњен Адамовић 5-1 / 2. ранг
Искра Стојановић 5-1 / 3. ранг
Никола Груичић 5-2 / 3. Ранг
Шести разред
Кржалијевић Војин  6-3   / 3 ранг
Флорић Стојан  6-2   / 3 ранг
Тодосијевић Лазар 6-4   / 3 ранг
Михајловић Алекса 6 -4 / 3 ранг
Осми разред
Маша Ђерић 8-1 / – 3. ранг
Окружно такмичење
Пети разред
Огњен Адамовић 5-1 / 1. ранг
Никола Груичић 5-2 / 2. Ранг
Шести разред
Кржалијевић Војин  6/3   2. ранг
Тодосијевић Лазар     6/4   2. ранг
Флорић Стојан 6/2   2.ранг  
Михајловић Алекса   6/4   3. ранг
Осми разред
Маша Ђерић 8-1 / – 3. ранг
Републичко такмичење
Маша Ђерић 8-1 / учешће
Државно првенство истраживачких радова основаца (ДПИОС)
Окружно  такмичење
Лана Катић 8-1 / 2. место
Републичко такмичење
Лана Катић 8-1 / 3. место
Међународно такмичење
Лана Катић 8-1 / учешће

Физика
Oпштинско такмичење
Шести разред
Ђорђе Турановић 6-2 / 1. место
Лазар Тодосијевић 6-4 / 2.место
Виктор Спасић 6-4 / 3.место
Данило Калинић 6-1 / похвала
Алекса Михајловић 6-3 / учешће
Седми разред
Ђурђа Королија 7-3 / похвала
Дуња Лазаревић 7-3 / учешће
Лена Савић 7-1 / учешће
Осми разред
Јелена Мудринић 8-1 / учешће
Окружно такмичење
Ђорђе Турановић 6-2 / 1. место
Данило Калинић 6-1 / 1. место
Лазар Тодосијевић  6-4 / 2. место
Алекса Михајловић 6-3 / 2. место
Виктор Спасић  6-4  / учешће
Републичко такмичење
Данило Калинић 6-1 / 3. место

Хемија
Општинско такмичење
Лена Јанковић 7-2 / 1. ранг
Лина Васиљевић 7-3 / 2. ранг
Петар Шебез 7-2 / 3. ранг
Окружно такмичење
Лена Јанковић 7-2 / учешће

На основу Правилника о дипломама за изузетан успех у основном образовању и васпитању и постигнутих резултата на такмичењима, Стручно веће  за област предмета – географија, историја, биологија, физика и хемија предлoжило је следеће ученике за доделу дипломе „Доситеј Обрадовић“ за школску 2025/2026. годину:

Предлог за доделу дипломе „Доситеј Обрадовић“ из предмета географија :
1. Софија Мавлић 8-1

Предлог за доделу дипломе „Доситеј Обрадовић“ из предмета историја:
1. Ђорђе Пуциникић 8-2

Предлог за доделу дипломе „Доситеј Обрадовић“ из предмета биологија:
1. Лана Катић 8-1
2. Маша Ђерић 8-1
3. Алексеј Думитрашковић 8-2
4. Ђорђе Пуциникић 8-2
5. Лука Јанковић 8-4

Предлог за доделу дипломе „Доситеј Обрадовић“ из предмета физика:
1. Милан Марковић 8-4
Предлог за доделу дипломе „Доситеј Обрадовић“ из предмета хемија:
1. Лана Катић 8-1 
2. Милош Шолкотовић  8-2

Предметни наставници, чланови Стручног већа, анализирали су резултате и постугнућа ученика на Пробном завршном испиту и на основу анализе дали упутства и предложили наставни материјал за учење и побољшање резултата на Завршном испиту. Припрема ученика осмог разреда за полагање Завршног испита реализована је током другог полугодишта 2025/2026. године из предмета: биологија, историја, географија,  физика и хемија према утврђеном распореду.
	
На седмом састанку, који је одржан 1.6.2026. чланови Стручног већа договорили су се  око израде глобалних  планова за наредну школску годину. Ученици ће учешћем у Ученичком парламенту бити укључени у израду планова и програма ваннаставних активности. Анализиран је  преглед реализованих часова додатне, допунске, припремне наставе и ваннаставних активности (секција и других слободних активности). Ове школске године реализовани су часови  додатне и допунске наставе  из предмета: географија, историја, биологија, физика и хемија. У току школске године реализовани су часови  историјске и географске секције. Припремна настава за ученике осмог разреда реализована је из свих предмета. Предметни наставници своје извештаје о реализованим часовима додатне, допунске, припремне наставе и ваннаставних/слободних активности, са самоевалуацијом  достављају  Стручној служби.	
Чланови Стручног већа анализирали су реализацију угледних / огледних часова у другом полугодишту. Реализовани су следећи угледни / огледни часови:
-Љиљана Болботиновић, наставница физике реализовала је огледни час: “Вулкан емоција - пут ка толеранцији” Час је реализован са ученицима Обогаћеног једносменског рада  у оквиру обележавања значајног датума, Дана толеранције, као спој научног огледа и социјално-емоционалног учења. 
-22.4.2026. Марица Белић, наставница биологије је успешно реализовала огледни час на тему „Дан планете Земље“ са ученицима одељења 7/2, чиме је дала значајан допринос обележавању овог важног еколошког датума. Кроз пажљиво осмишљене активности ученици су проширили знања о значају очувања животне средине, развијали еколошку свест и одговорност према природи, као и разумевање сопствене улоге у заштити планете. 
-22.5.2026. Нада Груичић, наставница географије успешно је реализовала угледни час „Природне карактеристике Европе - обале и рељеф“  у одељењу 6-2.
Сви предметни наставници, чланови Стручног већа, израдили су своје личне Годишње извештаје о реализацији Плана  професионалног развоја школске 2025/2026. године путем сервиса „Е-портфолио“ наставника, а који садржи индивидуалне активности наставника које се односе на области усавршавања ван установе као и реализоване активности у склопу усавршавања у установи за школску 2025/2026. годину. 
	Ивана Николић Радуловић реализовала је пројекат „Приче из прошлости 2“ у сарадњи са Удружењем грађана „Траг“ и локалном самоуправом, обележила 21. октобар и ослобађање Кладова у Великом рату, 11. новембар - Дан Примирја у Првом светском рату као и 9. новембар и Кристалну ноћ, организовањем разних предавања и полагањем венаца на оба споменика, реализовала обележавање Дана Светог Саве, учествовала у припреми и писању новог пројекта који ће школа радити са локалном самоуправом и Удружењем „ТРАГ“. Ове године посебно треба нагласити сарадњу са Археолошким музејем Ђердапа. 
Анализирани су резултати анкетирања чланова Ученичког парламента о избору ваннаставних/слободних активности и разматран извештај о евалуацији реализованих часова ваннаставног садржаја од стране Ученичког парламента. Ученици, чланови Ученичког парламента, су у вези са избором ваннаставних/слободних активности истакли потребу за проширењем постојеће понуде и предложили увођење нових слободних наставних активности, међу којима су:
· дигиталне вештине
· шах
· плес
· музичке активности
· спортско-здравствени садржаји
У оквиру разматрања ваннаставних активности (секција), ученици су изнели
предлоге за унапређивање и проширење постојеће понуде. Том приликом предложили
су увођење следећих секција:
· драмска секција
· техничка секција
· секције дигиталних вештина
· већи избор спортских и креативних секција
Разматрањем извештаја о евалуацији реализованих часова ваннаставног садржаја
од стране Ученичког парламента, утврђено је да су ученици углавном задовољни 
досадашњим активностима, при чему је активност шаха оцењена као најзанимљивија и
најбоље прихваћена међу ученицима.
председник Стручног већа, Сузана Симић Добрић

[bookmark: _Toc242867262]III.5.5	Годишњи извештај реализације плана рада стручног актива за развојно планирање

Стручни актив за Развојно планирање радио је током школске 2025/26. године у саставу: 
- Гордана Јовановић – директор школе
- Александар Шејњановић– наставник информатике
- Радмила Стефановић- наставник разредне наставе
- Софија Петровић-Србуловић – наставник разредне наставе
- Нада Грујичић- наставник географије и грађанског васпитања
- Тамара Брложановић, представник Савета родитеља
- Јелена Првуловић, представник локалне самоуправе 
- Сара Стаменковић, представник Ученичког парламента
- Марина Стојановић, наставник српског језика и књижевности и председник   
  Стручног  актива за развојно планирање

Стручни актив за развојно планирање је током школске 2025/26. године радио у складу са Годишњим планом рада школе, Планом рада Стручног актива и Развојним планом школе за период 2023–2026. године. Рад Актива био је усмерен на праћење реализације Акционог плана, вредновање остварености развојних циљева и планирање будућих развојних праваца школе.

Од почетка школске 2025/26.године Стручни актив је планирао и  реализовао три седнице (21.10.2025, 26.12.2026. и 8.6.2026.године) и више појединачних састанака са носиоцима активности.
Са активностима је започето још крајем августа када је председник Стручног актива Марина Стојановић израдила План и програм рада Стручног актива. 
У септембру је сачињен Акциони план. Издвојене су следеће приоритетне области промена: Постигнућа ученика, Настава и учење и Организација рада школе, управљање људским и материјалним ресурсима. Осим тога Планом су обухваћене и остале области промена: Подршка ученицима, Етос и Планирање, програмирање и извештавање. Активности које су разрађене у Акционом плану  проистичу из процене стања у Школи и усклађене су са развојним циљевима. Истакнути су следећи развојни приоритети: побољшањеобразовних ученика, подизање  компетенција запослених и побољшање услова рада.
У октобру су у рад Стручног актива за развојно планирање укључени: Јелена Првуловић, представник локалне самоуправе, Тамара Брложановић, представник Савета родитеља и Сара Стаменковић, представник Ученичког парламента. 
1. седница одржана је  21.10.2025. године. Чланови Актива упознати су са Планом и програмом рада за школску 2025/26. годину, као и са приоритетима, циљевима и задацима Развојног плана школе. Посебна пажња посвећена је анализи Акционог плана и улогама појединих чланова у праћењу његове реализације. Председник стручног актива подсетио је присутне на приоритете (побољшање образовних ученика, подизање  компетенција запослених, побољшање услова рада), циљеве (унапређивање материјално-техничке опремљености школе, унапређивање образовно- васпитног рада, унапређивање знања, вештина и способности ученика, пружање подршке ученицима , унапређивање безбедности у школи, јачање сарадње на свим нивоима, програмирање и планирање образовно-васпитног рада је у функцији квалитетног рада Школе) и задатке за ову школску годину (адаптација хола објекта Б за  сценско извођење, манифестације и школска окупљања, адаптација, опремање кухиње за припремање хране, постизање задатих параметара за сва три нивоа постигнућа на Завршном испиту, едукација ученика и наставника за примену дигиталних технологија, развијање предметних и међупредметних пројеката, обезбеђивање додатне подршке ученицима са изузетним способностима и посебним интересовањима  за поједине области или наставне предмете, конкурисање и учешће у пројектима који се баве превенцијом нaсиља, спровођење истраживања у Школи, предузимање разноврсних мера за пружање подршке ученицима, организовање активности које укључују родитеље, ученике и наставнике, надоградња  школских документа у складу са законском нормом). Чланови Стручног актива су добили задатак да до краја децембра изврше евалуацију реализације активности из Акционог плана и доставе своја запажања председнику Стручног актива. Задужења по областима: Организација рада школе – Софија Петровић-Србуловић, Етос – Радмила Стефановић, Подршка ученицима – Александар Шејњановић, Настава и учење – Нада Груичић, Образовна постигнућа и планирање – Марина Стојановић.
[bookmark: _Hlk232444962]Током новембра и децембра прикупљане су информације о реализацији планираних активности, уз разговоре са директором школе, стручном службом и носиоцима активности.
[bookmark: _Hlk232445380]26.12.2025. године одржана је 2. седница Стручног актива за развојно планирање. На њој су анализом прикупљених информација, увидом  у документацију и извештаје и на основу запажања чланова Стручног актива дошли до следећих закључка: значајан део планираних активностије реализован у свим приоритетним областима промена; реализација Акционог плана је у највећој мери била усклађена са развојним приоритетима школе, дефинисаним циљевима и задацима, као и са годишњим плановима рада наставника, стручних сарадника, тимова и органа Школе; напредак у области наставе и учења подршке ученицима и унапређивања компетенција наставника; активности усмерене на јачање школског етоса, међусобне сарадње, солидарности и хуманости; активности које нису реализоване или су делимично реализоване, пре свега због временских ограничења, организационих услова или чињенице да су поједине активности планиране за друго полугодиште (то се нарочито односи на део активности у области образовних постигнућа (припремна настава за Завршни испит), дигиталне обуке ученика и наставника, адаптацију школских простора, као и одређене активности у оквиру подршке надареним ученицима и превенције насиља); укупан степен реализације Акционог плана у првом полугодишту може се оценити као задовољавајући и охрабрујући, са јасним показатељима развоја и унапређивања квалитета образовно-васпитног рада; нереализоване активности представљају основу за даље планирање у другом полугодишту, уз континуирано праћење, вредновање и прилагођавање активности реалним потребама Школе.
[bookmark: _Hlk170192958]У јануару је председник Стручног актива, у сарадњи са директором школе и стручном службом, извршила коначну анализу реализације активности и сачинила полугодишњи извештај о раду Стручног актива за развојно планирање и реализацији Акционог плана Развојног плана школе за школску 2025/26. годину. 
Током априла и маја прикупљане су информације о реализацији планираних активности, уз разговоре са директором школе, стручном службом и носиоцима активности.
8.6.2026. године одржана је 3. седница Стручног актива за развојно планирање. На овој седници разговарало се о активностима  из Акционог плана које су током ове школске године реализоване. На основу евалуације Акционог плана за школску 2025/26. годину закључено је да је већина планираних активности успешно реализована и да су остварени значајни помаци у свим приоритетним областима развоја школе. Унапређена су образовна постигнућа ученика, развијене дигиталне компетенције наставника и ученика, ојачана сарадња са локалном заједницом и повећано учешће ученика у различитим образовним, културним, хуманитарним и пројектним активностима. Посебан допринос дали су програми реализовани поводом јубилеја школе и активности усмерене на промоцију ученичких постигнућа. Ученици су исказали потребу за већом применом интерактивних и сарадничких метода рада, чешћом употребом дигиталних алата у настави и широм понудом ваннаставних активности. Делимично су реализоване активности које се односе на инфраструктурна улагања и учешће у пројектима превенције насиља. Истакнуто је да су приоритетне области у периоду 2023–2026. године биле су: образовна постигнућа, настава и учење и организација рада школе. Значајни резултати постигнути су у модернизацији наставе, развоју дигиталних компетенција, јачању система подршке ученицима, професионалној оријентацији, сарадњи са родитељима и локалном заједницом, развоју школског етоса и унапређивању материјално-техничких услова. Највећи изазови остали су у даљем развоју дигиталних компетенција, пројектног и предузетничког учења, безбедности школе и унапређивању материјалних ресурса.
Присутни су разматрали реализацију  Развојног плана (2023-2026) у целости. Закључено је да су планиране активности у великој мери реализоване и да су  постављени циљеви у великој мери остварени. Закључено да и у даљем периоду примарна потреба Школе треба да буде унапређивање: квалитета наставе, формативног вредновања, подршке даровитим ученицима, дигиталних компетенција и партнерства са родитељима и локалном заједницом.
За нови Развојни план школе за период 2026–2029. године предложени су следећи приоритети:
· унапређивање наставе и учења;
· унапређивање образовних постигнућа ученика;
· развој система подршке даровитим ученицима;
· превенција насиља и јачање безбедности;
· јачање партнерства са родитељима и локалном заједницом;
· развој професионалних компетенција запослених;
· даље унапређивање материјално-техничких услова рада.
Предложено је да приоритетне области промена у наредном трогодишњем периоду буду: Настава и учење, Етос, Подршка ученицима и Организација рада школе, управљање људским и материјалним ресурсима.
[bookmark: _Hlk232446392]9.6.2026. председник стручног актива је обавила разговор са директором и стручним сарадником и разматрала закључке евалуације.
10.6.2026. председник стручног актива је обавила разговор са директором и руководиоцем Тима за самовредновање. На састанку се на основу извештаја о реализацији Развојног плана (2023-2026) и извештаја евалуираних области промена у периоду важења Развојног плана Тима за самовредновање као и анализом спроведених анкета разговарало о потребама школе и приоритетима које треба уградити у Развојни план (2026-2029).
Најзначајнији резултати рада Стручног актива су:
· континуирано праћење реализације Акционог плана;
· успешно спроведена полугодишња и годишња евалуација;
· праћење остварености циљева Развојног плана;
· укључивање представника родитеља, локалне самоуправе и ученика у развојно планирање;
· припрема смерница за израду новог Развојног плана школе (2026–2029).
На основу праћења реализације Акционог плана и евалуације Развојног плана може се закључити да је Стручни актив за развојно планирање успешно реализовао планиране активности током  школске 2025/26. године. Актив је континуирано пратио развојне процесе у школи, анализирао резултате рада и дао смернице за даљи развој установе. У наредном периоду посебна пажња биће усмерена на унапређивање квалитета наставе и учења, подршку ученицима, јачање школског етоса и развој људских и материјалних ресурса.“
председник Стручног актива за Развојно планирање, Марина Стојановић 
[bookmark: _Toc242867263]III.5.6	Годишњи извештај реализације плана рада стручног актива за развој школског програма

Стручни актив за развој Школског програма радио је током школске 2025/26. године у саставу: 

Слађана Степановић Киломовић – стручни сарадник
Марко Груичић- виши педагошки саветник
Александар Шејњановић – наставник информатике и рачунарства
Мима Богдановић– наставник разредне наставе
Драгана Стојковска- наставник предметне наставе
Чедомир Тимовски - наставник предметне наставе
Мирјана Младеновић- наставник предметне наставе
Драгана Јакшић – наставник разредне наставе (у даљем тексту: руководилац Стручног актива за развој Школског програма )

Стручни актив за развој Школског програма је током школске 2025/26. године радио у складу са Годишњим планом рада школе, Законом  и  Развојним планом школе за период 2023–2026. године. 
Актив за развој Школског програма је, током првог полугодишта школске 2025/2026. године, одржао 5 састанка.

На првом састанку (29.08.2025) су усвојене и разматране тачке дневног реда:
1. Израда Плана и програма рада Актива за школску 2025/2026. годину
2. Издвајање активности и садржаја из Школског прогама и промена које оне носе ради уграђивања у годишње планове рада наставника и стручних сарадника, Ученичког
парламента, стручних органа и тимова
3. Текућа питања

1.тачка
Стручни актив за развој школског програма је израдио План и програм за школску 2025/2026. годину. Чланови Актива упознати су са Планом и програмом рада за школску 2025/26. годину.
2. Тачка
Чланови су заједничком сарадњом издвојили садржаје из Школског програма и све промене које оне носе ради уграђивања у годишње планове наставника и стручних сарадника, Ученичког парламента, стручних органа и тимова у сарадњи са Тимом за самовредновање и Активом за развојно планирање. У Акционом плану за самовредновање као и у Акционом плану РПШ видљиве су приоритетне области, начин праћења истих као и очекиване промене. 
3. тачка
Текућих питања није било. Чланови Тима су упознати са Анексом Школског програма, а који је уједно допуњен Кризним ситуацијама и Програмом обуке из прве помоћи. Такође, члановима Тима су појашњене СТЕМ радионице као важне ваннаставне активности, а које се примењују у оквиру Обогаћеног једносменског рада. СТЕМ је скраћеница од неколико дисциплина и има за циљ да обједини знања и вештине како би ученици стекли функционално образовање решавањем реалних проблема из окружења. Овим активностима наставници кроз игру уводе ученике у свет науке, технике, инжењерства и математике. Радионице и активности које су део Обогаћеног једносменског рада развијају интелектуални развој, логичко и аналитичко размишљање као и све особине потребне за 21. век. Оно што је овом тачком допуњено је да се промене које су наведене предоче на седници Наставничког већа, а које ће детаљно бити  образложене и правно поткрепљене од стране секретара Школе (допуна тачком Упознавање Наставничког већа са Анексом Школског програма за школску 2024/2025. годину).
[bookmark: _Hlk202522969]
На другом састанку (17.09.2025) су усвојене и разматране тачке дневног реда:
1. Усвајање записника са претходне седнице
2. Упознавање чланова са планираним активностима за школску 2025/2026. годину
3. Подела задужења члановима Актива
4. Текућа питања
[bookmark: _Hlk202523257]
1. тачка
Руководилац актива је прочитао записник са предходне седнице и записник је једногласно усвојен.
2. тачка
Чланови су упознати са планираним активностима за школску 2025/2026. годину.
3. тачка
Договарањем и међусобном сарадњом, подељена су задужења члановима Актива следећом динамиком:
-Планови и програми наставе и учења основног образовања и васпитања (планови редовне, допунске, додатне наставе, секције, слободне активности као и остали посебни програми - Слађана Степановић Киломовић, Марко Груичић, Чедомир Тимовски)
-Праћење Програма продуженог боравка (Мима Богдановић, Мирјана Младеновић)
-Праћење подршке ученицима (Слађана Степановић Киломовић, Александар Шејњановић, Драгана Стојковска)
4. тачка
Текућих питања није било.
 	НВ је упознато са септембарским предлогом Анекса Школског програма.
Наставници, стручни сарадници, Ученички парламент, стучни органи и тимови су прилагодили своје годишње планове у складу са школским програмом

На трећем састанку (23.12.2025) су усвојене и разматране тачке дневног реда:
1. Усвајање записника са претходне седнице
2. Израда полугодишњег извештаја за школску 2025/2026. годину
3. Текућа питања

1. тачка
Руководилац актива је прочитао записник са предходне седнице и записник је једногласно усвојен.
2. тачка
Руководилац и чланови актива израдили су полугодишњи извештај о раду Актива за школску 2025/2026. годину.
3.тачка
Текућих питања није било.

На четвртом (13.04.2026) састанку су усвојене и разматране тачке дневног реда: 
1. Усвајање записника са претходне седнице
2. Евидентирање ученика којима је потребна помоћ у раду ИОП-а по предметима. У складу са Законом један од чланова тима, а уједно и стручни сарадник Школе, прати евиденцију ученика који остварују право на ИОП као и садржај ИОП-а  који се остварује у Школи. Евидентирање ученика се води у континуитету и свака промена се уредно евидентира. У нашој Школи број ученика који остварује наставу према индивидуализацији и индивидуално-образовном плану је следећи: индивидуализација – 36 ученика, ИОП 1 – 26 ученика, ИОП2 – 8 ученика и ИОП 3 – 3 ученика.  Стручни актив за развој Школског програма доноси закључак у вези ове тачке да у остваривању ИОП-а у Школи активно учествују сви чланови Тима и сви други који непосредно раде са ученицима. Такође, придодато је у оквиру ове тачке и завршни испит који ученици полажу у складу са Законом којим се уређују основе система образовања и васпитања, уз неопходна прилагођавања која предлаже и образлаже Тим, а у складу са ИОП- ом. 
3. Усаглашавање васпитно-образовних активности Школског програма и ГПРШ су у корелацији и усаглашеност ових двају аката је круцијална и нераскидива. Стручни актив за развој Школског програма редовно прати усаглашеност.  
4. Праћене измена и допуна наставних планова и програма – кроз ову тачку прочитан је Правилник о изменама Правилника о плану наставе и учења за први циклус основног образовања и васпитања и Програму наставе и учења за први разред основног образовања и васпитања ( Сл. гласник РС- Просветни гласник, бр. 1/2026), Правилник о изменама Правилника о плану наставе и учења за пети и шести разред основног образовања и васпитања (Сл. гласник РС- Просветни гласник, бр. 1/2026) као и Правилник о измени Правилника о плану наставе и учења за седми и осми разред основног образовања и васпитања ( Сл. гласник РС- Просветни гласник, бр. 1/2026).   Наведени правилници примењују се од школске 2027/2028. године и њихова детаљнија разрада није још увек објављена у званичном, јавном гласилу. Овом тачком се навела измена која је објављена као и поодељци. 
5. Контролише се  усклађености Школског програма и ГПРШ.
6. Текућих питања није било.

На петом (09. 06. 2026) састанку су усвојене и разматране тачке дневног реда:
1. Усвајање записника са претходне седнице.
2. Израда извештаја о раду Стручног актива.
3. Текућа питања.

1. тачка
Руководилац актива је прочитао записник са предходне седнице и записник је једногласно усвојен.
2. тачка
Чланови су упознати са нацртом извештаја о раду Стручног актива за развој Школског програма за школску 2025/2026. годину.
3.Под текућим питањима разговор је вођен о томе уколико чланови тима остану у истом саставу да се задужења која су подељена на првом састанку задрже.
председник Стручног актива за развој школског програма, Драгана Јакшић

Чланови тима:
Наташа Стојановић Милић- наставник српског језика и књижевности
Марина Ступаревић- наставник француског језика
Љубинка Вулпић- наставник разредне наставе
Љубинка Манојловић- наставник разредне наставе
Љиљана Бајрамовић- наставник разредне наставе
Мима Богдановић- наставник разредне наставе
Оливера Дрецун- библиотекар
Слађана Степановић Киломовић-стручни сарадник, координатор Тима
Током школске 2025/2026. године, Тим за инклузивно образовање реализовао је укупно шест састанака (15.09.2025, 24.11.2025, 30.12.2025, 06.04.2026, 22.06.2026, 30.06.2026.) који су обухватали активности планиране Годишњим планом Тима за инклузивно образовање, са циљем обезбеђивања квалитетне додатне подршке ученицима којима је она потребна, унапређивања инклузивне праксе и стварања услова за равноправно учешће свих ученика у образовно-васпитном процесу.
У области идентификације ученика за које је потребна израда ИОП-а, током друге половине септембра, као и у току школске године, прикупљани су подаци о ученицима од стране одељењских старешина, учитеља и предметних наставника. На основу прикупљених података, праћења постигнућа, потреба и функционисања ученика у образовно-васпитном процесу, у сарадњи са Стручним тимом за инклузивно образовање идентификовани су ученици којима је била потребна додатна подршка. Подаци су систематизовани по разредима и одељењима и представљали су основу за даље планирање мера подршке.
У области израде ИОП-а, формирани су тимови за израду индивидуалних образовних планова за ученике којима је била потребна додатна подршка. Тимови су, у складу са потребама конкретног ученика, прикупљали и анализирали релевантне податке, дефинисали циљеве, мере и активности подршке и израђивали индивидуалне образовне планове. Израђени ИОП-и разматрани су и усвајани у оквиру надлежних стручних органа школе. Током школске године вршено је ажурирање и усклађивање документације, а ИОП-и су уграђивани у Школски програм као његови анекси.
Посебна пажња посвећена је праћењу реализације ИОП-а 1 и 2, као и надарених ученика, ИОП 3 (Математика, Физика, Француски језик). Током школске године праћена су ученичка постигнућа, степен остварености планираних циљева и ефикасност примењених мера подршке. Тимови за ИОП су размењивали информације о напретку ученика и, на основу резултата праћења, процењивали потребу за изменама и допунама постојећих планова. Евалуација ИОП-а је вршена два пута годишње( на крају првог и другог полугодишта. У складу са евалуацијом ИОП-а, предложени су нови кораци који се односе на додатну подршку ученицима којима је то потребно.
У области стручног усавршавања инклузивног образовања, вршено је сагледавање потреба наставника који раде са ученицима којима је потребна додатна подршка и реализован акредитовани семинар „ Инклузија у пракси“(20.12.2025.), што је допринело јачању компетенција запослених за планирање, реализацију и праћење индивидуализоване подршке ученицима.
Значајан сегмент рада представљала је сарадња Тима за инклузивно образовање са родитељима ученика којима је потребна додатна подршка. Током школске године успостављана је и одржавана континуирана сарадња са родитељима, који су били укључени у процес планирања и праћења подршке. Размењиване су информације о потребама, напредовању и постигнућима ученика, а предлози и запажања родитеља узимани су у обзир приликом планирања даљег рада. 
Од 27. до 25.12.2025, у сарадњи са удружењем грађана Занес, реализован је пројекат „Охрабрени родитељи, оснажена деца“. Циљ пројекта је био унапређење деце са сметњама у развоју, јачање капацитета родитеља и подизање свести шире заједнице о значају равноправног учешћа особа са инвалидитетом у свим сегментима друштвеног живота. Пројекат је реализован кроз три активности. Прва активност се односила на ликовни конкурс поводом Међународног дана особа са инвалидитетом, на тему „Деца са инвалидитетом воле да се играју“. Друга активност се односила на инклузивне радионице у циљу развијања људских вредности, неговања хуманости, емпатије и јачања сарадничких односа у реализацији ученика наше школе, ОШ „12.септембар“ и удружења „Нада“. Трећа активност представља трибину посвећену разговору о потребама деце и младих са сметњама у развоју, постојећим ресурсима у Локалној заједници и могућностима њиховог даљег образовања. У овој трибини су учествовали представници образовних установа, Центар за социјални рад, представници Интерресорне комисије, Локалне самоуправе и Удружења грађана, родитељи и наставници.
У оквиру годишње евалуације инклузивног образовања, извршена је анализа реализованих активности из Годишњег плана Тима за инклузивно образовање. Сагледан је степен реализације планираних активности, уочене су реализоване и нереализоване активности и анализирани су ефекти предузетих мера. На основу извршене анализе израђен је годишњи извештај о раду Тима за инклузивно образовање, који представља основу за планирање активности у наредном периоду.
У циљу обезбеђивања континуитета подршке приликом преласка деце из предшколског у основношколски систем, остваривана је сарадња са инклузивним тимом Предшколске установе „Невен“. Током другог полугодишта размењиване су информације и искуства о деци којој је потребна додатна подршка, са посебним освртом на ученике који се припремају за упис у први разред. Остварена је сарадња између стручних тимова, а учитељима који ће преузети ученике пружене су релевантне информације значајне за планирање подршке. О реализованим контактима и сарадњи вођена је одговарајућа документација и сачињавани записници.
На основу реализованих активности може се закључити да је Тим за инклузивно образовање у току школске године континуирано пратио потребе ученика, координисао активности у области додатне подршке и пружао стручну помоћ запосленима који непосредно раде са ученицима. Посебан значај имали су тимски рад, сарадња са родитељима, размена информација између запослених, праћење ученичког напредовања и сарадња са предшколском установом и спољним сарадницима.
Реализоване активности представљале су основу за даље унапређивање инклузивне праксе у школи. У наредном периоду потребно је наставити са систематичним праћењем ученика, правовременим идентификовањем потреба за додатном подршком, редовним преиспитивањем и прилагођавањем ИОП-а, јачањем сарадње са родитељима и спољним сарадницима, као и подстицањем стручног усавршавања запослених у области инклузивног образовања.
На тај начин школа наставља да развија подстицајно и инклузивно окружење у коме се уважавају индивидуалне потребе, могућности и интересовања сваког ученика и стварају услови за његово пуно укључивање у образовно-васпитни процес.



	Школска 2025-2026. година

	УКУПНО УЧЕНИКА КОЈИМА СЕ ПРУЖА ПОДРШКА
	
38 иоп + 33 индивидуализације = 71
 

	УКУПНО ИОП-1
	26

	УКУПНО ИОП-2
	8

	УКУПНО ИОП-3
	4

	Индивидуализације
	33












руководилац Тима, Слађана Степановић Киломовић

              Насиље се одражава на целокупни развој и живот детета без обзира на време и место дешавања. Због тога је приоритетни задатак установа које се баве образовањем и васпитањем деце и младих па и наше школе да утиче на формирање ставова о неприхватљивости оваквог вида понашања. 
             Основна школа ,,Вук Караџић“ у Кладову и сви запослени у њој труде се да негују климу у којој се учи, развија култура понашања и уважавања личности, прихватања различитости, чиме унапређујемо квалитет живота и рада у школи. Ангажујемо све интересне групе у развијању и јачању Програма превенције. Јачамо ниво свести и унапређујемо компетенције наставног и ненаставног особља,  деце/ученика, родитеља, старатеља и локалне заједнице за уочавање и решавање проблема насиља, злостављања и занемаривања.Смернице за рад дају нам Општи и Посебни протокол за заштиту деце и ученика од насиља, злостављања и занемаривања  и превенцију дискриминације и дискриминаторног понашања и вређање угледа, части или достојанства личности.

АКТИВНОСТИ ТИМА 

У циљу стварања сигурног и подстицајног окружења, неговање атмосфере сарадње, уважавања и конструктивне комуникације Тим за заштиту ученика од насиља, злостављања и занемаривања одржао је 15  састанка:
1.9.2025.године са почетком у 15.00 часова,  канцеларија директора
2.9.2025.године са почетком у15.00 часова, канцеларија директора
12.9.2025. године  са почетком у 13.30 часова,  канцеларија директора
3.10.2025. године са почетком у 14.30 часова, канцеларија директора
3.11.2025. године са почетком у 14.30 часова, канцеларија директора
20.11.2025. године са почетком у 15.00 часова, канцеларија директора
5.1.2026. године са почетком у 8.00 часова, канцеларија директора
9.3.2026. године са почетком у 14.00 часова, канцеларија директора
12.3.2026. године са почетком у 13.00 часова, канцеларија директора
19.3.2026. године са почетком у 16.00 часова, канцеларија директора
6.4.2026. године са почетком у 15.00 часова, канцеларија директора
17.4.2026. године са почетком у 14.00 часова, канцеларија директора
22.4.2026. године са почетком у 12.30 часова, канцеларија директора
8.5.2026. године са почетком у 15.00 часова, канцеларија директора
25.6.2026. године са почетком у 8.00 часова, канцеларија директора

У току школске године десило се више случајева насиља првог нивоа. Два случаја су због различитих изјава обрађена на Тиму, али након прикупљених чињеница испоставило се да припадају првом нивоу насиља. Десила су се и три случаја другог нивоа. Током године вођени су васпитно-дисциплински поступци и урађени Планови подршке и Планови појачаног васпитног рада за све ученике који су претрпели насиље или дискриминацију или учествовали у инцидентима. Записници са састанака су заведени и чувају се у досијеу Школе.

Чланови Тима за наведену школску годину су:
1. Гордана Јовановић, директор школе
2. Бранислав Пуциникић, секретар школе
3. Слађана Степановић Киломовић, стручни сарадник - специјални педагог
4. Бобан Радуловић – наставник географије
5. Јасмина Казаковић, наставник разредне наставе
6. Представник Центра за социјални рад
7. Представник ПУ
8. Представник Здравственог центра
9. Представник Савета родитеља
10. Представник Ученичког парламента
11. Представник Вршњачког тима
12. Наташа Стојановић Милић, наставник српског језика и књижевности;   
      руководилац Тима

Чланови Подтима за школску 2025-2026. годину су:
1. Гордана Јовановић, директор школе
2. Бранислав Пуциникић, секретар
3. Наташа Стојановић Милић, наставник српског језика и књижевности
4. Слађана Степановић Киломовић, педагог
5. Јасмина Казаковић, наставник разредне наставе
6. Бобан Радуловић, наставник предметне наставе
7. Одељењски старешина (где је уочен проблем)
8. Родитељи учесника

Сви чланови тима су упознати са правном регулативом, са општим и посебним протоколима за заштиту деце и ученика од насиља, злостављања и занемаривања и превенцијом дискриминације и дискриминаторног понашања у образовно васпитним установама. Одељењске старешине су на родитељским састанцима и часовима одељењских старешина  упознавали и родитеље и ученике са ставкама  у Закону о основама система образовања Републике Србије и правилницима који се односе на заштиту ученика и спречавање дискриминације. На часовима одељењских заједница ученици су прикупљали материјал, вршили селекцију и презентовали теме које се тичу: хуманости, емпатије, неговању другарства, насиљу, злоупотреби психоактивних супстанци, роду и полу као извору дискриминације, опасностима које вребају са интернета и злоупотреби друштвених мрежа, крађи, агресивности и како је сузбити, лажи и како је препознати, односу одраслих према деци, подсмеху и ругању, грађењу карактера, однос према својој и туђој имовини, конфликти и њихово разрешавање. Ученицима су у обради тих тема помагале одељењске старешине, психолог и педагог школе и директор.
Чланови Вршњачког тима су ове школске године започели неке активности али и покренули остале наше ученике на размишљања и показали да свака јединка има утицај на промоцију  основних животних вредности. Ученички парламент је такође предлагао и учествовао у разним активностима.
Ученици су учествовали у наградним конкурсима, такмичењима, приређиване су изложбе ликовних радова.
Насиље и дискриминацију ученици су пријављивали својим учитељима, одељењским старешинама, наставницима, психологу и педагогу школе или директору. Након пријаве прикупљали смо информације, радили процену ризика и,  уколико је ситуација захтевала, хитно интервенисали. Углавном смо успевали да применом заштитних мера контролишемо ситуацију (спречавањем насиља или прекидањем започетог насиља). Позивали смо родитеље ученика ( било да су њихова деца учесници као „насилници  или „жртве) . Обавезно је рађена медијација са учесницима у сукобу.
Према сазнању наставника насиље међу ученицима се  најчешће дешавало за време школских одмора, у школском дворишту, за време одмора, на ходницима испред учионица или у учионицама. Без обзира на присуство дежурних наставника повремено су се дешавале инцидентне ситуације. У том и у свим осталим случајевима разговарало се са свим учесницима насиља у циљу ублажавања последица на емоционалном и социјалном плану.  Интензивно је рађено на одељенским заједницама у свим разредима. Разговорима и медијацијом међу ученицима спречени су даљи сукоби. Дешавало се да родитељи ученика реагују у случајевима насиља. Њихове интервенције су биле од пријаве насиља до смиривања ситуација. Обраћали су се школском педагогу и директору школе. Њихове интервенције су се кретале од покушаја смиривања ситуације, иницирајући разговоре међу децом, разговором са родитељем другог детета, или су се обраћали за помоћ одељенском старешини, педагогу или директору школе а дешавало се да и сами родитељи учествују у сукобу. Са актерима дешавања вођени су разговори о лепом понашању, ненасилној комуникацији, дружењу и другарству, поштовању рзличитости, култури понашања итд.
Постоји добра сарадња свих кључних носилаца превенције насиља: Савет родитеља, Школски одбор, Ученички парламент, Вршњачки тим, Наставничко веће. Предметни наставници, одељењске старешине и наставници разредне наставе промовишу ненасилно понашање, по потреби укључују се психолог и педагог школе, помоћници директора, директор, Тим за заштиту ученика од дискриминације, насиља, злостављања и занемаривања. 
Редовно се прати кретање  и понашање ученика путем видео надзора у школском дворишту и објектима.
У оквиру Тима раде се и превентивне активности у циљу јачања компетенција за препознавање феномена трговине људима, ризика и начина заштите. Примену Програма прати и анализира Тим.
Од ове школске у оквиру Тима урађени су Програм поступања школе у кризним ситуацијама и План за подизање безбедносне културе. Чланови Тима прошли су кроз обуке које је организовало Министарство просвете. Један случај кризне ситуације десио се у октобру када је мејлом стигла дојава о експлозивној направи у просторијама школе.
Руководилац Тима, Наташа Стојановић Милић

[bookmark: _Toc242867266]III.5.9	Годишњи извештај реализације плана рада тима за самовредновање

Чланови Тима:
Снежана Митић Милетић – наставник разредне наставе
Љиљана Болботиновић – наставник физике
Мирјана Младеновић – наставник физичког и здравственог васпитања
Зорица Младеновић – наставник енглеског језика
Данијела Пантелић – наставник разредне наставе
Љиља Сперлић – наставник енглеског језика
Андријана Петровић – представник Савета родитеља Школе
Николина Модрић – представник Ученичког парламента
[bookmark: _Hlk111624105]У Тиму нема представника јединице локалне самоуправе.
АВГУСТ–ДЕЦЕМБАР
У току овог периода, организован је један састанак.
На првом састанку, одржаном 3. 11. 2025, чланови Тима су разматрали План рада за текућу школску годину. Извршен је преглед реализације активности предвиђених за период август–децембар 2025. године:
· [bookmark: _Hlk187161706]Избор области квалитета за самовредновање школске 2025/2026. године извршио је Тим за обезбеђивање квалитета и развој Школе. У петој години реализације петог циклуса самовредновања одлучено је да се у оквиру Области квалитета 1 вреднују структура и садржај Школског програма, структура и садржај оперативних и акционих планова органа, тела и тимова и планирање рада из угла наставника, да се у оквиру Области квалитета 3 вреднују резултати ученика на Завршном испиту школске 2024/2025. године и Пробном завршном испиту текуће школске године, као и показатељи из Области 3 који се на њих односе. Будући да се завршава пети циклус, у току кога је спроведено самовредновање по појединим областима квалитета, остало је да се ове школске године изврши самовредновање рада Школе у целини. Тим је у претходном периоду вредновао појединачне показатеље дефинисане стандардима квалитета рада образовно-васпитних установа из свих шест области квалитета. Ове године, изабрани су они показатељи у којима је Школа у претходном циклусу самовредновања показала нешто слабије резултате и оцене. Коначну одлуку о избору области самовредновања донело је Наставничко веће на седници одржаној 29. 8. 2025.
· План рада Тима и Годишњи план самовредновања израдила је Љиља Сперлић, руководилац Тима. Планови су саставни део Годишњег плана рада Школе.
· Са Извештајем о самовредновању квалитета рада Школе школске 2024/2025. године (Области квалитета: 3 – Образовна постигнућа ученика и 6 – Организација рада Школе, управљање људским и материјалним ресурсима) упознати су: Наставничко веће 19. 6. 2025. и 22. 8. 2025, Савет родитеља 10. 9. 2025. и Школски одбор 12. 9. 2025. На истој седници Школски одбор је усвојио Извештај. Чланови Ученичког парламента упознати су са Извештајем на конститутивној седници одржаној 11. 9. 2025.
· Са Годишњим планом самовредновања за школску 2025/2026. годину упознати су: Савет родитеља 10. 9. 2025, Наставничко веће 11. 9. 2025, Ученички парламент            11. 9. 2025. и Школски одбор 12. 9. 2025, разматрајући предлог Годишњег плана рада Школе.
· Наставници и стручни сарадници упознати су са „АС Школа апликацијом за самовредновање“ на седници Наставничког већа 22. 8. 2025.
· Изабран је представник Савета родитеља у Тиму – Андријана Петровић. Представник Ученичког парламента је Николина Модрић, ученица 7-2.
· Издвојене су потребе за стручним усавршавањем на основу резултата самовредновања и извештаја о остварености стандарда постигнућа протеклих школских година. Са њима је упознат Тим за обезбеђивање квалитета и развој Школе, који је одобрио предложени програм који се остварује извођењем обуке. Са предложеним програмом упознато је руководство Школе, наставници и стручни сарадници. Предвиђена обука је саставни део Годишњег плана стручног усавршавања и напредовања на нивоу Школе.
· У сарадњи са члановима Тима за културно-спортску, јавну делатност и промоцију Школе, изабрани и препоручени документи и публикације ЗУОВ-а, ЗВКОВ-а и Министарства просвете постављени су на Сајту: Водич за подстицање демократске културе у школама, Вештачка интелигенција у образовању (смернице ЗУОВ-а за практичну примену ВИ), ЗУОВ Планер за наставу и учење (ВИ асистент за креирање припрема), Јединствени информациони систем просвете (отворени подаци и правилник), Приручник за поступање у ванредним ситуацијама у образовно-васпитним установама. Током разматрања Акционог плана за школску 2025/2026. годину, наставницима и стручним сарадницима је препоручено упознавање са овом стручном литературом.
· Чланови Тима су анализирали коначну верзију инструмената за самовредновање Области квалитета 1–6 – 6 упитника за наставнике, родитеље, млађе и старије ученике (папирна форма) и 2 чек-листе.
Чланови Тима су разматрали и Годишњи план самовредновања Школе. Извршен је преглед реализације активности предвиђених за период август–децембар 2025. године:
· Анализирани су структура и садржај новог Школског програма у сарадњи са председником Стручног актива Драганом Јакшић.
· Анализирани су структура и садржај оперативних и акционих планова органа, тела и тимова Школе.
· Анализирани су планови слободних активности, планови васпитног рада са ученицима и припреме за наставни рад.
· Анализирани су резултати ученика Школе на Завршном испиту школске 2024/2025. године (28. 10. 2025). Са Анализом ће бити упознати на предстојећим састанцима: Наставничко веће, Тим за квалитет, Савет родитеља и Школски одбор.
· Договорен је начин, динамика и носиоци анкетирања наставника, родитеља и ученика у склопу самовредновања Области квалитета 1–6. Планирано анкетирање наставника и родитеља одложено је за друго полугодиште.

ЈАНУАР–АВГУСТ
[bookmark: _Hlk171179234]По завршетку првог полугодишта, за потребе израде Полугодишњег извештаја о раду Школе за школску 2025/2026. годину, урађен је полугодишњи извештај о реализацији Акционог плана самовредновања – Области квалитета: 3 – Образовна постигнућа ученика и 6 – Организација рада Школе, управљање људским и материјалним ресурсима, за текућу школску годину. Тим је пратио реализацију предвиђених активности за унапређење наведених области квалитета рада Школе.
Први састанак у овом периоду, други у току школске године, одржан је 14. 1. 2026. На овом састанку: 
· Разматран је и усвојен Извештај о раду Тима у току првог полугодишта.
· [bookmark: _Hlk157342300]Чланови Тима су размотрили и усвојили полугодишњи извештај о реализацији Акционог плана самовредновања – Области квалитета: 3 – Образовна постигнућа ученика и 6 – Организација рада Школе, управљање људским и материјалним ресурсима, за школску 2025/2026. годину. Извештај прати реализацију предвиђених активности за унапређење обухваћених области квалитета. Реализација појединих активности завршена је у току првог полугодишта, неке се настављају у другом полугодишту, а за неке нема доказа.
· У склопу самовредновања програмирања и планирања у Школи, анализирани су планови слободних активности, планови васпитног рада са ученицима и припреме за наставни рад за часове реализоване у првом полугодишту. Тиму остаје да исту анализу изврши и након реализације часова у другом полугодишту. Такође, наставницима ће бити доступан онлајн упитник, путем школских налога, за анализу процеса програмирања и планирања у Школи из њиховог угла.
· У склопу самовредновања рада Школе у целини (Области квалитета 1–6), наставницима ће такође бити доступан онлајн упитник. Оба упитника за наставнике проследиће Љиљана Болботиновић. Упитници ће бити доступни од краја априла до краја другог полугодишта. Квалитативна анализа ће бити извршена на јунском састанку Тима.
· Годишњим планом самовредновања планирано је и анкетирање родитеља ради вредновања квалитета рада Школе из њиховог угла. Упитник обухвата питања из свих шест области квалитета, која су у вези са индикаторима квалитета рада за које је Школа у последњем циклусу самовредновања имала нешто слабије резултате. Упитник попуњава 310 родитеља – 4 издвојена одељења (Костол, Мала Врбица, Велика Врбица, Нови Сип) 10 упитника и 30 одељења разредне и предметне наставе матичне Школе по 10 упитника. Упитнике ће одељењске старешине преузети од чланова Тима и вратити им након попуњавања, 2–31. 3. 2026. Упитнике за родитеље ученика I и II разреда дистрибуираће и прикупљати Данијела Пантелић, III и IV разреда Снежана Митић Милетић, V и VI разреда Љиљана Болботиновић, VII и VIII разреда Љиља Сперлић. Задужени наставници ће индивидуално извршити квантитативну анализу, а квалитативна ће бити извршена на јунском састанку Тима.
· Упитник за млађе ученике попуниће ученици III и IV разреда (8 одељења по 10 упитника); дистрибуираће их, прикупити и извршити квантитативну анализу Зорица Младеновић. Упитником за старије ученике анкетираћемо ученике V, VI и VII разреда (11 одељења по 10 упитника); дистрибуираће их, прикупити и извршити квантитативну анализу Мирјана Младеновић. Квалитативна анализа ће бити извршена на јунском састанку Тима.
На трећем, последњем састанку ове школске године, 18. 6. 2026, чланови Тима су разматрали Годишњи план самовредновања Школе. Извршен је преглед реализације активности предвиђених за период јануар–јун 2026. године:
· Анализирани су резултати ученика Школе на Пробном завршном испиту текуће школске године (15. 4. 2026). Са Анализом су упознати: Педагошки колегијум, Тим за квалитет и предметни наставници.
· Анализирани су планови слободних активности, планови васпитног рада са ученицима и припреме за наставни рад за часове реализоване у другом полугодишту.
· Упитник за наставнике којим је вредновано програмирање и планирање у Школи (Област квалитета 1) био је доступан од 4. 5. 2026. Упитник су попунила 23 испитаника од предвиђених 55. Чланови Тима су на састанку извршили квалитативну анализу анкете.
· Упитник за наставнике којим је вреднован рад Школе у целини (Области квалитета  1–6) био је доступан од 4. 5. 2026. Упитник су попунила 24 испитаника од предвиђених 55. Чланови Тима су на састанку извршили квалитативну анализу анкете.
· Упитник за родитеље, којим је вреднован рад Школе у целини (Области квалитета     1–6), попунило је 148 родитеља млађих ученика и 121 родитељ старијих ученика. Чланови Тима су на састанку извршили квалитативну анализу анкете.
· Упитник за млађе ученике, којим је вреднован рад Школе у целини (Области квалитета 1–6), попунило је 70 ученика. Чланови Тима су на састанку извршили квалитативну анализу анкете.
· Упитник за старије ученике, којим је вреднован рад Школе у целини (Области квалитета 1–6), попунило је 110 ученика. Чланови Тима су на састанку извршили квалитативну анализу анкете.
На основу добијених резултата и извршених квалитативних анализа, дефинисани су циљеви, задаци и активности које треба реализовати како би се вредновани сегменти рада унапредили у складу са прописаним стандардима и показатељима квалитета рада.
На истом састанку, чланови Тима су размотрили податке и доказе потребне за израду годишњег извештаја о реализацији Акционог плана самовредновања – Области квалитета: 3 – Образовна постигнућа ученика и 6 – Организација рада Школе, управљање људским и материјалним ресурсима, за школску 2025/2026. годину. Извештај прати реализацију предвиђених активности за унапређење обухваћених области квалитета.
· [bookmark: _Hlk236760408]Анализирани су: Извештај о испуњавању минималних обавеза наставника по члану 23. Правилника, Извештај о реализацији СУ у установи по интерном броју СУ, Извештај о реализацији акредитованих семинара по каталошком броју СУ и Годишњи извештај о стручном усавршавању запослених („Рамондин“ сервис „е-Портфолио наставника“). Такође, остварили смо увид у полугодишњи Извештај о реализацији програма професионалног развоја запослених и полугодишњи Извештај о реализованим угледним, огледним и јавним часовима.
· Такође је анализиран резиме упитника за самопроцену дигиталних компетенција наставника и стручних сарадника у складу са публикацијом „Наставник за дигитално доба 2023“.
· Чланови Тима су изнели своја запажања о садржају страница на сајту Школе и званичне Фејсбук странице.
· Анализирали смо извештаје о раду одељењског старешине, документацију Тима за инклузију, извештаје о раду наставника, планове тимова, оперативне планове рада наставника.
· Остварили смо увид у ес-дневник и формативне оцене ученика из предмета који се полажу на завршном испиту, у записнике са седница Наставничког већа, архиву Тима за професионални развој са Зборником примера добре наставне праксе, нови Школски програм, извештаје Пројектног тима, Полугодишњи извештај о раду Школе.
· Упознали смо се са резултатима акционог истраживања који је реализовала директор Школе Г. Јовановић.
[bookmark: _Hlk205276602]Годишњи извештај о реализацији Акционог плана самовредновања биће израђен до седнице Педагошког колегијума планиране за август, будући да нам недостају још неки подаци и докази: радна верзија Годишњег извештаја о раду Школе, извештаји о реализацији часова припремне наставе за полагање завршног испита, годишњи Извештај о реализацији програма професионалног развоја запослених и годишњи Извештај о реализованим угледним, огледним и јавним часовима. Годишњи извештај о реализацији Акционог плана самовредновања саставни је део Извештаја о раду Школе школске 2025/2026. године.
Извештај о самовредновању, са оперативним акционим планом, биће израђен до прве августовске седнице Наставничког већа. Неке активности за Акциони план самовредновања – Област квалитета 1: Програмирање, планирање и извештавање, Област квалитета 3: Образовна постигнућа ученика и Области квалитета 1–6, чланови Тима су предложили приликом квалитативне анализе резултата анкетирања наставника, родитеља и ученика. Неки предлози активности биће резултат индивидуалног ангажовања чланова и размењивани и разматрани електронским путем. Директор подноси Извештај Наставничком већу, Савету родитеља, Ученичком парламенту, Школском одбору и Школској управи. Оперативни акциони план постаће саставни део Годишњег плана рада Школе за школску 2026/2027. годину.
[bookmark: _Hlk205276203][bookmark: _Hlk205277214]У договору са директором Школе и руководиоцем Стручног актива за развојно планирање, започињући нови, шести циклус, школске 2026/2027. године биће самовредновани поједини показатељи из Области квалитета 1: Програмирање, планирање и извештавање и сви стандарди, са свим показатељима, из Области квалитета 2: Настава и учење.
На крају још једне године самовредновања квалитета рада наше школе допунили смо јединствену збирку инструмената коришћених у и произашлих из овог процеса у трећем, четвртом и петом циклусу, од школске 2013/2014. до 2025/2026. године. У поступку самовредновања биће коришћени инструменти Тима (упитници и анализе), али и нови „Приручник за самовредновање рада школа“. Ту је и софтвер – АС Школа апликација за самовредновање, уз који су креирани додатни инструменти (упитници и питања за фокус групе) за родитеље/дзз и ученике који учествују у процесу самовредновања.
Извештај о раду Тима у току другог полугодишта (школске године) руководилац Тима је израдила почетком јула месеца, након што су одржани састанци свих школских већа, тимова и актива и достављени њихови коначни извештаји. Чланови су упознати са Извештајем електронским путем. Извештај је саставни део Извештаја о раду Школе школске 2025/2026. године.
Руководилац Тима, Љиља Сперлић

[bookmark: _Toc242867267]III.5.10	Годишњи извештај реализације плана рада тима за обезбеђивање квалитета и развоја установе

Тим за обезбеђивање квалитета и развоја установе је током школске 2025/2026.      године радио у следећем саставу:
Чланови Тима:
- Гордана Јовановић, директор
- Дејан Михајловић, помоћник директора
[bookmark: _Hlk156842602]            - Катарина Букатаревић, помоћник директора
            - Марина Стојановић, председник Стручног актива за развојно планирање
- Љиља Сперлић, руководилац Тима за самовредновање
- Марко Груичић - виши педагошки саветник
- Дамир Ницуловић– наставник разредне наставе
- Марина Пакаловић – наставник разредне наставе
	-  Представник Савета родитеља
	- Представник Ученичког парламента 
            - Представник локалне самоуправе
- Славица Јовановић, наставник разредне наставе, руководилац Тима

Тим за обезбеђивање квалитета и развој установе током школске 2025/2026. године реализовао је активности у складу са Планом и програмом рада Тима, потребама школе и приоритетима утврђеним кроз праћење и вредновање рада установе.
Рад Тима био је усмерен на праћење квалитета рада школе, анализу података значајних за унапређивање образовно-васпитног рада, праћење реализације школских планских докумената, подршку стручном усавршавању запослених, унапређивање услова за рад, развијање пројектних активности и праћење постигнућа и развоја ученика.
Током школске године одржано је 9 састанака (28. августа, 10. септембра, 10. новембра и 23. децембра 2025. године, као и 13. јануара, 5. фебруара, 16. априла, 2. јуна и 22. јуна 2026. године). 
На првом састанку усвојен је План и програм рада Тима за школску 2025/2026. годину. Разматрана је организација рада школе и припремљеност за почетак школске године, календар рада, динамика рада и распоред часова. Посебна пажња посвећена је избору области квалитета за самовредновање, као и утврђивању потреба за стручним усавршавањем на основу резултата самовредновања и извештаја о остварености стандарда постигнућа. Разматрани су и модели програма и активности у оквиру обогаћеног једносменског рада, као и начин њихове реализације и избор наставног кадра. Такође је именовано одговорно лице за праћење примене интерне политике и спровођења Правилника о употреби мобилног телефона, електронског уређаја и другог средства.
У септембру је посебна пажња посвећена укључивању представника Савета родитеља и Ученичког парламента у рад Тима, чиме је створена могућност да се у процес обезбеђивања квалитета укључе различите интересне групе у школи. Разматране су могућности укључивања школе у националне и међународне развојне пројекте, као и учешћа у пројектима усмереним на побољшање материјално-техничких ресурса. Разматране су могућности конкурисања за финансијска и техничка средства и набавке наставних средстава и опреме у складу са нормативима.
Тим је пратио реализацију Школског програма, Развојног плана и Годишњег плана рада школе, као и стручно усавршавање наставника и стручних сарадника. Разматране су могућности организовања стручних и студијских посета. Посебно је значајно било анкетирање ученика, наставника, стручних сарадника и родитеља/других законских заступника о примени одредби Правилника о употреби мобилног телефона, електронског уређаја и другог средства. Анализирани су и резултати иницијалног процењивања знања ученика и разматрани предлози за награђивање наставника и ученика.
У новембру је настављено праћење квалитета рада школе кроз разматрање могућности сарадње са другим школама, укључујући посете школама и размену искустава са наставницима других установа. Разматрана је могућност организовања предавања и других активности за родитеље/друге законске заступнике, наставнике и ученике на теме грађанских вредности, грађанског активизма, екологије, предузетништва, мирног решавања спорова, финансијске и медијске писмености.
У овом периоду анализирани су извештаји о успеху и дисциплини ученика на крају класификационих периода, уз праћење примене мера усмерених на унапређивање наставе и постизање бољих резултата ученика у учењу и владању. Разматрани су извештаји о реализацији активности у оквиру обогаћеног једносменског рада.
Током децембра анализирано је учешће ученика на такмичењима од школског до републичког нивоа. На основу анализе разматране су активности и мере које могу допринети већем укључивању ученика у такмичења. Посебна тема била је анализа ефеката и доприноса пројеката у настави развоју општих и међупредметних компетенција ученика и наставника.
Тим је наставио са анализом успеха и дисциплине ученика и праћењем мера за унапређивање наставе. Разматрани су извештаји о педагошко-инструктивном надзору директора и вишег педагошког саветника. У оквиру рада Тима израђивани су извештаји о реализацији  програма и активности обогаћеног једносменског рада, као и извештаји о раду самог Тима.
У јануару 2026. године праћено је остваривање Школског програма, Развојног плана и Годишњег плана рада школе. Настављено је праћење стручног усавршавања наставника и стручних сарадника у складу са Правилником, као и извештавања о стручном усавршавању. Анализирано је учешће ученика на такмичењима и разматране мере за њихово веће укључивање. Разматрани су извештаји о педагошко-инструктивном надзору и подршци, као и извештаји о реализацији, праћењу и вредновању обогаћеног једносменског рада.
У фебруару је разматрана набавка наставних средстава и опреме у складу са нормативима. У том поступку коришћени су подаци и предлози који су били основ за планирање потребних набавки и даље унапређивање услова за реализацију наставе.
У априлу је извршена анализа извештаја о успеху и дисциплини ученика, као и праћење примене мера за унапређивање наставе и постизање бољих резултата. Поново је разматрано учешће ученика на такмичењима и активности које могу допринети њиховом већем ангажовању. Анализирани су ефекти и допринос пројеката развоју компетенција ученика и наставника. Посебна пажња посвећена је разматрању извештаја о резултатима пробног завршног испита у школској 2025/2026. години.
У јуну је настављена анализа успеха и дисциплине ученика и учешћа на такмичењима. На завршном састанку Тима разматрани су извештаји о педагошко-инструктивном надзору директора и вишег педагошког саветника. Праћено је стручно усавршавање наставника и стручних сарадника, разматране су могућности стручних и студијских посета, а посебно су праћени реализација и вредновање програма и активности у оквиру обогаћеног једносменског рада. Тим је разматрао и резултате свог рада и извештавао о реализованим активностима.
У реализацији активности, поред чланова Тима за обезбеђивање квалитета и развој установе, учествовали су Тим за самовредновање, Савет родитеља, Ученички парламент, Пројектни тим, Стручни актив за развој Школског програма, Стручни актив за развој Развојног плана и Тим за израду Годишњег плана рада школе. На тај начин остварена је сарадња различитих учесника у животу и раду школе.
На основу реализованих активности може се закључити да је рад Тима током школске 2025/2026. године био усмерен на континуирано праћење и унапређивање квалитета рада установе. Значајан део активности односио се на праћење постигнућа и понашања ученика, подршку унапређивању наставе, стручно усавршавање запослених, реализацију и вредновање обогаћеног једносменског рада, учешће ученика на такмичењима, развој пројектних активности и унапређивање материјално-техничких услова за рад.
Посебна вредност рада Тима огледала се у повезивању процеса самовредновања, планирања, праћења и вредновања рада школе. Анализа података о успеху и дисциплини ученика, резултатима иницијалног процењивања и пробног завршног испита, као и праћење стручног усавршавања и педагошко-инструктивне подршке, представљали су основу за разматрање даљих мера и активности.
У наредном периоду потребно је наставити са систематичним праћењем остваривања школских планских докумената, јачати сарадњу са ученицима и родитељима, наставити са подстицањем ученика за учешће на такмичењима, развијати пројектне активности и унапређивати материјално-техничке услове за рад школе. Такође је важно наставити са праћењем ефеката стручног усавршавања и примењивати резултате самовредновања у планирању мера за даље унапређивање квалитета рада установе.
Руководилац Тима, Славица Јовановић

[bookmark: _Toc242867268]III.5.11	Годишњи извештај реализације плана рада тима за развој међупредметних компетенција и предузетништва

Састав Тима чине:
Ирена Грекуловић, наставник хемије, члан тима
Александар Милановић, наставнк ликовне културе, члан тима
Диана-Сивиа Шолкотовић, наставник румунског језика, члан тима
Оливера Младеновић, наставник музичке културе, члан тима
Милан Пузић, наставник физичког и здравственог васпитања, члан тима
Душан Динић,наставник верске наставе, члан тима
Руководилац: Тамара Ницуловић – наставник разредне наставе

       	У току школске 2025/2026. Године, Тим је одржао 5 састанка (5.9.2025, 23.10.2025, 30.12.2025, 3.3.2026. и 13.5.2026. године) и реализовао следеће активности:
        
        	На првом састанку размотрен је и усвојен записник са претходног састанка и:
-Извршена је верификација нових чланова Тима. 
-Чланови Тима су упознати са Програмом и планом рада Тима за школску 2025/2026. годину, планираним активностима, начином реализације, носиоцима активности као и инструментима за праћење, вредновање и евалуацију рада самог Тима.
-Дати су предлози за унапређивање рада Тима од стране руководиоца. 
       
        	Међупредметне компетенције се реализују кроз сарадњу и координацију активности више наставника, односно наставних предмета, иновирање метода рада на часу, употребу одговарајућих наставних средстава и прилагођавање садржаја. Задатак овог Тима је да активно учествује у планирању и евалуацији планова стручних већа и да подстиче имплементирање међупредметних компетенција у планове и свакодневну праксу наставника. Ученици ће бити укључени у различите пројекте који имају за циљ упознавање са предузетништвом.
У току школске  2025/2026. године Тим је пратио све активности реализоване на нивоу школе.
[bookmark: _heading=h.8cbw6jyutxev]            Црвени крст Кладово је 3.9.2025. године у сарадњи са полицијском станицом у Кладову организовао програмску активност Црвеног крста Србије “Безбедност деце у саобраћају”. Циљ ове активности је да децу научимо да се безбедном понашању у саобраћају, са акцентом на безбедан прелазак деце преко пешачког прелаза. Акција је успешно реализована на задовољство свих учесника, а посебно деце (првака). Волонтери Црвеног крста су поделили флајере са упутством за безбедно понашање и распоредом часова. Овим активностима је развијена компетенција Одговоран однос према здрављу. 
	04.09.2025. године је у организацији Туристичке организација општине Кладово, и под покровитељством локалне самоуправе, познати глумац Иван Јевтовић, одржао је програм под називом ,,Иван и таленти”. На летњој сцени средњoвековне тврђаве Фетислам, уз присуство деце од предшколског узраста до 4. разреда, вртића и свих основних школа са територије општине Кладово, Јевтовић је извео програм намењен деци.
            У оквиру Светска недеље мобилности дана 22.9.2025. године обележен је дан без аутомобила у градовима и општинама. Ова манифестација има за циљ подстицање немоторизованих видова превоза у градовима и промоцију здравих начина кретања која не штете животној средини. Представници Туристичке организације општине Кладово су посетили ученике издвојених одељења наше школе. Упознали су их са значајем здравог начина кретања, вожња бицилка и пешачење и туристичким обележјима општине Кладово. Посебно је напоменуто да треба водити рачуна о значају и заштити животне средине. Овим активностима је директно развијена компетенција Одговоран однос према здрављу.
 	Традиционална радионица поводом обележавања Европског дана језика одржана је 26.9.2024.године. У реализацији радионице учествовали су активи наставника енглеског и француског језика и ученици од другог до осмог разреда. Промовисана је вишејезичност, вишекултурност, толеранција, отвореност и радозналост која подстиче целоживотно учење.
Школски библиотекар, Оља Дрецун, је заједно са ученицима 6.разреда обележила Европски дан језика и подсетила ученике на важност учења и неговања језика, као моста који спаја људе и културе. Ученици су језичку разноликост Европе креативно изразили на радионици "Љубав се исто осећа на свим језицима!"
	30.09.2025.године актив другог разреда реализовао је огледни час под називом “Први математички маратон” у холу објекта “Б” наше Школе. На занимљив начин у виду такмичења, ученици другог разреда надметали су се у знању, умећу и брзини, а у исто време и учили како да сарађују у групи, буду део групе и негују различитости које су, заправо, највећа ризница. На овај начин развијене су међупредметне компетенције, најпре сарадња, решавање проблема, комуникација.
	У оквиру пројекта ,,Заједно и безбедно кроз детињство“ 30. септембра и 6. октобра одржане су радионице ,,Безбедност деце у саобраћају“ и ,,Безбедност деце у ванредним ситуацијама“ у којима су учествовали ученици трећег разреда. Циљ радионица је информисање и едукација основаца о правилима безбедног понашања у саобраћају и о начинима заштите у ванредним ситуацијама.
Поводом обележавања Златног септембра, месеца подршке деци и младима оболелим од малигних болести, у организацији Националног удружења родитеља деце оболеле од рака (НУРДОР), Вршњачки тим наше школе је 30. септембра у центру града спровео своју прву хуманитарну акцију. Како је основни циљ Тима неговање хуманости, пожртвовања, заједништва, толеранције и сарадње, ученици од 3. до 8. разреда продавали су магнете, качкете, беџеве, мемо-игре, блокчиће... На овај начин успели су да донацијом грађана сакупе довољну количину новца како би помогли својим вршњацима у борби са тешком болешћу. У акцији су учествовали и АКУД „Полет“ из Кладова, ОМШ „Константин Бабић“ и плесна група „Реа денс“.
Дечја недеља посвећена је унапређивању подстицајног, здравог и безбедног окружења у којем деца могу развијати све своје потенцијале. Ови циљеви се остварују непрестаним залагањем за заштиту, унапређење и промоцију дечијих права у нашем друштву. Ове године посебна важност посвећује се развоју емпатије, вршњачке и међугенерацијске солидарности и даљој изградњи сигурног друштвеног окружења које подржава вредности толеранције. Стога је ове године од 6. до 10.10.2025. године, Дечја недеља била обележена под слоганом: "Имам право да се играм, да се смејем, маштам, стварам-и у бољи свет претварам“. Све активности су информативно и медијски пропраћене на званичном сајту и фејсбук страници школе.  
	  Наша школа је заједно са Црвеним крстом Кладово у понедељак, 6.10.2025. године, организовала хуманитарну трку Трка за срећније детињство. Циљ ове активности је да се код деце школског узраста подстакне разумевање важности и толеранције, тимског духа и фер-плеја, кроз спорт и рекреацију. Деца и одрасли су имали прилику да покажу како спорт и рекреација нису само такмичарске дисциплине, већ могу да нас уједине, повежу и учине бољим и солидарнијим особама. Средства  која су прикупљена су за децу слабијег материјалног стања. Трка се одржала у 10:00 часова, учествовали су сви ученици од 1. до 8.разреда, као и наставници и родитељи.
	09.10.2025.године одржана је седница Ученичког парламента- "Култура младих данас: Од идеје до сцене." Ученици су кроз рад у групама разговарали о улози филма, музике, књижевности и позоришта у животу младих, значају неформалних културних простора и могућностима за креирање сопствених пројеката у области културе. Циљ активности је био да се подстакне размена идеја и веће укључивање младих у културни живот школе и заједнице, на тај начин је директно остварена компетенција Одговорно учешће у демократском друштву.
	09.10.2025.године у организацији ОШ ”Вук Караџић” Кладово и директор Библиотеке ”Центар за културу” Кладово реализована је Едукативна радионица „Националног парка“ Ђердап. Учествовали су ученици и учитељи 1. разреда, представници Библиотеке ”Центар за културу” Кладово и Националног парка ”Ђердап”. Радионица је реализована у просторијама Центра за културу Кладово. Кроз ову радионицу су остварене кометенције Сарадња и Одговоран однос према околини.
	Светски дан менталног здравља  10.10. 2025. године је међународни празник, чији је циљ подизање свести о проблемима менталног здравља, као и решавању истих. На овај дан указано је да се кроз удружене напоре заједнице и развијање емпатије, поверења, хуманих и солидарних односа међу људима могу створити услови за срећније, односно (ментално) здравије друштво! Радионица је рализована у одељењу 6-3 уз стручног сарадника-педагога школе.
	15.10.2025.године одржан је огледни час - Слобода у хришћанском етосу у одељењима VII1-VII3. Циљ часа био је упознавање са првим вековима хришћанства, верска слобода и ширење хришћанства. Ученици су на занимљив начин, путовање кроз време,  упознали са животом првих хришћана, те су тако сазнали да се први назив Хришћанин помиње у Антиохији тадашњем главном граду Сирије. Кроз ове активности су на директан начин развијене Сарадња и Естетска компетенција.
	15.10.2025. године у оквиру Обогаћеног једносменског рада ученици су обележили Светски дан чистих руку. Циљ је подизање свести код ученика о важности прања руку ради превенције заразних болести и развијање културе правилне хигијене, где је директно развијена Компетенција за целоживотно учење и Одговоран однос према здрављу.
15.10.2025. године у оквиру Обогаћеног једносменског рада ученици су, заједно са наставницом спровели занимљив научни експеримент под називом „Плес сувог грожђа“. Кроз овај експеримент ученици су научили да и најобичније појаве из свакодневног живота могу бити прилика да се открије нешто ново. Поред овога-час је посвећен теми „Шта је STEM?“ Циљ оваквог образовања није само учење формула и чињеница, већ развијање радозналости, логичког мишљења и креативности – вештина које су кључне за савремено доба. На овај начин су развијене Компетенције за целоживотно учење.
	Поводом Светског дана хране 16.10.2025.год. у продуженом боравку одржана је креативна радионица са ученицима првог и другог разреда, на тему ,,Здрава храна”Пирамида исхране, где је директно развијена компетенција Одговоран однсо према здрављу и Компетенција за целоживотно учење. 
         	 Поводом обележавања Светског дана јабуке 21.10.2025. године одржана је истраживачко-креативна радионица са ученицима првог и другог разреда продуженог боравка и ученицима првог и трећег разреда издвојеног одељења у Новом Сипу. Циљ радионице је био да ученици спознају важност јабуке у свакодневној исхрани, чије је конзумирање итекако битно за здрав живот. На овај начин развијена је компетенција Одговоран однос према здрављу.
	29.10.2025.године је реализован угледни час “Магија јесењег лишћа” у Издвојеном одељењу Мала Врбица. Циљ часа је био да се од јесењих плодова направе домаће и дивље животиње. Ученици су претходно упознати са значајем заштите угрожених животињских врста. На овај начин је развијена Компетенција за целоживотно учење.
Пројекат „Приче из прошлости 2“ спроводи у сарадњи Удружења ТРАГ и ученика ОШ „Вук Караџић“ из Кладова. Тема пројекта је обележавање годишњице свечаног отварања Трајановог моста (105-2025). Ученици, заједно са члановима удружења, истражују занимљиве аспекте Рима и римског царства, римске војске, религије, као и локалитете са нашег подручја који сведоче о богатом историјском наслеђу овог краја, те јеннаај начин директно развијена компетенција Одговоран однос према околини.
На задовољство и част свих ученика, наставника разредне и предметне наставе, свих осталих запослених и Управе школе, ове године обележавамо веома значајан јубилеј 190. ГОДИНА ПОСТОЈАЊА ШКОЛЕ! С тим у вези, у периоду од 03.11.2025. до 07.11.2025. године организујемо НЕДЕЉУ ОБЕЛЕЖАВАЊА ДАНА ШКОЛЕ под слоганом „КЊИГА, ЈЕЗИК, ОБРАЗОВАЊЕ – 190 ГОДИНА СВЕТЛОСТИ!“ Све активности су информативно и медијски пропраћене на званичном сајту и фејсбук страници школе.  
	12.11.2025. године су на 4. фестивалу вокалних солиста "Миња Субота" који се одржава у част Миње Суботе, водитеља, композитора и извођача, а који окупља децу узраста од 5 до 14 година, учествовали су и ученици наше школе. Ученици су били веома успешни.
    	У Продуженом боравку одржана је радионица у сарадњи са наставницима поводом Међународног дана толеранције 16.11.2025. године. У оквиру ових активности овај дан се обележио као дан пријатељства, дан љубави и толеранције према деци и међу децом. Циљ радионице је подизање свести о вредности толеранције, ширења емпатије, љубави, пружања помоћи другима .  
“Вулкан емоција - пут ка толеранцији” -радионица са ученицима у Обогаћеном једносменском раду. Од разговора о толеранцији, до ерупције вулкана емоција! 
	Обележавање 20. новембра-Међународног дана детета реализовано је  низом активности у издвојеним одељењима и матичној школи. Вршачки тим је реализовао радионицу о правима детета. Ученици  разредне наставе су своје жеље везане за школу и град писали и стављали у коверте које су постављене у школи. 
28.11.2025. године-у оквиру обележавања 190 година наше школе, поред свечане академије, приредбе за родитеље, литерарног и ликовног конкурса, бројних радионица и предавања, представљамо и школски музеј – изложбу „Школа кроз време“. У школским просторијама приређена је аутентична музејска поставка, која обухвата реконструисану стару учионицу, као и школске предмете из различитих периода нашег образовног развоја. Осим изложбе у матичној школи, приказана је и изложба истог назива у Издвојеном одељењу у Малој Врбици. Ова изложба омогућава да се осети дух прошлости и види како је школа живела и расла током скоро две стотине година. Ученици наше школе су били у могућности да посете изложбу. На тај начин је развијена Компетнција за целоживотно учење.
01.12.2025.године-Поводом 80 година постојања и рада, компанија Литас наградила је нашу школу, за учешће на конкурсу. Школа је послала највише ученичких радова на расписан конкурс и тиме допринела прослави њиховог јубилеја. Ученици су награђени дипломама.
Тематском изложбом у холу Основне школе „Вук Караџић“, Кладовско удружење „Нада“ обележило је 3. децембар – Међународни дан особа са инвалидитетом. Школарци су својим маштовитим ликовним радовима послали снажну и дирљиву поруку: да су спремни да особама са инвалидитетом учине сваки дан лакшим, светлијим и испуњенијим. На овај начин је развијена компетенција Сарадња.
05.12.2025. године одржана је радионица "Пружимо руку" у сарадњи са ОШ "12. септембар" и удружењем "Нада" Кладово. Циљ радионице је развијање људских вредности, неговање хуманости, емпатије и јачање сарадничких односа.
	16.12.2025.године-Разговор који мења перспективу. У оквиру пројекта „Охрабрени родитељи, оснажена деца“, одржана је трибина  посвећена разговору о потребама деце са сметњама у развоју, као и о расурсима подршке који постоје у локалној заједници. У просторијама школе на једном месту окупљени су родитељи, представници образовних установа, Центра за социјални рад, Интерресорне комисије, локалне самоуправе и удружења грађана. Кроз отворен дијалог говорило се о инклузији, правима детета, улози институције и важности сарадње свих актера у стварању подстицајног окружења за одрастање и развој. Трибина је показала колико је важно да родитељи буду укључени и информисани, јер само заједно можемо градити друштво једнаких могућности за сву децу.
	22.12.2025.године реализован је Новогодишњи  базар разредне наставе у Холу објекта Б наше школе. Ученици разредне наставе су представили своје производе и организована је купопродаја истих. Базар је хуманитарног карактра, прикупљена средства ће бити за ученике слабијег материјалног статуса. Кроз Новогодишњи базар је развијена компетенција Комуникација, Сарадња, Педузимљивост и предузетничка компетенција.
Праћен је план припреме и реализације школске славе. Школска слава Свети Сава није празник само ученика и наставника, то је празник свих нас, празник наше заједнице, наших родитеља, бака, дека…Ове године резање колача је било у школи. Овогодишњи домаћини славе су били из реда Савета родитеља Миша Мајкановић. Славу је преузео наставник предметне наставе Дејан Михајловић. Најбољи писци су награђени за тему „Светосавско јутро“, док су најбољи сликари добили награду по ликовном кокурсу „Свети Сава и ђаци“. Прослава славе је настављена у просторијама наше школе, где су чланови музичке секције, под руководством наставнице музичке културе Оливере Младеновић, отпевао Светосавску химну. Обележевање школске славе је било и у издвојеним одељењима уз организацију пригодног програма. Свети Сава, велики празник за школе и српски род. Славећи Савиндан чувамо сећање на првог српског архиепископа и просветитеља. Светосавска академија је организована у сали Дома културе у Кладову. Ове године је кроз Академију уприличено и Донаторско вече за обнову храма Светог Георгија у Кладову. Академија је организаована уз учешће чланова КУД „Полет“, ученика Основне школе „Вук Караџић“ и хора ОМШ „Константин Бабић“. Све активности и праћене фотографијама су објављене на званичном сајту и фејсбук страници школе.
25.2.2026. у оквиру професионалне оријентације ученика, ученици 8. разреда су са својим одељењским старешинама посетили Средњу школу Кладово. Циљ ове посете био је упознавање са школским простором, будућим професорима и образовним профилима. Током посете су ученицима представљени смерови и објашњене могућности даљег школовања након завршеног средњешколског образовања. Развијено је предузетништво и професионална оријентација код ученика. 
26.02.2026. године, ПС у Кладову је, поводом расписаног конкурса за упис 140 ученика у Средњу школу унутрашњих послова "Јаков Ненадовић" у Сремској Каменици, а у циљу представљања полицијске професије, регрутовања и анимирања ученика ради учешћа на конкурсу, организовала "Дан отворених врата". Ученицима је представљена полицијска професија, послови и задаци полиције и материјално-техничка средства која користе у обављању редовних задатака. 
Поводом Међународног дана матерњег језика 26.2.2026.године, у школској библиотеци је одржана креативна и едукативна радионица под називом „Речи које мењају свет“ за ученике  разредне наставе. Ученици су имали прилике да кроз занимљиве и креативне саржаје открију значај матерњег језика. На овај начин су развијене компетенција за целоживотно учење, сарадња, комуникација.
3.3.2026. године је у Холу наше школе у сарадњи са Центорм за културу Кладово и  Бибилотеком, одржана интерактивна радионица „У царевини стилских фигура“ за ученике четвртог разреда и ученике издвојених одељења. Радионица је инспирисана новом књигом за децу аутора Власте С. Ценића. Кроз причу о деди и унуку, путовање чаробним светом речи и игру са реквизитима из "кофера маште", деца откривају шта су стилске фигуре, али не као школску лекцију, већ као позив на игру, смех и лепоту језика.
4.3.2026.године кроз пројекат МТС караван, Телеком Србија, у сарадњи са локалном самоуправом, реализован је турнир у баскету 3x3 за ученике основних школа из општине Кладово. Турнир је одржан у Спортској хали „Језеро“. На овај начин код ученика је развијена сарадња, комуникација и одговоран однос према здрављу.
5.3.2026.године ученици одељења 2/4 су заједно са очевима и учитељем успешно реализовали креативну радионицу поводом Осмог марта Међународног дана права жена „Још један цветић“. Истим поводом 11.3.2026.године у Издвојеним одељењима Костол и Мала Врбица су реализоване приредбе. Кроз активности ученици су показали креативност у раду и стварали поклоне, те је директно развијено предузетништво.
18.3.2026.године  одржан је угледни час из физичког и здравственог васпитања „Додавање једном руком у месту и кретању“. Час је реализован у одељењу 3/2. Ученици су на овај начин развили одговоран однос према здрављу, сарадњу, комуникацију и целоживотно учење.
18.3.2026.године у холу школе је одржано предавање за ученике првог разреда од стране Ватрогасно-спасилачке службе Кладово за правилно реаговање у вандредним ситуацијама. 
19.3.2026. године на платоу код Дома омладине, реализована је активност "Караван безбедности саобраћаја". Ученици разредне  и предметне наставе су присуствовали овој активности. Ово је превентивни пројекат од националног значај, намењен свим учесницима у саобраћају, са посебним фокусом на децу и младе и са циљем да се подигне свест о важности поштовања саобраћајних прописа. Организатори су Министарство унутрашњих послова и Агенција за безбедност саобраћаја. Ученици су на платоу код Дома омладине имали прилике да виде симулације опасности у саобраћају, упознају се са поступком пружања прве помоћ, опремом ватрогасаца кроз симулацију и демонстрацију реализатора. 
На овај начин је развијена компетенција за целоживотно учење, одговоран однос према здрављу, одговорно учешће у демократском друштву.
19.3.2026. године-час енглеског језика „Making a fruit smooty”, са ученицима 5/1 и 5/3, је реализован са циљем развијања компетенција за целоживотно учење и одговоран однос према здрављу уз утврђивање знања енглеског језика.
	30.3.2026. године су ученици Основне школе „Вук Караџић“, Креативни студио „Путоказ“ и Библиотека Центар за културу из Кладова у сарадњи са уметничким колективом ЈЕДНОСТАВНО РЕЧЕНО из Београда реализовали су пројекат „Кладово, Дунав, Ђердап-токови сећања“. Кроз пројекат су се оживљавла лична сећања, повезивала заједница, подизала се свест о видљивости културног, индустријског и интелектуалног наслеђа Кладова. Активности се реализују у оквиру пројекта „ЕВРОПСКО ИЗ СРБИЈЕ“, које финансира Европска Унија.
	 30.3.2026. године обележен је месец Франкофоније у холу школе. За ученике 4. разреда организован је интерактивни програм, који су се на тај начин упознали са првим речима, симболима филмом и музиком на француском језику, као и са новим предметом. На овај начин, ученици старијих разреда, дочарали су ученицима четвртог разреда француски језик и културу. Током програма су подељене награде за ликовни конкурс који је организован истим поводом.
31.3.2026. године у оквиру манифестације Март-месец српског језика, реализован је квиз знања са ученицима основних школа из Текије, Подвршке и Кладова. Квиз је обухватао области књижевности, језичке кулетуре и правописа, а циљ је био да се покаже снага заједништва популаризујући наставни предмет Српски језик и књижевност и да се на тај начин укаже на значај неговања нашег језика и језичке културе.
	9.4.2026. године, На Велики четвртак, у организацији наставника верске наставе, у порти храма светог великомученика Георгија у Кладову, одржана је традиционална Шаренијада-изложба васкршњих јаја. Основни циљ окупљања јесте развијање и неговање традиције, обичаја наше вере, креативности и сарадње и такмичарског духа. Овај догађај окупио је велики број ученика школског узраста. Директо је развијена естетска компетенција и сарадња.
	22.4.2026. године је обележен Дан планете Земље низом активности које су реализоване у разредној и предметној настави. Одржан је огледни час „Наша планета Земља“ у холу школе од стране ученика 4/1 уз сарадњу учитељице и ученика одељења 7/2 уз сарадњу насатвнице биологије уз слоган „Земља је наш заједнички дом, учимо једни од других“. У издвојеном одељењу Мала Врбица је реализована радионица „Моја планета на мом длану“.  Поводом обележавања Дана планете Земље, активности су реализоване и у Обогаћеном једносменском раду. Ученици су уз комуникацију и лично искуство донели закључке о одговорном односу према природи и занчају свакодневних поступака у очувању планете.
	28.4.2026. године је реализован угледни час „Домаће животиње“ у одељењима 1/2 и 1/3. Код ученика су кроз креативне приказе развијене сарадња, компетенција за целоживотно учење, одговоран однос према околини. 
	7.5.2026. године реализован је угледни час „Дивље животиње“ у одељењима 1/1 и 1/4. 
Поводом обележавања Недеље сећања и заједништва у ОШ “Вук Караџић“ у Кладову, наставници разредне и предметне наставе низом активности су одговорили на захтеве предвиђене Годишњим планом за наведену недељу у периоду од 4.5. до 8.5.2026. године. Ученици су заједно са својим наставницима и учитељима равијали и пружали:
· подршку породицама и пријатељима трагично настрадалих, 
· подизали свест у школској и широј друштвеној заједници о значају превенције насиља међу младима,  
· што више другарства, разумевања, хуманости, емпатије, толеранције, поштовања и дијалога међу младима. 

Успостављена је толеранција, љубав и емпатија према различитим схватањима, начином размишљања, различитим мишљењима и уопште различитим личностима различитих психичких, физичких и когнитивних способности прожимала се на свим часовима кроз потенцирање на заједничком раду, похвалама, фер-плеју.
Први разред је активности реализовао кроз часове српског језика, музичке кутуре, света око нас, математику, физичко васпитање, ликовну културу и час одељењског старешине.
Активности:
„Деда и репа“
„Певамо и играмо“
„Научили смо о животињама“
„Мерење и мере, новчанице“
„Полигони са коришћењем палица, увијача и обруча, коцки и чуњева“
„Знак пријатељства“
„Недеља сећања и заједништва“, на тему хуманости, саосећања, толеранције, поштовања и дијалога
	Издвојено одељење Костол је реализовало активности кроз српски језик, грађанско васпитање, дигитални свет, математика, физичко и здравствено васпитање, природа и друштво, свет око нас, ликовна култура, музичка култура.
Активности:
„Сећамо се кроз доброту“
Разговор „Зашто је важно да будемо добри и да бринемо једни о другима?“
„Ми смо тим“
„Заједно смо јачи“
„Заједничко сређивање школског дворишта“
	Други разред је реализовао активности кроз математику, дигитални свет, час одељењског старешине, српски језик
Активности:
„Сећамо се кроз доброту“-симболична активност
„Трепћуће срце“, користећи микробит
„Лепе речи и дела“
„Извини и хвала“
„Ми смо тим“-читање приче о племенитости и одговорности, играње групних игара у школском дворишту
„Моје одељење као један тим“
„Помажемо једни другима“
Разговор „Када сам помогао/ла другу“
Израда заједничког плаката „Наш разред=сигурност и другарство“
Разговор „Како се осећамо у школи?“
	Издвојено одељење Мала Врбица је реализовало активности кроз еколошку секцију, свет око нас, српски језик и час одељењског старешине.
Активности:
„Лепа реч, твоја и моја“-прављење паноа
„Моја оаза другарства“-уређивање школског дворишта
„Нека вам кораци цветају“-садња цвећа у школском дворишту
„Играчка за твог друга“-сакупљање играчака и дечијег прибора за школу за децу нашег града који су слабијег материјалног статуса
	Трећи разред  је реализовао активности кроз математику, музичку културу, српски језик и час одељењског старешине.
Активности:
Развијање позитивних ставова „Поштујући себе-поштујем и друге“-недеља сећања и заједништва
Цртање „Мој друг и ја“
Играње групних игара у школском дворишту
„Решавање задатака у пару“
„Певамо успаванке и песме о другарству“
„Изтада стрипа о другарству“
	Издвојено одељење у Великој Врбици је реализовало активности кроз математику, дигитални свет, час одељењског старешине и српски језик.
Активности:
„Сећамо се кроз доброту“: Симболична активност-Направите „трепћуће срце“ у пару  користећи микробит
„Лепе речи и дела“-радионица
„Ми смо тим“-читање приче о племенитости и одговорности, играње групних игара у школком дворишту
Цртање: „Моје одељење као један тим“
„Помажемо једни другима“
Разговор „Како сам помаогао/ла другу“
Израда заједничког плаката „Наш разред=сигурност и другрство“
Песма о другарству, Круг разговора: „Како се осећамо у школи?“
	Четврти разред је реализово активности кроз музичку културу, еколошку секцију, физичко и грађанско васпитање, ликовну културу, грађанско васпитање и час одељењског старешине. 
Активности:
„Карневал животиња“-музичке игре о другарству
„Играње групних игара у школском дворишту“
„Брига о биљкама“
Цртање „Мој друг и ја“
Дружење са предшколцима
Израда плаката 
Радионица „Ко си ти, ко сам ја“
	Издвојено одељење Нови Сип  је активности реализовало кроз српски језик, час одељењског старешине, физичко васпитање и грађанско васпитање.
Рецитовање и певање песама о другарство.
Плакат "Правила срећне учионице"
Играње групних игара у школском дворишту, развијање зимске одговорности.
Стрип о другарство.
"Порука за друга".
	Наставнице енглеског језика у разредној настави су кроз радионицу „Врт пријатељства“ и израду паноа реализовале активност у оквиру Недеље сећања и заједништва у свим одељењима разредне наставе.
	Ученици чланови Вршњачког тима и Ученичког паралмента су са наставницима Аном Сорејевић и Иваном Николић Радуловић посетили манастир Свете Тројице у Манастирици и одржали радионицу „Љубав, вера, нада“. Током посете ученици су се упознали са значајем манастира и кроз заједничке активности и разговор подстицали толеранцију, разумевање и сарадњу међу вршњацима. Разговор са оцем Марком допринео је дубљем разумевању духовних вредности и значаја заједништва. Боравак у мирном окружењу манастира допринео је  повезивању и развоју позитивних емоција, здравих односа и подстицању одговорног понашања у заједници.
	Радионица «Другарски тренутак» је одржана са ученицима музичке секције Основне школе и ученицима Основне школе «12.септембар» из Неготина-истурено одељење у Кладову. Радионицу је одржала наставница музичке културе Оливера Младеновић.
	Документарни филм “Бол”-развијање емпатије, солидарности и културе сећања. Посебно је скренута пажња на децу која су имала снове, таленте, хобије и планове за будућност. Циљ је да се покаже  ко су били ти млади људи, шта је чинило посебним те младе људе и у чему препознају себе или своје другове.  Ово су реализовале наставнице Ана Стојановић и Катарина Букатаревић и ученици седмог и осмог разреда. 
	Радионица „Дрво заједништва“ је реализована од стране наставнице Љиљане Болботиновић и ученика шестог и осмог разреда. Радионица је обухватала исписивање порука пријатљства, лепих речи и жеља.
	Радионица „Мост“ и „Шта су ставови?“ је реализована у одељењу 6/4 од стране наставвнице Љиље Сперлић. Циљ радионице је био развијање емпатије, сарадње, слушања и опажања. 
	Концертом црквеног хора, уз учешће ученика разредне и предметне наставе
основне школе у порти цркве Свети Ђорђе, обележена је Недеља сећања и заједништва. Поред тога уз паљење свећа и молитву за упокојене наставница Николина Србуловић је са одељењем 6/2 радила на развијању емпатије и заједништва. 
	Израда паноа „Поруке о другарству“ је реализована од стране наставника Милана Пузића и одељење 8/3.
14.5.2026. године транзиција ученика из предшколске установе у основну школу, остварена је сарадња са ПУ Невен. Предшколци су са својим васпитачима посетили ученике и учитеље четвртог разреда. У току посете упознали су се са школом, будућим учитељицама и основама понашања у школи. 
14.5.2026. године је реализован угледни час из енглеског језика „He's wearing glasses!” у одељењу 2/1. Креативним радом код ученика је развијена компетенција за целоживотно учење, сарадња, комуникација и одговран однос према здрављу.
20.5.2026. године у Издвојеном одељењу Костол је одржана радионица „У царству пчела“. На креативан начин је обележен Светски дан пчела и развијена компетенција за целоживотно учење и одговран однос према здрављу и околини. 
27.5.2026. године у холу школе је реализован јавни час Књижевно вече „У част Десанке Максимовић“ који су припремили ученици одељења 1/4 и 4/3 са својим учитељицама.  На овај начин ученици су се упознали са значајем наше књижевнице за децу и дечију књижевност кроз развијање сарадње и комуникације.
30.5.2026. године је у циљу промоције Средње школе Кладово остварена посета ученика Средње школе ученицима осмог разреда Основне школе. На овај начин уз приближавање разних занимања будућим средњошколцима, покренут је предузетнички дух.
2.6.2026. године у оквиру пројекта ,,Заједно и безбедно кроз детињство“ реализовано је предавање за ученике 1.разреда и ученике из Издвоојених одељења у холу  ОШ,,Вук Караџић“.
	Амбијентана настава је реализована 6, 8. и 10. јуна 2026.одине. 6.6. су ученици првог разреда и два одељења трећег разреда кроз амбијенталну наставу обишли Издвојено одељење у Костолу, винарију „Гамановић“ и упознали се са процесом производње вина. 8.6. ученици четвртог разреда су са издвојеним одељењима били у посети домаћинству у Манастирици, обишли зграду школе у овом насељу и манастир Свете Тројице. Кроз причу монаха су се ученици упознали са историјом настанка манастира и значајем манастира за историју нашег народа. 10.6. ученици другог разреда и издвојених одељења били су у посети Издвојеном одељењу у Малој Врбици. Овом приликом су ученици обишли домаћинства  и занатску радњу „Митке“ у овом насељу. Поред тога, учеци су имали прилике да се упознају са историјском учионицом „Школа кроз време“ која се налази у овом издвојеном одељењу. На овај начин су код ученика развијене међупредметне компетенције за целоживотно учење, сарадња, комуникација одговорн одмос према околини и према здрваљу.
	11.6.2026.године је организован Сајам половних уџбеника у холу школе. На овај начин су ученици имали прилике да размене потребне уџбенике.  
На часовима одељењског старешине кроз школску 2025/2026.годину у оквиру теме Родитељи као промотери занимања и хобија организована је активност по Плану професионалне оријентације ученика. Активности су реализоване и у разредној и предметној настави по унапред одређеној сатници и договору. Родитељи из више образовних профила и занимања су представили свој посао и одговорност свог посла, стрпљиво одговарали на питања ученика. Активности су документоване фотографијама на званичној фејсбук страници школе по етапама рада и датумима реализације. Овом активношћу је директно покренут предузетнички дух код ученика.
     	 Анализа рада Тима показала је да су предвиђене активности реализоване у складу са планом и програмом Тима за школску 2025/2026.годину.
У даљем раду потребно је:
-	Успоставити и унапредити сарадњу са руководиоцима Тимова за развој међупредметних компетенција и предузетништва на нивоу школе у Општини у циљу размене података и унапређењу рада Тимова;
-	Припремању правне регулативе и услова за формирање и рад Ђачке задруге,
-	подстицању наставника да креирају и изводе часове који доприносе развијању међупредметних компетенција и предузетништва , ажурирање базе- примери добре праксе.
Наставити и даље са реализацијом предвиђених активности Тима, које су детерминисане циљевима, задацима и надлежностима Тима за развој међупредметних компетенција и предузетништва.
руководилац Тима, Тамара Ницуловић

Овај тим чине следећи наставници:
Руководилац: Поповић Дарко-наставник технике и технологије 
Чланови тима: 
Зоран Радоњић – наставник технике и технологије 
Дејан Михајловић – наставник информатике и рачунарства 
Александар Шејњановић – наставник информатике и рачунарства 
Зоран Казаковић – наставник математике 
Чедомир Тимовски – наставник математике
Љиљана Болботиновић - наставник физике

· Тим за планирање и интеграцију информационо-комуникационе технологије у Основној школи је у току првог полугодишта одржао два радна састанка, на којима су разматране активности везане за унапређење и примену ИКТ-а у настави и раду школе.
· Чланови тима су били веома активни у одржавању и унапређивању постојеће рачунарске и информатичке опреме у школи. Посебно је значајно истаћи да су кабинети Технике и технологије по први пут у историји школе опремљени рачунарима. Рачунари су успешно инсталирани, конфигурисани и стављени у пуну функцију, чиме су створени услови за савременији и квалитетнији извођење наставе из овог предмета, као и за примену дигиталних садржаја у образовном процесу.
· У оквиру рада тима, школски сајт је редовно ажуриран вестима, обавештењима и актуелним информацијама, чиме је побољшана комуникација школе са ученицима, родитељима и широм јавношћу.
· Такође, у току првог полугодишта одржан је угледни час из предмета Техника и технологија на тему примене 3D штампача у настави. Након реализованог часа и извршене анализе, донет је закључак да би набавка 3D штампача у наредном периоду значајно допринела унапређењу наставе, развоју практичних вештина ученика и примени савремених технологија у образовном раду школе.
· Чланови тима су активно учествовали и у организацији обележавања Дана школе и јубилеја – 190 година постојања школе. Свећана академија је технички подржана од стране тима, а за ту прилику припремљена је и мултимедијална презентација о историјату школе, која је била саставни и значајан део свечаног програма.
· На крају, Тим за планирање и интеграцију информационо-комуникационе технологије ће и у наредном периоду наставити активно да ради на унапређењу рачунарске и ИКТ опреме, као и на примени савремених софтверских решења у настави и целокупном раду школе, са циљем подизања квалитета образовно-васпитног процеса.
· Током другог полугодишта извршена је замена три дотрајале рачунарске конфигурације новим, чиме су унапређени услови за реализацију наставе и омогућен квалитетнији рад ученика и наставника.
· У циљу унапређења наставног процеса формиран је кабинет за примену напредних ИТ алата у настави. Кабинет је опремљен ВР (VR) наочарима, 3Д штампачем, пројектором, дроном, м-бот роботима и савременијом рачунарском конфигурацијом, што омогућава примену иновативних метода рада и савремених технологија у настави.
· У току другог полугодишта одржан је и огледни час на тему „Преносна интерактивна табла“, који је реализовао наставник Дејан Михајловић, са циљем представљања могућности примене савремених дигиталних средстава у настави.
· Реализоване су активности на припреми и обради документације за пробни завршни испит и завршни испит, као и послови у оквиру административног портала МСШ, у складу са важећим процедурама.
· У оквиру школског сајта у секцији „Ученички кутак -> Корисни линкови и конкурси“, извршено је постављање корисних линкова намењених надареним ученицима, а током целе школске године вршено је редовно ажурирање и одржавање сајта школе. Такође, прикупљани су подаци и формирана табела са такмичења током школске године што је објављено на сајту школе.
· Током школске године пружана је континуирана техничка и саветодавна подршка наставницима у раду са електронским дневником, чиме је обезбеђено несметано функционисање електронске евиденције и административних послова.
· Набављен је нови софтвер MozaBook, који је инсталиран на школском лаптопу и стављен на располагање свим наставницима заинтересованим за његову примену у наставном процесу, чиме су створени услови за квалитетнију и интерактивнију наставу.
· Члан овог тима Љиљана Болботиновић  похађала је обуку „АI алати у Стем-у – Моћ смисленог учења“, на којој је стекла знања и компентеције за примену вештачке интелигенције у настави.
· На крају, Тим за планирање и интеграцију информационо-комуникационе технологије ће и у наредном периоду наставити активно да ради на унапређењу рачунарске и ИКТ опреме, као и на примени савремених софтверских решења у настави и целокупном раду школе, са циљем подизања квалитета образовно-васпитног процеса.
руководилац Тима, Дарко Поповић

Чланови Тима:
Слађана Степановић Киломовић - стручни сарадник
Дејан Михајловић - помоћник директора
Ана Сорејевић - наставник математике
Љиљана Болботиновић - наставник физике
Радмила Симић - наставник енглеског језика
Јелица Радосављевић - наставник разредне наставе
Николина Србуловић - наставник верске наставе
Ивана Николић Радуловић - наставник историје
Сунчица Стојановић Бондокић - наставник српског језика и књижевности
Катарина Букатаревић – помоћник директора и руководилац Тима 

У току школске 2025/2026. године, чланови Тима одржали су 8 (осам) састанака: 04.09.2025, 16.09.2025, 16.10.2025, 19.11.2025, 29.12.2025, 22.01.2026, 03.04.2026. и 29.06.2026. године.

Тим за културно-спортску, јавну делатност и промоцију Школе током школске 2025/2026. године реализовао је планиране активности у складу са Годишњим планом рада Тима и потребама школе. Рад Тима био је усмерен на унапређивање јавне делатности школе, промоцију постигнућа ученика и запослених, информисање школске и шире јавности о активностима, као и на јачање сарадње школе са локалном заједницом и другим установама.
На почетку школске године, 4. септембра 2025. године, формиран је Тим за школску 2025/2026. годину и приступило се изради Годишњег плана рада. Том приликом прикупљени су релевантни подаци, разматране потребе и приоритети у раду, предложене активности и утврђени начини њихове реализације.
На састанку одржаном 16. септембра 2025. године усвојен је записник са претходног састанка и Годишњи план рада Тима. Посебна пажња посвећена је организацији рада и расподели задужења чланова Тима, као и утврђивању временске динамике и начина реализације планираних активности. Разматрана је сарадња са ИКТ тимом, другим тимовима и свим актерима живота и рада школе. Договорене су активности у области промоције рада школе, информисања јавности, ажурирања школског сајта и Фејсбук странице, вођења школског Летописа, као и редовног протока информација о актуелним дешавањима.
Током школске године Тим је континуирано пратио и промовисао активности школе, значајне догађаје и постигнућа ученика и запослених. Информације о реализованим активностима редовно су припремане и објављиване путем доступних канала информисања, а значајни садржаји бележени су у школском Летопису. По потреби су информације о раду школе прослеђиване локалним и другим медијима, чиме је доприношено бољој видљивости школе у локалној заједници.
На састанцима Тима одржаним 16. октобра и 19. новембра 2025. године разматрани су извештаји о текућим активностима, праћена реализација планираних задатака и размењиване информације о дешавањима у школи. Кроз разговор, анализу и договор утврђиване су даље активности и, у складу са потребама, предлагана решења за њихову успешну реализацију.
На крају првог полугодишта, 29. децембра 2025. године, извршен је осврт на дотадашњи рад Тима и припремљен полугодишњи извештај о остварености планираних активности. Анализирани су реализовани задаци, разматрани резултати рада и утврђени правци деловања у наставку школске године.
У другом полугодишту Тим је наставио са активним учешћем у организацији и промоцији активности школе. На састанку 22. јануара 2026. године разматране су активности усмерене на сарадњу школе са локалном заједницом и другим установама, јавно информисање о раду школе, комуникацију са медијима и промоцију постигнућа ученика. Посебна пажња посвећена је активностима у вези са награђивањем ученика, као и редовном информисању јавности о актуелним дешавањима у школи.
Током априла 2026. године настављено је праћење реализације планираних активности и информисање о животу и раду школе. Тим је учествовао у организацији и промоцији активности, прикупљању и анализи података и договору о даљем поступању.
На завршном састанку 29. јуна 2026. године извршена је свеобухватна анализа остварености Годишњег плана рада Тима и реализације планираних активности. Разматрани су резултати рада током школске године, активности које су допринеле промоцији школе и њених постигнућа, као и могућности за унапређивање рада у наредном периоду. Посебна пажња посвећена је награђивању ученика и истицању њихових постигнућа. На основу извршене анализе израђен је Годишњи извештај о остварености Плана рада Тима за школску 2025/2026. годину.
У реализацији активности Тима учествовали су чланови Тима, директор школе, запослени и други актери живота и рада школе, уз сарадњу са локалном заједницом, другим установама и медијима, у складу са потребама појединачних активности.
Рад Тима током школске 2025/2026. године одвијао се континуирано и у складу са утврђеним планом. Реализоване активности допринеле су бољој информисаности ученика, родитеља и запослених, већој видљивости школе у локалној заједници, промоцији ученичких постигнућа и успешнијем представљању школе и њених активности широј јавности.
На основу реализованих активности може се закључити да је Годишњи план рада Тима у највећој мери остварен, уз прилагођавање активности актуелним потребама и дешавањима у школи. У наредном периоду потребно је наставити са континуираним информисањем и промоцијом рада школе, унапређивањем сарадње са локалном заједницом и медијима, као и са систематичним праћењем и документовањем значајних активности и постигнућа ученика и школе.
Руководилац Тима, Катарина Букатаревић

Чланови Тима:
Гордана Јовановић – директор
Марица Брчеревић – наставник разредне наставе
Марина Пакаловић - наставник разредне наставе
Драган Ружојевић - наставник разредне наставе
Марица Белић – наставник биологије
Марина Думељић – наставник разредне наставе
Марина Мајовић Мандић - наставник разредне наставе
Руководилац: Марија Лазаревић – Королија и Марко Груичић

           Тим је редовно одржавао састанке на којима је, на почетку школске године, уследила расподела задужења, потом израда Годишњег плана рада Тима као и израда Годишњег програма професионалног развоја учитеља, наставника и стручних сарадника ван установе за текућу школску годину. 
Тим је од запослених прикупио планове професионалног развоја који су урађени спрам договора на нивоу Стручних већа и након упитника за самопроцену компетенција.
Током целог првог и другог полугодишта праћена је реализација планираног, као и примене стеченог знања.
На крају првог полугодишта урађена је евалуација и припремљен је полугодишњи извештај о реализацији програма професионалног развоја на нивоу установе за прво полугодиште школске 2025/2026. године.
При крају другог полугодишта благовремено су расподељене обавезе и задужења у оквиру Тима за израду годишњег извештаја за школску 2025/2026. годину.
Тим је одржао у првом полугодишту четири састанка и у другом три (2.9.2025, 12.9.2025,  26.12.2025, 19.1.2026, 4.3.2026, 28.5.2026. и 8.6.2026. године). 

ИЗВЕШТАЈ О РЕАЛИЗОВАНИМ
УГЛЕДНИМ, ОГЛЕДНИМ И ЈАВНИМ ЧАСОВИМА ШКОЛСКЕ 2025/2026.

1. Увод
У складу са Годишњим планом професионалног усавршавања наставника, васпитача и стручних сарадника, током првог полугодишта реализовани су угледни, огледни и јавни часови наставника наше Школе. Циљ ових активности био је унапређивање квалитета наставе, размена примера добре праксе, јачање професионалних компетенција наставника и подстицање савремених метода и облика рада у наставном процесу.

2. Реализација часова
Прво полугодиште
Реализован је планиран број угледних, огледних и јавних часова (у даљем тексту: часови) из различитих наставних предмета и разреда. Часовима су присуствовали директор, чланови стручних већа, наставници, стручни сарадници, виши педагошки саветник и родитељи.
Реализована су:
· два угледна часа (Српски језик, Тамара Ницуловић, „Школа кроз време“, 2. и 4. разред издвојеног одељења у Малој Врбици, Техника и Технологија, Дарко Поповић „Примена 3Д штампача у изради модела и макета“
·  пет огледних часова (наставници енглеског, француског и румунског језика – Катарина Букатаревић, Зорица Младеновић, Љиља Сперлић, Марина Ступаревић, Марко Груичић „Језици нас повезују“, Румунски језик, Силвиа Диана Шолкотовић „Европски дан језика“, Верска настава, Николина Србуловић „Слобода у хришћанском етосу“, Математика, наставници разредне наставе другог разреда „Први математички маратон“, Обогаћен једносменски рад, Љиљана Болботиновић и Слађана Степановић Киломовић, стручни сарадник „Вулкан емоција- пут ка толеранцији“);
· два јавна часа (Српски језик и књижевност, Марина Стојановић, Марија Лазаревић Королија, Наташа Стојановић Милић„ Бела њива, црно семе, мудра глава која сеје“, Српски језик, Тамара Ницуловић „Прича Пахуље Снежић“). 

Друго полугодиште
Реализовано је:
·  шест угледних часова (Енглески језик, Катарина Букатаревић « He’s wearing glasses ! »,  Свет око нас, Марина Пакаловић, Јасмина Казаковић „ Домаће животиње“, Географија, Нада Груичић „ Природне карактеристике Европе – облик и рељеф“,Физичко и здравствено васпитање, Милан Пузић „ Рукомет: хватање, додавање и вођење лопте у кретању“, Свет око нас, Данијела Пантелић, Љиљана Бајрамовић „ Дивље животиње“, Физичко и здравствено васпитање, Снежана Митић Милетић „ Додавање лопте једном руком у месту и кретању“); 
· два огледна часа ( Еколошка секција, Марина Думељић „Планета Земља – учимо, истражујемо, чувамо“, Биологија, Марица Белић „22.април- Дан планете Земље“);
· један јавни час ( Српски језик, Јованка Модрић, Љиљана Бајрамовић „ У част Десанки Максимовић“).

Током првог и другог полугодишта школске 2025/2026.године реализовано је:
- осам угледних часова;
- седам огледних часова;
- три јавна часа.

Часови су били пажљиво припремљени, са јасно дефинисаним наставним циљевима, исходима учења и примереним избором наставних метода и облика рада. Посебно је уочена примена:
· активних и интерактивних метода учења,
· диференцираних задатака у складу са могућностима ученика,
· групног и тимског рада,
· употребе дигиталних алата и наставних средстава,
· корелације са другим наставним предметима и свакодневним животом.

3. Активности и ангажовање наставника
Наставници су показали висок степен професионалности, одговорности и креативности у планирању и реализацији часова. Активно су укључивали ученике у рад, подстицали критичко мишљење, комуникацију и сарадњу међу ученицима. Атмосфера на часовима била је подстицајна, радна и мотивишућа.
Посебно се истиче спремност наставника да:
· прихвате конструктивне сугестије колега,
· размењују искуства и примере добре праксе,
· унапређују сопствени рад кроз самовредновање и анализу часа.

4. Мишљење о реализованим часовима
На основу праћења и анализе реализованих часова, може се закључити да су наставници успешно применили савремене педагошке приступе и методе рада. Часови су били усклађени са наставним планом и програмом, као и са исходима прописаним образовним стандардима.

Реализација угледних, огледних и јавних часова значајно је допринела професионалном развоју наставника, подизању квалитета наставе и јачању културе сарадње у колективу.

5. Препоруке за даљи рад наставника
У циљу даљег унапређивања наставне праксе, препоручује се:
· наставак планирања и реализације угледних и огледних часова,
· даље усавршавање у области примене дигиталних технологија у настави,
· јачање међупредметне корелације,
· размена примера добре праксе на стручним већима и активима,
· континуирано праћење и вредновање сопственог рада.

6. Закључак
Може се закључити да су реализовани угледни, огледни и јавни часови у потпуности испунили своју сврху. Наставници су показали висок ниво стручности, посвећености и спремности за професионални развој, што представља добру основу за даље унапређивање образовно-васпитногг рада школе.
Руководилац Тима и подтима, Марија Лазаревић Королија и Марко Груичић

У току првог полугодишта организована су два састанка Тима.
На првом састанку одржаном 2.9.2025. конституисан је Тим за професионалну оријентацију ученика који чине наставници разредне и предметне наставе од првог до осмог разреда као и стручни сарадник. Израђен је и усвојен План и програм професионалне оријентације ученика школске 2025/2026. године. План рада саставни је део Годишњег плана рада школе у шк. 2025/2026.године.
Планирање професионалног усмеравања и саветовања ученика од првог до шестог разреда подразумева реализацију професионалне оријентације на Часу одељењског старешине. Општи циљ програма професионалне оријентације је подстицање младих да преузму одговорност за своју будућност, упознају себе и своје способности, путеве школовања и путеве каријере и укључивање у свет рада.
Задаци програма професионалне оријентације су: формирање личности ученика и јачање воље, способности одлучивања, усмерености, марљивости, издржљивости, буђење свести о личним капацитетима (интересовања, склоности, вредности, жеље, ...) и стварање реалне слике о себи,формирање позитивног става према раду; приближити ученицима различита занимања кроз културне манифестације, предавања, радионице, приредбе и остале активности, упознавање са светом рада.
Планирање професионалног усмеравања и саветовања ученика седмог и осмог разреда подразумева реализацију професионалне оријентације на Часу одељењског старешине као и на састанцима Одељењских савета родитеља VIII разреда.
Потребно је да ученици VII разреда направе Портфолио професионалне оријентације према упутству које је приложено уз радни материјал. Ученици VIII разреда настављају са вођењем прошлогодишњег Портфолија.
Потребно је израдити Индивидуални програм професионалног усмеравања за ученике VII и VIII разреда са сметњама у развоју и из социјално нестимулативних средина уз претходну сагласност родитеља. Руководилац Тима упутила је чланове Тима  на Школски сајт, на страницу Професионалне оријентације ученика где се  налази материјал који ученике  уводи у свет рада и занимања и пружа подршку у избору будућег позива. На страници се могу пронаћи следећи материјали:
Сајт “ Знањем до посла” - Описи послова;
Материјал за радионице;
Дуално образовање;
Линкови - Водич за основце за избор занимања ( национална служба за запошљавање), Презентација и најчешћа питања у вези Средње стручне војне школе „ 1300 каплара“; Пројекат Знањем до посла (заваривач, електромонтер, службеник обезбеђења, лични пратилац детета, води Лука Рацин); Оператер у производњи навлака за аутомобилска седишта, оператер у производњи папирне галантерије, монтер ПВЦ и АЛУ столарије, бравар, води Маја Шуша и ЦНЦ оператер води Славен Дошло као и Пројекат Знањем до посла - опис послова.
На другом састанку, одржаном 26.12.2025. чланови Тима су поднели извештаје о реализацији плана и програма професионалне оријентације у својим одељењима у току првог полугодишта.
У складу са Планом реализације радионица професионалне оријентације ученика  од  I  до IV разреда, шк.2025/2026.године , у току првог полугодишта у оквиру часова одељењског старешине  реализоване су следеће радионице :
У првом  разреду  реализоване су 3  радионице: 
  “ Моје интересовање”  ( у октобру ),  ,,Наш град ( општина, пошта, болница)“ (у  новембру), ”Улепшајмо нашу учионицу” ( у децембру).
У другом разреду у новембру  реализована је радионица из учионице добре воље ,,Ја сам ја , а ко си ти“ – сличности и разлике .
У трећем разреду реализоване су две радионице: “Како да откријем своје способности“-ученици износе своја интересовања (у октобру) и радионица “Кад порастем бићу... “ (у  новембру).
У четвртом разреду реализоване су следеће радионице професионалне оријентације: “Моја интересовања, моји таленти” (у септембру), ''Упознај себе и своје способности'' и радионица ''Иновативне методе, технике и начини учења“ (у октобру).
Путем бројних  активности радионица професионалне оријентације, остварени су циљеви професионалне оријентације: подстицање младих да преуму одговорност за своју будућност,упознају себе и своје способности,путеве школовања и  каријере и укључивање у свет рада.  Циљ професионалне оријентације и сваког њеног корака, јесте да ученик открије своју личност и направи личну самопроцену.
Реализовани су следећи задаци: формирање личности ученика и јачање воље,способности, одлучивања, усмерености, марљивости, издржљивости; буђење свести о личним капацитетима; формирање позитивног става о раду; приближити ученицима различита занимања кроз културне манифестације, радионице, приредбе и остале активности; упознавање са светом рада.
Програм професионалне оријентације ученика V разреда реализован је на часу одељењског старешине. Планиране су радионице из приручника „Професионална оријентација–пет корака до одлуке о школи и занимању“. У току првог полугодишта школске 2025/2026. године реализованa је једна радионица “Пут способности” у октобру месецу. Ученици су закључили да се људи разликују по ономе што их интересује, али и у ономе што могу и знају да раде и у чему су успешни. Успех при обављању различитих послова зависи од способности. На овoj радионици ученици су представљали своја интересовања, процењивали степен интересовања (линија процене), представљали своје особине, излистали и истакли способности, склоности и врлине својих другова, сагледавали слику о себи упоређујући своје и мишљење другова из одељења. Ученици су радили индивидуално или у групи. Развијали су вештине комуникације, сагледали колико је важно откривати себе, али и уважавати и поштовати особине, врлине и способности других.
Задатак наставника је да кроз разне радионице и разговоре са ученицима код њих развије личну компетенцију, тј. сопствено „ја“, да формирају код младих људи способност одлучивања, марљивости, усмерености и да их упозна са могућностима даљег школовања и будућих занимања.
Одељењске старешине су кроз реализоване активности указале ученицима на полазне основе за избор занимања и начине процењивања личних способности, откриле  вештине, компетенције и знања неопходна за обављање најразличитијих послова и занимања и могућности за бављење одређеним занимањем и дали инструкције за попуњавање ученичког портфолиа професионалне оријентације.
Предвиђене радионице и обуке омогућиће ученицима самопроцењивање и прихватање слике о сопственим способностима.
У шестом разреду у новембру, на часовима одељењске заједнице реализована је радионица “Како учити-методе и технике успешног учења”; “Мој тип учења” (радионица 11 из Радионица професионалне оријентације за ОШ).
Професионална оријентација ученика VII разреда реализовала се на Часу одељењског старешине кроз радионице из приручника „Професионална оријентација – пет корака до одлуке о школи и занимању“. 
[bookmark: _heading=h.gfslgsxz3qyz]Реализоване су три радионице :
У октобру ,,Ја као учитељ, инжењер, фризер, кројач...” (радионица 3 );
У новембру „Самоспознаја – аутопортрет” (радионица 7 )
[bookmark: _heading=h.lpo1tmx1ozg][bookmark: _heading=h.xml5vay1ayib]У децембру “У свету вештина и способности “ - радионица из Радионица професионалне оријентације за основну школу.
Ученици су закључили да се људи разликују по ономе што их интересује, али и у ономе што могу и знају да раде и у чему су успешни. Успех при обављању различитих послова зависи од способности.
Одељењске старешине су кроз реализоване активности указале ученицима на полазне основе и начине процењивања личних способности, откриле вештине, компетенције и знања неопходна за обављање најразличитијих послова и занимања и могућности за бављење одређеним занимањем и дали инструкције за попуњавање ученичког портфолиа професионалне оријентације.
Предвиђене радионице и обуке омогућиће ученицима самопроцењивање и прихватање слике о сопственим способностима.
	Започело се са формирањем „Портфолиа професионалне оријентације – регистратор докумената за припрему избора будуће школе/занимања“, у коме ће се наћи радни листови и остали материјали који ученици прикупљају на путу професионалне оријентације. Анализом продуката и прилога ученика, као и разговором са њима, одељењске старешине подстицале су ученике да преузму одговорност за своју будућност, упознају себе и своје способности, развијају личне компетенције, увежбавају социјалне компетенције, упознају снагу сопственог „ја“, стичу сазнања о различитим профилима и промишљено одлучују о избору занимања и школе, формирају своју личност.
За ученике са сметњама у развоју седмог и осмог разреда израђен је индивидуални програм професионалне оријентације  уз претходну сагласност родитеља.
У седмом разреду реализована је  индивидуална радионица “У свету вештина и способности“ – Радионица професионалне оријентације за основну школу. Циљ радионице је развијање вештина комуникације препознавањем и изражавањем сопствених и сагледавањем и уважавањем туђих вештина и способности.
Професионална оријентација ученика VIII разреда реализована је на Часу одељењског старешине. Реализоване су 3 планиране радионице из приручника „Професионална оријентација – пет корака до одлуке о школи и занимању“  као и један реални сусрет. 
„У свету врлина и вредности “ (радионица 5 из Радионица професионалне оријентације за основну школу); 
„Слика савременог света рада и кључне компетенције за занимања“ (радионица 10 из Радионица професионалне оријентације за основну школу); 
Образовни профили у средњим школама (радионица 11 из Радионица професионалне оријентације за основну школу).
Ученици имају свој портфолио у коме прикупљају продукте са радионица што им омогућава да добију више информација о својим интересима, склоностима, способностима и вредностима.
Ученици су били мотивисани да учествују у радионицама и на тај начин увиде неке могућности за даље школовање у будућности и упис у средње школе.
[bookmark: _heading=h.3iujh8cdua7y]За ученике са сметњама у развоју израђен је индивидуални програм професионалне оријентације уз претходну сагласност родитеља. У осмом разреду реализована је индивидуална радионица “Графикон интересовања” - Радионица професионалне оријентације за основну школу. Циљ ове  радионице је развијање компетенција за радни живот кроз стицање увида у сопствена интересовања и самопроцену интересовања кроз рангирање. Мотивисање за развој интересовања у различитим контекстима и проналажење повезаности између интересовања и занимања. Развијање способности организовања и управљања сопственим интересовањима.
Задатак наставника је да кроз разне радионице и разговоре са ученицима код њих развије личну компетенцију, тј. сопствено „ја“, да формирају код младих људи способност одлучивања, марљивости, усмерености и да их упозна са могућностима даљег школовања и будућих занимања. Одељењске сатрешине су кроз реализоване активности указали ученицима на полазне основе за избор занимања и начин процењивања личних способности, открили вештине, компетенције и знања неопходна за обављање различитих послова и занимања.
Ученици су увидели важност преузимања одговорности за своју будућност и реалног сагледавања себе и својих способности. Ове радионице су им помогле да развијају личне компетенције и стичу знања о различитим профилима и промишљено одлуче о избори будућег занимања.
Осим тога, у осмом разреду реализоване су и следеће активности:
Родитељи су информисани о њиховом учешћу у избору средње школе а у другом полугодишту биће информисани и о организацији пробног завршног испита и организацији завршног испита.
У новембру је  спроведена је анкета родитеља и ученика о будућем избору смера Средње школе Кладово како би предлози у Плану били засновани на жељама њихове деце.
8.12.2025. на општем родитељском састанку ученика осмог разреда одржана је презентација Средње школе Кладово. Са потенцијалним смеровима у Средњој школи Кладово и условима школовања шк.2026/2027. Разматрају се  следећи смерови :
- Општи смер гимназије, четворогодишње образовање;
- Електротехничар рачунара, четворогодишње образовање;
- Економски техничар, четворогодишње образовање;
- Техничар за дизајн у машинству четворогодишње образовање;
-Електричар, трогодишње образовање;
На општем родитељском састанку је помоћник директора ОШ „Вук Караџић“ Кладово, Дејан Михајловић, упознао родитеље са информацијама везаним за приступање порталу „Моја средња школа“ и обавестио да ће на порталу бити доступне све информације везане за спровођење завршног испита. Упутио их је да се порталу приступа преко школског налога који користе и за приступање ЕС -дневнику. Истакао је да се на порталу налази и Календар са свим активностима везаним за динамику спровођења Завршног испита.
Остварена је сарадња са средњом школом у Кладову. Такође је остварена  сарадња са локалном заједницом кроз сарадњу са Црвеним крстом Кладово (организована је хуманитарна акција "Трка за срећније детињство") и са припадницима МУПа ПС Кладово у оквиру пројекта  “Заједно и безбедно кроз детињство”.

У другом полугодишту на трећем састанку одржаном 12.06.2026. године  извршена је  анализа рада и остварености плана Тима у току другог полугодишта.
[bookmark: _heading=h.n354bkrwp4a]Чланови Тима поднели су извештаје о реализацији плана и програма професионалне оријентације ученика у току другог полугодишта.
Реализација плана и програма професионалне оријентације ученика   настављена је у другом полугодишту. На трећем састанку, одржаном 12.06.2026. године чланови Тима су поднели извештаје о реализацији плана и програма професионалне оријентације у својим одељењима у току другог полугодишта.
 У складу са Планом реализације радионица професионалне оријентације ученика од  I  до IV разреда шк.2025/2026.године, у току другог полугодишта у оквиру часова одељењског старешине реализоване су следеће радионице :
У првом  разреду у другом полугодишту  реализоване су  радионице: 
Помоћ другима (у фебруару): Вођен је разговор о значају помагања другима уз навођење примера из свакодневног живота. Развијен је осећај емпатије, солидарности и одговорности према члановима породице, вршњацима и људима у свом окружењу. Ученици су активно учествовали у дискусији, наводили су ситуације у којима могу помоћи другима и истицали важност међусобног поштовања, сарадње и подршке.
Родитељи као промотери занимања и хобија (у марту): У реализацији наставне јединице учествовали су родитељи који су ученицима представили своја занимања. У холу школе, организована је презентација занимања за све ученике првог разреда. Кроз разговор, демонстрације и размену искустава ученици су упознати са различитим професијама, вештинама и интересовањима. Активно су постављали питања, показали велико интересовање и проширили знања о свету рада, значају образовања, личног развоја и хобија. Родитељи који су учествовали у реализацији: Горан Панковић, кондициони тренер; Александра Димитријевић, лекар; Сања Цуцујкић, лаборанткиња; Наташа Брзаковић, медицинска сестра на педијатрији; Јелица Првуловић, лекар и Саша Маринковић, поштар.
У другом разреду у другом полугодишту реализоване су радионице: 
“Сусрет са људима различитих занимања-родитељ промотер”. У оквиру професионалне оријентације ученика час су посетили и на занимљив начин представили своја занимања следећи родитељи: Тијана Динић, наставник српског језика и књижевности, Ирена Благојевић, лекар специјалиста радиологије и Светлана Челенковић, интерни радник осигуравајућег друштва. Родитељи су на оригиналан и занимљив начин одговарали на питања ученика и  указали на лепе стране свог посла.
У мају је реализована радионица “Кад порастем бићу”. Након игре погађања занимања уследио је разговор о занимањима и чиме би ученици желели да се баве. Истакнуто је  да су сва занимања важна. Ученици треба да науче да препознају своје стварне способности, интересовања и жеље. Најважније је да воле позив којим се баве а награде и похвале ће доћи саме од себе. 
У трећем разреду реализоване су следеће радионице :
“Сусрет са људима различитих занимања родитељ као промотер” (у мају). Циљ активности је да се ученици упознају са различитим занимањима.Разговарало се о занимањима родитеља. Неколико ученика представило је занимања родитеља кроз пантомиму. Ученици су цртали занимање које им се свиђа.
У четвртом разреду  реализована је активност професионалне оријентације „Шта читам, слушам и гледам?“ (у јануару).Ученици су кроз разговор и размену искустава препознавали своја интересовања и повезивали их са различитим занимањима. Активност је допринела бољем упознавању сопствених склоности и могућности за будући професионални развој.
Радионица ”Не можемо једни без других – упознајмо нека занимања – Родитељи као промотери занимања “ и хобија реализована је у мају. Родитељи су представили своја занимања а ученици су кроз разговор и питања упознали различите професије ,њихове карактеристике и значај. Реализатор активности је родитељ, Марија Балановић, судијски помоћник у звању вишег судијског сарадника. Након представљања занимања судијског помоћника, образовања које је неоходно за обављање овог посла , активности које прате ово занимање ученици су имали прилику да постављају питања у вези са датим занимањем. Интеракција између ученика и родитеља–промотера занимања била је веома успешна. Ученици су показали интересовање за ово занимање. Активност је допринела развоју професионалних интересовања ученика.
Путем бројних активности радионица професионалне оријентације, остварени су циљеви професионалне оријентације: подстицање младих да преуму одговорност за своју будућност,упознају себе и своје способности,путеве школовања и  каријере и укључивање у свет рада.  Циљ професионалне оријентације и сваког њеног корака, јесте да ученик открије своју личност и направи личну самопроцену.
Реализовани су следећи задаци: формирање личности ученика и јачање воље,способности, одлучивања, усмерености, марљивости, издржљивости; буђење свести о личним капацитетима; формирање позитивног става о раду; приближити ученицима различита занимања кроз културне манифестације, радионице, приредбе и остале активности; упознавање са светом рада.
У V разреду у току другог полугодишта школске 2025/2026. године, на часовима ЧОС-а реализованa је радионицa “Моја очекивања” (радионица 6 из Радионица професионалне оријентације  за основну  школу). Ученици су кроз цртеж или кратак писани опис представљали свој будући посао и начин на који себе виде за десет година. Након индивидуалног рада уследило је представљање радова и разговор о различитим професијама, интересовањима и личним циљевима.Током активности ученици су разматрали особине, способности и вредности које су важне за обављање различитих занимања, као и могуће путеве образовања који воде до жељених професија. Ученици су успешно препознали своја очекивања од будућег занимања и показали способност да разликују реална од нереалних очекивања. Повезали су личне вредности, интересовања и способности са могућим избором професије и развили свест о значају дугорочног планирања професионалне будућности. Активност је подстакла ученике да размишљају о својим потенцијалима и будућим образовним и професионалним изборима.
Планиране активности професионалне оријентације у петом разреду успешно су реализоване. Ученици су активно учествовали у свим активностима, показали заинтересованост за теме које се односе на упознавање сопствених способности, развијање радних навика и промишљање о будућем занимању. Реализоване активности допринеле су развоју самопоуздања, самопроцене, одговорности и свести о значају планирања личног и професионалног развоја.
У VI разреду у току другог полугодишта школске 2025/2026. године на часовима одељењске заједнице реализована је радионица у оквиру професионалне оријентације “Какав/каква сам у тиму “(радионица 10 из Радионица професионалне оријентације за ОШ) у  фебруару .
У марту месецу кроз час одељењског старешине реализован је и час “Родитељи као промотери занимања и хобија: У свету занимања" – где су родитељи различитих занимања и профила гостовали на часу и представили своја занимања.
Програм професионалне оријентације ученика VII разреда реализован је на Часу одељењског старешине кроз разне радионице предвиђене Планом.Планиране су радионице из приручника „ Професионална оријентација “.
У фебруару је реализована  радионица”Корак по корак до сазнања “У очима других (радионица 8).
У марту је реализована радионица Едукација о разним профилима занимања „У свету занимања“;
У априлу радионица “Ја за десет година” (радионица 11).
У мају је реализован Индивидуални програм професионалног усмеравања ученика, прилагођене радионице ,,У свету вредности'' (радионица из Радионица професионалне оријентације за основну школу).
Ученици су закључили да се људи разликују по ономе што их интересује, али и у ономе што могу и знају да раде и у чему су успешни. Успех при обављању различитих послова зависи од способности.
Одељењске  старешине су кроз реализоване активности указале ученицима на полазне основе и начине процењивања личних способности, откриле  вештине, компетенције и знања неопходна за обављање најразличитијих послова и занимања и могућности за бављење одређеним занимањем и дали инструкције за попуњавање ученичког портфолиа професионалне оријентације.Предвиђене радионице и обуке  омогућиће ученицима самопроцењивање и прихватање слике о сопственим способностима.
У оквиру реализације Програма професионалне оријентације за ученике осмог разреда, током школске 2025/2026. године спроведене су планиране активности са циљем да се ученицима помогне у упознавању сопствених интересовања, могућности даљег школовања и света рада.
У фебруару је реализована радионица “Образовни профили у средњим школама“ (радионица 11 из Радионица професионалне оријентације за основну школу) као и радионица “Критеријум за избор школе“ (радионица 18 из Радионица професионалне оријентације за основну школу);
У оквиру активности професионалне оријентације ученици осмог разреда посетили су Средњу школу у Кладову. Током обиласка упознали су се са образовним профилима, условима уписа, организацијом наставе и могућностима које школа пружа ученицима. Представници школе су ученицима презентовали наставне кабинете, радионице и друге ресурсе, а ученици су имали прилику да постављају питања и добију информације значајне за избор будуће школе и занимања.
Припадници МУП-а ПС Кладово ученицима осмог разреда одржали су у фебруару презентацију Средње школе унутрашњих послова "Јаков Ненадовић" из Сремске Каменице током које су будућим средњошколцима објаснили могућности даљег школовања и запослења након завршетка образовања. Ученици су са интересовањем пратили излагање и постављали питања .
У оквиру планираних активности Тима за професионалну оријентацију ученика, у марту ученике осмог разреда посетио је представник Националне службе за запошљавање у Кладову, Новак Поповић, који је ученицима кроз разговор приближио разне профиле занимања .
У марту су ученици учествовали у МТС каравану као и у ,,Каравану безбедности саобраћаја".
У априлу су ученици осмог разреда  кроз разговоре, презентације и информативне материјале упознати са мрежом средњих школа у Републици Србији. Представљени су типови средњих школа (гимназије, стручне и уметничке школе), образовни профили, услови уписа и могућности даљег школовања и запошљавања. Ученици су анализирали своја интересовања и способности и повезивали их са понуђеним образовним профилима, како би лакше донели одлуку о избору будуће школе.
У мају је ученицима на ЧОС-у  представљена  Економско-трговинска школа из  Бора  путем информативних флајера а директор  Пољопривредне школе из Бора посетио је ученике осмог разреда наше школе и одржао им кратку презентацију.
Ученици Средње школе Кладово одржали су ученицима осмог разреда презентацију нових смерова о којима је било речи на општем родитељском састанку .
 	У оквиру планираних активности Тима за професионалну оријентацију ученика и организовања реалних сусрета са светом рада, за ученике осмог разреда организована је посета Хидроелектрани „Ђердап 1“ у Кладову.  Током обиласка ученици су имали прилику да се упознају са делом постројења и сазнају више о начину производње електричне енергије, као и о значају рада ове хидроелектране.
За ученике са сметњама у развоју седмог и осмог разреда  израђен је индивидуални програм професионалне оријентације  уз претходну сагласност родитеља. 
У седмом разреду у другом полугодишту реализована је  индивидуална радионица “У свету вредности “. Циљ радионице је развијање вештина комуникације препознавањем и изражавањем сопствених и сагледавањем и уважавањем туђих вештина и способности.
У осмом разреду реализована  је индивидуална радионица “Моја очекивања ” . Циљ ове  радионице је развијање компетенција за радни живот кроз стицање увида у сопствена интересовања и самопроцену интересовања кроз рангирање. Мотивисање за развој интересовања у различитим контекстима и проналажење повезаности између интересовања и занимања. Развијање способности организовања и управљања сопственим интересовањима.
Што се тиче сарадње са локалном заједницом, остварена је сарадња са Средњом школом у Кладову,  сарадња са Црвеним крстом Кладово, са припадницима МУПа  ПС Кладово у оквиру пројекта  “Заједно и безбедно кроз детињство” као и са представником Националне службе за запошљавање у Кладову.
Ученици су били мотивисани да учествују у радионицама и да на тај начин увиде неке могућности за даље школовање у будућности и упис у средње школе.
На сајту школе постављен је приручник “Каријерно вођење и саветовање” који ученицима може помоћи да лакше донесу одлуке које се тичу наставка школовања или избора занимања.
Према Плану и програму Тима за професионалну оријентацију ученика током школске године планирана посета организацијама које имају запослене са посебним потребама није реализована. Тестирање ученика осмог разреда у склопу програма професионалне оријентације такође није реализовано због неблаговременог планирања средстава за уплату потребних интерактивних тестова  које су ученици ранијих година попуњавали на сајту Националне службе за запошљавање а у оквиру професионалне оријентације ученика.
руководилац Тима, Марина Ступаревић
[bookmark: _Toc242867273]III.5.16	Годишњи извештај реализације плана рада пројектног тима школе
           
У школској 2025/2026. години Тим за пројекте, сарадњу и умрежавање чине следећи чланови:
-Гордана Јовановић-директор школе
-Дејан Михајловић-помоћник директора 
-Сузана Симић Добрић-наставник биологије
-Слађана Степановић Киломовић-стручни сарадник
-Ана Стојановић-наставник историје
Руководилац Тима-Јованка Модрић, наставник разредне наставе
  	
У току  школске 2025/2026. године Тим за пројекте, сарадњу и умрежавање радио је у складу са Планом рада Тима за школску 2025/2026. годину.
Након формирања тима (септембар месец), отпочеле су и предвиђене активности.
У току школске 2025/2026. године, Тим за пројекте, сарадњу и умрежавање реализовао је два састанка. Први састанак је одржан дана 27.11.2025. године. 
Дневни ред састанка:
1. Верификовање чланова тима
1. Упознавање са Планом и програмом рада тима за школску 2025/2026.годину
1. Подела заддужења унутар тима
1. Питања и предлози 

Реализација:
1.У складу са првом  тачком извршена је верификација чланова тима.
2.Чланови Тима за пројекте, сарадњу и умрежавање упознати су са Планом и програмом рада тима за школску 2025/2026. годину од стране рукодиоца тима, Јованке Модрић.
3. У оквиру треће тачке, извршена је подела задужења унутар тима у складу са способностима и искустовом чланова тима. 
4. У оквиру ове тачке директор школе, Гордана Јовановић обавестила је присутне чланове о предстојећем пројекту ,,Охрабрени родитељи, оснажена  деца“ (Министарство културе) које ће наша школа реализовати у сарадњи са Локалном телевизијом Кладово.  
У оквиру овог пројкта, предвиђене су активности сарадње са Удржењем ,,Нада“ и ОШ ,,12. септембар“ Неготин, издвојено одељење Кладово (инклузивна радионица, 5.12.2025) и реализација  панел-дискусије  ,,Родитељски  кутак“, дана 16.12.2025. године, са почетком у 17 часова. У оквиру активности ,,Родитељски кутак“ реализована  је сарадња, размена искуства свих релевантних актера (образовне установе, Удружења, Центра за социјални рад, Интерресорне комисије) у оснаживању родитеља и деце са сметњама у развоју и пружању адекватне подршке.
Питања и предлога у оквиру 4. тачке није било.
 
Други састанак одржан је дана 23.06.2026. године.
Дневни ред:
1.Усвајање записника са претходног састанка
2.Праћење реализације пројеката у школској 2025/2026.године
3.Умрежавање са другим школама и институцијама у земљи и региону
4.Питања и предлози 

Тачка 1. 
По првој тачки дневног реда руководилац Тима за пројекте, сарадњу и умрежавање, Јованка Модрић, упознала је присутне са записником са претходног састанка. Након разматрања исти је  једногласно  усвојен.
Тачка 2.
По другој тачки дневног реда, Чланови Тима за пројекте, сарадњу и умрежавање упознати су од стране руководиоца тима, Јованке Модрић, са временском динамиком и називима свих реализованих пројеката у школи, као и ван ње и пројектима од јавног значаја у којима је наша школа узела учешће и дала свој допринос реализацији истих. 
   	У току 2. полугодишта реализовани су следећи школски пројекти:
1. ,,Наша планета Земља“, ваннаставна активност (Еколошка секција), носиоци реализације: директор школе, Гордана Јовановић, наставник разредне наставе, Марина Думељић и ученици IV1 одељења. Време реализације (октобар-април).
2. ,,Ово је Србија“ (предмет-дигитални свет), носиоци реализације: наставник  разредне нставе, Славица Јовановић и ученици IV2 одељења. Време реализације (децембар-јануар).
3. ,,Безбедно на интернету“ (предмет-дигитални свет), носиоци реализацијe: наставник разредне наставе, Славица Јовановић и ученици IV2 одељења. Време реализације (02.02-16.03.2026. године).
4. Безбедно на интернету (предмет-дигитални свет), подтеме: Дигитални уређаји и здравље, Интернет бонтон, Друштвене мреже, Пеги ознаке. Носиоци реализације: наставник разредне нставе, Јованка Модрић и ученици IV3 одељења. Време реализације (09.02-02.03.2026. године).
   	5. ,,Франкофонија“ (предмет-француски језик), носиоци реализације: наставница француског језика, Марина Ступаревић и Драгана Стојковска, ученици 5-8.разреда. Време реализације (март 2026. године). Франкофонија је међународна манифестација којом се обележава и прославља француски језик и култура франкофоних земаља широм света. Њен циљ је промовисање језичке и културне разноврсности, међусобног разумевања и сарадње народа који деле француски језик. Циљ обележавања Месеца франкофоније је упознавање ученика са појмом франкофоније, значајем француског језика и културом франкофоних земаља, као и развијање интересовања за учење страних језика, неговање толеранције, међукултурног разумевања и поштовања различитости.
  	6. ,,Родитељи као промотери занимања и хобија“ (предмет-час одељењског старешине), носиоци реализације: наставнице разредне наставе првог разреда, Марина Пакаловић, Данијела Пантелић, Љиљана Бајрамовић, Јасмина Казаковић и ученици првог разреда, наставнице 4. разреда: Славица Јовановић, Јованка Модрић, Марина Думељић, ученици четвртог разреда, наставница разредне наставе Тамара Ницуловић  и  ученици издвојеног одељења Мала Врбица (25.05. и 29.05.2026. године). Циљ: Упознавање ученика са различитим занимањима кроз представљање родитеља, развијање свести о значају рада и различитих професија, као и подстицање радозналости
и поштовања према свим занимањима, партиципација родитеља у раду школе.

Наша школа  узела  је учешће у пројектима од  јавног значаја:
- ,,Здраво растимо“, носиоци активности: директор школе, Гордана Јовановић, наставница физичког и здравственог васпитања, Љиљана Ђурђановић, ученици 7. разреда. (Теме: Правилна исхрана и физичка активност). Време реализације (фебруар-мај). “ЗдравоРастимо” је део глобалне Нестлé иницијативе под називом „Nestlé for Healthier Kids Global Programme“, који има за циљ едуковати децу и ученике о важности
правилне исхране и бављења физичком активношћу.
- ,,Караван МТС-а“, носиоци реализације, радници МТС-а, директор школе Гордана Јовановић, ученици и наставници од 1. до 8. разреда. (Датум реализације 04.03.2026. године). У оквиру пројекта 5G МТС караван, Телеком Србија, у сарадњи са локалном самоуправом, реализован је турнир у баскету 3Х3 за ученике основних школа и такмичења у Sony Playstation-u.
- ,,Караван  безбедности саобраћаја“, носиоци активности: Министарство унутрашњих послова-управа сабраћајне полиције, директори, наставници и ученици основних и средњих школа на нивоу општине (Датум  реализације 19.03.2026. године). Циљ ове активности је повећање безбедности деце у саобраћају. Ученици су имали могућност да унапреде знања из области саобраћајне културе кроз разноврсне едукативне и симулационе игре, упознају превозна средства, савладају полигоне препрека, прошире стечена знања о саобраћајним знацима.
Активности пројекта ,,Заједно и безбедно кроз детињство“ настављају се и  у  другом поугодишту. Циљ пројекта је подизање свести ученика о безбедном понашању у стварном и виртуелном окружењу, у ванредним ситуацијама и у саобраћају, као и усвајање и примена практичних знања у овим областима. Поред тога, реализација пројекта доприноси јачању превентивне улоге Тима за заштиту ученика од дискриминације, насиља, злостављања и занемаривања и информисању родитеља о механизмима безбедносне заштите деце.

Реализоване активности у 2. полугодипшту:
Први разред:
         	1. ,,Безбедност деце у ванредним ситуацијама“ (18.03.2026. године.)
  	2.  ,,Безбедност деце у саобраћају“ (2.06.2026. године).
Други  разред:
 	1. ,,Упознајмо полицајце и заједно ширимо другарство“ (20.03.2026. године).
Шести разред:
1. ''Превенција вршњачког насиља у стварном и виртуелном окружењу–онлајн игрице“ (предавање и радионица, 30.04.2026.)
Седми разред:
1. ,,Безбедност деце у ванредним ситуацијама (VII1 и VII2, 18.05.2026. године, VII3 и VII4, 22.05.2026. године) 
2. ,,Безбедност  деце у саобраћају“ (VII1 и VII1, 25.05.2026. године, VII3 и VII4, 29.05.2026. године).
Активности разреда који нису побројани (3,4,5. и 8.) реализоване су у току првог полугодишта.
Тачка 3.
У оквиру ове тачке директор школе, Гордана Јовановић, обавестила је присутне чланове тима о предстојећем пројекту ,,Зелени мостови преко Дунава“ који ће бити реализован у сарадњи и партнерству са школом из Румуније ,,Елени Фараго” из Крајове.
Прва активност у оквиру пројекта планирана је за 26.06.2026. Она ће бити реализована кроз посету директора и просветних радника школе ,,Елени Фараго“ нашој школи, са циљем упознавања саме школе, њених ресурса, размене искуства партнера који ће сарађивати у пројекту и потписивању докумената о сарадњи. 
Тачка 4.
У оквиру 4. тачке дат је предлог од стране члана тима, Сузане Симић Добрић, наставнице биологије, да се у школи, у наредној школској години, реализује пројекат ''Превенција  насиља''. Предлог је једногласно прихваћен од стране присутних с обзиром да је дати пројекат наведен у Акционом плану за наредну школску годину, али и због  алктуелности саме теме и превенцији насиља.  

Преглед реализованих школских пројеката и пројеката од јавног значаја дат је у табели.

	Време реализације
	Назив пројекта
	Носиоци реализације и сарадници

	септембар-јун
школске 
2025/2026. 
	Пројекат Обогаћеног једносменског рада

	Наставници предметне и разредне наставе  и ученици од првог до четвртог разреда (Извештај о реализацији пројекта ОЈР)

	септембар –март школске 2025/2026.

март-јун школске 2025/2026
	»Заједно и безбедно кроз детињство2»
( реализовано у 1.полугодишту, 3.и 4.разред,5.и 8.разред).
У 2. полугодишту
(1. и 2. разред 6. и 7. разред).
	МПНТР, МУП, Кладово,ученици школе,одељењске старешине, чланови Тима за заштиту ( записник ЧОС)

	новембар/децембар
школске
2025/2026 . године

	«Охрабрени родитељи, оснажена деца»




	Министарство културе, локална ТВ, ОШ ,,Вук Караџић“ Кладово, ученици IV3 разреда, полазници Удружења ,,Нада“, ученици ОШ ,,12. септембар“ Неготин, издвојено одељење Кладово, сарадња са локалном самоуправом                                                 

	 септембар/децембар школске
2025/2026.године

-новембар /јун,школске 
2025/2026.године













-новембар,школске 2025/2026.године




-Октобар,школске 2025/2026.године

-Децембар /јун, школске 2025/2026.
године




-децембар, школске 2025/2026.године





-октобар/април, школске 2025/2026.
године

-децембар/јануар, школске 2025/2026.
године

фебруар/март,школске 2025/2026.године


фебруар/март,школске 2025/2026.године




-март,школске 2025/2026.године


 
-мај,школске 2025/2026.године








-фебруар/мај ,школске 2025/2026.године

                            


-март,школске 2025/2026.године



-март,школске, школске025/2026,године



-јун, школске 2025/2026. године
	1.Приче из прошлости 2



2.-Школа кроз време 















3.,,Кладово-мирна лука“




4. ,,105-2025. Трајанов мост”
 
5.,,Европско из Србије-Кладово , Дунав, Ђердап, токови сећања” 




6.  ,, Ко је била моја бака”
 




7.,,Нашапланета Земља“



8.,,Ово је Србија“



9.,,Безбедно на интернету“


10. .,,Безбедно на интернету“ (Дигитални уређаји и здравље, Интернет бонтон, Друштвене мреже, Пеги ознаке)

11. ,,Франкофонија“



12. ,,Родитељи као промотери занимања и хобија“







13.,, Здраво растимо“





14,,Караван МТС-а“




15.,,Караван безбедности саобраћаја“



16.,,Зелени мостови преко Дунава“
	1.Наставник историје, Ивана Николић Радуловић и ОШ,, Вук Караџић“, Кладово

2.Директор школе, Гордана Јовановић, наставник историје, Ивана Николић Радуловић, Дарко Поповић, наставник технике и технологије,  Дејан Михајловић, наставник информатике, Александар Шејњановић,наставник информатике и рачунарства, Зоран Казаковић, наставник математике, Чедомир Тимовски, наставник математике,Љиљана Болботиновић, наставник физике и Тамара Ницуловић, наставник разредне наставе (издвојено одељење).

3.Наставник историје, Ивана Николић Радуловић и ОШ,, Вук Караџић“, Кладово

4.Наставник историје, Ивана Николић Радуловић и ОШ,, Вук Караџић“, Кладово

5.Креативни студио,,Путоказ“, ОШ,,Вук Караџић“, Кладово,Центар за културу, Кладово, ученици  петог разреда, наставница српског језика, Марија Королија

6.Креативни студио,,Путоказ“, ОШ ,,Вук Караџић“, Кладово, Центар за културу, Кладово, ученици шестог  разреда, наставница српског језика, Марија Королија

7. Директор школе, Гордана Јовановић, наставник разредне наставе Марина Думељић, ученици IV1 ( записник)

8. Наставник разредне наставе Славица Јовановић, ученици IV2 
( записник)

9. Наставник разредне наставе Славица Јовановић, ученици IV2 
( записник)

10. Наставник разредне наставе Јованка Модрић, ученици IV3 
( записник)


11.Наставнице француског језика: Марина Ступаревић и Драгана Стојковска, ученици од 5.-8.разреда
( циљна група: ученици 4.разреда).

12.Наставнице 1. и 4. разреда: Љиљана Бајрамовић, Марина Пакаловић, Јасмина Казаковић,Данијела Пантелић, Јованка Модрић, Славица Јовановић, Марина Думељић и наставница Тамара Ницуловић
( издвојено одељење Мала Врбица).

13. Директор школе, Гордана Јовановић, наставница физичког и здравственог васпитања  Љиља Ђурђановић, ученици 7. разреда
( извештај)

14.Радници МТС-а, директор школе,Гордана Јовановић,ученици и и одељењске старешине д 1.до 8.разреда.( записник ЧОС)

15.МУП-управа саобраћајне полиције, директор школе,  Гордана  Јовановић, ученици и одељењске старешине од 1. до 8.разреда

16.Директор школе Гордана Јовановић, стручни сарадник Слађана Степановић Киломовић, помоћници директора Дејан Михајловић и Катарина Букатаревић, чланови Педагошког колегијума, чланови  Пројектног тима школе, директор  школе 
,,Елени Фараго“, Крајова (Румунија), просветни радници школе ,,Елени Фараго“.


руководилац Тима, Јованка Модрић 

[bookmark: _Toc242867274]III.5.17	Годишњи извештај реализације плана рада тима за израду и евалуацију остварења годишњег плана рада школе

Тим за израду Годишњег плана рада Школе започео је своје активности крајем јуна 2025. године. Извршена је ревизија планова рада Стручних већа за области предмета за школску 2025/2026. годину, у складу са новинама које су биле предвиђене Планом за унапређивање квалитета рада Школе.
Руководиоци Актива одељењских старешина израђују четири плана и програма рада: Одељењских већа, Одељењских савета родитеља, за Час одељењског старешине и екскурзија / излета / наставе у природи.
Извршена је ревизија Планова и програма рада Одељењских већа I–VIII разреда у складу са изменама и допунама Закона о основама система образовања и васпитања. Промењено је време реализације у складу са Календаром рада за школску 2025/2026. годину.
У Плановима и програмима рада Одељењских савета родитеља промењено је време реализације у складу са Календаром рада и прецизирана по разредима предавања у склопу психолошког и педагошког образовања родитеља.
Планови и програми наставних екскурзија, излета, наставе у природи одрађени су у августу 2025. године, као и Планови и програми рада Одељењских већа.
	Након што су израђени и прикупљени сви неопходни подаци, Годишњи план рада Школе је комплетиран и донешен на седници Школског одбора, одржаној 15. септембра 2025. године.
	Током школске године праћена је усклађеност садржаја оперативних планова наставника, програма ваннаставних активности, посебних планова и програма образовно – васпитног рада са његовим потребама, као и анализа остварености планираног и усаглашеност са анализом постигнућа тима за самовредновање и Правилником о стручно – педагошком надзору. 
	Константно је вршена анализа стања материјално – техничких и просторних услова рада, рађене неопходне измене (оформљен је кабинет за имплементацију напредних информатичких технологија – 3Д штампа и ВР).
	Током године, вршена је стална провера функционисања унутрашње организације школе, а школску годину завршавамо са чињеницом да није било никаквих већих потешкоћа или проблема.
руководилац Тима, Дејан Михајловић

[bookmark: _Toc242867275]IV	ПЛАНОВИ ОСТАЛИХ ОБЛИКА ОБРАЗОВНО-ВАСПИТНОГ РАДА

[bookmark: _Toc242867276]IV.1	ГОДИШЊИ ИЗВЕШТАЈ РЕАЛИЗАЦИЈЕ ПЛАНА РАДА ОДЕЉЕЊСКИХ СТАРЕШИНА

	План рада одељењских старешина представља саставни део Годишњег плана рада школе и може се констатовати да је садржај плана реализован у потпуности. Записници са часова одељењских старешина од првог до осмог разреда за школску 2025/2026. годину налазе се у евиденцији  Ес-дневника Школе за школску 202572026. годину.


[bookmark: _Toc242867277]IV.2	ГОДИШЊИ ИЗВЕШТАЈ РЕАЛИЗАЦИЈЕ ПЛАНА РАДА СЛОБОДНИХ НАСТАВНИХ И ВАННАСТАВНИХ АКТИВНОСТИ УЧЕНИКА

Планови ваннаставних и слободних наставних активности, као и други планови и програми представљају саставни део Годишњег плана рада школе, односно Школског програма за I циклус и Школског програма за II циклус основног образовања и васпитања. На седницама Одељењских већа разговарано је о реализацији програма и притом истакнуто да су садржаји свих наставних планова и програма реализовани у потпуности. 

Реализација наставе у школи текла је без проблема за ученике од првог до осмог разреда. У великом проценту остварена је реализација како часова слободних наставних активности тако и часова ваннаставних активности.


	Слободне наставне активности
Бр. часова (V – VIII)
	Ваннаставне активности
Бр. часова ( I – IV)

	497
	1025

У току школске 2025/2026. године, а по плану и програму Годишњег плана рада школе, одржане су следеће секције: 

1. Саобраћајна секција
1. Драмска секција
1. Литерарна секција
1. Секција енглеског језика
1. Секција француског језика
1. Историјска секција
1. Музичка секција
1. Одбојкашка секција
1. Кошаркашка секција
1. Фудбалска секција

РЕАЛИЗАЦИЈА СЕКЦИЈА

Драмска сеција -103
Музичка секција- 71
Секција француског језика - 55
Одбојкашка секција -30
Саобраћајна секција -108
Шаховска секција - 33
Кошаркашка секција -36
Секција из историје- 50
Фудбалска секција- 10
Литерарна секција – 4

РЕАЛИЗАЦИЈА ВАННАСТАВНИХ АКТИВНОСТИ

V разред
Животне вештине – 36
Медијска писменост – 35
Сачувајмо нашу планету - 34
VI разред
Медијска писменост – 35
Чувари природе - 77
VII разред
Домаћинство – 40
Вредности и врлине као животни компас 2 – 36
Филозофија са децом - 70
VIII разред
Предузетништво - 134

[bookmark: _Toc242867279]IV.2.2	Годишњи извештај реализације плана рада слободних наставних активности

I разред
Ваннаставне активности (ДТХСКА) – 216
II разред
Ваннаставне активности (ДТХСКА)– 245
III разред
Ваннаставнеактивности (ДТХСКА) – 216
IV разред
Ваннаставнеактивности (ДТХСКА)– 248

Извештај са реализоване једнодневне наставне екскурзије ученика 1. разреда

Кладово-Зајечар- Извор-Параћин-Баточина-Кладово
школске 2025/2026.године
[bookmark: _Hlk230667016][bookmark: _Hlk230670133]                Дана 22.05.2026. године реализована је једнодневна екскурзија за ученике првог разреда матичне школе и издвојених одељења Костол и Нови Сип у складу са Годишњим планом рада школе за школску 2025/2026. годину, на релацији Кладово-Зајечар-Извор-Параћин-Баточина-Кладово, у реализацији Агенције Пера Турс и ОШ „Вук Караџић“ Кладово.
             Циљеви и задаци наставне екскурзије су: проучавање објеката и феномена у природи (део Србије који ученици обилазе, посматрање рељефног дела Шумадије, посматрање карактеристичних биљака тога краја); уочавање узрочно-последичних односа у конкретним природним и друштвеним условима; упознавање начина живота и рада људи Србије; развијање позитивног односа према  националним, културним и естетским  вредностима, спортским потребама и навикама (развијање и јачање кретних активности, природних облика кретања, потребе за игром, дружењем и рекреацијом); развијање позитивних социјалних односа (дружење са вршњацима из других одељења, млађом или старијом узрасном категоријом, неговање емпатије, солидарности, позитивних осећања) и развијање интересовања за природу и еколошке навике.
                У складу са Правилником о организацији и оставаривању наставе у природи и екскурзије у основној школи, дана 20.05.2026. године одржан је консултативни састанак директора школе Гордане Јовановић,представника агенције „Пера Турс“ и одељењских старешина првог разреда матичне школе и издвојених одељења Костол и Нови Сип, на коме су договорени детаљи о коначној реализацији наставне ексурзије и вођи пута. 
               На последњем родитељском састанку који је одржан дана 27.04.2026. године родитељи су детаљно обавештени о реализацији предстојеће екскурзије, а на часу Одељењског старешине ученици су путем разговора припремљени за реализацију исте.
               На једнодневну наставну ескурзију пошло је 106 ученика првог разреда матичне школе и издвојених одељења Костол и Нови Сип (89 ученика првог разреда матичне школе  + мајка пратилац ученика из одељења I2, 10 ученика из издвојеног одељења Костол и 8 ученика из издвојеног одељења Нови Сип) уз присуство учитељица: Љиљане Бајрамовић, вође пута, Данијеле Пантелић, Марине Пакаловић, Јасмине Казаковић, Љубинке Вулпић, Марине Мајовић, Слободанке Јаношевић, Милене Крстић и туристичког водича испред Агенције „Пера Турс“ из Зајечара. 
              Контрола аутобуса је извршена је од 7 до 8 часова од стране полицијских службеника ПС Кладово. 
             По прегледу аутобуса, учитељице су према распореду сместиле ученике у аутобусе и полазак из Кладова је био у 8 часова. Ученици I1 , I 3 , I 4 разреда и издвојено одељење Нови Сип смештени су у бус декеру, док су ученици I 2  и издвојено одељење Костол смештени у класичном аутобусу.
              Путовање до Зајечара трајало је од 8 до 9:30 часова и прва пауза уследила је у ресторану ,,Беба“ у Зајечару ради освежења, одмора и задовољења потреба ученика.
              Након паузе, пут је настављен према селу Извору надомак Параћина, са циљем обиласка манастира Света Петка. Током путовања, угледали смо планину Ртањ обавијену маглом и сивим облацима и саслушали  излагање водича о њеној висини, готово савршеном геометријском облику пирамиде и чувеном ртањском чају који расте само на овим падинама и има статус заштићеног природног богатства.  
              У манастир смо стигли око 11.30 часова. То је најзначајнији манастир у том крају и смештен је испод брда, у шуми, на скровитом месту, како би отежао прилаз освајачима у прошлости. Чине га манастирска црква и конаци и у њему живе они који су свој живот посветили молитви и Богу.  Сазнали смо да је то женски манастир, по постанку смештен у 13. и 14. век  и  да је пружао уточиште онима који су бежали током ратова. Ученици су похваљени што нису реметили мир у манастиру, а стигло је и послужење за децу, које је монахиња манастира донела. Након сазнања о историји манастира, кренули смо у обилазак цркве и у сувенирницу, где су ученици могли да купе неку бројаницу, икону... 
               Наставак путовања уследио је преко Параћина, од 12.30 часова. Сазнали смо да је Баточина у срцу Шумадије, у централном делу Србије. Видели смо непрегледне равнице и прешли преко моста испод којег тече река Велика Морава.
              Око  13: 30 часова група је стигла у Баточину. Уследио је ручак у ресторану забавног парка ,,Бора Лавиринт“ (пљескавица, помфрит, сезонска салата, еурокрем блок чоколадица, лимунада и јабука). 
              После ручка, представници забавног парка и водич упознали су ученике са карактеристикама и садржајем забавног парка и повели су групу у организован обилазак и коришћење забавног парка ,,Бора Лавиринт“, од 14.30 часова. Сазнали смо да лавиринт представља један од највећих лавирината од живе ограде у Европи, са дужином ограде од преко 3, 5 километара. Кренули смо са водичем у организовану шетњу стазама лавиринта,  преко мостова различитих боја, до успешног излаза из њега. Уследило је време за игру и дружење деце у забавном парку. Прво су скакали и уживала у трамболина парку, затим су гађали луком и стрелом, играли стони тенис и обишли бродић на земљи. Касније су у Лего соби, где су на столовима биле смештене лего коцкице, једне од омиљених дечјих играчака, имали могућност да изразе своју креативност и машту, склапајући најразличитије облике. Ученици су у склопу Лего собе, у продавници сувенира, могли да купе и сувенире за себе или драгу особу. Обишли су и Нагибову кућицу, дизајнирану са специфичним закривљеним вратима и прозорима, која је ученике одвела у чудесан свет бајки и маште. 
             Време нас је подсетило да је обилазак забавног парка завршен, освежили смо се и кренули  из Баточине  у 16:30 часова. Деца су  успут препричавала своје доживљаје, а неко је од умора и заспао.  
             У повратку смо имали једну редовну паузу у Зајечару ради освежења и наставили смо пут ка Кладову. 
Циљеви и задаци једнодневне наставне екскурзије су остварени. У току реализације остварени су следећи исходи:
- ученици су непосредно упознали појаве и односе у природној и друштвеној средини;
- упознали су начин живота и рад људи  шумадијског округа у централној Србији,
- развили су позитиван однос према националним, културним и естетским вредностима, социјалним односима и спортским потребама и навикама (развијали и ојачали кретне активности, природне облике кретања, потребе за игром, дружењем и рекреацијом) и социјалним односима (дружење са вршњацима из других одељења, старијом узрасном категоријом, неговање емпатије, солидарности и позитивних осећања);
- развили су интересовање за природу и еколошке навике.
               Повратак групе у Кладово био је у 21 час и 10 минута.
            Током реализације наставне екскурзије уочено је неколико неправилности и примедаба које треба узети у обзир,ради боље организације будућих путовања.     
             Приликом поласка на екскурзију примећено је да унутрашњост аутобуса није била довоњно чиста и уредна(на седиштима је било мрвица,а под је био неуредан и прљав). 
            Једна од примедаба односи се на ручак који је послужен хладан. 
            Такође, током путовања, у повратку, дошло је до проблема у координацији аутобуса,зато што возач једног аутобуса није желео да сачека други аутобус,наводећи обавезу поштовања времена евидентираног на дигиталном тахографу. Из тог разлога,група се није вратила у Кладово у исто време,један аутобус је стигао у Кладово пола сата пре другог.
               Сматрамо да је за активност и боравак у „Бора лавиринту“ требало предвидети више слободног времена како би ученици могли у потпуности да уживају у садржајима.
               Упркос наведеним недостацима,екскурзија је протекла без већих проблема, према планираном распореду и деца су се вратила богатија за нова искуства и лепе успомене.                                      
Руководилац актива 1. разреда,  Љиљана Бајрамовић

Извештај са реализоване једнодневне наставне екскурзије ученика 2. и 3. разреда

Врста: Једнодневна наставна екскурзија 
Датум: 23.05.2026.
Место: Кладово-Зајечар-Извор-Параћин-Баточина-Кладово
Водитељи: Гордана Јовановић, директор школе, Љубинка Манојловић, учитељица.
Белешка: Извештај са реализоване једнодневне наставне екскурзије за ученике другог и трећег разреда школске 2025/2026. године.
Путни правац: Кладово-Зајечар-Извор-Параћин-Баточина-Кладово.
Дана 23.05.2026.године реализована је једнодневна екскурзија за ученике другог и трећег разреда у складу са Годишњим планом рада школе за школску 2025/2026. годину.
Реализатор: Агенција Пера Турс и ОШ „Вук Караџић“ Кладово.
Циљеви и задаци наставне екскурзије су: проучавање објеката и феномена у природи (део Србије који ученици обилазе, посматрање рељефног дела Шумадије, посматрање карактеристичних биљака тога краја); уочавање узрочно – последичних односа у конкретним природним и друштвеним условима; упознавање начина  живота и рада људи  Србије; развијање позитивног односа према  националним , културним и естетским  вредностима, спортским потребама и навикама (развијање и јачање кретних активности, природних облика кретања, потребе за игром, дружењем и рекреацијом); развијање позитивних социјалних односа (дружење са вршњацима из других одељења, млађом или старијом узрасном категоријом, неговање емпатије, солидарности, позитивних осећања) и развијање интересовања за природу и еколошке навике.
У складу са Правилником о рганизацији и оставривању наставе у природи и екскурзије у основној школи, дана 20.05.2026. године одржан је консултативни састанак директора школе Гордане Јовановић , стручног вође екскурзије, учитељице Љубинке Манојловић , представника агенције „Пера Турс“ и учитељица ученика другог и трећег разреда . Учитељице су упознате са сатницом реализације програма екскурзије, израђен је план дежурства наставника, договорено је да се одрже родитељски састанци ради пружања информација о географским и климатским каректеристикама краја у коме се изводи екскурзија, као и о комплетној сатници. Поред сатнице, родитељима су дата упутства о припреми ученика ( потребан прибор за личну хигијену, потребна гардероба) и о правилима понашања ученика током екскурзије.
На једнодневну наставну ескурзију пошло је 116 ученика другог и трећег разреда (75 ученика 2. разреда + мајка пратилац ученика и 41 ученик 3. разреда), уз присуство учитељица : Љубинке Манојловић, Миме Бонђеровић, Драгане Јакшић, Марице Брчеревић, Радмиле Стефановић , учитеља Дамира Ницуловића и туристичког водича испред Агенције „Пера Турс“ из Зајечара. Контрола аутобуса је извршена је од 7:30- 8.30 часова од стране полицијских службеника ПС Кладово. По прегледу аутобуса, учитељице су према распореду сместиле ученике у аутобусе и полазак из Кладова је био у 8:30 часова. Ученици II/1, II/3 и II/4 разреда смештени су у бус декеру, док су ученици II/2, III/1 и III/4 смештени у класичном аутобусу.
Путовање до Зајечара трајало је од 8.30 до 10. 00 часова и прва пауза уследила је у ресторану ,,Беба“ у Зајечару  ради доручка, освежења, одмора и задовољења потреба ученика.
Након паузе, пут је настављен према селу Извору надомак Параћина, са циљем обиласка манастира Света Петка. Током путовања, угледали смо планину Ртањ обавијену маглом и сивим облацима и саслушали  излагање водича о њеној висини, готово савршеном геометријском облику пирамиде и чувеном ртањском чају који расте само на овим падинама и има статус заштићеног природног богатства. У манастир смо стигли око 11.30 часова. То је најзначајнији манастир у том крају и смештен је испод брда, у шуми, на скровитом месту, како би отежао прилаз освајачима у прошлости. Чине га манастирска црква и конаци и у њему живе они који су свој живот посветили молитви и Богу.  Сазнали смо да је то женски манастир, по постанку смештен у 13. и 14. век  и  да је пружао уточиште онима који су бежали током ратова. Ученици су похваљени што нису реметили мир у манастиру, а стигло је и послужење за децу, које је монахиња манастира донела. Након сазнања о историји манастира, кренули смо у обилазак цркве и у сувенирницу, где су ученици могли да купе неку бројаницу. 
Наставак путовања уследио је преко Параћина, од 12.30 часова. Сазнали смо да је Баточина у срцу Шумадије, у централном делу Србије. Видели смо непрегледне равнице и прешли преко моста испод којег тече река Велика Морава. Око  13: 30 часова група је стигла у Баточину. Уследио је ручак у ресторану забавног парка ,,Бора Лавиринт“ (пљескавица, помфрит, сезонска салата, еурокрем блок чоколадица, лимунада и јабука). После ручка, представници забавног парка и водич упознали су ученике са карактеристикама и садржајем забавног парка и повели су групу у организован обилазак и коришћење забавног парка ,,Бора Лавиринт“, од 14.30 часова.  Сазнали смо да лавиринт представља један од највећих лавирината од живе ограде у Европи, са дужином ограде од преко 3, 5 километара. Кренули смо са водичем у организовану шетњу стазама лавиринта,  преко мостова различитих боја, до успешног излаза из њега. 
Уследило је време за игру и дружење деце у забавном парку. Прво су скакали и уживала у трамболина парку, затим су гађали луком и стрелом, играли стони тенис и обишли бродић на земљи. Касније су у Лего соби, где су на столовима биле смештене лего коцкице, једне од омиљених дечјих играчака, имали могућност да изразе своју креативност и машту, склапајући најразличитије облике. Ученици су у склопу Лего собе, у продавници сувенира, могли да купе и сувенире за себе или драгу особу. Обишли су и Нагибову кућицу, дизајнирану са специфичним закривљеним вратима и прозорима, која је ученике одвела у чудесан свет бајки и маште. Време нас је подсетило да је обилазак забавног парка завршен, освежили смо се и кренули  из Баточине  у 17.00 часова. Деца су  успут препричавала своје доживљаје, а неко је од умора и заспао.  У повратку смо имали једну редовну паузу у Зајечару ради освежења, а једна ученица је повраћала пре уласка у аутобус и пружена јој је неопходна помоћ. Наставили смо пут према Неготину и Кладову. Циљеви и задаци  једнодневне наставне екскурзије су остварени. У току реализације остварени су следећи исходи:
- ученици су непосредно упознали појаве и односе у природној и друштвеној средини;
- упознали су начин живота и рад људи  шумадијског округа у централној Србији,
- развили су позитиван однос према националним, културним и естетским вредностима, социјалним односима и спортским потребама и навикама (развијали и ојачали кретне активности, природне облике кретања, потребе за игром, дружењем и рекреацијом) и социјалним односима (дружење са вршњацима из других одељења, старијом узрасном категоријом, неговање емпатије, солидарности и позитивних осећања);
- развили су интересовање за природу и еколошке навике.
Повратак групе у Кладово био је у 21 час и 10 минута и ученици су предати родитељима.
На поучан, забаван и интерактиван начин, кроз спој физичких активности, едукативних садржаја, боравак на свежем ваздуху, дружење и игру,  једнодневна наставна екскурзија је у потпуности испунила очекивања и деца су се вратила богатија за нова искуства и лепе успомене.                             
                                                               Руководилац актива 2. разреда, Љубинка Манојловић

Извештај са реализоване тродневне наставне екскурзије за ученике 3. и 4. разреда  

 	У периоду 2- 4.04.2026. године реализована је тродневна екскурзија за ученике трећег и четвртог разреда у складу са Годишњим планом рада школе за школску 2025/2026. годину. 
Путни правац : Кладово- Зајечар- Сокобања- Зајечар- Кладово.
Реализатор: Агенција Пера Турс и ОШ „Вук Караџић“ Кладово
Циљеви и задаци наставне екскурзије су: непосредно упознавање појава и односа у природној и друштвеној средини и упознавање културног наслеђа; уочавање узрочно- последичних односа у конкретним природним и друштвеним условима; развијање интересовања за природу и еколошке навике; упознавање начина живота и рада људи источне Србије;развијање позитивног односа према: националним, културним и естетским вредностима, социјалним односима и спортским потребама и навикама; подстицање испољавања позитивних емоционалних доживљаја; формирање правилног односа унутар групе; развијање културних навика и социјализација личности.
У складу са Правилником о рганизацији и оставривању наставе  у природи и екскурзије у основној школи,  дана 1.04.2026.  године одржан је консултативни састанак директора школе у улози и стручног вође екскурзије,  Гордане Јовановић , представника агенције „Пера Турс“ и учитељица ученика трећег и четвртог разреда. Учитељице  су упознате сатницом реализације програма екскурзије, израђен је план дежурства наставника, договорено је да се истог дана одрже и родитељски састанци ради пружања информација о географским и климатским каректеристикама краја у коме се изводи екскурзија као и комплетној сатници. Поред сатнице,  родиттељима су дата  упутства о припреми ученика (потребан прибор за личну хигијену, потребна гардероба),  правилима понашања ученика током екскурзије.  
У претходном периоду у дечјем диспанзеру одрађен је преглед деце од стране  педијатра и сви су добили здравствене листове. 
На тродневну наставну ескурзију пошло 116 ученика трећег и  четвртог разреда и ученици ИО Мала Врбица  уз присуство учитељица: Марина Думељић, Славица Јовановић, Јованка Модрић, Јелица Радосављевић , Снежана Митић Милетић и Тамара Ницуловић, директор школе као стручни вођа, Гордана Јовановић и туристички водич испред Агенције „Пера Турса“. 
Контрола аутобуса је извршена је од 7:00 до 7:30 часова од стране полицијских службеника, ПС Кладово.
По прегледу аутобуса учитељице  су према распореду сместиле ученике у аутобусе и полазак из Кладова је био у 8:00 часова. 
Прва пауза уследила је у ресторану Беба у Зајечару ради освежења, одмора и задовољења потреба ученика.
Након паузе, пут је настављен ка Сокобањи преко Бољевца. Водич је током путовања испричао историју настанка Ртња и познате легенде о самој планини. Ученици су чули причу и једној богатој јеврејској породици Минх као и  легенди о скривеном богатству, као и о  позитивној енергији која се осећа на Ртњу.  Поред тога поменуо је да је планина Ртањ  богата лековитим биљем и да је  проглашена  Специјалним резерватом природе. 
Око 12:30 часова група је стигла у хотел Бањица у Сокобањи. Уследио је пансионски ручак (пилећа чорба, пире и ћевапи и суви колач). После ручка уследио је смештај по собама. Ученици 4-1, 4-2, 4-3, 3-2, 3-3 били су смештени на трећем спрату, а ученици 3-1 и ИО М.Врбица на другом спрату. Учитељице су биле смештене на спрату, близу својих ученика. Док су се деца смештела у собе стручни вођа и по  једна учитењица трећег и четвртог разреда присуствовале су сатанку са главним рецепционарем хотела  ради упознавања са јеловником и терминима за оброке, терминима  за  реализацију тематдских вечери са аниматором из хотела у дискотеци,начином и временом рада здравствене службе. Након смештаја ученици су са учитељицама прошетали и обишли центар града. Пансионска вечера је сервирана за нашу групу у 20:00  часова, а након тога, од 21:00 до 22:00 часова, у дискотеци реализовано је тематско вече. Ученике је забављао аниматор из хотела, а учитељице су биле присутне. Након тематске вечери, ученици су спремали за спавање и ноћ је протекла мирно. Све учитељице су  до 2 сата ујутру биле дежурне, а потом су се смењивале по две до 7:30. 
Други дан је започео доручком који је био сервиран у 8:00 часова (пита са сиром и јогурт).
После доручка група организовано кренула у обилазак. Ученици су  аутобусима превезени  до излетишта Озрен који је удаљен 5 км од центра града. Излетиште обухвата велики парк у оквиру кога се налазе спортски терени, дечје игралиште и вештачко језерце, водени слап Мала Рипаљка. Водич је упознао ученике са основним каректеристикама водопада Рипаљка, првим спомеником природе у Србији који је закон заштићен 1949. године. Поред водича, ученике је о значају природног споменика, упознао и представник туристичког центра Сокобања.
Након обиласка Излетишта Озрен и водопада Рипаљка извршен је трансфер групе до Бованског језера. Бованско језеро је удаљено  9 km од Сокобање и налази на Сокобањској Моравици код Бовна између Сокобање и Алексинца. Језеро је вештачка акумулација настало градњом бране 1978. године, у систему регулације слива Мораве и хидроцентрале „Ђердап“ са задатком да задржи наносе брдских и планинских река, а истовремено да акумулира велике количине воде. Дугачко је  8 km, највећа ширина му је 500 m, а дубина 50 m. Бованско језеро преко постројења за пречишћавање воде водом снабдева град Алексинац. Поред општих каректеристика језера, водич је говорио и о економском и туристичком значају самог језера. Богато је разним врстама риба: сом, смуђ, толстолобик, шаран, мрена и погодно је за риболов, а има и малих плажа које туристи посећују у току летњих месеци. У априлу и септембру одржава се и једриличарска регата „Бован“. По повратку, на путу до хотела уследило је панорамско разледање летње позорнице и  излетишта Борићи.
По повратку у хотел  сервиран је ручак  у 14 часова (супа, пире са   дистованом говедином и суви колач). 
После ручка  група је кренула до центра града. У договору са директором ОШ „ Митрополит Михајло“ обишли смо школу. Ученици су подељени у две групе ( четврти разред и трећи разред са ИО М.Врбица). Посета је трајала по један школски час за групу и одвијала се у фискултурној сали где су се међусобно надметали у играма спретности. Била је ово прилика да се међусобно упознају и да успоставимо добру сарадњу међу школама. Истовремено док је једна група била у школи, друга група је  обишла градски парк, турско купатило, цркву Светог преображења и Милошев конак. Водич је  упознао ученике значајем турског купатила, данас,  купатило парк, такозвани Аман , које је изграђено у 15. веку, на темељима који потичу из времена Римљана на овим просторима.Њега је често посећивао и кнез Милош Обреновић и  данас је оно под заштитом државе и има музејску вредност. Ученици видели и Милошев конак, зграду која се налази преко пута  турског купатила. Водич им је објаснио да је конак посебно саграђен за кнеза Милоша  и служио је као центар српске администрације која је пратила кнеза. Након конака обишли су и  цркву Светог преображења. Остатак слободног времена до вечере ученици су са учитељима  провели су у пешачкој зони. Прошетали су цетром ради освежења и куповине сувенира. Већина ученика је изразила жељу за куповином палчинки, те су организовано са учитељицама наручили у центру. 
По повратку у хотел, ученици су се одмарали и припремали за вечеру и вечерње активности. Вечера је била у 20:00 часова ( супа, помфрит, похована пилетина, колач). На крају вечере учитељицама  су подељене кесе са мадаринама за децу. 
Након вечере, од 21-22:00 часова,  организовано је тематско вече „Покажи свој таленат“ у дискотеци. Деца су се надметала и на крају похваљена за свој таленат. И прво и друго вече наши ученици су били са ученицима из једне основне школе у  Винчи. По повратку деца су се спремала за спавање. 
Оно што је поремтило даљи ток  реализације екскурзије је појава здравствених тегоба код 12 ученика током вечери и ноћи. Здравствене тегобе су се односиле на повраћање и болове у стомаку, а кренуле су од вечерњих сати предходног дана па све до повратка. У току ноћи ученике је обишао и прегледао дежурни лекар из хотела , три ученика су прегледани у служби хитне помоћи у Сокобањи. Докторка из  хотела је поново од 6:30 обишла децу и четворо њих сместила у амбуланти. Након консултација са докторком, а у циљу превентивне заштите осталих ученика, одлучено је да је најбезбедније да се крене после доручка и након стабилације ученика који су били у амбуланти. Обавестили смо Агенцију, доручак је за целу групу прилагођен тренутној здравственој ситуацији. Деца која нису осећала тегобе су након доручка кренула до центра града како би се спремила за путовање. 
Из Сокобање смо кренули око 10:30 часова. Успут смо имали једну редовну паузу ради освежења и једну ванредну, јер је неколико ученика повраћало у једном од аутобуса. 
По повратку, тј током викенда учитељице и ја смо биле у контакту са родитељима и пратиле здравствено стање деце. Као директор школе упознала сам и нашу здравстеву службу која је по здравственом протоколу обавестила  епидемиолошку службу Завода за јавно здравље у Зајечару. Тренутно су према подацима наше здравствене установе сва деца су добро. 
Циљеви и задаци су, и поред здравственог проблема одређеног броја ученика, оставарени. 
У току реализације остварени су следећи исходи: 
· ученици су непосредно упознали појаве и односе у природној и друштвеној средини,
· развили су интересовања за природу и еколошке навике
· упознали су начин живота и рад људи источне Србије
·  развили су позитиван однос према националним, културним и естетским вредностима, социјалним односима и спортским потребама и навикама.
Верујемо да је ова наставна ескузија  између осталог ,пробудила и лепе емоције ученика, подстакла дружење ученика наше  школе и ученика ОШ „Митрополит Михајло“и да ће остати у лепом сећању свих њених актера. 
Због нереализоване једне од ставки из плана и програма екскурзије, а из оправданих разлога, цена услуге извођења екскурзије биће умањена у вредности од 600 динара што представља цену ручка у смештајној јединици.                                                                                                                             
Стручни вођа, Гордана Јовановић

Извештај са реализоване наставне екскурзије за ученике 5. разреда  

Једнодневна екскурзија Кладово-Београд-Кладово
На консултативном састанаку представника свих страна - учесника у извођењу једнодневне наставне екскурзије договорени су детаљи који су били од значаја за реализацију исте.
Екскурзија је изведена на релацији: Кладово - Београд - Кладово.
Датум реализације: 21.05.2026. год.
Укупан број путника: 73 (67 ученика + 3 наставника + педагог школе + туристички водич + возач)
Туристичка агенција: ''Пера Турс'', Зајечар
Годишњим планом рада Школе предвиђена је једнодневна наставна екскурзија за ученике 5. разреда, која је реализована дана 21.05.2026. године, у организацији Туристичке агенције ''Пера Турс'' из Зајечара. На пут је кренуло 67 ученика, уз присуство одељењских старешина 5. разреда (Марине Стојановић – 5/1, Дарка Поповића – 5/2, Иване Николић-Радуловић – 5/3), педагога школе Слађане Киломовић и туристичког водича Ивице Трајковића који је ангажован од стране Туристичке агенције ''Пера Турс''.
Након обављене контроле аутобуса од стране полицијских службеника ПС у Кладову у 04:30, у 5:00 часова се кренуло на једнодневну наставну екскурзију са аутобуског стајалишта Школе. 
Путовало се ђердапском магистралом и ауто-путем до Београда са успутним задржавањима ради освежења и тоалета. Од самог уласка у Београд сачекала нас је огромна гужва у саобраћају и самим тим мало пореметила сатницу обилазака. Прво смо обишли Храм Светог Саве, којим су ученици били одушевљени. Локални водич је деци поделио поклоне-Дечје молитвенике и на веома интересантан начин им представио нашу веру, изградњу храма и историју нашег народа. Пут смо наставили, према Калемегдану са успутним панорамским разгледањем наше престонице и уз занимљиве приче туристичког водича о знаменитим грађевинама, личностима и догађајима који су везани за Београд, После пробијања кроз огромну гужву у саобраћају стижемо на Калемегдан и мењамо план обилазака, по првом плану је требало да ученике поделимо у две групе, али због кашњења иде цела група најпре у Војни музеј, онда пешачком шетњом по Калемегдану до ресторана Мали Калемегдан где смо у пријатном амбијенту и атмосфери имали лепо припремљен и укусан ручак. По завршетку ручка, пешака полазимоу  Музеја Науке и технике где су ученици имали прилику да виде многе занимљиве експонате и да сами буду део неких занимљивости попут Криве собе, Простор огледала... По завршеној посети уследио је повратак за Кладово са успутним задржавањем у ТЦ изван Београда ради освежења и тоалета.
Долазак групе у Кладово био је у 21:30 часова.
Екскурзија је реализована по плану и програму уз малу корекцију сатнице. Аутобуси су били комфорни, чисти и прилагођени планираним активностима. Храна у ресторану је била прилагођена ученицима. Водич се постарао да комплетна организација прође без икаквих проблема. 
Сви циљеви и задаци су у потпуности испуњени.
По мишљењу наставника екскурзија је била успешна, деца су била добра али, била је напорна због велике километраже, проблема за тоалет којих успут нема, па смо били принуђени да молимо раднике ресторана и кафића да нас приме ( чак и за новчану надокнаду) и посебно због огромних гужви по Београду.
Стручни вођа, Ивана Николић Радуловић

Извештај са реализоване наставне екскурзије за ученике 6. разреда  

Годишњим планом рада школе, школске 2025/2026.године, предвиђена је дводневна наставна екскурзија ученика шестог разреда, путни правац Кладово – Зајечар – Ниш – Ђавоља Варош – Пролом Бања - Кладово.
Консултативни састанак представника свих страна - учесника у извођењу дводневне наставне екскурзије, одржан је 26.05.2026. године. На састанку су договорени детаљи који су били од значаја за реализацију планиране дводневне наставне екскурзије. 
Такође, консултације у вези реализације дводневне наставне екскурзије вршене су и кроз одржане родитељске састанке, као и кроз састанке одељењских старешина и управе школе.
Годишњим планом рада Школе предвиђена је дводневна наставна екскурзија за ученике VI разреда, која је реализована дана 31.05.2026. и 01.06. 2026. године у организацији Туристичке агенције ''Пера Турс'' из Зајечара.
На пут је кренуло 64 ученика, уз присуство одељењских старешина VI разреда (Александар Милутиновић – VI /1, Николина Србуловић – VI /2, Мирјана Младеновић – VI /3, Љиља Сперлић – VI /4), докторке Сашке Андрејевић и туристичког водича који је ангажован од стране Туристичке агенције ''Пера Турс''.
Након обављене контроле аутобуса од стране полицијских службеника ПС у Кладову, ученици и наставници су на екскурзију кренули једним малим аутобусом и комбијем у 07:30 часова са аутобуског стајалиште школе.
Путовало се преко Неготина са успутном полусатном паузом у Зајечару, а затим је пут настављен до Ниша. По доласку у Ниш ученици су обишли Концентрациони логор на Црвеном крсту данас познатији као Меморијални музеј „12 фебруар“. У овом логору били су заточени Срби, као и велики број Рома и Јевреја, што им је најчешће била једина кривица. На зидовима логора била су уочљива нечитко исписана имена логораша, а водич нам је указао да су често своја имена и места одакле су писали својом крвљу. У свакој просторији у коју смо ушли могли смо да приметимо и осетимо тугу и бол. Причу о страдању српског народа настављамо посетом Ћеле Куле. Овде нас је дочекао локални водич који нам је објаснио да је Ћеле Кула споменик из Првог српског устанка који је у знак одмазде тадашња турска власт у Србији изградила од лобања погинулих српских ратника предвођених Стеваном Синђелићем у битци на Чегру. Ученици су са великом пажњом слушали причу, а затим су имали прилику да обиђу кулу, фотографишу и поставе питања водичу.
После обиласка ова два локалитета, уследио је ручак у хотелу „Видиковац“. Након ручка ученици су заједно са својим одељењским старешинама и водичем уживали у обиласку Нишке тврђаве и слободног времена у граду. У вечерњим часова ученици и наставници су се пријавили и сместили у хотел ,,Видиковац''. Ученици су били смештени у четворокреветним и трокреветним собама а наставници и лекар у двокреветне собе. Након вечере ученици су изашли у дискотеку, а након тога на спавање.
Други дан екскурзије почео је доручком у хотелу, након чега су се ученици и наставници одјавили из хотела. Ујутру је обављена и контрола аутобуса од стране полицијских службеника ПС у Нишу. Пут нас даље води ка допуни приче коју смо претходног дана започели, а то је спомен обележје на Чегру. Ту нас је дочекао локални водич који је започео стиховима предавање и тиме привукао пажњу ученика који су са великим интересовањем слушали причу о битци на Чегру која је једна од пресудних битака вођених у Првом српском устанку између српских устаника и Турака. Уз пуно лепих утисака и фотографија путовање се наставило ка локалитету Ђавоља Варош, где смо имали прилику да видимо два у свету ретка природна феномена: земљане фигуре, којих укупно има 202, различитих облика и димензија са каменим капама и два извора, први јако киселе воде и други познатији као „црвено врело“ који има мању киселост и минерализацију. Овде су ученици и наставници направили кратку паузу у локалном ресторану, освежили се и пут наставили до Пролом бање. Локални водич нас је сачекао на извору воде где су ученици док су пунили флашице водом слушали о благодатним својствима саме воде. У Пролом бањи, у хотелу „Радан“ уследио је ручак, и у поподневним сатима повратак за Кладово са успутном паузом у Сврљигу. У Кладово смо стигли у 22:00 часова.
Аутобус је био комфоран, чист и прилагођен планираним активностима. Храна у хотелу и ресторану је била одлична. Екскурзија је протекла према предвиђеном плану и програму и без проблема.
Сви циљеви и задаци су испуњени: непосредно упознавање појава и односа у природној и друштвеној средини, упознавање културног наслеђа, проучавање објеката и феномена у природи, уочавање узрочно – последичних односа у конкретним природним и друштвеним условима, развијање интересовања за природу и еколошке навике, развијање позитивног односа према националним, културним и естетским вредностима, социјалним односима и чување и неговање сопственог верског и културног идентитета.
Руководилац стручног актива 6. разреда, Николина Србуловић

Извештај са реализоване наставне екскурзије за ученике 7. разреда
  
Консултативни састанак представника свих страна - учесника у извођењу наставне екскурзије, одржан је 25.05.2026. године. Консултације у вези са реализацијом екскурзије вршене су кроз одржане родитељске састанке као и састанке одељењских старешина са управом школе. На састанку, на коме су присуствовалe одељењске старешине седмог разреда, присутни су упознати са маршрутом и свим осталим детаљима који су били од значаја.
Екскурзија је изведена на релацији: Кладово - Зајечар - Параћин - Крушевац - Врњачка Бања- Краљево - Крагујевац - Топола - Опленац - Параћин - Зајечар - Кладово.
Садржај: Крушевац (црква Лазарица, остаци Лазаревог града) - Врњачка Бања (бањски извори,мост љубави, слободно време) - Крагујевац (Спомен парк Шумарице) - Топола - Опленац (црква Светог Ђорђа, кућа краља Петра I) - (Карађорђев конак).
	Датум реализације: 31.05. - 01.06.2026.
Укупан број путника: 80 (72 ученика, 4 наставника, вођа пута, лекар, водич, возач).
Туристичка агенција: Пера Турс, Зајечар
Полазак из Кладова био је у 8:00 часова, након извршене контроле аутобуса од стране припадника МУП-а, ПС Кладово. 
На путу ка Крушевцу пауза за одмор реализована је у Зајечару. Након паузе настављено је путовање ка Крушевцу где су ученици обишли цркву Лазарицу као и остатке Лазаревог града. 
Путовање се наставило до Врњачке Бање. Ученици су били смештени у хотелу ''Бреза'' у строгом центру Врњачке Бање. Након уласка у собе, ученици су ручали. Храна у хотелу је била разноврсна а сервирана је по принципу ''шведског стола''. Након ручка ученици су имали слободно време до 16:00 када су у пратњи водича ТА „Пера Турс” и одељењских старешина обишли бањске изворе, бањски парк, мост љубави, јапански врт и препознатљив симбол Врњачке Бање - врапца Гочка.
Након заједничког обиласка ученици су имали слободно време које су искористили за самостално шетање по бањској променади. Након вечере, за све ученике, организована је дискотека у просторијама хотела, али је група тражила да са одељењским старешинама изађе у центар Бање уместо тога.
У понедељак, 01.06.2026. након напуштања и провере соба ученици су доручковали и у 09:00 се кренуло ка Крагујевцу, где су ученици обишли Споменик стрељаним ђацима и професорима у Спомен парку Шумарице. Ради се о споменику који је вишедеценијски симбол Крагујевца. Из Крагујевца пут је настављен ка Тополи, где је уследио ручак у ресторану ''Језеро''. Након тога, пут је настављен ка цркви Светог Ђорђа на Опленцу где је ученике дочекао локални водич и испричао историјат породице Карађорђевић. Уследио је обилазак породичних гробница а након тога и обилазак куће краља Петра I Карађорђевића. Препуни утисака ученици су након Опленца обишли и музеј Карађорђев конак у коме  је стална изложба личних предмета Вожда и аутентично оружје из Првог српског устанка међу којима је и оригинални Карађорђев топ. Уследио је повратак за Кладово са две  успутне паузе. 
Долазак  групе у Кладово био је у 22:00.
Екскурзија је протекла у лепом расположењу. Током реализације екскурзије наставници су пратили групу на локалитетима који су се обилазили, пребројавали ученике и одржавали ред и дисциплину у аутобусу и на местима која група обилази. Наставници су такође дежурали у ходницима хотела током ноћи.
Екскурзија је реализована у потпуности по плану и програму. Аутобус је био комфоран, чист и прилагођен планираним активностима. Храна у ресторану је била прилагођена ученицима. Водич се постарао да комплетна организација прође без икаквих проблема. 
Циљ екскурзије је да кроз овај ваннаставни облик образовно-васпитног радa ученици имају могућност да усвоје и савладају део наставно програма, непосредно упознају појаве и односе  природној и друштвеноj средини и културно наслеђе.
Задаци ове екскурзије су: проучавање природних феномена, развијање интересовања за природу и еколошке навике, развијање позитивног односа према националним, културним и естетским вредностима.
Сви циљеви и задаци наставне екскурзије су испуњени.
Након изведеног путовања ученици ће на часу одељењске заједнице разговарати о утисцима са екскурзије кроз презентације које ће припремити о локалитетима које су посетили.
Стручни вођа, Дејан Михајловић

Извештај са реализоване наставне екскурзије за ученике 8. разреда

Консултативни састанак представника свих страна - учесника у извођењу наставне екскурзије, одржан је 11.05.2026. године. На састанку, коме су присуствовали директор школе, секретар школе, одељењске старешине и представници Агенције Пера турс упознати смо са маршрутом и свим осталим детаљима који су били од значаја.
Одељењске старешине су 15.05.2026. године одржале родитељске састанке на којима су упознали родитеље са детаљном састницом и правилима понашања на наставној екскурзији.
Релација: Кладово – Доњи Милановац – Голубац – Пожаревац – Сремски Карловци – Нови Сад – Суботица – Палић – Нови Сад – Крушедол – Београд – Пожаревац – Голубац – Доњи Милановац – Кладово
Датум реализације: 18-20. 05. 2026. године
Из Основне школе ,,Вук Караџић“ Кладово на екскурзију је пошло 60 ученика и четири наставника, као и помоћник директора, Дејан Михајловић, који је одређен за вођу пута.
Укупан број путника: 68  (60 ученика + 4 наставника + 1 вођа пута + 1 лекар + 1 туристички водич + 1 возач)
Туристичка агенција: Пера Турс, Зајечар
	Полазак из Кладова  био је 18. 05. 2026. године у 6:00 часова, након извршене контроле аутобуса од стране припадника МУП-а, ПС Кладово. Уследило је путовање ка Сремским Крловцима, са успутним задржавањем у  Голупцу.  Обишли смо старо језгро града, Саборну цркву Светог Николе, Карловачку гимназију, чесму Четири лава и Богословију Светог Арсенија. Саборна црква Светог Николе спада у споменике културе од изузетног значаја, чије зидове красе иконе и слике познатих српских сликара Николе Нешковића, Михајла Поповића, Симеона Јакшића и Паје Јовановића. У Нови Сад смо стигли око 13.30 часова. Након смештаја у Хотелу “Војводина“ послужен је ручак. После ручка ученици су имали организован облиазак Петроварадинске тврђаве, а затим и центра Новог Сада. У 19.30 часова је послужена вечера, након које су ученици имали слободно време. 
Другог дана екскурзије, после доручка, група је кренула за Суботицу, где су ученици имали прилику да уживају у лепотама Градске куће – највеће и по многима најлепше грађевине у Суботици, која датира од 1908. године. Након тога, ученици су посетили Синагогу. Ову грађевину, последњи пут обновљену 2017. године, они ће памтити по прелепим витражима, централном лустеру и месинганим светиљкама. О јеврејској заједници и самој грађевини могли су да се информишу путем интерактивних екрана на додир и специјалне апликације. Уследио је трансфер групе до Палића, где смо обишли ЗОО врт. Површина на којој се простире ЗОО врт износи 15 хектара, располаже са око 100 животињских врста, односно око 450 примерака животиња. У склопу ЗОО врта је и ботаничка башта, која представља збирку многих заштићених врста, као и нетипичних лишћара и четинара. Уследио је ручак у ресторану „Викторија“,  а потом обилазак главног шеталишта на Палићком језеру. Уследио је повратак групе у Нови Сад и слободно време до вечере. Након вечере, ученици су неко време провели у дискотеци.
Последњег дана екскурзије, након доручка у хотелу, група је кренула на путовање према манастиру Крушедол, који је изграђен у 16. веку и посвећен је Благовестима Пресвете Богородице. Чувен је по иконостасу и многим реликвијама а у њему је и маузолеј где поред моштију светих Бранковића почивају и мошти патријарха Арсенија III Чарнојевића, кнегиње Љубице Обреновић, краља Милана Обреновића и многих других. Након обиласка манастира пошли смо за Београд. По доласку у Београд прво смо, према сатници, обишли Меморијални музеј Вука и Доситеја, посвећен двојици великана српске културе, просветитељу и првом српском министру просвете, Доситеју Обрадовићу и реформатору српског језика, творцу српског књижевног језика, Вуку Караџићу. Након обиласка овог музеја, ученици су имали слободно време до ручка у ресторану ,,Мали Калемегдан“. Одмах по ручку, група се упутила ка Кладову.
	Направљена је дужа пауза у Голупцу. У Кладово је група стигла у 21:00.
Екскурзија је реализована у потпуности по плану и програму. Сви циљеви и задаци су испуњени: непосредно упознавање појава и односа у природној и друштвеној средини и упознавање културног наслеђа; проучавање објеката и феномена у природи; уочавање узрочно-последичних односа у конкретним природним и друштвеним условима; развијање интересовања за природу и еколошке навике; упознавање начина живота и рада људи Војводине; развијање позитивног односа према:  националним,  културним и  естетским вредностима, спортским потребама и навикама и социјалним односима.
	Аутобус којим су ученици путовали  био  је комфоран, чист и прилагођен планираним активностима. Хотел „Војводина“ је у самом центру са изузетно љубазним и услужним особљем. Храна је била прилагођена ученицима. Водич се постарао да комплетна организација прође без икаквих проблема.
Стручни вођа, Дејан Михајловић

 Савремени начин живота све већем броју родитеља намеће потребу збрињавања детета млађег школског узраста које након редовне наставе одлази кући и без надзора проводи време до доласка родитеља. Самосталан боравак код куће често излаже дете многим опасностима, а страх и брига родитеља за дете током радног дана намећу потребу за организованом бригом за дете. Школa тиме добија нову и захтевнију улогу која од запослених захтева организованију бригу о детету током целог дана. Продужени боравак један је од модела којим се могу квалитетно и структурално решити наведени проблеми,посебно у урбаним срединама. Нова улога школе на тај ће начин бити максимално и рационално искоришћена јер пружа небројене могућности деловања у сврху правилног развоја и раста сваког детета у квалитетну особу, корисну својој породици и заједници.
Школске 2025/2026, продуженим боравком је обухваћено 26 ученика првог  разреда до маја месеца. Од маја месеца приликом спајања свих групи првог разреда, укупно је било 54 ученика до краја школске године. За реализацију активности коришћени су посебно опремљен кабинет за продужени боравак као и остали ресурси школе и друштвене средине (школска библиотека, хол објекта Б, летња учионица и спортски терени у школском дворишту и фискултурна сала).
Рад боравка почиње пријемом ученика одмах након редовне наставе, затим креће ужина и активан одмора. Након ужине креће се са активностима у учионици израдом домаћих задатака и провером истих, реализација слободних активности у оквиру недеље, спортским и ликовним активностима. Отпуст ученика се завршава до 16:00 часова.
Један од најбитнијих делова продуженог боравка је самостална израда домаћих задатака ученика. Овај рад подразумева израду домаћих задатака, усвајање новог градива,увежбавање усвојеног градива и пожељних модела понашања у друштву. Уколико ученици немају обавезан домаћи задатак, наставник у продуженом боравку припремају додатно вежбање у договору са учитељем из редовне наставе.
Слободно време обухвата оне активности које ће предлагати ученици и ту је посебан акценат на њиховој социјализацији и слободне активности усмерене од стране учитеља где се  организују активности ликовног и музичког карактера , спортско-рекреативне активности и креативне радионице. У слободном времену ученици цртају , причају о томе шта воле а шта не воле, о другарству, школи, о својим жељама, страховима...Уче да помажу једни другима, да слушају једни друге, да сузбију егоцентризам који се све чешће јавља код деце овог узраста...
У септембру месецу ученици су се упознали са правилима понашања у боравку и својим обавезама. Ученици су заједно са учитељем установили која сва негативна понашања могу да се јаве, а затим су навели и више позитивних примера понашања прихватљивих у школским условима.Као и са културом понашања на јавном месту, за столом, у превозу, хигијени учионице и очување заједничке имовине.
У току септембра одржане су две едукативно-креативне радионице поводом обележавања Светског дана мира и рад на формирању паноа поводом јесени, на тему ,,Јесен је, јесен рана ...“. У оквиру обележавања Светског дана мира 23.09.2024. одржана је радионица на којој су ученици учили о важности успостављања и одржавања мира међу појединцима и нацијама, важности ненасилне комуникације, сарадње и толеранције. На крају радионице свим ученицима су подељене цртежи голуба као симбол мира, и исти бојили. На крају су своје радове разменили. 25.09.2025. године реализована је радионица „Јесен је, јесен рана,...“. Са ученицима је разговарано о карактеристикама јесени као годишње доба, као и о значају плодова које нам јесен дарује за наше здравље. Затим су своју креативност исказали на бојењу сличица воћа, поврћа, јесењег лишћа и дивљих животиња. Њихови радови су на крају истакнути на пано у холу школе. Поред свих активности слободно време смо искористили за боравак на свежем ваздуху уз физичке и друштвене активности у школском дворишту. Ученицима првацима је била потребна посебна помоћ око сналажења у новој средини. Месец септембар је у већој мери протекао у прилагођавању на боравак у продуженом боравку, као и на формирању радних навика (ритма рада) у продуженом боравку.
           У октобру месецу ученици су се подсетили  правила понашања у боравку и својим обавезама. Домаћи задаци се завршавају у боравку и морају се дати на преглед наставнику.
У првој недељи октобра је највећи акценат био на обележавању Дечије недеље. Низом активности и радионица уобличили смо тему „Имам право да се играм, да се смејем, маштам, стварам и у бољи свет претварам”. Ученици продуженог боравка учествовали су у спортско-едукативној радионици „Ја и моји пријатељи“, Спортско-едукативна радионица ''У здравом детету здрав дух''. Циљ ове активности је да се код деце школског узраста подстакне разумевање важности толеранције, тимског духа и фер-плеја кроз спорт и рекреацију.
У току октобра одржане су радионице под називом ,,Међународни дан здраве хране“ и ,,Светски дан јабука '' са циљем да схвате да је здрава исхрана, уравнотежена и разноврсна, темељ здравља. Што се тиче радионице поводом обележавања Светског дана јабука ученици су стекли и проширили знања о јабуци, сазнали бројне занимљивости о овом воћу и уживали у слатким плодовима на крају радионице. Продукти рада са радионица су изложени у холу школе, као и на званичном сајту школе. У оквиру музичких активности обрађена је музичка игра „Један кишни дан“ са изражавањем слободног ритмичког покрета уз музичку пратњу.
Поред свих активности слободно време смо искористили за боравак на свежем ваздуху уз физичке и друштвене активности у школском дворишту, са посебним акцентом на вежбе обликовања и правилан став у реду, колони, групи. Ученици су имали спортско-рекреативне активности: Полигон са препрекама, додавање лоптом и игре са реквизитима.
У првој недељи новембра је највећи акценат био на обележавању Дана школе. Низом активности употпунили смо свечаност у нашој учионици: ,,Радионица Вук“, ''Писаоница Вук“ и ,,Презентација Вук“. Ликовно-креативна радионица „Шоља топлог чаја“ је реализована у другој недељи новембра са основним циљем да се деца упознају са благодетима чаја за људски организам. У трећој недељи новембра одржана је радионица у сарадњи са ученицима друге групе продуженог боравка поводом Међународног дана толеранције. Активности су подразумевале читање прикладног текста о толеранцији, дељење порука у писаном облику свим ученицима и израда презентације. Ученици су овом приликом могли да се подсете правих вредности толеранције, ширења разумевања, емпатије, љубави, али и незанемаривања других особа, пружања помоћи и лепих речи. Циљ обележавања дана толеранције, такође је требало да подсети да толерисати не значи занемаривати особе око себе, напротив, не смемо затварати очи пред насиљем, понижавањем и угњетавањем других. Неговањем пријатељства постајемо богатији и ширимо наше видике. Продукти рада су изложени у учионици, као и на званичном сајту школе. У оквиру музичких активности обрађена је музичка игра „Јесен“ са изражавањем слободног ритмичког покрета уз музичку пратњу, као и Музичке столице.
  Поред свих активности слободно време смо искористили за боравак на свежем ваздуху уз физичке и друштвене активности у школском дворишту и фискултурној сали, са посебним акцентом на вежбе правилног дисања, правиланог става и правиланог хода. Ученици су имали спортско-рекреативне активности: плесне активности, додавање лоптом, Игре уз музику. Један број ученика похађа наставу румунског језика па се ученици испраћају и дочекују са часова.
У децембру месецу је реализоване су радионице ,,У сусрет празницима “ са низом активности које су као крајњи циљ имале новогодишњу приредбу са свим ученицима Продуженог боравка и ученицима Обогаћеног једносменског рада. Радионице су реализоване парцијално у току једне недеље и то су: ,,Тајна празничне јелке”, ''Добро дошао Деда Мразе “, израда паноа „У сусрет Новој години-Новогодишњи пано жеља''.
У циљу развијања предузетничког духа код ученика, израђене су новогодишње честитике и украси за јелку од рециклирајућег материјала. 25.12.2025. године у холу школе реализована је приредба за родитеље поводом Нове године. Деца су уживала у свим активностима које су имале за циљ: развијање и неговање радних навика и подстицање групног рада,сарадње и дружења. Поред свих радионица слободно време смо искористили за боравак на свежем ваздуху, физичке активности у спортској сали и друштвене активности у боравку. Спортске активности су свакодневно реализоване са посебним освртом на правилно дисање у комбинацији са вежбама обликовања. Један број ученика похађа наставу румунског језика, па се ученици испраћају и дочекују са часова.
Током јануара у оквиру говорних активности реализована је говорна вежба „Доживљај са зимског распуста“, током које су ученици имали прилику да усмено изразе своја искуства, утиске и осећања. Кроз вођени разговор подстицано је јасно и правилно изражавање, обогаћивање речника и развијање самопоуздања у јавном наступу, као и пажљиво слушање и уважавање вршњака. 
Обележена је школска слава Свети Сава, 27.01.2026. године. Са ученицима је разговарано о значају Светог Саве, као првог српског просветитеља и његовој улози у образовању и култури. Ученици су кроз ликовни рад представили портрет Светог Саве, а њихови радови су коришћени за уређење паноа посвећеног школској слави. Током активности слушана је и химна Светом Сави, чиме је допринето развијању осећаја припадности, поштовања традиције и неговању културних и духовних вредности.
Реализовано је уређење паноа на тему „Игре на снегу“, током ког су ученици разговарали о зимским радостима, боравку на свежем ваздуху и омиљеним играма на снегу. Након разговора, ученици су кроз ликовни израз представили различите зимске активности и ситуације, а њихови радови су обједињени у заједнички пано. Оваква активност допринела је развоју креативности, маште и сарадње, као и улепшавању простора продуженог боравка и стварању пријатне радне атмосфере. У оквиру креативног рада током јануара, ученици су реализовали ликовне активности под називом „Игре на снегу“. Они су ликовно представљали сцене зимских игара, пингвине и Снешка Белића, као и израђивали фигуре од пластелина, укључујући Снешка Белића и елементе „Леденог града“. Ове активности подстакле су развој маште, фину моторику, креативно изражавање и сарадњу у групи, као и радост учења кроз игру и стварање. У току јануара реализоване су музичке активности у оквиру којих се разговарало о томе шта је химна. Ученици су слушали и певали химну Светом Сави, активно учествујући и пратећи ритам кроз покрет и игру. Ове активности допринеле су развоју музичког слуха, осећаја за ритам, емоционалне изражајности, као и неговању поштовања традиције и културних вредности. Поред планираних активности, слободно време у продуженом боравку било је испуњено разноврсним друштвеним и спортским играма у просторијама боравка. Ученици су сами бирали активности по интересовању, као што је игра „Изазови“, као и једноставне вежбе које подстичу развој фине моторике и креативног изражавања. Када су временски услови то дозвољавали, боравили су на свежем ваздуху и уживали у игри у школском дворишту, што је допринело развоју физичке активности, позитивном расположењу и међусобном дружењу.
Током фебруара у оквиру говорних активности реализована је говорна вежба „И речи се друже – на основу приче по сликама“. Ученици су посматрали низ слика и на основу њих осмишљавали и усмено препричавали причу, повезујући догађаје у логичан след. Кроз ову активност подстицано је правилно и јасно изражавање, развијање маште, обогаћивање речника и способност усменог приповедања, као и пажљиво слушање и уважавање идеја својих вршњака. Такође, реализована је и активност „Усмено изражавање, читање занимљиве дечје литературе и часописа за децу“. Ученици су читали одабране текстове из дечјих књига и часописа, а затим разговарали о прочитаном, износили своја мишљења и препричавали занимљиве делове. Кроз ову активност подстицано је развијање културе читања, разумевање прочитаног, богаћење речника и слободно усмено изражавање. Реализована је активност израде паноа на тему „Другарство је богатство“, током које су ученици разговарали о значају пријатељства, међусобног поштовања, помагања и лепих односа у одељењу. Кроз разговор су наводили примере како могу бити добри другови и на који начин могу помоћи једни другима у школи и свакодневном животу. Након тога, ученици су кроз ликовни израз представили другарство – цртали су ситуације у којима се деца играју, сарађују, помажу једни другима и проводе време заједно. Њихови радови су обједињени у заједнички пано, који је допринео развоју креативности, сарадње и јачању осећаја заједништва међу ученицима, као и улепшавању простора продуженог боравка.
У оквиру креативног рада током фебруара, ученици су реализовали различите ликовне активности. Бојили су зимске бојанке, цртали животиње помоћу отиска шаке и ликовно представљали срца поводом разговора о пријатељству и лепим осећањима. Ове активности подстакле су развој маште, фине моторике и креативног изражавања, као и радост стварања и сарадње међу ученицима. Током фебруара, у оквиру музичких активности, ученици су слушали и певали песме „Царство и другарство“, „Плива патка преко Саве“, „Рођенданска песма“, „Цвеће за моју маму“ и „Ушо медо у дућан“. Кроз ове активности ученици су развијали осећај за ритам и мелодију и вежбали правилно певање, као и изражавали емоције кроз музику. Музичке активности допринеле су стварању пријатне атмосфере у групи, подстицању сарадње и развоју љубави према музици. Поред планираних активности, слободно време у продуженом боравку било је испуњено разноврсним друштвеним и покретним играма у просторијама боравка. Ученици су по сопственом избору учествовали у играма као што су „Залеђивање“, „Лукаве лисице“ и „Пронађи благо“, које су подстицале кретање, сналажљивост и сарадњу међу ученицима. 
Март месец започињемо са приредбом. Приредба поводом обележавања 8. марта – Дана жена реализована је 05.03.2026. године. Ученици су кроз песму, рецитације и игру представили припремљен програм посвећен мамама, бакама и свим женама. Приредба је протекла у свечаној и веселој атмосфери, а ученици су учествовали са великим задовољством и ентузијазмом. Овом активношћу подстакнуто је самопоуздање ученика, развијано је слободно изражавање, креативност и осећај заједништва.
У оквиру креативног рада током марта ученици су учествовали у различитим ликовним и стваралачким активностима. Израђивали су букете од сувог и свежег цвећа и креп папира, ликовно представљали веснике пролећа, као и честитке поводом Осмог марта. Ове активности допринеле су развоју креативности, маште и фине моторике, као и неговању естетског изражавања и радости стварања. Ученици су показали велико интересовање и ангажовање, а кроз заједнички рад подстицана је сарадња, стрпљење и међусобно помагање.
У току марта реализовано је уређење паноа на тему „Осми март – Дан жена“. Ученици су разговарали о значају овог празника, о улози мајки, бака и других важних жена у њиховом животу. Након разговора, ученици су кроз ликовне радове, цртеже, честитке и украсе учествовали у изради заједничког паноа. Овом активношћу подстицани су креативност, сарадња, развијање поштовања и пажње према другима, као и уређење простора продуженог боравка. Током марта са ученицима се разговарало о темама лепог понашања, односно како могу да усреће блиске и драге особе малим знацима пажње и лепим поступцима. Такође, разговарало се о мајкама и значају Осмог марта, као и о весницима пролећа и пролећу као годишњем добу. Ученици су износили своја искуства, мишљења и примере из свакодневног живота. Ови разговори подстакли су слободно изражавање, развој комуникацијских вештина, као и развијање емпатије, пажње и лепог понашања према другима.
Реализована је активност читања песама и састављања стихова о мајци. Ученици су слушали и читали пригодне дечје песме посвећене мајкама, а затим су, уз подршку учитеља, покушали да осмисле и саставе сопствене кратке стихове. Кроз ову активност подстицано је развијање језичког изражавања, креативности и маште, као и исказивање осећања и пажње према мајкама.
У марту су реализоване музичке активности које су обухватале слушање и певање песама посвећених мамама, као и песама о пролећу. Ученици су активно учествовали у овим активностима, певајући и пратећи ритам кроз покрет и игру. Овакве активности допринеле су развоју музичког слуха, осећаја за ритам и емоционалне изражајности, као и стварању пријатне и веселе атмосфере у групи. 
Месец март протекао је у радној, креативној и пријатној атмосфери, уз даље развијање радних навика, самосталности и одговорности код ученика. Кроз разговоре о лепом понашању, породици, пролећу и важним датумима, као и кроз разноврсне ликовне, музичке, говорне и игровне активности, ученици су развијали комуникацијске вештине, машту, тимски дух и међусобно поштовање. Реализоване активности допринеле су обогаћивању рада у продуженом боравку и стварању подстицајног окружења за учење, дружење и правилан развој ученика.
Као и сваког месеца, тако је и сада, месец април био посвећен пре свега изради домаћих задатака. Домаћи задаци се редовно реализују у оквиру продуженог боравка, уз сталну подршку учитеља. По завршетку рада, ученици своје задатке предају на проверу, што омогућава праћење њиховог напредовања и благовремено уочавање области које захтевају додатно увежбавање. Оваква организација рада доприноси развоју радних навика, као и осећаја одговорности и самосталности код ученика.
У оквиру креативног рада током априла ученици су учествовали у различитим ликовним и стваралачким активностима. Ликовно су представљали пужа и лептира, цртали стрипове и израђивали пано под називом „Ускршња корпа“, као и креативне радове инспирисане пролећним цвећем. Ове активности допринеле су развоју креативности, маште и фине моторике, као и неговању естетског изражавања и радости стварања. Ученици су показали велико интересовање и ангажовање, а кроз заједнички рад подстицана је сарадња, стрпљење и међусобно помагање.
Обележен је Дан планете Земље, 22.04. Ученици су учествовали у едукативној активности, током које су разговарали о значају очувања животне средине, заштити природе и начинима на које могу допринети очувању планете. Кроз разговор су наводили примере одговорног понашања, као што су бацање отпада на предвиђена места, чување биљака и животиња и штедња природних ресурса. На крају активности ученици су заједнички уредили пано посвећен Дану планете Земље, чиме су изразили своја знања и ставове о значају бриге о природи.
Током априла са ученицима се разговарало о темама везаним за Ускрс, пролећне празнике и здраве стилове живота. Ученици су се упознали са значењем Ускрса, ускршњим поздравом и обичајима који се везују за овај празник, као и са карактеристикама пролећних празника. Такође, разговарало се о важности здравих навика, правилне исхране, боравка на свежем ваздуху и физичке активности. Ученици су износили своја искуства, мишљења и примере из свакодневног живота. Ови разговори допринели су развоју комуникацијских вештина, подстицању слободног изражавања, као и формирању свести о значају здравог начина живота и неговању традиције.
У току априла реализоване су музичке активности које су обухватале слушање ускршњих песама, као и композиција „Висибаба“ и „Пролеће“ (Вивалди). Ученици су уз музику играли народне игре, а такође су слушали и певали песму „Лептирићу шаренићу“. Активно су учествовали у свим музичким садржајима, пратећи ритам кроз покрет и игру. Ове активности допринеле су развоју музичког слуха, осећаја за ритам и емоционалне изражајности, као и стварању веселе и подстицајне атмосфере у групи.
Поред планираних активности, слободно време у продуженом боравку било је испуњено различитим друштвеним и спортским играма. Ученици су радо учествовали у играма као што су „Ласте, проласте“, „Ћораве баке“, сакривање предмета и тркање, које су реализоване у учионици и на свежем ваздуху, у зависности од временских услова. Ове игре допринеле су развоју физичке активности, сналажљивости, сарадње и међусобног дружења, као и стварању позитивне и опуштене атмосфере у групи.
У месецу мају, спајају се групе и сада има већи број деце у боравку, 54 ученика. Почетком мaja месеца, активности су биле усмерене на обележавање ,,Недеље сећања и заједништва“. Са ученицима су реализоване активности Писање лепих речи, Табла пријатељства (писње порука и жеља другу, другарици, ...) и израда паноа на тему ,,Другарство“. У школском дворишту су организоване спортске игре ,,Између две ватре“ и такмчење на ,,Полигону“. Циљ ових активности је био подстицање деце на заједништво и другарство, као и развијање емпатије и хуманости код деце. 
15. маја обележен је Светски дан породице, који се сваке године обележава широм света. Циљ обележавања овог дана је подизање свести о важности породице као основне јединице друштва. Деца су помоћу цртежа са порукама направила пано, као подсетник  да породица представља све на свету.  Неке од многобројнох порука ученика, о важности породице:
– Породица је све! Породица је живот!
– Породицу треба волети!
– Моја породица је моја срећа!
– Моја породица – моја безбедност!
– У породици љубав влада! Породица је благо!
– Породица даје снагу!
– Волите породицу највише на свету!
– Породица значи живот!
 
У другој половини маја урађен је пано ,,Све цвета и све расте“. Деца су најпре обилазила околину, посматрала природу и изводила закључке, а затим цртала и уредила пано у учионици. Пошто смо говорили о природи и њеној околини, дотакли смо се и књижевног текста који су радили „Пас и кућа“, где је један дан био посвећен и овој домаћој животињи. Деца су на сликовит начин приказали свог кућног љубимца и кроз песмице, приче и цртеже научили занимљивости о псима. Поред свих активности слободно време смо искористили за боравак на свежем ваздуху уз физичке и друштвене активности у школском дворишту. Пет ученика похађа наставу румунског језика, па се ученици испраћају и дочекују са часова.
У оквиру креативног рада, током јуна ученици су учествовали у различитим ликовним и стваралачким активностима. Ликовно су се представљали путем „Ликовне слагалице“ животиње из басни су ујединили у једну причу. Следећа активност била је „На изложби“, представљање радова на који начин би провели летњи распуст. Ове активности допринеле су развоју креативности, маште и фине моторике, као и неговању естетског изражавања и радости стварања. Ученици су показали велико интересовање и ангажовање, а кроз заједнички рад подстицана је сарадња, стрпљење и међусобно помагање. Током месеца обележене су теме везане за завршетак школске године и долазак лета. Ученици су разговарали о безбедном понашању током летњег распуста, правилима понашања у саобраћају, заштити од сунца и значају очувања здравља. Посебан акценат стављен је на развијање свести о личној безбедности и одговорном провођењу слободног времена током распуста. Пошто смо већи део овог месеца провели на отвореном, говорили смо о „Живој природи и лету“, шта је то карактеристично за ово доба године; које су биљке, животиње значајне за овај период. 
У току месеца јуну, путем музичких активности, било је речи о слушању композиције „Ближи се лето“ и осталих летњих песама. Активно су учествовали у свим музичким садржајима, пратећи ритам кроз покрет и игру. Ове активности допринеле су развоју музичког слуха, осећаја за ритам и емоционалне изражајности, као и стварању веселе и подстицајне атмосфере у групи.
Током јуна реализоване су активности читања текста по избору ученика.Ученици су са интересовањем бирали и читали различите текстове прилагођене њиховом узрасту, након чега су имали прилику да их интерпретирају кроз рецитовање. Посебна пажња посвећена је правилном изговору, дикцији, интонацији и изражајности. Ове активности допринеле су развоју читалачких навика, језичких вештина, самопоуздања у јавном наступу, као и подстицању љубави према књижевности. Месец јун протекао је у пријатној, радној и подстицајној атмосфери, уз даље јачање радних навика, самосталности и одговорности код ученика. Кроз активности и различите програме ученици су показали велику заинтересованост за осмишљавање нових игара и активности у предстојећем периоду. Атмосфера у групи током јуна била је позитивна и подстицајна. Ученици су показали висок степен заинтересованости за понуђене активности, међусобно су сарађивали и поштовали договорена правила понашања. Већина ученика остварила је напредак у самосталности, организацији рада и односу према обавезама.
На крају школске 2025/2026. године може се констатовати да су планирани циљеви и задаци рада у продуженом боравку у великој мери остварени. Током читаве школске године ученицима су били обезбеђени подстицајни услови за учење, рад, дружење и свестрани развој. Континуираним радом развијане су радне навике, самосталност, одговорност и позитиван однос према школским обавезама, док су кроз различите образовне, креативне и рекреативне активности ученици имали прилику да испоље своја интересовања, способности и таленте. Посебан значај у раду продуженог боравка огледао се у стварању пријатне, безбедне и подстицајне атмосфере у којој су ученици развијали осећај припадности групи, међусобног уважавања, толеранције и сарадње. Кроз свакодневне активности ученици су учили да поштују правила, прихватају различитости, пружају подршку једни другима и развијају одговорност према себи и својој околини.
Током године уочен је напредак код већине ученика у области самосталности, организације рада, комуникације и социјалних вештина. Ученици су показивали заинтересованост за рад, спремност за сарадњу и активно учешће у већини реализованих активности. Остварена је добра сарадња са родитељима и учитељима, што је значајно допринело успешнијем праћењу и подршци развоју сваког ученика. Ученици који су похађали наставу румунског језика редовно су испраћани и дочекани на наставу. Продужени боравак, је и ове школске године оправдао своју важну васпитно-образовну улогу, представљајући место где су ученици, поред стицања знања и извршавања школских обавеза, развијали животне вештине, самопоуздање, креативност и позитивне вредности. Стечена искуства, знања и навике представљају добру основу за њихов даљи школски и лични развој.
Са задовољством можемо закључити да је школска година протекла успешно, у духу сарадње, међусобног поштовања и заједничког напретка, а резултати рада представљају подстицај за даље унапређивање квалитета рада продуженог боравка у наредном периоду. 
наставник задужен за рад у продуженом боравку, Ана Аранђеловић




[bookmark: _Toc242867285]IV.4.2	Годишњи извештај реализација плана рада продуженог боравкa ученика другог разреда

Продужени боравак је облик рада са ученицима нижих разреда основне школе и представља могућност да деца, поред редовне наставе, буду у школи још један део дана, док су им родитељи на послу. Настао је као договор на потребе запослених родитеља који немају других могућности за збрињавње своје деце, пошто су њихове школске обавезе, по правилу краће од радног дана родитеља. Показао се корисним јер деца нису након наставе препуштена сама себи, у друштву су пријатељи, простор у којем бораве је пријатан и прилагођен њиховом узрасту и потребама.  
Рад боравка почиње пријемом ученика одмах после наставе, затим креће ручак. Након ручка креће се са активностима у учионици израдом домаћих задатака и провером истих, реализација слободних активности у оквиру недеље, спортским и ликовним активостима. Отпуст ученика се завршава до 15 часова и 30 минута. 
Један од најбитнијих делова продуженог боравка је самостална израда домаћих задатака ученика, усвајање новог градива, увежбавање усвојеног градива и пожељних модела понашања у друштву. 
Уколико ученици немају обавезан домаћи задатак учитељи у продуженом боравку припремају додатно вежбање у договору са учитељима редовне наставе. 
Слободно време обухвата оне активности које ће предлагати ученици и ту је посебани акценат на њиховој социјализацији и слободне активности усмерене од стране учитеља где се организују активности ликовног и музичког карактера, спортско – рекреативне активности и креативне радионице. У слободном времену ученици цртају, причају о томе шта воле а шта не воле, о другарству, о школи, о својим жељама, страховима, ... Уче да помажу једни другима, да слушају једни друге, да сузбију егоцентризам који се све чешће јавља код деце овог узраста. 
У првој недељи септембра је формирана вибер група родитеља и наставника како би на најлакши начин могли да сарађујујемо. Свакодневно се посвећује пажња основним хигијенским навикама и правилима понашања у школској средини. У септембру месецу ученици су се упознали са правилима понашања у боравку.  У току септембра разговарали смо о јесени, цртали и певали на тему Јесен. 
У току октобра одржане су две радионице. Прва радионица одржана 16.10 је ''Светски дан здраве хране – Здрава ужина''. Садржај радиониоце: На пирамиди од стиропора по нивоима,на којој су ученици поређали празну амбалажу намирница које смо предходно скупљали, воће поврће, житарице, уље, вода. Следећа активност: од воћа и поврћа уз помоћ чачкалица направили фигурице од којих смо напраили изложбу радова. Циљ радионице је да ученици прошире знања о здравој и разноврсној исхарани. Ученици су схватили да је ужина коју носе од куће много здравија, разноврснија и богатија нутритивним врдностима од оне које купују у пекари. Ученици су од воћа и поврћа израдили фигуре. Фотографије су послате уреднику сајта школе. 
Друга радионица је одржана 21.10.2025. под називом Светски дан јабуке. Циљ радионице је да ученици сазнају о квалитету јабуке, врсте јабука, користи од јабука, значај за наше здравље, да стичу навике да је што више користе у исхрани. Ученици су цртали плодове јабуке и записали појединости о јабуци које су запамтили у току радионице. Од њихових радова сачињен је пано који краси нашу учионицу. На крају су се засладили јабукама. Фотографије су послате уреднику сајта школе. 
У оквиру музичких активности обрађена је музичка игра ,,Дуње ранке“, са изражавањем слободног ритмичког покрета уз музичку пратњу. Поред ових активности слободно време смо искористили за боравак на чистом ваздуху уз физичке активности у школском дворишту. Већи део ученика похађају музичку школу и наставу румунског језика па се ученици испраћују и дочекају са часова.
У новембру месецу поред израде домаћих задатака рађени су задаци у часопису ,,Витез“. Радили смо и додатне задатке из свих предмета у складу са програмом рада из редовне наставе. 
Поводом дана толеранције 15.11.2026. године одржана је креативна радионица под називом ,,Нека цвета хиљаду цветова“. Циљ радионице је био да ученици негују пријатељствио, љубазност, толеранцију, према деци и међу децом. Продукти рада ове радионице  су послати уреднику сајта школе. 
Током рада овог месеца циљ нам је био да код ученика развијемо: перцепцију, пажњу, мишљење, закључивање, уредност, пажњу, процену свог и туђег рада. Поделили смо материјал за приредбу која ће се одржати крајем децембра поводом Новогодишњих и Божићних празника. Већи део ученика похађају музичку школу и наставу румунског језика па се ученици испраћују и дочекају са часова.
Додатне активности које су се реализовале у новембру су: рад у часопису ,,Витез“, Пратимо како се природа мења.
У децембру месецу рад у боравку је протекао у Новогодишњем расположењу. Одржане су следеће радионице: ,,Снешко Белић“, ,,Новогодишња јелка“, ,,Деда мраз“, ,,Божић Бата“, са циљем израде паноа на тему ,,Новогодишња чаролија“, где су ученици кроз своје ликовне радове показали свој лични доживљај зиме, новогодишњих и божићних празника. Већи део ученика похађају музичку школу и наставу румунског језика па се ученици испраћују и дочекају са часова. Садржај приредбе био је је следећи: Добродошлица, Рецитал, Новогодишње жеље упућене Деда мразу, Музичка игра – Нова година нас зове. 
У јануару месецу поред домаћег задатка радили смо у часопису ,,Витез“. Увежбали писање и читање латинице. Решавали задтке множења и текстуални задаци.  
Цртање и сликање на тему Зиме, радове за часопис  ,,Витез“. 
У фебруару месецу поред домаћих задатака радили смо у часопису ,,Витез“. Увежбали читање и писање латинице са наученим словима. Решавали задатке множења, сабирање и одузимање. Домаће и дивље животиње зими. Подела материјала за приредбу поводом Дана жене. Израда цветића за приредбу. Израда честитки за: маму, тетку, сестру, бабу, ујну, стрину,... Већи део ученика похађају музичку школу и наставу румунског језика па се ученици испраћују и дочекају са часова. Слободно време смо искористили за боравак на чистом ваздуху уз елементарне игре.  
Почетком марта месеца активности су биле усмерене на приредбу за дан жена, 8. март. Приредба је одржана у петак 6. марта, у холу школе за маме, баке, сестре, ујне, стрине,... Садржај приредбе: Добродошлица, Осмог марта – музичка песма, Рецитал, Музичка игра – плес, Одјава програма. У другој половини марта активности су биле усмерене на долазак пролећа. Разговарали смо о пролећу: весници пролећа, лептири цртали и бојили, читали текстове о пролећуи певали песмице. Поводом конкурса Дечијег стваралаштва часописа  ,,Витез“ цртали на тему Пролеће и послали редакцији ,,Витез“. Спортске активности су свакодневно реализоване са посебним освртом на тему ,,Зашто је кретање важно за здравље“. Већи део ученика похађа музичку школу и наставу румунског језика па се ученици испраћују и дочекају са часова.
У априлу месецу рад у боравку је започео у веселом расположењу због обележавања светског дана шале 1. април. Читали смо и анализирали смешне текстове. У првој идругој недељи априла месеца активности су биле усмерене на предстојећи празник Укрс. Разговарали смо о значају и симболици овог празника. У оквиру радионоице ,,Ускрс је најрадоснији  празник“ израдили смо од папира две корпице за чувар куће. Слободно време смо искористили за боравак на чистом ваздуху и такмичарске игре Између две ватре. Већи део ученика похађају музичку школу и наставу румунског језика па се ученици испраћују и дочекају са часова.
У мају месецу рад у боравку је започео у веселом расположењу због повратка са мини распуста поводом 1. маја па смо сходно томе више времена посветили боравку на свежем ваздуху и дружењу са друговима из школе. Поред израде домаћих задатака радили смо задатке из часописа ,,Витез“. Спортске активности су се свакодневно реализовале са посебним освртом на правилно дисање у комбинацији са вежбама обликовања. Већи део ученика похађа музичку школу и наставу румунског језика, па се ученици ипраћују и дочекују са часова.
У јуну месецу рад боравка је започео у веселом расположењу у разним активностима. Већи део ученика похађа музичку школу и наставу румунског језика, па се ученици испраћују и дочекују са часова. Поред израде домаћих задатка радили смо у часопису ,,Витез“. Спортске активности су свакодневно реаализоване са посебним освртом на правилно дисање у комбинацији са вежбама обликовања, као и правилном ходању.     
Све реализоване активности и радионице су евидентиране у педагошкој свесци наставника, као и фејсбук страници школе. 
наставник задужен за рад у продуженом боравку, Софија Петровић Србуловић

Програм унапређења образовно-васпитног рада обухвата увођење иновација у наставни процес, анализу резултата, педагошку стимулацију и сарадњу на свим нивоима. 
Поред наведених активности које Школа већ реализује у циљу унапређења образовно-васпитног рада, велики број њих саставни је део Акционог плана за школску 2025/2026, Развојног плана ОШ ''Вук Караџић'' Кладово и Акционог плана самовредновања ОШ „Вук Караџић“ Кладово за 2025/2026. У наредном периоду циљ нам је да осавременимо наставу, да је учинимо приступачнијом и приближимо онима којима је и намењена. Радиће се на усавршавању дидактичко-методичке примене наставних средстава и праћењу фреквенције, као и резултата њихове примене. Научно-истраживачки рад у Школи биће несебично подржан, а адекватна помоћ биће пружена сваком наставнику који буде радио или се укључивао у такву врсту рада.

Пројекат се током школске  2025/2026. године реализује у матичној школи са ученицима од првог до четвртог разреда (укупно 42 ученика). Током школске 2025/2026. године у реализацији пројекта учествовало је 10 наставника (7 наставника разредне наставе и 3 наставника предметне наставе). Реализоване су следеће активности:
1. Подршка у учењу;
2. Подршка учењу кроз СТЕМ радионице;
3. Учионица-моја радионица;
4. Моја школа-моја позорница;
5. У здравом телу-здрав дух, Мој крај-моја игра.

У периоду од 1.9.2025. до 15.9.2025. године радило се на формирању група и организацији рада у пројекту ОЈР. Родитељи су на родитељском састанку упознати са начином и организацијом рада, док је сам програм почео са радом 15. септембра 2025.

Током септембра месеца у Основној школи “Вук Караџић” Кладово са радом је почео програм Обогаћен једносменски рад. Овим програмом обухваћени су ученици oд првог до четвртог разреда, број деце је 42.
Реализатори ове активности  подршка учењу и то: професори разредне наставе Марина Думељић, Славица Јовановић, Јелица Радосављевић, Снежана Митић Милетић, Јованака Модрић, Марица Брчеревић.
У периоду до 15.09.2025. године радило се на формирању група и организацији рада у програму ОЈР. Родитељи су на родитељском састанку упознати са начином и организацијом рада, док је сам програм почео 18. септембра.
У току октобра месеца са радом није почела кухиња - деца доносе ручак. Време ручка је од 12.35 до 13.10 и обухвата оно што су донели. 
Програм Подршка у учењу  јесте активност која почиње после ручка и траје до 14.00. Са ученицима се радило на развијању  радних навика и то навике места и времена ради лакшег и ефикаснијег завршавања домаћих задатака. Свако од деце је одбрао своје место у складу са разредом који похађа. Договорено је да ученици након доласка са наставе остављају ствари и ручају у простору који је за то предвиђен. Након ручка ученици су радили домаће задатке уз помоћ наставника. Радило се на правилном и лакшем завршавању домаћих задатака. Домаћи задаци су решавани уз објашњавање нејасних појмова. У решавању задатака користили смо рализичите квизове и игрице, како бисмо креативније долазили до решења. Током израде је важно више пута прочитати задатке, те исти заједнички решавали на табли. Ученици су показали да је овакав рад врло ефикасан. 
 	У октобру месецу смо обележили и Дечију недељу под слоганом Дечија недеља од 6.до 12.октобра 2025.године,под слоганом: ,,Имам право да се играм, да се смејем, маштам, стварам-и у бољи свет претварам!" Отварање Дечије недеље; Јавна и медијска промоција Дечије недеље. Између осталих активности, након завршених домаћих задатака деца су цртала срца и исписивала позитивне поруке. Уредили смо рам за сликање под слоганом дечије недеље, украшено управо цртежима деце.  Поред овога, радило се и на увежбавању писања научених слова и цифара са првим разредом и решавању текстуалних задатак из математике са трећим и четвртим  разредом. 
У току новембра месеца прославља се и Дан школе, па смо један део активности посветили упознавању са радом и животом Вука Караџића. У току новембра је био и јесењи распуст за ученике. После распуста смо са ученицима трећег и четвртог разреда увежбавали писање речи и реченица латиничним писаним писмом. 
	У децембру ученици су радили занимљиве задатке и вежбали правилно писање научених слова. Увежбавали смо и правилно писање основних и редних бројева. 
Учени су на креативан и занимљив начин вежбали научена слова-Играли смо варијану игре „На слово, на слово“. Ученици добијају једно слово и треба да напишу појам којег се прво сете (играчка, воће, поврће, предмет, животиња, биљка). 
Једна од активности била је и читање бајки уз проналажење главних елемената бајке и упознавање са новим ликовима. Након слушања, ученици илуструју један део бајке који им је најинтресантнији.
	У првој радној недељи јануара прослављали смо школску славу-Свети Сава, тако да смо један део активности посветили читању прича и легенди о Светом Сави, док су ученици представили светитеља на свој начин ликовним радовима. 
Након повртка са распуста, осим помоћи у решавању задатака, читали смо књиге које су доступне у учионици: Буквар, Моја природа, Бајке. Након читања смо разговарали о дешавањима у књизи-причи. Акценат је на томе да ученици препознају ликове и укратко препричају уз подршку учитеља. 
У фебруару смо након израде домаћих задатака, решавали квизове на нивоу групе на рачунару. Ученици који немају домаћи задатак, преписивали су реченице писаним словима ћирилице како би увежбавали писање слова. Са трећим и четвртим разредом се радило на занимљивим задацима из математике, као припрема за предстојеће такмичење. 
У марту смо, осим израде домаћих задатака и разговра о прочитаним причама,  решавали задатке из „математичких степеница“, учили песме и такмичили се у изражајном рецитовању.
Поводом Међународног дана среће прво смо причали шта нас то чини срећним, које особе су уз нас да бисмо били срећни. Ученци су потом цртали, писали и украшавали бојама којима изражавају срећу. Радили смо маске животиња, али другачијим бојама. Ученици су имали слободу да маске боје по жељи, али смо после покушали да имитиримо животиње са маске. Осврнули смо се и на обичаје поводом славе и прославе „Младенаца“, пролеће и веснике пролећа уз музику и играње. 
У априлу су ученици првог разреда цртали наставак претходно испричане приче, док су ученици трећег и четвртог разреда писали наставак приче латиничним писмом. Увежбавли смо задатке из математике и то први разред је радио сабирање и одузимање двоцифених бројева, трећи разред троцифрених, а четврти разред сабирање и одузимање  вишецифрених бројева. Креативност ученика је показано и кроз прављење слика од свежих цветова. Ученици су добили рамове који су направљени од штапића, исте су украшавали по сопственом избору, затим смо лепили траку и од претходно убраних цветова правили слике.
У сусрет празнику Васкрсу, ученици су цртали и украшавали јаја.
У периоду од 20.4. до 24.4. учествовали смо у реализацији Тематске недеље „Дан планете Земље“. У оквиру овога ученици су цртали, бојили и исписивали еколошке поруке. Поред тога, ученици су правили „Еколошка чудовишта“ и то тако да једно једе папир, једно пластику и једно лименке. На овај начин смо дали допринос значају рециклаже. 
У мају смо разговори о томе како су провели претходне празнике. Oд 4. до 8. маја 2026. године по Правилнику о календару образовно- васпитног рада за школску 2025/2026. годину обележавамо Недељу сећања и заједништва у знак сећања и одавања поштовања невиним жртвама-ученицима и младима. У току разговора смо слушали једни  друге док говоре  и учили смо ученике да буду стрпљиви. Трудили смо се да у току приче ученици  користе пуну реченицу и да избегавају понављање речи.
Након решавања домаћих задатака, ученици су идивидуално читали приче из књига које су доступне у радној просторији. Ученици првог разреда су писали реченице писаним словима ћирилице и на тај начин вежбали фину моторику. Ученици трећег и четвртог разреда радили су занимљиве задатке из граматике које су сами осмишљавали и мењали папире са другом поред себе. 
У  периоду јуна месеца се поред рада на домаћим задацима радили и математички квизови и квизови из српског језика. Играли смо игру асоцијација погађајући појмове из сваког предмета појединачно.  
Теме и активности које су планиране Планом за подршку у учењу  у потпуности су остварене.
Наставници разредне наставе:
Јелица Радосављевић, Славица Јовановић, Јованка Модрић, Снежана Митић Милетић, Марица Брчеревић, Марина Думељић

Период реализације: школска 202572026. година
Учесталост: једном недељно, 90 минута
Наставник: Љиљана Болботиновић
Група: Ученици разредне наставе, 1- 4.разреда
Број ученика: 33

Подстицање логичког мишљења, радозналости и истраживачког духа кроз STEM приступa
Развијање компетенција 21. века: сарадња, критичко размишљање, решавање проблема и комуникација.
Јачање самопоуздања, социјалних вештина и позитивног односа према групном раду.
Повезивање наставних садржаја са свакодневним животом кроз практичне огледе, моделе и експерименте.
Опис реализованих активности
Током септембра радило се на формирању група и подела/распореда активности. У оквиру обогаћеног једносменског рада реализован је низ STEM активности које су омогућиле ученицима да истражују, постављају питања и уче кроз праксу. Активности су биле прилагођене узрасту и индивидуалним способностима ученика.
Научни огледи и мини-експерименти:
Ученици су реализовали више огледа из области природних наука: огледи са променама агрегатних стања, експерименти са водом, растворима и бојама, исписивање тајних порука невидљивим мастилом, прављење једноставних система (мини-облак, „лавина боја“, вулкан од соде и сирћета), испитивање магнета и електрицитета. Акценат је стављен на постављање хипотеза и вођење ученичких закључака.
Техничко–технолошке радионицe:
прављење једноставних конструкција од дрвених штапића и рециклираних материјала, модели мостова, кула и основних машина (полуга, точак и осовина), осмишљавање малих инжењерских изазова у тимовима. Ученици су развијали прецизност, упорност и тимски рад.
 Математичке логичке активности:
задаци за развијање логичког мишљења, математичке мозгалице, мини-пројекти мерења, примене математике у свакодневном животу (одмеравање, поређење, класификација).
Поводом обележавања Дана школе реализоване су тематске радионице у којима су ученици осмишљавали мини-презентације о значају знања, другарства и безбедности, презентовали научне огледе вршњацимa.
 Обележавање Дана толеранције кроз STEM и социо-емоционално учење
Један од сегмената програма био је тематски посвећен Дану толеранције:
разговор о врлинама: поштовање, прихватање, стрпљење, повезивање емоција са научним огледом (симболична „ерупција вулкана“ као приказ нагомиланих осећања), тимски рад на заједничком моделу „Моја табла толеранције“.
Овај сегмент је омогућио да се научни оглед искористи као средство за развој емоционалне писмености. Радионица је реализована у сарадњи са педагогом Школе. Током активности била је обезбеђена подршка ученицима који имају потешкоће у учењу или социјалној интеракцији, и то кроз: задатке различитог нивоа сложености, вођено учешће у тимском раду, време за израду задатака, подстицање самосталности и развој самопоуздања.
Ученици су показали висок ниво мотивисаности, радозналости и сарадње.
Уочено је: развој вештина за решавање проблема, боља социјална повезаност групе, активније испољавање емоција и развијање толерантног односа.
	У духу празничне атмосфере, ученици су учествовали у припреми новогодишњих STEM украса и украшавању хола Школе. Ученици су спојили креативност, технику и природне науке, уз празничну магију.
STEM приступ се показао као изузетно ефикасан у подстицању интеракције, практичног размишљања и позитивне атмосфере у групи.
Програм обогаћеног једносменског рада показао је да повезивање STEM активности са социо-емоционалним учењем значајно доприноси целокупном развоју ученика. Ученици су са великим задовољством учествовали у задацима и огледима.
Активности ће се наставити и даље, са циљем неговања радозналости, самопоуздања и толеранције у групи. 
Током другог полугодишта школске 2025/2026. године успешно су реализоване бројне СТЕМ активности са циљем развијања научне писмености, логичког и критичког мишљења, креативности, сарадње и истраживачког духа код ученика. Активности су биле усмерене на повезивање знања из области науке, технологије, инжењеринга и математике са практичним искуствима и свакодневним животом.
Рад је започет подсећањем на претходно реализоване огледе, пројекте и истраживачке задатке. Кроз вођену дискусију ученици су обнављали научене појмове, износили своја запажања и повезивали стечена знања са примерима из окружења. Реализоване су различите СТЕМ игре које су обухватале логичке задатке, математичке слагалице, конструктивне изазове и активности алгоритамског размишљања без употребе дигиталних уређаја. На овај начин ученици су развијали способност решавања проблема, критичко мишљење, комуникацијске вештине и тимски рад.
У сарадњи са наставницима биологије  реализоване су активности посматрања и испитивања биљака. Ученици су пратили њихов раст и развој, уочавали утицај услова средине и доносили закључке на основу посматрања и анализе добијених резултата. Овакве активности допринеле су развоју истраживачких компетенција и разумевању природних процеса.
Током марта реализована је тема „СТЕМ за планету Земљу“. Ученици су упознали обновљиве изворе енергије и њихову примену. Организована је еко-потрага током које су истраживали окружење и прикупљали податке из природе. Посебна пажња посвећена је обележавању Светског дана вода (22. март), кроз разговоре о значају очувања водних ресурса и рационалне потрошње воде.
У априлу су реализоване активности у оквиру теме „СТЕМ у природи“. Ученици су учествовали у изради хербаријума, посматрању биљака и инсеката у школском дворишту, посматрање и бележење временских прилика. прикупљање и класификација природних материјала (листови, плодови, семена). Кроз ове активности развијали су практичне вештине, креативност, сарадњу и одговоран однос према живом свету. Активности су додатно обогаћене гледањем едукативних садржаја о природи и науци, након чега су ученици учествовали у дискусији и размени мишљења. Поводом Дана планете Земље (22. април) разговарало се о значају заштите животне средине, одрживом развоју и личном доприносу сваког појединца очувању природе.
Током полугодишта учионица је била организована као мали научни центар. Ученици су израђивали постере на теме из природе, науке, математике и технологије. Представљени су Сунчев систем, занимљивости о животињама, познати научници, математичке загонетке, бројевне игре и примери савремених технолошких достигнућа. Реализоване су бројне логичке игре, задаци са геометријским облицима и различите слагалице, чиме су ученици додатно развијали логичко размишљање, сналажљивост и сарадничке вештине.
Коришћењем дигиталних технологија ученици су имали прилику да се упознају са занимљивостима из света науке путем едукативних видео-садржаја и презентација. Истраживали су свемир, необичне природне појаве, научна открића, роботику и савремена технолошка достигнућа, чиме је подстицана њихова радозналост и интересовање за научно-технолошке области.
Посебно место у раду заузимале су активности у оквиру теме „Креативни СТЕМ свет“, које су обухватале научне игре, једноставне експерименте, математичке изазове и инжењерске задатке. Након сваке активности реализована је рефлексија ученика, током које су ученици износили своје утиске, процењивали сопствени напредак, анализирали изазове са којима су се сусретали и издвајали најзанимљивије сегменте рада. На тај начин развијане су вештине самопроцене, критичког размишљања и повезивања научених садржаја са свакодневним животом.
На основу праћења реализације активности може се закључити да су ученици показали висок ниво заинтересованости, активног учешћа, креативности и спремности за сарадњу. Реализоване активности значајно су допринеле утврђивању и проширивању знања, развоју логичког и критичког мишљења, истраживачких компетенција, еколошке свести и мотивације за даље учење кроз практичан,  интердисциплинарни приступ.
Задужени наставник,  Љиљана Болботиновић

[bookmark: _Toc242867291]V.2.3	Годишњи извештај реализације плана рада пилот пројекта обогаћени једносменски рад за модул моја школа моја позорница

Током првог полугодишта школске 2025/2026. године модул „Моја школа – моја позорница“ у оквиру пилот-пројекта Обогаћеног једносменског рада (ОЈР) реализовала је наставница српског језика, Марина Сојановић. Програмом су обухваћена 33 ученика првог, другог, трећег и четвртог разреда.
Активности се реализују понедељком у периоду од 14.00 до 15.30 часова. Ученицима је омогућено да у термину од 14.15 до 15.30 похађају наставу румунског језика, додатну наставу или часове у музичкој школи, након чега се враћају активностима у оквиру ОЈР-а.
Годишњим планом било је предвиђено 28 часова, који су у потпуности и реализовани. Реализација активности била је усклађена са циљевима Обогаћеног једносменског рада, уз уважавање различитог узраста и индивидуалних могућности ученика. Садржаји и методе рада прилагођавани су ученицима млађих и старијих разреда, како би сви били равноправно укључени и активно учествовали у раду радионице. Све планиране активности су реализоване, уз минимална прилагођавања.
Ученици су позитивно реаговали на захтеве и показали висок степен заинтересованости за рад. Активности су подстицале развој сарадње, толеранције и међусобног уважавања. У наредном периоду потребно је додатно јачати сарадничке вештине, мотивисати ученике за рад у мањим групама и подстицати заједничко доношење одлука.
Годишњим планом за месец децембар била је предвиђена реализација представе „Новогодишња прича“. Уместо тога, донета је одлука да се за новогодишњу приредбу изведе луткарска представа „Шумска прича о пријатељству“. Месец децембар био је посвећен увежбавању текста и сценског наступа. Уложени труд је дао одличне резултате, а представа је веома успешно изведена. Садржаји планирани у оквиру „Новогодишње приче“ реализовани су на последњем сусрету у полугодишту, кроз читање новогодишње бајке и израду честитки за родитеље.
Преглед реализованих активности:
· 22.9.2025. – Радионица „Ја имам таленат“: разговор о интересовањима ученика и представљање личних талената.
· 29.9.2025. – „Брзо, брже, најбрже“: увежбавање усменог изражавања и артикулације кроз разбрајалице, брзалице и осмишљавање језиколомки.
· 6.10.2025. – „Дете је дете“ – обележавање Дечје недеље: читање песама о деци, разговор о другарству и пантомима као начин изражавања осећања.
· 13.10.2025. – Драмска радионица: избор текста и упознавање са драмским приказом; разговор о идеји и особинама ликова.
· 20.10.2025. – Подела улога и ишчитавање драмског текста.
· 27.10.2025. – Увежбавање игроказа: рад на покрету, дикцији, темпу и интонацији.
· 3.11.2025. – „Ко има друга, има све“: сценско извођење.
· 17.11.2025. – „Вуковање“: радионица посвећена животу и делу Вука Караџића; рад на азбуци и стварање чинквита.
· 24.11.2025. – „Испеци, па реци“: ортоепске вежбе, рад на кратким фолклорним формама и решавање загонетки Уроша Петровића.
· 1.12.2025. – „Новогодишња прича“: читање текста, певање, рецитовање и подела задужења.
· 8.12.2025. – Израда реквизите и сценографије.
· 15.12.2025. – Увежбавање сценског наступа.
· 22.12.2025. – Заједничка проба и завршно увежбавање.
· 29.12.2025. – „У свету бајки“: читање и оживљавање ликова из новогодишње бајке, певање песама и израда честитки за родитеље.
Дана 25.12.2025. године, на новогодишњој приредби коју смо заједно са ученицима из продуженог боравка приредили за родитеље, успешно је изведена луткарска представа „Шумска прича о пријатељству“.

Закључак
Секција „Моја школа – моја позорница“ успешно је реализована у складу са Годишњим планом рада и програмом Обогаћеног једносменског рада. Планирани циљеви су у великој мери остварени, а ученици су показали изражену мотивацију, креативност и спремност за учешће у драмским и сценским активностима. Реализоване активности допринеле су развоју говорних и социјалних вештина, јачању самопоуздања, ослобађању од треме и развоју способности јавног и сценског наступа. Радионица је имала позитиван утицај на ученике и у потпуности је оправдала своје место у оквиру ОЈР програма.

Предлози за наредни период
· Планирати више активности које подстичу рад у мањим групама ради развоја сарадничких и комуникацијских вештина.
· У већој мери укључивати ученике у заједничко планирање активности и доношење одлука.
· Наставити са развојем говорних и сценских вештина кроз различите облике драмског изражавања (игроказ, луткарска представа, импровизација).
· Подстицати ученике да самостално предлажу теме и садржаје ради јачања креативности и одговорности.
· Планирати јавне наступе као вид мотивације и прилику за јачање самопоуздања ученика.
У наредном периоду потребно је посветити више пажње развоју сарадничких вештина и мотивацији ученика за групни рад.
Током другог полугодишта школске 2025/2026. године модул „Моја школа – моја позорница“ у оквиру пилот-пројекта Обогаћеног једносменског рада (ОЈР) реализовала је наставница енглеског језика, Радмила Симић.
Реализоване активности су планиране на месечном нивоу. Радило се на правилном и лакшем завршавању домаћих задатака, као и о приближавању сценских активности. Домаћи задаци су решавани уз објашњавање нејасних појмова. У решавању задатака користили смо рализичите квизове и игрице, како бисмо креативније долазили до решења. Током израде је важно више пута прочитати задатке, те исти заједнички решавали на табли. Ученици су показали да је овакав рад врло ефикасан. Ученици који су похађали овај програм су узели учешће у тематским приредбама.
Након урађених домаћих задатака и предвиђених активности, ако су временски услови дозвољавали, ученици су свакодневно боравили на свежем ваздуху. 
Планиране и реализоване теме по месецима су: 
ЈАНУАР - Предања и легенде о Светом Сави (Тематска недеља)
· Припремамо се за прославу школске славе
· ШКОЛСКА СЛАВА-СВЕТИ САВА
ФЕБРУАР - Најлепши стих за моју маму – у сусрет Међонародном Дану жена
· Најлепши стих за моју маму - чинквита (радионица), израда паноа
· Читање песама о мами, баки, учитељици, тетки, другарици
· Избор песама за рецитал „Најлепша мама на свету “ 
· МАГИЧНИ СВЕТ РЕЧИ
МАРТ „Најлепша мама на свету“ – изражајно рецитовање
· Мамама у част певамо, играмо и рецитујемо – припрема за приредбу
· Драмске игре
· Вођена фантазија МАМА, МАМА, ДА ЛИ ЗНАШ...
АПРИЛ У сусрет Ускрсу – радионица
· Слушамо ускршње песме
· УСКРШЊЕ РАДОСТИ
· Пролећна идила-радионица
МАЈ Свет луткарског позоришта
· Избор текста за луткарску представу и подела улога
· Осмишљавање и израда лутака и реквизита
· Гледање луткарске позоришне представе
· МОЈА МАШТА МОЖЕ СВАШТА
ЈУН - Наша мала луткарска позорница – израда сценографије
- Наша мала луткарска позорница - распоредна проба и увежбавање 
ПОКАЖИМО ШТА СМО НАУЧИЛИ!
Задужени наставници, Марина Стојановић и Радмила Симић

[bookmark: _Hlk217035881]Реализација активности у оквиру пилот пројекта Обогаћени једносменски рад започелa  je у септембру за ученике од првог до четвртог разреда.
Током прве недеље одржан је родитељски састанак ради упознавања родитеља са Планом реализације Пилот пројекта ОЈР, као и са организацијом рада. 
Пријем ученика почиње од 12.35. 
Од 14.00 до 15.30 реализују се  активности предвиђене Планом пилот пројекта ОЈР за модул Учионица моја радионица.
Поједини ученици у току реализације активности одлазе на часове у Музичкој школи. 
У току школске године од 24.9.2026. г. планирано је и реализовано 66 часова.
У току првог полугодишта планирано је и реализовано 13 активности (26 часова).
У септембру је реализована следећа активност (1 aктивност / 2 часа):
24.9.2025. реализована је радионица Наша машта може свашта – плодови јесени на којој су ученици уз помоћ наставника израђивали моделе и слике животиња од природног материјала,  јесењег лишћа и плодова јесени, бојили и израђивали коцке са мотивима јесени, а након тога учествовали у игри бацања коцки са задатком да испричају причу о јесени. 
У октобру су реализоване следеће активности (3 активности / 10 часова):
1.10.2025. и 8.10.2025 реализована је радионица посвећена обележавању Светског дана заштите животиња. Са ученицима је вођен разговор о улози и значају животиња у природи, као и о најчешћим узроцима нестанка појединих врста. Ученици су уз подршку своје наставнице израдили пано који садржи занимљивости о животињама и  тиме дали подршку и у обележавању Дечије недеље.
15.10.2025. реализована је радионица „Засади своју биљку и води дневник о њеном расту; уређење био кутка“. На часу је вођен разговор о улози и значају биљака за човека. Демонстриран је поступак садње биљака. Са ученицима је вођен разговор о развојном циклусу биљака. Ученици су мотивисани да самостално поставе оглед клијања семена, како би могли да прате фазе клијања  и  изведу закључак о условима који су неопходни за овај процес. 
[bookmark: _Hlk118193341]22.10.2025. и 29.10.2025.  реализована је радионица „Моја школа – Дан школе“ – на којој су ученици започели припреме за обележавање Дана школе. Од ученичких цртежа са мотивима јесени израђен је пано „Јесен“.
У новембру су реализоване следеће активности (3 активности / 6 часова):
5.11.2025. реализована је радионица „Позна јесен“. Вођен је разговор и израђивани су  цртежи са мотивима јесени уз  читање  песмица о јесени. 
19.11.2025. и 26.11.2026.  реализована је радионица „Брига о птицама“.  Са ученицима је вођен разговор о птицама са посебним нагласком на угрожене врсте и  начинима на којима можемо помоћи птицама. Ученици су имали прилику да чују о птицама гнездарицама нашег краја.
Реализована је радионица “Нацртај птицу“. Ученици су на основу датих инструкција, корак по корак, израђивали занимљиве цртеже  птица. Радови су изложени у просторији ОЈР.
У децембру су реализоване следеће активности (3 активности / 8 часова):
3.12.2025. реализована је активност „Долазак зиме, децембарске слике“ на којој су ученици израђивали 3Д моделе на тему зимских чаролија.
10/17.12.2025. реализована је активност „Израда новогодишњих украса; израда новогодишњих честитки“  на којој су ученици у пријатној атмосфери показали своју креативност припремајући се за предстојеће новогодишње празнике и новогодишњу изложбу  (Новогодишњи базар). Ученички радови изложени су у учионици.
24.12.2025. реализоване су активности израде и припреме радова за новогодишњу изложбу која је постављена у просторији ОЈР.
У току другог полугодишта планирано је и реализовано 14 активности/40 часова.
У јануару су реализоване следеће активности (2 активности / 4 часа):
21.1.2026. реализована је активност „Припремамо се за Светосавску ликовну                             изложбу;  Школска слава - Свети Сава у оквиру које је са ученицима вођен разговор о животу и делу Светог Саве. Како би деци што боље приближили лик и дело Светог Саве, прочитане су приче, након чега су ученици могли креативно да се изразе израдом цртежа инспирисани животом и делом Светог Саве. 
28.1.2026. Рециклажа (сакупање узорака рециклираног материјала). 
У оквиру ове активности сакупљени су пластични чепови. Са ученицима је вођен разговор о значају и предностима рециклаже. Деца су имала могућност да сазнају и науче шта је то животна средина, како је штитити, које врсте отпада постоје, шта је рециклажа и који отпад се може рециклирати. Указано је и на креативну страну рециклаже, односно како креативно искористити кућни нетоксични отпад за израду различитих занимљивих предмета. Том приликом ученици су израђивали слике од отпадног материјала.
У фебруару су реализоване следеће активности (2 активности / 6 часова):
4.2.2026. Израда предмета од рециклирајућег  материјала. Ученици су на радионици „Креативна рециклажа“ израђивали фигуре животиња од старе хартије оригами техником која  подстиче машту и креативност. 
11.2.2026. Виногради и винова лоза; Свети Трифун 
Ученици су информисани о Светом Трифуну, заштитнику виноградара, а затим су учествовали у радионици израде рукотворина – израде винове лозе од креп папира. Од ученичких радова израђен је пано који је изложен у учионици. 
25.2.2026. Наставак радионице - Израда предмета од рециклирајућег  материјала. Ученици су на радионици „Креативна рециклажа“ израђивали фигуре животиња од старе хартије оригами техником која  подстиче машту и креативност. 
У марту  су реализоване следеће активности (3 активности / 8 часова):
4.3.2026. реализована је радионица: Лик моје мајке; осмомартовске честитке.
Ученици су израђивали честитке поводом празника.
11.3.2026. – Радионица - Направимо наше пролећно дрво 
18.3.2026. - Светски дан заштите вода – 22.март - ликовни радови. Разговарало се на тему значаја и заштите воде. Ученици су на радионици исписивали поруке везане за значај воде и израдили пано на дату тему. 
25.3.2026. Наставак радионице - Направимо наше пролећно дрво.
У априлу су реализоване следеће активности (3 активности / 10 часова):
1.4.2026. и 8.4.2026. реализована је радионица “Стиже нам Ускрс” на којој су ученици израђивали честитке и украсе за  Ускршњу корпу. 
15.4.2026. и 22.4.2026. реализоване су радионице посвећене обележавању Дана планете Земље. Разговаралао се о узроцима и последицама загађивања животне средине, као и о активностима којима ученици самостално могу да  допринесу заштити животне средине. Ученици су израђивали флајере са еколошким мотивима и еколошким порукама и на тај начин  обележили Дан планете Земље. 
29.4.2026. са ученицима је вођен разговор о позитивном и негативном утицају човека на живи свет, као и о значају очувања природе.
У мају  су реализоване следеће активности (2 активности / 8 часова):
6/27.5.2026. Очување енергије (практични начини за смањење потрошње енергије). 
Са ученицима је вођен разговор на тему значаја очувања природних ресурса и одрживог коришћења енергије, при чему су наводили различите примере из свакодневног живота, као што су рационално коришћење електричне енергије, уштеда воде и употреба обновљивих извора енергије.
13/20.5.2026. Дан биодиверзитета у школском дворишту: истражи и идентификуј различите врсте биљака и животиња у свом окружењу. 
Реализоване су радионице посвећене Дану биодиверзитета. Са ученицима је вођен разговор о узроцима и последицама угрожавања биодиверзитета, као и о активностима којима ученици самостално могу да  допринесу заштити биљних и животињских врста. Ученици су уз помоћ наставника истраживали и идентификовали поједине врсте у свом непосредном окружењу.  
У јуну  су реализоване следеће активности (2 активности /4 часа):
3.6.2026. Светски дан заштите животне средине – 5. јун / Изложба ликовних радова
Поводом Светског дана заштите животне средине ученици су кроз ликовне радове исказали своје ставове о значају очувања природе и одговорном односу према животној средини, чиме је подигнута свест о еколошким темама и подстакнута креативност ученика. Активност је допринела развоју еколошке културе, ликовног изражавања и одговорности према природним ресурсима.
10.6.2026. Мој еколошки отисак
У оквиру активности „Мој еколошки отисак“ ученици су разговарали о свакодневним навикама које утичу на животну средину и анализирали начине на које могу смањити свој еколошки отисак. Кроз различите задатке и дискусију развијали су свест о значају одговорног коришћења природних ресурса, смањењу отпада и очувању животне средине. Активност је допринела развоју еколошке одговорности и усвајању одрживих животних навика.
Задужени наставник, Сузана Симић Добрић

Током септембра месеца у Основној школи “Вук Караџић” Кладово са радом је почео програм Обогаћен једносменски рад. Овим програмом обухваћени су ученици oд првог до четвртог разреда, број деце је 42.
У периоду до 08.09.2025. године радило се на формирању група и организацији рада у програму ОЈР. Родитељи су на родитељском састанку упознати са начином и организацијом рада, док је сам програм почео 15. септембра.
У септембру месецу смо се мећусобно игром упознавали и увидели хобије и интересовања једни других. Кроз игре спретности, радило се на кординацији покрета ученика. Ученицима је било интересантно упознавање са традиционалним играма. Напоменуто је да ученици морају да имају потребну опрему за фискултурну салу.
Кроз дечију недељу су реализоване активности  које су показале спретност ученика у спортским надметањима. Осим тога, организована је игра на нивоу групе Музичке столице. Разговарали смо о правилној исхрани, шта треба највише јести, а шта би требало избегавати. С тим у вези, радили смо и пано правилне  исхране.
Новембар месец смо провели у увежбавању кореографије за прославу Дана школе и учешће у приредби. Поред тога, кроз игре ученици су радили игре спретности. Најпре смо увежбавали основне кораке валцера уз мелодије које су ученицима познате од раније. Упознали смо се и са појмом валцера, када је настао и где се може видети. Играли смо игру пантомиме, погађали раличите предмете и бића. На крају месеца смо певали новогодишње песме и играли новогодишње игре, а све то као припрема за планирану приредбу.
Током децембра ученици су започели припрему за новогодишњу приредбу, програмом су обухваћени сви ученици. Приредба је реализована 25.12.2025. године у холу наше школе уз присуство родитеља и колега.
У току јануара месеца смо слушали и учили химну Светог Саве. Ученици су слушали химну и трудили се да сто лепше и креативније прикажу лик и дело Светог Саве. Поред тога редовно су се одржавала такмичења у оквиру групе кроз игре спретности.
У току фебруара кроз игре спретности и музички диктат обновили смо песме које смо раније учили. Најзанимљивије је било игра Караоке где су ученици показали своје певачке способности.
На почетку марта месеца смо се подсетили здраве хране и здравог начина припреме хране. Поводом Светског дана здраве хране правили смо пано. Поред здраве хране важно је да буде и редовног вежбања. Сваког дана смо се трудили да што више будемо на свежем ваздуху и да заједно са децом радимо вежбе. Уз дечије игре смо се подсетили игара од којих су се деца раније играла. Посебно је акценат стављен на обележавање дана жена и здравог начина живота.
На почетку априла месеца смо се подсетили здраве хране и здравог начина припреме хране. Поводом Светског дана здраве хране правили смо пано. Поред здраве хране важно је да буде и редовног вежбања. Сваког дана смо се трудили да што више будемо на свежем ваздуху и да заједно са децом радимо вежбе. Посебно је било занимљиво упознавање са играма којих су се деца раније играла. Прескакање ластиша и школице су игре које су деца знала, али је играње кликера била посебна занимација.
Цео месец мај смо се упознавали са играма из нашег краја. Уз познату музику смо увежбавали кораке које смо раније научили. Најзанимљивији је био  боравак на свежем ваздуху уз дечије игре спретности.
Током јуна смо организовали такмичења у оквиру групе. Такмичења су била спортска, али и музичка. На крају су ученици цртали своје жеље за летњи распуст.
У складу са обавезама ученика, испраћени су на време за одлазак у Музичку пколу. 
Теме и активности које су планиране Планом за подршку у учењу у потпуности су остварене.
Задужени наставник, Дамир Ницуловић

У току првог полугодишта организована су два састанка Тима.
На првом састанку одржаном 2.9.2025. конституисан је Тим за професионалну оријентацију ученика који чине наставници разредне и предметне наставе од првог до осмог разреда као и стручни сарадник. Израђен је и усвојен План и програм професионалне оријентације ученика школске 2025/2026. године. План рада  саставни је део Годишњег плана рада школе у шк. 2025/2026.године.
Планирање професионалног усмеравања и саветовања ученика од првог до шестог разреда подразумева реализацију професионалне оријентације на Часу одељењског старешине. Општи циљ програма професионалне оријентације је подстицање младих да преузму одговорност за своју будућност,упознају себе и своје способности,путеве школовања и путеве каријере и укључивање у свет рада.
Задаци програма професионалне оријентације су: формирање личности ученика и јачање воље, способности одлучивања, усмерености, марљивости, издржљивости, буђење свести о личним капацитетима (интересовања, склоности, вредности, жеље, ...) и стварање реалне слике о себи,формирање позитивног става према раду; приближити ученицима различита занимања кроз културне манифестације, предавања, радионице, приредбе и остале активности, упознавање са светом рада.
Планирање професионалног усмеравања и саветовања ученика седмог и осмог разреда подразумева реализацију професионалне оријентације на Часу одељењског старешине као и на састанцима Одељењских савета родитеља VIII разреда.
Потребно је да ученици VII разреда направе Портфолио професионалне оријентације према упутству које је приложено уз радни материјал. Ученици VIII разреда настављају са вођењем прошлогодишњег Портфолија.
Потребно је израдити Индивидуални програм професионалног усмеравања за ученике VII и VIII разреда са сметњама у развоју и из социјално нестимулативних средина уз претходну сагласност родитеља. Руководилац Тима упутила је чланове Тима  на Школски сајт, на страницу Професионалне оријентације ученика где се  налази материјал који ученике  уводи у свет рада и занимања и пружа подршку у избору будућег позива. На страници се могу пронаћи следећи материјали:
Сајт “ Знањем до посла” - Описи послова;
Материјал за радионице;
Дуално образовање;
Линкови - Водич за основце за избор занимања ( национална служба за запошљавање), Презентација и најчешћа питања у вези Средње стручне војне школе „ 1300 каплара“; Пројекат Знањем до посла (заваривач, електромонтер, службеник обезбеђења, лични пратилац детета, води Лука Рацин); Оператер у производњи навлака за аутомобилска седишта, оператер у производњи папирне галантерије, монтер ПВЦ и АЛУ столарије, бравар, води Маја Шуша и ЦНЦ оператер води Славен Дошло као и Пројекат Знањем до посла - опис послова.
На другом састанку, одржаном 26.12.2025. чланови Тима су поднели извештаје о реализацији плана и програма професионалне оријентације у својим одељењима у току првог полугодишта.
У складу са Планом реализације радионица професионалне оријентације ученика  од  I  до IV разреда, шк.2025/2026.године , у току првог полугодишта у оквиру часова одељењског старешине  реализоване су следеће радионице :
У првом  разреду  реализоване су 3  радионице: 
  “ Моје интересовање”  ( у октобру ),  ,,Наш град ( општина, пошта, болница)“ (у  новембру), ”Улепшајмо нашу учионицу” ( у децембру).
У другом разреду у новембру  реализована је радионица из учионице добре воље ,,Ја сам ја , а ко си ти“ – сличности и разлике .
У трећем разреду реализоване су две радионице: “Како да откријем своје способности“-ученици износе своја интересовања (у октобру) и радионица “Кад порастем бићу... “ (у  новембру).
У четвртом разреду реализоване су следеће радионице професионалне оријентације: “Моја интересовања, моји таленти” (у септембру), ''Упознај себе и своје способности'' и радионица ''Иновативне методе, технике и начини учења“ (у октобру).
Путем бројних  активности радионица професионалне оријентације, остварени су циљеви професионалне оријентације: подстицање младих да преуму одговорност за своју будућност,упознају себе и своје способности,путеве школовања и  каријере и укључивање у свет рада.  Циљ професионалне оријентације и сваког њеног корака, јесте да ученик открије своју личност и направи личну самопроцену.
Реализовани су следећи задаци: формирање личности ученика и јачање воље,способности, одлучивања, усмерености, марљивости, издржљивости; буђење свести о личним капацитетима; формирање позитивног става о раду; приближити ученицима различита занимања кроз културне манифестације, радионице, приредбе и остале активности; упознавање са светом рада.
Програм професионалне оријентације ученика V разреда реализован је на часу одељењског старешине. Планиране су радионице из приручника „Професионална оријентација–пет корака до одлуке о школи и занимању“. У току првог полугодишта школске 2025/2026. године реализованa је једна радионица “Пут способности” у октобру месецу. Ученици су закључили да се људи разликују по ономе што их интересује, али и у ономе што могу и знају да раде и у чему су успешни. Успех при обављању различитих послова зависи од способности. На овoj радионици ученици су представљали своја интересовања, процењивали степен интересовања (линија процене), представљали своје особине, излистали и истакли способности, склоности и врлине својих другова, сагледавали слику о себи упоређујући своје и мишљење другова из одељења. Ученици су радили индивидуално или у групи. Развијали су вештине комуникације, сагледали колико је важно откривати себе, али и уважавати и поштовати особине, врлине и способности других.
Задатак наставника је да кроз разне радионице и разговоре са ученицима код њих развије личну компетенцију, тј. сопствено „ја“, да формирају код младих људи способност одлучивања, марљивости, усмерености и да их упозна са могућностима даљег школовања и будућих занимања.
Одељењске старешине су кроз реализоване активности указале ученицима на полазне основе за избор занимања и начине процењивања личних способности, откриле  вештине, компетенције и знања неопходна за обављање најразличитијих послова и занимања и могућности за бављење одређеним занимањем и дали инструкције за попуњавање ученичког портфолиа професионалне оријентације.
Предвиђене радионице и обуке омогућиће ученицима самопроцењивање и прихватање слике о сопственим способностима.
У шестом разреду у новембру, на часовима одељењске заједнице реализована је радионица “Како учити-методе и технике успешног учења”; “Мој тип учења” (радионица 11 из Радионица професионалне оријентације за ОШ).
Професионална оријентација ученика VII разреда реализовала се на Часу одељењског старешине кроз радионице из приручника „Професионална оријентација – пет корака до одлуке о школи и занимању“. 
Реализоване су три радионице :
У октобру ,,Ја као учитељ, инжењер, фризер, кројач...” (радионица 3 );
У новембру „Самоспознаја – аутопортрет” (радионица 7 )
У децембру “У свету вештина и способности “ - радионица из Радионица професионалне оријентације за основну школу.
Ученици су закључили да се људи разликују по ономе што их интересује, али и у ономе што могу и знају да раде и у чему су успешни. Успех при обављању различитих послова зависи од способности.
Одељењске старешине су кроз реализоване активности указале ученицима на полазне основе и начине процењивања личних способности, откриле вештине, компетенције и знања неопходна за обављање најразличитијих послова и занимања и могућности за бављење одређеним занимањем и дали инструкције за попуњавање ученичког портфолиа професионалне оријентације.
Предвиђене радионице и обуке омогућиће ученицима самопроцењивање и прихватање слике о сопственим способностима.
	Започело се са формирањем „Портфолиа професионалне оријентације – регистратор докумената за припрему избора будуће школе/занимања“, у коме ће се наћи радни листови и остали материјали који ученици прикупљају на путу професионалне оријентације. Анализом продуката и прилога ученика, као и разговором са њима, одељењске старешине подстицале су ученике да преузму одговорност за своју будућност, упознају себе и своје способности, развијају личне компетенције, увежбавају социјалне компетенције, упознају снагу сопственог „ја“, стичу сазнања о различитим профилима и промишљено одлучују о избору занимања и школе, формирају своју личност.
За ученике са сметњама у развоју седмог и осмог разреда израђен је индивидуални програм професионалне оријентације  уз претходну сагласност родитеља.
У седмом разреду реализована је  индивидуална радионица “У свету вештина и способности“ – Радионица професионалне оријентације за основну школу. Циљ радионице је развијање вештина комуникације препознавањем и изражавањем сопствених и сагледавањем и уважавањем туђих вештина и способности.
Професионална оријентација ученика VIII разреда реализована је на Часу одељењског старешине. Реализоване су 3 планиране радионице из приручника „Професионална оријентација – пет корака до одлуке о школи и занимању“  као и један реални сусрет. 
„У свету врлина и вредности “ (радионица 5 из Радионица професионалне оријентације за основну школу); 
„Слика савременог света рада и кључне компетенције за занимања“ (радионица 10 из Радионица професионалне оријентације за основну школу); 
Образовни профили у средњим школама (радионица 11 из Радионица професионалне оријентације за основну школу).
Ученици имају свој портфолио у коме прикупљају продукте са радионица што им омогућава да добију више информација о својим интересима, склоностима, способностима и вредностима.
Ученици су били мотивисани да учествују у радионицама и на тај начин увиде неке могућности за даље школовање у будућности и упис у средње школе.
За ученике са сметњама у развоју израђен је индивидуални програм професионалне оријентације уз претходну сагласност родитеља. У осмом разреду реализована је индивидуална радионица “Графикон интересовања” - Радионица професионалне оријентације за основну школу. Циљ ове  радионице је развијање компетенција за радни живот кроз стицање увида у сопствена интересовања и самопроцену интересовања кроз рангирање. Мотивисање за развој интересовања у различитим контекстима и проналажење повезаности између интересовања и занимања. Развијање способности организовања и управљања сопственим интересовањима.
Задатак наставника је да кроз разне радионице и разговоре са ученицима код њих развије личну компетенцију, тј. сопствено „ја“, да формирају код младих људи способност одлучивања, марљивости, усмерености и да их упозна са могућностима даљег школовања и будућих занимања. Одељењске сатрешине су кроз реализоване активности указали ученицима на полазне основе за избор занимања и начин процењивања личних способности, открили вештине, компетенције и знања неопходна за обављање различитих послова и занимања.
Ученици су увидели важност преузимања одговорности за своју будућност и реалног сагледавања себе и својих способности. Ове радионице су им помогле да развијају личне компетенције и стичу знања о различитим профилима и промишљено одлуче о избори будућег занимања.
Осим тога, у осмом разреду реализоване су и следеће активности:
Родитељи су информисани о њиховом учешћу у избору средње школе а у другом полугодишту биће информисани и о организацији пробног завршног испита и организацији завршног испита.
У новембру је  спроведена је анкета родитеља и ученика о будућем избору смера Средње школе Кладово како би предлози у Плану били засновани на жељама њихове деце.
8.12.2025. на општем родитељском састанку ученика осмог разреда одржана је презентација Средње школе Кладово. Са потенцијалним смеровима у Средњој школи Кладово и условима школовања шк.2026/2027. Разматрају се  следећи смерови :
- Општи смер гимназије, четворогодишње образовање;
- Електротехничар рачунара, четворогодишње образовање;
- Економски техничар, четворогодишње образовање;
- Техничар за дизајн у машинству четворогодишње образовање;
-Електричар, трогодишње образовање;
На општем родитељском састанку је помоћник директора ОШ „Вук Караџић“ Кладово, Дејан Михајловић, упознао родитеље са информацијама везаним за приступање порталу „Моја средња школа“ и обавестио да ће на порталу бити доступне све информације везане за спровођење завршног испита. Упутио их је да се порталу приступа преко школског налога који користе и за приступање ЕС -дневнику. Истакао је да се на порталу налази и Календар са свим активностима везаним за динамику спровођења Завршног испита.
Остварена је сарадња са средњом школом у Кладову. Такође је остварена  сарадња са локалном заједницом кроз сарадњу са Црвеним крстом Кладово (организована је хуманитарна акција "Трка за срећније детињство") и са припадницима МУПа ПС Кладово у оквиру пројекта  “Заједно и безбедно кроз детињство”.
У другом полугодишту на трећем састанку одржаном 12.06.2026. године  извршена је  анализа рада и остварености плана Тима у току другог полугодишта.
Чланови Тима поднели су извештаје о реализацији плана и програма професионалне оријентације ученика у току другог полугодишта.
Реализација плана и програма професионалне оријентације ученика   настављена је у другом полугодишту. На трећем састанку, одржаном 12.06.2026. године чланови Тима су поднели извештаје о реализацији плана и програма професионалне оријентације у својим одељењима у току другог полугодишта.
 У складу са Планом реализације радионица професионалне оријентације ученика од  I  до IV разреда шк.2025/2026.године, у току другог полугодишта у оквиру часова одељењског старешине реализоване су следеће радионице :
У првом  разреду у другом полугодишту  реализоване су  радионице: 
Помоћ другима (у фебруару): Вођен је разговор о значају помагања другима уз навођење примера из свакодневног живота. Развијен је осећај емпатије, солидарности и одговорности према члановима породице, вршњацима и људима у свом окружењу. Ученици су активно учествовали у дискусији, наводили су ситуације у којима могу помоћи другима и истицали важност међусобног поштовања, сарадње и подршке.
Родитељи као промотери занимања и хобија (у марту): У реализацији наставне јединице учествовали су родитељи који су ученицима представили своја занимања. У холу школе, организована је презентација занимања за све ученике првог разреда. Кроз разговор, демонстрације и размену искустава ученици су упознати са различитим професијама, вештинама и интересовањима. Активно су постављали питања, показали велико интересовање и проширили знања о свету рада, значају образовања, личног развоја и хобија. Родитељи који су учествовали у реализацији: Горан Панковић, кондициони тренер; Александра Димитријевић, лекар; Сања Цуцујкић, лаборанткиња; Наташа Брзаковић, медицинска сестра на педијатрији; Јелица Првуловић, лекар и Саша Маринковић, поштар.
У другом разреду у другом полугодишту реализоване су радионице: 
“Сусрет са људима различитих занимања-родитељ промотер”. У оквиру професионалне оријентације ученика час су посетили и на занимљив начин представили своја занимања следећи родитељи: Тијана Динић, наставник српског језика и књижевности, Ирена Благојевић, лекар специјалиста радиологије и Светлана Челенковић, интерни радник осигуравајућег друштва. Родитељи су на оригиналан и занимљив начин одговарали на питања ученика и  указали на лепе стране свог посла.
У мају је реализована радионица “Кад порастем бићу”. Након игре погађања занимања уследио је разговор о занимањима и чиме би ученици желели да се баве. Истакнуто је  да су сва занимања важна. Ученици треба да науче да препознају своје стварне способности, интересовања и жеље. Најважније је да воле позив којим се баве а награде и похвале ће доћи саме од себе. 
У трећем разреду реализоване су следеће радионице :
“Сусрет са људима различитих занимања родитељ као промотер” (у мају). Циљ активности је да се ученици упознају са различитим занимањима.Разговарало се о занимањима родитеља. Неколико ученика представило је занимања родитеља кроз пантомиму. Ученици су цртали занимање које им се свиђа.
У четвртом разреду  реализована је активност професионалне оријентације „Шта читам, слушам и гледам?“ (у јануару).Ученици су кроз разговор и размену искустава препознавали своја интересовања и повезивали их са различитим занимањима. Активност је допринела бољем упознавању сопствених склоности и могућности за будући професионални развој.
Радионица ”Не можемо једни без других – упознајмо нека занимања – Родитељи као промотери занимања “ и хобија реализована је у мају. Родитељи су представили своја занимања а ученици су кроз разговор и питања упознали различите професије ,њихове карактеристике и значај. Реализатор активности је родитељ, Марија Балановић, судијски помоћник у звању вишег судијског сарадника. Након представљања занимања судијског помоћника, образовања које је неоходно за обављање овог посла , активности које прате ово занимање ученици су имали прилику да постављају питања у вези са датим занимањем. Интеракција између ученика и родитеља–промотера занимања била је веома успешна. Ученици су показали интересовање за ово занимање. Активност је допринела развоју професионалних интересовања ученика.
Путем бројних активности радионица професионалне оријентације, остварени су циљеви професионалне оријентације: подстицање младих да преуму одговорност за своју будућност,упознају себе и своје способности,путеве школовања и  каријере и укључивање у свет рада.  Циљ професионалне оријентације и сваког њеног корака, јесте да ученик открије своју личност и направи личну самопроцену. Реализовани су следећи задаци: формирање личности ученика и јачање воље,способности, одлучивања, усмерености, марљивости, издржљивости; буђење свести о личним капацитетима; формирање позитивног става о раду; приближити ученицима различита занимања кроз културне манифестације, радионице, приредбе и остале активности; упознавање са светом рада.
У V разреду у току другог полугодишта школске 2025/2026. године, на часовима ЧОС-а реализованa је радионицa “Моја очекивања” (радионица 6 из Радионица професионалне оријентације  за основну  школу). Ученици су кроз цртеж или кратак писани опис представљали свој будући посао и начин на који себе виде за десет година. Након индивидуалног рада уследило је представљање радова и разговор о различитим професијама, интересовањима и личним циљевима.Током активности ученици су разматрали особине, способности и вредности које су важне за обављање различитих занимања, као и могуће путеве образовања који воде до жељених професија. Ученици су успешно препознали своја очекивања од будућег занимања и показали способност да разликују реална од нереалних очекивања. Повезали су личне вредности, интересовања и способности са могућим избором професије и развили свест о значају дугорочног планирања професионалне будућности. Активност је подстакла ученике да размишљају о својим потенцијалима и будућим образовним и професионалним изборима.
Планиране активности професионалне оријентације у петом разреду успешно су реализоване. Ученици су активно учествовали у свим активностима, показали заинтересованост за теме које се односе на упознавање сопствених способности, развијање радних навика и промишљање о будућем занимању. Реализоване активности допринеле су развоју самопоуздања, самопроцене, одговорности и свести о значају планирања личног и професионалног развоја.
У VI разреду у току другог полугодишта школске 2025/2026. године на часовима одељењске заједнице реализована је радионица у оквиру професионалне оријентације “Какав/каква сам у тиму “(радионица 10 из Радионица професионалне оријентације за ОШ) у  фебруару .
У марту месецу кроз час одељењског старешине реализован је и час “Родитељи као промотери занимања и хобија: У свету занимања" – где су родитељи различитих занимања и профила гостовали на часу и представили своја занимања.
Програм професионалне оријентације ученика VII разреда реализован је на Часу одељењског старешине кроз разне радионице предвиђене Планом.Планиране су радионице из приручника „ Професионална оријентација “.
У фебруару је реализована  радионица”Корак по корак до сазнања “У очима других (радионица 8).
У марту је реализована радионица Едукација о разним профилима занимања „У свету занимања“;
У априлу радионица “Ја за десет година” (радионица 11).
У мају је реализован Индивидуални програм професионалног усмеравања ученика, прилагођене радионице ,,У свету вредности'' (радионица из Радионица професионалне оријентације за основну школу). Ученици су закључили да се људи разликују по ономе што их интересује, али и у ономе што могу и знају да раде и у чему су успешни. Успех при обављању различитих послова зависи од способности.
Одељењске  старешине су кроз реализоване активности указале ученицима на полазне основе и начине процењивања личних способности, откриле  вештине, компетенције и знања неопходна за обављање најразличитијих послова и занимања и могућности за бављење одређеним занимањем и дали инструкције за попуњавање ученичког портфолиа професионалне оријентације.Предвиђене радионице и обуке  омогућиће ученицима самопроцењивање и прихватање слике о сопственим способностима.
У оквиру реализације Програма професионалне оријентације за ученике осмог разреда, током школске 2025/2026. године спроведене су планиране активности са циљем да се ученицима помогне у упознавању сопствених интересовања, могућности даљег школовања и света рада.
У фебруару је реализована радионица “Образовни профили у средњим школама“ (радионица 11 из Радионица професионалне оријентације за основну школу) као и радионица “Критеријум за избор школе“ (радионица 18 из Радионица професионалне оријентације за основну школу);
У оквиру активности професионалне оријентације ученици осмог разреда посетили су Средњу школу у Кладову. Током обиласка упознали су се са образовним профилима, условима уписа, организацијом наставе и могућностима које школа пружа ученицима. Представници школе су ученицима презентовали наставне кабинете, радионице и друге ресурсе, а ученици су имали прилику да постављају питања и добију информације значајне за избор будуће школе и занимања. Припадници МУП-а ПС Кладово ученицима осмог разреда одржали су у фебруару презентацију Средње школе унутрашњих послова "Јаков Ненадовић" из Сремске Каменице током које су будућим средњошколцима објаснили могућности даљег школовања и запослења након завршетка образовања. Ученици су са интересовањем пратили излагање и постављали питања .
У оквиру планираних активности Тима за професионалну оријентацију ученика, у марту ученике осмог разреда посетио је представник Националне службе за запошљавање у Кладову, Новак Поповић, који је ученицима кроз разговор приближио разне профиле занимања. У марту су ученици учествовали у МТС каравану као и у ,,Каравану безбедности саобраћаја".
У априлу су ученици осмог разреда  кроз разговоре, презентације и информативне материјале упознати са мрежом средњих школа у Републици Србији. Представљени су типови средњих школа (гимназије, стручне и уметничке школе), образовни профили, услови уписа и могућности даљег школовања и запошљавања. Ученици су анализирали своја интересовања и способности и повезивали их са понуђеним образовним профилима, како би лакше донели одлуку о избору будуће школе.
У мају је ученицима на ЧОС-у  представљена  Економско-трговинска школа из  Бора  путем информативних флајера а директор  Пољопривредне школе из Бора посетио је ученике осмог разреда наше школе и одржао им кратку презентацију. Ученици Средње школе Кладово одржали су ученицима осмог разреда презентацију нових смерова о којима је било речи на општем родитељском састанку .
 	У оквиру планираних активности Тима за професионалну оријентацију ученика и организовања реалних сусрета са светом рада, за ученике осмог разреда организована је посета Хидроелектрани „Ђердап 1“ у Кладову.  Током обиласка ученици су имали прилику да се упознају са делом постројења и сазнају више о начину производње електричне енергије, као и о значају рада ове хидроелектране.
За ученике са сметњама у развоју седмог и осмог разреда  израђен је индивидуални програм професионалне оријентације  уз претходну сагласност родитеља. 
У седмом разреду у другом полугодишту реализована је индивидуална радионица “У свету вредности“. Циљ радионице је развијање вештина комуникације препознавањем и изражавањем сопствених и сагледавањем и уважавањем туђих вештина и способности.
У осмом разреду реализована  је индивидуална радионица “Моја очекивања ” . Циљ ове  радионице је развијање компетенција за радни живот кроз стицање увида у сопствена интересовања и самопроцену интересовања кроз рангирање. Мотивисање за развој интересовања у различитим контекстима и проналажење повезаности између интересовања и занимања. Развијање способности организовања и управљања сопственим интересовањима.
Што се тиче сарадње са локалном заједницом, остварена је сарадња са Средњом школом у Кладову,  сарадња са Црвеним крстом Кладово, са припадницима МУПа  ПС Кладово у оквиру пројекта  “Заједно и безбедно кроз детињство” као и са представником Националне службе за запошљавање у Кладову.
Ученици су били мотивисани да учествују у радионицама и да на тај начин увиде неке могућности за даље школовање у будућности и упис у средње школе.
На сајту школе постављен је приручник “Каријерно вођење и саветовање” који ученицима може помоћи да лакше донесу одлуке које се тичу наставка школовања или избора занимања.
Према Плану и програму Тима за професионалну оријентацију ученика током школске године планирана посета организацијама које имају запослене са посебним потребама није реализована. Тестирање ученика осмог разреда у склопу програма професионалне оријентације такође није реализовано због неблаговременог планирања средстава за уплату потребних интерактивних тестова  које су ученици ранијих година попуњавали на сајту Националне службе за запошљавање а у оквиру професионалне оријентације ученика.
руководилац Тима, Марина Ступаревић

Вршњачки тим је формирана група деце која има задатак да се кроз низ активности током школске године залаже за промоцију, вредновање и усвајање животних вредности – другарства, пожртвовања, толеранције, ненасилних облика комуникације, хуманости. Формиран од ученика трећег, четвртог, петог, шестог, седмог и осмог разреда, свако одељење има по једног представника, тим броји укупно 24 ученика. Одржано је десет састанка.

· Крајем септембра ученици од 3-8. разреда, изабрани испред својих одељења да буду представници Вршњачког тима имали су први састанак и тиме оформили Вршњачки тим који има за основни циљ: хуманост, неговања другарства, да организују школске акције и да развијају атмосферу подршке и толеранције.

· Поводом обележавања Златног септембра, месеца подршке деци и младима оболелим од малигних болести, у организацији Националног удружења родитеља деце оболеле од рака (НУРДОР), Вршњачки тим наше школе је 30. септембра у центру града спровео своју прву хуманитарну акцију ове школске године.

· Активност “Да нам школа буде лепша”. Сви ученици школе од почетка школске године дају  предлоге како би им школа била лепша и пријатнија, и те своје предлоге убацију у „Кутију жеља“ или предају представнику Вршњачког тима да убаци. Сви предлози су анонимни и од истих се на крају школске године прави списак, предају се директорки школе и прочитају на Наставничком већу.
.
· 9.октобра. организована је хуманитарна акција под називом ,,Трка за срећније детињство”. Циљ ове акције био је да се прикупљеним новчаним средствима помогне ученицима наше Школе који су слабијег материјалног стања. 

· Средином октобра, обележен је „Европски дан борбе против трговине људима“. Вршњачки тим је разговарао о овој теми и изнео своје ставове али и мишљења како и зашто долази до трговине људима. Трговина људима је озбиљан друштвени проблем који најдрастичније угрожава основна људска права: право на живот, право на слободу избора, право на слободу кретања. Са овим обликом криминалне активности, суочени су људи широм света.

· 20. новембар – Међународни дан детета, Вршњачки тим наше школе организовао је низ активности посвећених подизању свести о правима деце. Чланови тима су, заједно са руководиоцем, присуствовали предавању и учествовали у заједничкој радионици посвећеној теми дечјих права и Конвенцији о правима детета и о истој причали за време својих одељењских зајдница.

· 1.децембра Активност поводом обележавања Светског дана борбе против AIDS-a, када се причало на састанку, али само за представнике старијих разреда шта је СИДА, како се добија и колико је озбиљна болест али и значајно да се прича о њој и о превенцији. 

· Током целе школске године је био актуелан сајт „Чувам те“ и ученици целе школе а посебно представници вршњачког тима и парламемта су имали задатак да упућију вршњаке и њихове родитеље на сајт.

· Током фебруара месеца смо обележили као и сваке претходне године „Дан розе мајце“, као и „Дан безбедног интернета“ уз предавање и радионицу са децом.

· Акција која је планирана али није урађена. је „Мој друг је моје друго ЈА“, али је у оквиру обележавања Недеље сећања и заједништва организован одлазак ученика Вршњачког тима и Ученичког парламента, са својим координаторима-наставницама, у Манастир Свете Тројице Манастирица. Активност је обухватала реализацију радионице под називом „Љубав, вера, нада“, чији је циљ био развијање осећаја заједништва, емпатије и међусобног поштовања, као и неговање духовних и моралних вредности. 

Вршњачки тим је ове године успео да започне неке активности али и да покрене наше ученике на размишљања и на жељу за рад а уједно и да им покаже да свака јединка има утицај на промоцију вредновања основних животних вредности које треба и даље гајити.
Кординатор-ментор Вршњачког тима, Ивана Николић Радуловић

Током школске 2025/2026. године у школи су реализоване бројне активности из области здравствене превенције, безбедности ученика, развијања здравих животних навика, очувања физичког и менталног здравља, као и активности усмерене на упознавање ученика са значајем здравог и безбедног одрастања.
Активности су реализоване у оквиру пројеката „Заједно и безбедно кроз детињство“ и „Здраво растимо“, кроз редовну наставу, ваннаставне активности, радионице, предавања, разговоре, спортске активности и сарадњу са релевантним установама и организацијама. У реализацију су били укључени директор, помоћник директора, стручни сарадници, учитељи, наставници, одељењске старешине, ученици, родитељи, здравствени радници, представници Црвеног крста, представници Полицијске станице у Кладову и други сарадници.
На почетку школске године посебна пажња посвећена је безбедности деце у саобраћају и обележавању Европске недеље мобилности. Ученици су кроз планиране активности упознавани са правилима безбедног кретања, значајем одговорног понашања у саобраћају и могућностима коришћења безбедних и здравих видова кретања.
Током септембра реализовани су и редовни систематски стоматолошки контролни прегледи ученика издвојених одељења, у сарадњи са Дечјим диспанзером. Након добијања обавештења о терминима прегледа, прикупљани су потребни подаци, израђени спискови ученика по одељењима и благовремено су обавештени ученици, родитељи и наставници. Организован је одлазак ученика на прегледе и обезбеђена потребна координација са здравственом службом.
У октобру су настављене активности здравствене превенције. Реализовани су редовни контролни систематски прегледи ученика осмог разреда, као и имунизација ученика у складу са календаром вакцинације. Организовани су и систематски прегледи ученика непарних разреда, у складу са договореним распоредом школе и Дечјег диспанзера.
У истом периоду школа је учествовала у реализацији хуманитарне акције „Трка за срећније детињство“. Ученици, наставници и родитељи информисани су о значају и циљевима активности, а учешћем у акцији подстицани су солидарност, хуманост и развијање одговорног односа према заједници.
Поводом Светског дана менталног здравља и Светског дана здраве хране реализоване су активности усмерене на подизање свести ученика о значају очувања менталног здравља, правилне исхране и здравих животних навика. Кроз разговоре и интерактивне радионице ученици су имали прилику да размене искуства, усвоје нова знања и уоче значај правилне исхране, физичке активности, одмора и бриге о сопственом здрављу.
Током новембра организовани су турнири и спортска такмичења у школи, са циљем промовисања физичке активности и здравог начина живота. Активности су реализоване у оквиру редовне наставе, ваннаставних активности и секција. Поред физичке активности, кроз спорт су подстицани тимски дух, фер-плеј, сарадња, одговорност и поштовање других.
У децембру је обележен 1. децембар – Светски дан борбе против сиде. У оквиру рада Вршњачког тима реализовано је предавање и разговор са ученицима, са циљем информисања о значају здравствене превенције, одговорног понашања и очувања здравља.
Током године настављена је сарадња са здравственим установама у реализацији систематских стоматолошких прегледа ученика. У априлу су, према унапред договореном распореду, реализовани контролни стоматолошки прегледи. Школа је обезбедила организацију активности, прикупљање података, израду спискова ученика и благовремено информисање ученика, родитеља и наставника.
У мају су реализовани контролни прегледи ученика који су учествовали на наставним екскурзијама које трају дуже од два дана. Активност је спроведена у сарадњи са здравственим радницима, уз претходно прикупљање података, припрему спискова и обавештавање родитеља и ученика.
Посебан сегмент рада у области здравствене превенције и безбедности представљале су активности у оквиру пројекта „Заједно и безбедно кроз детињство“. У јуну је за ученике првог разреда организовано едукативно предавање о безбедности деце у саобраћају. Ученици су на примерен начин упознати са основним правилима безбедног понашања у саобраћају, а у реализацији активности учествовали су представници школе и саобраћајне полиције.
У јуну су реализоване и активности амбијенталне наставе, које су имале значајну васпитно-образовну и здравствено-превентивну улогу. Ученици четвртог разреда учили су ван учионице и непосредно се упознавали са локалном средином, њеним карактеристикама и значајем очувања животне средине.
У Костолу су реализоване заједничке активности ученика првог разреда и одељења III-2 и III-3 у локалној средини. Оваквим обликом рада ученицима је омогућено учење кроз непосредно искуство, дружење и сарадњу, уз развијање позитивног односа према здравом боравку у природи и локалној заједници.
У издвојеном одељењу Мала Врбица реализована је амбијентална настава и сусрет другарства. Ученици матичне школе и издвојених одељења имали су прилику да заједнички учествују у активностима, обиђу сеоско газдинство и столарску радионицу и упознају се са специфичностима локалне средине. У реализацији су учествовали ученици и учитељи, уз сарадњу са локалном заједницом, газдинством Радуловић и столарском радионицом „Митке“.
Све активности реализоване током школске године допринеле су развијању свести ученика о значају очувања здравља, безбедности и здравих животних навика. Посебан значај имала је сарадња школе са здравственим установама, Црвеним крстом, Полицијском станицом, локалном заједницом и другим партнерима, чиме је обезбеђена свеобухватнија подршка ученицима.
Реализација планираних активности праћена је током целе школске године, а начин рада прилагођаван је узрасту ученика и конкретним потребама. Ученици су у активностима учествовали непосредно, кроз разговоре, радионице, предавања, спортске активности, превентивне прегледе и различите облике учења ван учионице.
На основу реализованих активности може се закључити да су планирани садржаји у области здравствене превенције у значајној мери остварени. Реализоване активности допринеле су развијању здравих навика, одговорног односа према сопственом здрављу и здрављу других, повећању безбедности ученика, развијању физичке активности и подстицању сарадње, солидарности и одговорног понашања.
У наредном периоду потребно је наставити са реализацијом превентивних активности, јачати сарадњу са здравственим и другим релевантним институцијама, неговати културу безбедног и здравог живота у школи и подстицати ученике да активно учествују у активностима које доприносе очувању физичког и менталног здравља.

Помоћник директора, Катарина Букатаревић

Сваки улазак у школу уједно је и први визуелни контакт и утисак целокупног школског простора и визуелног идентитета школе. Свака школа има своју специфичност и визуелну препознатљивост, која се очитава у сваком њеном кутку. Носиоци реализованих активности програма еколошке заштите животне средине у ОШ ,,Вук Караџић“ су: директор школе, руководилац еколошке секције и чланови еколошке секције. Школа је галерија многобројних ликовних радова. Вишеструки су примери попут уређења школских паноа и огласних табли, уређења школског дворишта, лепих слика у самом холу наших школских објеката. Као новина ове школске године наше ходнике красе саксије сансеверије и фикуса бенжамина, биљке које дају пуноћу и осећај топлине у нашој школи. Скулптура ,,Вука Караџића“ у дворишту наше школе, краси својим визуелним обликом школско двориште. Естетска уређења школе зависе од професионалног знања, труда и мотивација наших ученика, наставника, учитеља  и свих запослених који заједно са ученицима презентују њихов свакодневни рад и уједно обележавају све значајне датуме током школске године.
И ове године ће се у нашој школи обележити велики датуми кроз које ће се промовисати еколошки значај на сваком кораку. То су: Дан школе, Свети Сава, Дан планете земље, Светски дан животне средине и Светски дан образовања о заштити животне средине који се обележава 26.01. Што се тиче активности ,,Посади неку биљку у саксију” ученици кроз наставне јединице редовно доносе, саде на часовима биологије. ”Израда и поставка хранилица“ активност коју деца реализују на часовима еколшке секције, кућице које деца одраде могу се  видети на дрвећу у нашем школском дворишту. “Како деца могу да ублаже проблеме наше све загађеније планете” је тема који ученици обрађују у 7. и 8. разреду кроз редовне наставне активности. Естетско уређење школе, наши ученици науче на часовима ликовне културе, биологије, чувара природе, природе и друштва, еколошке секције, грађанског васпитања, рада у продуженом боравку, слободним активностима и свим другим предметима где се у оквиру наставних јединица може створити простор за то.
Ученици се по својим склоностима и способностима, жељама укључују у све ове наставне активности где се могу креативно изражавати, међусобно се дружити, израђивати индивидуалне радове и заједничке такође. Кроз такав рад, ученици показују одређени сензибилитет за боју, простор, аранжирање, изражавање, тимски рад, контраст, склад, хармонију. Уче о пропорцији, основним компонентама боја као и о томе колико је естетско уређење важно и колико доприноси да сви будемо задовољни са простором у коме боравимо и имамо осећај дома у коме проводимо већи део школске године. Уче, како понеки отпадни материјал рециклирањем може да послужи изради разних визуелних објеката и слика што се може видети у кабинету биологије као рад ученика, како комбиновати различите материјале. Уче се креативним решењима. Најважније је што ученици науче како, где и зашто нешто поставити у одређени простор који у будућности има своју намену и сврху. Можемо се похвалити понашањем наших ученика у оквиру учионица и школског дворишта, где већина ученика узима учешће и свесно брине о еколошком амбијенту наше школе.
Сваког септембра уређује се  простор испред школе, прилаза школи и тротоара. Те активности одржавају помоћни радници наше школе, свакодневно и током целе школске године. У било које доба године главни прилаз школе је одржаван и увек декоративан. Тај прилаз уређују наше помоћне раднице и исте одржавају. Шпалир ружа дуж школског дворишта краси наше школско двориште и доприноси пријатном амбијенту целе улице. Што се тиче хигијене радног места, ходника и учионица, одржава се редовно и ту узимају учешће и ученици водећи рачуна о хигијени својих учионица као и само наставно особље. Дрво генерације засадили су током септембра месеца ученици 1. разреда са својим учитељима уз присуство директора школе и представника локалне самоуправе. Канте за отпатке постављене у септембру, октобру поред терена и испред уласка у школу из правца школског дворишта. Што се тиче спортских терена, исти су исцртани прошле године и није било потребе за новим радовима. Очишћен је коров, бабини зубићи на отвореним теренима у залетишту за скок удаљ, за бацање кугле и прекопана јама са песком за скок удаљ. Спортске сале су реновиране. Уређивање холова школе паноима, радовима ученика, сликама редовна је и прати дешавања кроз реализоване наставне активности. Новина око естетског уређења ове године су ходници са саксијама широколисног декоративног биља који даје топлину нашој школи. Дирекор школе је носилац тих декоративних активности у нашој школи.
Октобар месец започео је бројним активностима везаним за Дечију недељу која је обележена од 06. до 12.октобра 2025. године под слоганом „Имам право да се играм, да се смејем, маштам, стварам и у бољи свет претварам!“. Ова манифестација има за циљ унапређење положаја деце и промоцију њихових права, уједно је и прилика да деца активно учествују у бројним активностима показујући своје вештине и способности у складу са узрастом, могућностима и интересовањима. Дана 02.10.2025. реализован је позоришни мјузикл за децу „Девојчица из шуме“, у организацији Центра за културу Кладово. Ове године Дечија недеља започела је прављењем и поставком паноа на тему ,,Имам право да се играм, да се смејем, маштам, стварам- и у бољи свет претварам!“, 6.10.2025. и јавном и медијском промоцијом Дечије недеље у Холу објекта Б наше школе. Дана 7.10.2025. године реализована је активност Мостови међу генерацијама, Сусрет млађих и старијих суграђана обиласком просторија Старачког дома “Топаловић“. Мостови међу генерацијама представљају симболички сусрет деце и старих у циљу развоја међугенерацијске емпатије, солидарности и сарадње. Код деце и младих подстиче поштовање животног искуства старих суграђана, размену знања и вештина и успостављање квалитетне, срдачне и отворене комуникације између деце и старих.  Поред тога представници Библиотеке „Центар за културу“ Кладово и Националног парка „Ђердап“ организовали су едукативну радионицу за ученике првог разреда. Дана 10.10.2025. посађено је дрво генерације у присиству ученика првог разреда, учитеља и представника Локалне самоуправе. Након тога је реализована активност Цртање по тротоару у школском дворишту са циљем подстицања деце да кроз игру, изражавање способности, знања и вештина сваког детета уважавамо њихове различите могућности.
У току овог месеца организоване су радионице, угледни час, предавања и представе: У организацији ОШ ”Вук Караџић” Кладово и Библиотеке ”Центар за културу” Кладово реализована је Едукативна радионица „Националног парка“ Ђердап. Учествовали су ученици и учитељи 1. разреда, представници Библиотеке ”Центар за културу” Кладово и Националног парка ”Ђердап“ 09.10.2025.године. Радионица је реализована у просторијама Центра за културу Кладово. 
Поводом обележавања Светског дана јабуке 21.10.2025. године одржана је истраживачко-креативна радионица. Циљ радионице је био да ученици спознају важност јабуке у свакодневној исхрани, чије је конзумирање итекако битно за здрав живот. Поводом обележавања Светског дана јабуке 21.10.2025. године одржана је истраживачко-креативна радионица. Циљ радионице је био да ученици спознају важност јабуке у свакодневној исхрани, чије је конзумирање итекако битно за здрав живот. 
Хуманитарна акција „Новогодишњи базар“ је реализован у холу школе 22.12.2025. године од 10 часова. Базар је хуманитарног карактера замишљен да ученици четвртог разреда буду носиоци активности и организатори са својим учитељима, а остали ученици са родитељима и учитељима буду реализатори са производима и рукотворинама које су  представљене на базару. За време базара је пуштен и филм са фотографијама како су се припремале рукотворине. Радионица „Дизајн новогодишње честитке“ је реализована 24.12.2025. у издвојеном одељењу Велика Врбица у организацији учитеља Драгана Ружојевића.
У оквиру упознавања предметних наставника са садржајем предмета и ученицима реализован је час из биологије 26.12. од стране наставнице Марице Белић. 
Традиционално се реализовала Новогодишња приредба са ученицима Продуженог боравка и Обогаћеног једносменског рада наше школе. Приредба је реализована од стране свих задужених наставника 25. децембра у холу објекта „Б“. Реализовале су се Новогодишње приредбе у издвојеним одељењима наше школе у Малој Врбици , Костолу и Новом Сипу.
У складу са Правилником о календару образовно-васпитног рада основне школе за школску 2025/2026. годину зимски распуст почиње 31. децембра 2025. године.
У јануару месецу су активности биле везане за обележавање Светог Саве школске славе. Дана 27.01.2026. године, са почетком у 18:00 часова реализована је Свечана академија у сали Дома културе поводом Савиндана и дана Духовности. У пријатној и свечаној атмосфери прожетој стиховима, песмом посвећеном Светом Сави, народним фолклором завичаја обележен је Дан Духовности. Академија је осим свечаног,  имала и донаторски карактер, прикупљен новац намењен је обнови фрескописа храма Светог Георгија у Кладову. Дан духовности – Свети Сава обележен је истог дана свечаном литургијом  у цркви ,,Свети Ђорђе" у Кладову, пригодним програмом, резањем славског колача  у школи  и доделом награда поводом литерарногн и лковног конкурса.
У оквиру пројекта 5G МТС караван, Телеком Србија, у сарадњи са локалном самоуправом, реализован је турнир у баскету 3Х3 за ученике основних школа и такмичења у Sony Playstation-u. У среду, 4.3.2026.године, са почетком у 16 часова, у Спортској хали „Језеро“, учествoвале су школе из општине Кладово, међу којима је и наша школа. Ишли смо да заједно бодримо наше ученике и пријављене екипе наше школе. Реализована је радионица „Глобално загревање“ у оквиру Еколошке секције  за четврти разред у реализацији Иване Попић-дипломираног инжењера животне средине. Радионица је посвећена глобалном загревању са циљем развијања свести ученика о значају очувања животне средине и разумевање појма глобалног загревања,подстиче на тимски рад и размену мишљења.
У првом разреду је реализован угледни час: „Дивље животиње“ (Љиљана Бајрамовић и Данијела Пантелић) из предмета свет око нас. Из истог предмета је реализован угледни час: “Домаће животиње“ Јасмина Казаковић и Марина Пакаловић(април месец). 22.4.2026.године је обележен Дан планете Земље низом активности које су реализоване у разредној и предметној настави. Одржан је огледни час „Наша планета Земља“ у холу школе од стране ученика 4/1 уз сарадњу учитељице и ученика одељења 7/2 уз сарадњу насатвнице биологије  слоган „Земља је наш заједнички дом, учимо једни од других“. У издвојеном одељењу Мала Врбица је реализована радионица „Моја планета на мом длану“.  Поводом обележавања Дана планете Земље, активности су реализоване и у Обогаћеном једносменском раду. Ученици су уз комуникацију и лично искуство донели закључке о одговорном односу према природи и занчају свакодневних поступака у очувању планете.
22.4.2026. је реализована активност поводом Дана планете Земље. Ученици и учитељи трећег разреда су имали акцију чишћења обале Дунава Радионица ,,Дан планете Земље- 22. април“ (акција уређења школског дворишта-сакупљање и разврставање смећа) је реализована 22. априла у организацији учитеља другог разреда.Основни циљ обележавања Дана планете Земље акцијом чишћења школског дворишта и парка јесте развијање еколошке свести ученика, навике за разврставање смећа и бриге о свом окружењу као и схватање значаја чисте природе за наше здравље. 20.5.2026.године у Издвојеном одељењу Костол је одржана радионица „У царству пчела“. На креативан начин је обележен Светски дан пчела и развијена компетенција за целоживотно учење и одговран однос према здрављу и околини. 
У оквиру упознавања предметних наставника са садржајем предмета и ученицима реализован је час из биологије 8.6. од стране наставнице Сузане Симић Добрић.
Амбијентална настава за ученике четвртог разреда са издвојеним одељењима школе је реализовано 8.6.2026. у Манастирици (село удаљено око 20 км од Кладова). По доласку у Манастирицу, обишли смо сеоску школу и наставили смо, са нашим домаћинима, да обилазимо сеоска домаћинства. Љубазни становници села су нам показали своја дворишта и машине које користе на њивама и баштама. Мештани се углавном баве пољопривредом и пчеларством. Шетњом кроз село упознали смо доста врста биљака и гајених воћака. Пут смо наставили ка манастиру Света Тројица.Тамо су нас сачекали монаси.Монах Марко је ученицима и наставницима испричао историју манастира.Били смо веома лепо дочекани и угошћени.Деца су се освежила хладним сокићима и послужили се разним питама. У склопу манастира налази се пчелињак о ком брину монаси. Дружење смо завршили у домаћинству Мариновић, разговором о селу,његовим становницима и занимањима.
Амбијентана настава за ученике првог разреда је реализована 6. јуна 2026.године. у  издвојеном одељењу у Костолу, обишли винарију „Гамановић“ и упознали се са процесом производње вина. У оквиру планираних активности,посетили смо прво винарију Гамановић у селу Костол, надомак Кладова, која се налази на десној обали Дунава. Током посете упознали смо се са богатом традицијом овог краја, виноградима и процесом призводње вина. Домаћини су на занимљив и приступачан начин представили рад винарије,њену традицију и савремене методе прозводње.Провели су групу кроз импресивне винограде који се простиру на 30 хектара поред Дунава и ђаци су имали прилику да чују причу о аутохтоној сорти Грашац бели и историјском значају овог краја, који се налази одмах поред остатака римског Трајановог моста. Ученици су видели модерну винску кућу, подрум и прелепу летњу башту. Посета је била веома садржајна и поучна,а ученици су имали прилику да стекну нова знања о виноградарству, привреди и културном наслеђу источне Србије. Након винарије,кренули смо према сеоској школи у Костолу, где су нас срдачно дочекали ученици са својом учитељицом. Током посете упознали смо се са радом школе, њеним просторијама и активностима које се реализују са ученицима, а такође смо и време провели у игри и дружењу у школском дворишту, где су кроз различите активности показали ведар дух, сарадњу и међусобно поштовање.
Амбијентална настава ученика трећих разреда је реализована 10.6.2026. године у  Тврђаваи Фетислам – Кладово. При доласку у тврђаву сачекао нас је водич Туристичке организације Кладова. Ученицима је испричана историја настајања овог здања, његове сврхе и улоге коју носи. Архитектура једног симбола Кладова је ученицима појашњена и дочарана , а ученици су у њој уживали посматрајући је , а у исто време и оживљавали њено ослобађање. Обишли смо летњу позорницу и Визиторски центар. У Визиторском центру се чувају вредни експонати, музејске поставке, интерактивни панои. Овом посетом садржаји из појединих наставних предмета су имплементирани, док су поједини и стечени. Ученици су након обиласка уживали у игри и дружењу са својим вршњацима из других одељења и размењивали своја запажања и утиске. Овим излетом су остварени не само образовни циљеви, већ и васпитни којима је наглашена сарадња, социјализација личности детета , неговање сарадничких односа и развијање правилног односа према природи и њеној лепоти.
Дана 10.6.2026.године је реализована амбијентална настава и сусрет другарства ученика другог разреда у издвојеном одељењу Основне школе Мала Врбица. Ученици су најпре обишли историјски део учионице и упознали се са старим школским намештајем и наставним помагалима које су се некада користиле. Добродошлицу су нам пожелели домаћини сеоског газдинства Радуловић где смо обишли голубарник и дивили се лепотама белих голубова. Након смо се упознали са начином узгоја зечева и њихових основних особина. Ученици су са великом пажњом и одушевљењем помазили зечеве. Посебно одушевљење је код ученика изазвано када смо обишли столарску радионицу „Митке“ где смо се упознали са основним алатима и машинама које се користе при обради дрвета. Мајстори су стрпљиво и са пуно елана одговарали на питања ученика. Оваквим начином реализације наставе реализовани су основни васпитни и образовни цињеви, са посебним освртом на развијање предузетничког духа и развијање љубави према животињама. Носиоци активности су ученици и учитељи матичне школе и издвојених одељења Мала Врбица, Велика Врбица, Костол и Нови Сип.
наставник биологије, Марица Белић

Програм заштите ученика од дискриминације, насиља, злостављања и занемаривањаизрађен је на основу Правилника о протоколу поступањa у установи у одговору на  насиље, злостављање и занемаривање („Службени гласник РС”, брoj 46/19 и 104/20), Приручника за примену посебног протокола за заштиту деце и ученика од насиља, злостављања и занемаривања у образовно-васпитним установамa и Правилника о поступању установе у случају сумње или утврђеног дискриминаторног понашања и вређања угледа, части и достојанства личности. Програм заштите деце од насиља израдио је Тим за заштиту ученика од насиља, злостављања и занемаривања.
Чланови тима: 
1. Гордана Јовановић, директор школе
2. Бранислав Пуциникић, секретар школе
3. Слађана Степановић Киломовић, стручни сарадник - специјални педагог
4. Бобан Радуловић – наставник географије
5. Јасмина Казаковић, наставник разредне наставе
6. Представник Центра за социјални рад
7. Представник ПУ
8. Представник Здравственог центра
9. Представник Савета родитеља
10. Представник Ученичког парламента
11. Представник Вршњачког тима
12. Наташа Стојановић Милић, наставник српског језика и књижевности; руководилац Тима

Овај Тим је израдио Програм за заштиту деце и ученика од насиља злостављања и занемаривања у Школи који је саставни део Годишњег плана рада Школе. Програм за заштиту деце и ученика од насиља злостављања и занемаривања је посебан документ којим се планира рад Тима на остварењу заштите ученика од насиља. Програмом заштите ученика су дефинисане превентивне активности, као и кораци и процедуре у поступању у заштити ученика од насиља. 
Програм заштите деце од насиља израђен је на основу анализе стања безбедности ученика у школи. Према анализи упитника добијених у процесу самовредновања и анализи  анкете која је спроведена међу ученицима извшена је процена безбедности ученика у школи.


АНАЛИЗА СТАЊА У УСТАНОВИ

	ОБЛАСТИ
	ПИТАЊА НА ОСНОВУ КОЈИХ ЈЕ ВРШЕНА АНАЛИЗА
	ШТА ЈЕ ДОБРО У ПРЕТХОДНОМ ПЕРИОДУ
	ШТА ПОБОЉШАТИ У НАРЕДНОЈ ШКОЛСКОЈ ГОДИНИ
	ЗАДУЖЕНИ ЗА ПРОВЕРУ

	Искустава у установи у вези са насиљем 
и превенцијом
	•Да ли се у установи реализује неки од програма превенције преступничког понашања (школа без насиља….)?
 •Да ли спроводимо неке превентивне активности (у оквиру часова одељенског старешине, ваннаставних активности, организовање предавања, трибине са различитим темама…)?
 •Да ли сарађујемо и колико са здравственим и социјалним службама, полицијом, школском управом, службама локалне заједнице….?
	- Школа  редовно спроводи превентивне активности кроз предавања и радионице на ЧОС-у
- Наставници редовно присуствују обукама и вебинарима чија је тема ненасиље
- Школа сарађује са  свим службама које могу да помогну у спречавању насилничког понашања и дискриминације
	- наставити са превентивним и интервентним  мерама које су предвиђене планом и програмом заштите ученика
	Директор
Тим за заштиту

	Документа која уређују ову област
	•Да ли у школи имамо неопходну документацију која дефинише права детета (конвенција о праву детета, Општи протокол за заштиту деце од злостављања и занемаривања, Посебни протокол за заштиту деце од насиља ..)?
 •Да ли су наша интерна документа усклађена?
 •Да ли документа садрже делове који се односе на заштиту деце од насиља, занемаривања….као и процедуре, формуларе…?
	- У школи постоји неопходна документација која дефинше права детета
- Усклађени су  постојећи подзаконски акти Школе
-Кућни ред школе
- Права, обавезе и одговорности ученика, родитеља, наставног и ван наставног особља
	-наставити са усклађивањем документације
	Директор
Секретар

	Анализа програма превенције који се могу користити.
	•Да ли нам је познато које све готове програме можемо користити, као што су Школа без насиља, Програм превенције преступничког понашања…?
 •Да ли се у локалној заједници реализују неки програми (Превенција наркоманије, Дуван и здравље, Како да планирамо сопствени развој, Овладајмо вештинама комуникације, Људска права, Медијација….)? Извршити анализу познатих програма…
	- готове програме редовно промовишемо на сајту школе
- локална заједница током године реализује разне активности 
	- наставити са промоцијом програма и активности које промовишу ненасиље
	Директор
Тим за заштиту

	                                                                             Анализа кадровских, финансијских и техничких ресурса
	•Које семинаре су похађали запослени , а стечена знања и вештине су употребљиви за дату проблематику? Која знања и вештине им недостају?
 •Коликим финансиским средствима располажемо за ове намене и да ли постоји могућност пројектног планирања? 
•Шта од техничког ресурса поседујемо, а може да се употреби за реализацију. Програм (информатичка опрема, фотоапарат, камера, фотокопир апарат, апарат за пластификацију…)?
	- семинари су усклађени са потребама запослени Реализација обука на платформи ,,Чувам те“, „
Реализација обука на платформи ,,Чувам те“
„Обука за запослене - Безбедно коришћење дигиталне технологије - превенција дигиталног насиља”
„Сарадња полиције и установа образовања и васпитања у превенцији ризичног понашања деце и младих”
,,Поступањ запослених у установама образовања и васпитања у сизуацијама дискриминаторног понашања“
- семинари и обуке
РАЗВИЈАЊЕ ИНКЛУЗИВНЕ ПРАКСЕ (МОДУЛ 3)
Од не може до може - подршка развоју деце (стручни скуп - трибина);
Комуникација -  минско или подстицајно поље (стручни скуп-трибина)
Насиље и превенција насиља у установама образовања и васпитања (стручни скуп – трибина);
Изазови савременог родитељства и васпитања (стручни скуп – трибина)
Сарадња са породицама - пут ка добробити и квалитетном образовању све деце; (програм од јавног интереса)
Индивидуализација наставе уз уважавање разлике у стиловима учења ученика
Савладавање меких вештина у релацији наставник - ученик - родитељ унутар установа
Социоемоционално учење – Чија је одговорност?
Шта нас покреће: љубав, рад, знање, стрпљење
Рад са децом/ученицима са сметњама из спектра аутизма
	- наставити са едукацијом запослених
	Директор

	Информисаност о превентивним активностима.
	•На који начин смо до сада вршили информисање ( обавештења у облику плаката, путем сајта, преко одељенских старешина, путем разгласа, књиге, обавештења, писма родитељима….)? 
•Да ли су деца , родитељи и запослени били упознати са активностима у школи ( одржавање трибина, предавања, реализација ваннаставних активности, учешће у пројетима који се реализују у локалној заједници…)?
	- Упознавање чланова Школског одбора, Наставничког већа, Ученичког парламента,  ученика, родитеља и свих запослених,  са Општим и Посебним протоколом заштите ученика од насиља, злостављања и
занемаривања  вршено је на састанцима, седницама и на ЧОС-у
- сви актери били су упознати са активностима у школи
	- наставити са редовним извештавањем о активностима и превенцији насиља
	Директор
Тим за заштиту

	Општа клима у локалној заједници у вези са насиљем и превенцијом.
	•Каква је политика локалне заједнице у вези са превенцијом насиља и насиљем? 
•Да ли је локална заједница спремна на сарадњу са нашом васпитно-образовном установом?
	- локална заједница подржава превенцију насиља и сарађује са школом и од маја 2023. године у Школи су присутни полицајци
	- учешће у пројектима које реализује локална заједница
	Директор
Тим за заштиту


[bookmark: _Hlk176546497]На основу анализе стања безбедности у установи, школа ће у циљу заштите деце и ученика од насиља, злостављања и занемаривања предузети превентивне и интервентне активности.

УНУТРАШЊА ЗАШТИТНА МРЕЖА
Унутрашњу заштитну мрежу чине сви запослени и ученици школе. Школа је прописала улоге и одговорности запослених и ученика у школи: (ко шта ради када постоји сумња на насиље или се насиље догоди).

УЛОГЕ И ОДГОВОРНОСТИ

ДЕЖУРНИ НАСТАВНИК/ВАСПИТАЧ 
- дежура у складу са распоредом;
- уочава и пријављује случај; 
- покреће процес заштите детета (реагује одмах у случају насилног понашања, користећи неку од стратегија;
- обавештава одељењског старешину/васпитача о случају; 
- евидентира случај;
- сарађује са Тимом за заштиту деце од насиља.

ОДЕЉЕЊСКИ СТАРЕШИНА/ВАСПИТАЧ
 - уочава случајеве насилног понашања и реагује одмах;
- учествује у процесу заштите деце;
- разговара са учесницима насиља;
- информише родитеље и сарађује са њима;
- по потреби, сарађује са Тимом за заштиту деце од насиља; 
- прати ефекте предузетих мера; - евидентира случај и води документацију; 
- по потреби, комуницира са релевантним установама. 

ТИМ, ПСИХОЛОГ, ПЕДАГОГ 
- уочава случајеве насилног понашања; 
- покреће процес заштите детета, реагује одмах;
- обавештава одељењског старешину и сарађује са њим;
- по потреби, разговара са родитељима; 
- пружа помоћ и подршку деци/ученицима, наставницима; 
- разматра случај (2. и 3. ниво) и осмишљава мере заштите; 
- обавља консултације, предлаже заштитне мере, прати ефекте предизетих мера; 
- по потреби, сарађује са другим установама; 
- евидентира случај. 

ПОМОЋНО-ТЕХНИЧКО ОСОБЉЕ 
- дежура по распореду;
- прекида насиље;
- уочава и пријављује случајеве насилног понашања. 

УЧЕНИЦИ, ДЕЦА 
- уочавају случајеве насилног понашања;
- траже помоћ одраслих;
- пријављују одељењском старешини/васпитачу; 
- за теже случајеве консултују чланове 
- учествују у мерама заштите. 

ПРЕВЕНТИВНЕ АКТИВНОСТИ
Током школске 2025/2026. године у школи су континуирано реализоване бројне превентивне активности усмерене на стварање безбедног, подстицајног и инклузивног окружења, превенцију насиља, дискриминације и свих облика ризичног понашања, развијање социјалних и емоционалних компетенција ученика, јачање толеранције, одговорности, солидарности и међусобног уважавања, као и на унапређивање сарадње школе са родитељима и релевантним институцијама локалне заједнице.
Посебна пажња посвећена је континуираном стручном усавршавању запослених у областима значајним за превентивни рад школе. Запослени су током школске године учествовали у различитим онлајн обукама, стручним скуповима, семинарима и трибинама, међу којима су биле обуке на платформи „Чувам те“, програм „Васпитање и социјално-емоционално учење у функцији добробити и целовитог развоја деце“, „Путем предузетништва до функционалних знања“, „Образовање – поглед у будућност“, „Актуелности у сусрет новој школској години“, „Живети са природним непогодама“, „Уметност васпитања – кључ успеха у образовању и сарадњи са родитељима“, „Савремени концепт у реализацији допунске наставе“, „Примена индивидуализоване, проблемске, програмиране и егземпларне наставе у школи“, „Инклузија у пракси“, „Управљај стресом и својим доживљајем стреса“, „Од превенције до подршке: савремени приступи у раду са децом“, „Благостање деце и ученика у школи“, „Истраживање као метод“, „Између екрана и тишине“, „Етика и интегритет“ и другим програмима. Стручним усавршавањем запослених јачане су компетенције за превентивни рад, препознавање ризика и правовремено реаговање у ситуацијама које могу угрозити добробит ученика.
Превентивни садржаји су интегрисани у редовну наставу, часове одељењског старешине, слободне активности, СНА и ваннаставне активности. Ученици су кроз различите наставне јединице, радионице и разговоре обрађивали теме које се односе на односе у породици, различите културе, вере и обичаје, поштовање различитости, права и обавезе, толеранцију, ненасилно решавање проблема, безбедно понашање и одговорност за сопствене поступке. На тај начин превентивни рад је био део свакодневног живота школе, а не само појединачних програмских активности.
У циљу подстицања солидарности, хуманости и одговорности, реализоване су бројне хуманитарне активности. Ученици, наставници и родитељи учествовали су у акцијама Црвеног крста, „Трци за срећније детињство“, Новогодишњем базару, као и другим хуманитарним акцијама. Ове активности допринеле су развијању емпатије, осећаја припадности заједници, волонтерског духа и спремности ученика да помогну другима.
Током школске године функционисала је „Кутија поверења“, која је ученицима омогућила да анонимно изнесу питања, проблеме, недоумице и предлоге. Психолог школе и Тим за заштиту анализирали су пристигле садржаје и, у складу са потребама, предузимали одговарајуће активности. На сајту школе редовно је ажурирана страница посвећена заштити ученика, на којој су биле доступне информације значајне за безбедност и заштиту ученика.
У оквиру физичких и других мера превенције, извршено је маркирање ризичних места у школи и школском окружењу и проверавана је исправност система видео-надзора. Посебна пажња посвећена је организовању и доследном спровођењу дежурства запослених, као и обезбеђивању адекватног осветљења у школској згради и дворишту. Ове мере имале су за циљ смањење могућности за настанак ризичних ситуација и повећање безбедности ученика и запослених.
Значајан део превентивног рада представљало је активно учешће ученика у планирању и реализацији активности. Ученички парламент и Вршњачки тим учествовали су у обележавању Дечје недеље, Дана школе, Светског дана права детета, Дана Светог Саве, Дана безбедног интернета, Дана розе мајица и других значајних датума. Реализоване су радионице и активности посвећене превенцији трговине људима, толеранцији, борби против насиља, правима детета, безбедности на интернету и развијању другарства. Ученици су учествовали и у хуманитарним акцијама, као и у активностима усмереним на развој волонтерског рада.
Посебно су реализоване активности Вршњачког тима у области превенције насиља и развијања безбедног понашања. Ученици су учествовали у обележавању Европског дана борбе против трговине људима, Дана толеранције кроз радионицу „Вулкан емоција – пут ка толеранцији“, Светског дана права детета, Светског дана борбе против АИДС-а и Међународног дана борбе против насиља над женама. Реализоване су и активности „Заједно можемо све“, „Дан безбедног интернета“ и „Дан розе мајица“, као и друге активности усмерене на развијање свести о значају поштовања, ненасиља и међусобне подршке.
У циљу развијања позитивне школске климе, организоване су спортске, културне, забавне и друге активности. Обележен је Дан школе од 4. до 7. новембра 2025. године под називом „Књига, образовање, језик – 190 година светлости“, реализоване су активности у оквиру Дечје недеље, Недеље сећања и заједништва, као и Недеље спорта. Организована су спортска такмичења, фер-плеј турнири и сусрети међу ученицима, чиме су подстицани тимски дух, поштовање правила и противника, фер-плеј и здрави стилови живота.
Ученицима је омогућено и квалитетно структурирање слободног времена кроз различите ваннаставне и слободне активности, културне садржаје, позоришне и биоскопске представе, изложбе, радионице, конкурсе и дружења са уметницима. Након посета културним садржајима реализовани су разговори на часовима одељењске заједнице, а ученици су своје утиске изражавали кроз разговор, цртеже, дебате и друге облике стваралаштва. Посебно је реализовано дружење са глумцем Иваном Јевтовићем.
У школи су реализовани и ликовни, литерарни и други наградни конкурси, као и изложбе ученичких радова. Поводом Дана школе расписан је конкурс „Школа очима детета“, чиме је ученицима омогућено да кроз различите облике стваралаштва представе свој доживљај школе и школског живота.
У области сарадње са институцијама, школа је током године остваривала сарадњу са Центром за социјални рад, МУП-ом, Домом здравља, Црвеним крстом, Библиотеком Центра за културу, ОШ „12. септембар“, Удружењем „Нада“ и локалном самоуправом. Сарадња са Центром за социјални рад и МУП-ом била је усмерена на рано препознавање ризика, превенцију насиља и других облика угрожавања безбедности ученика и правовремено пружање подршке.
У сарадњи са МУП-ом реализован је пројекат „Заједно и безбедно кроз детињство“, у оквиру кога су реализоване активности „Превенција вршњачког насиља у стварном и виртуелном окружењу“, „Безбедна прослава матуре“, „Онлајн игрице“, „Безбедност деце у саобраћају“, „Безбедност деце у ванредним ситуацијама“ и „Упознајмо полицајце и заједно ширимо другарство међу вршњацима“. За родитеље су реализоване радионице на теме превенције и заштите деце од злоупотребе дрога, као и превенције и механизама заштите деце од злоупотреба на интернету и друштвеним мрежама. Реализован је и „Караван безбедности саобраћаја“.
У сарадњи са Домом здравља организовани су систематски и стоматолошки прегледи ученика, док су у сарадњи са Црвеним крстом реализоване активности из области прве помоћи, безбедности деце у саобраћају, превенције болести зависности и здравствено-превентивних тема. Ученици су учествовали у обележавању Светског дана борбе против СИДЕ, „Трци за срећније детињство“, конкурсу „Крв живот значи“, као и другим хуманитарним и превентивним активностима.
Остварена је сарадња са Библиотеком Центра за културу, кроз изложбе, радионице, дружења са писцима, представе и конкурсе. У сарадњи са ОШ „12. септембар“ реализоване су радионице „Пружимо руку“ и „Другарски тренутак“, усмерене на развијање прихватања различитости, солидарности и вршњачке подршке. У сарадњи са Удружењем „Нада“ обележен је Међународни дан особа са инвалидитетом кроз тематску изложбу и трибину. Са локалном самоуправом реализоване су хуманитарне и друге активности, као и трибина „Охрабрени родитељи, оснажена деца“.
Посебна пажња посвећена је сарадњи са родитељима. Организовани су сусрети ученика и запослених са стручњацима из области превенције насиља и заштите деце, а кроз часове одељењског старешине/заједнице реализоване су теме значајне за безбедност, развој одговорности и превенцију ризичних облика понашања. Родитељи су укључивани и у хуманитарне и друге заједничке активности школе.
У оквиру спортских и рекреативних активности, реализована је Недеља спорта, као и такмичења међу одељењима у различитим спортским дисциплинама. Спорт је коришћен као значајан инструмент превенције, развијања здравих стилова живота, тимског духа, самодисциплине, поштовања правила и фер-плеја.
У области нормативне превенције, током школске године вршено је праћење и усклађивање правних аката установе са важећом законском регулативом. Извршена је провера усклађености аката, припремљене су измене и допуне у складу са потребама школе, а релевантне измене разматране су и усвајане на надлежним органима школе. О значајним питањима информисани су стручни органи, Наставничко веће, Савет родитеља, Ученички парламент и Вршњачки тим.
На основу реализованих активности може се закључити да је превентивни рад у школи током школске 2025/2026. године био континуиран, разноврстан и усмерен на све учеснике образовно-васпитног процеса. Активности су обухватиле ученике, запослене, родитеље, као и представнике релевантних институција и организација локалне заједнице.
Реализацијом планираних активности допринело се развијању безбедне и подстицајне школске средине, јачању социјалних и емоционалних компетенција ученика, развијању толеранције, солидарности и одговорности, превенцији насиља и дискриминације, као и унапређивању здравих стилова живота и квалитетног коришћења слободног времена.
У наредном периоду потребно је наставити са континуираним превентивним радом, јачати партиципацију ученика и родитеља, наставити сарадњу са институцијама локалне заједнице, унапређивати стручне компетенције запослених и редовно пратити ефекте реализованих активности, како би се благовремено препознали ризици и обезбедила адекватна подршка сваком ученику.




ТРГОВИНА ДЕЦОМ/МЛАДИМА

Током школске 2025/2026. године, школа је реализовала низ превентивних активности са циљем подизања свести ученика, наставника и родитеља о феномену трговине људима. Основни циљ био је препознавање ризика, развијање вештина самозаштите (посебно у дигиталном окружењу) и упознавање са званичним процедурама реаговања.
Реализоване су све предвиђене превентивне активности у циљу јачања компетенција за препознавање феномена трговине људима, ризика и начина заштите. 
Активности су прилагођене узрасту ученика и реализоване су кроз часове одељенске заједнице (ЧОС), редовну наставу и ваннаставне активности.
Примену Програма прати и анализира Тим (ПП служба) квартално преко евиденције о реализованим активностима које су планиране Програмом. 
Руководилац Тима, Наташа Стојановић Милић

[bookmark: _Toc242867299]V.7.1	Годишњи извештај реализације плана рада школе у кризним ситуацијама

Реализују се све предвиђене превентивне активности у циљу јачања компетенција установе за пружање психосоцијалне подршке, реализацију плана евакуације, генерално јачања ефикасности реаговања установе у различитим кризним ситуацијама. Програм предвиђа стручно усвршавање запослених из више области пружања прве помоћи, обуке из противпожарне заштите и раговања у ситуацијама пожара, план евакуације за запослене, пружање психосоцијалне помоћи ученицима и запосленима, реаговање у ситуацијама природних катастрофа, едукација ученика  и запослених да препознају опасне и кризне ситуације и начине реаговања. Формиран је подтим за поступање у кризним ситуацијама којим руководи Бобан Радуловић. Урађен је план рада школе у кризним ситуацијама и план за подизање безбедносне културе којим су обухваћени поступање,  активности и обукетоком школске године.
На основу процењених снага, капацитета и специфичности установе, део програма се односи на план поступања у ситуацијама кризе, који подразумева предвиђена безбедна места унутар и изван установе у зависности од кризног догађаја, дефинисан начин алармирања, односно оглашавања и информисања у установи у зависности од врсте кризног догађаја (нпр. претња оружаним нападом, терористичким напад, дојава о експлозивној направи, талачка криза, пожар и сл.), у складу са евакуационим планом установе. Део плана поступања у ситуацијама кризе, неопходно је да садржи и план распореда просторија, као и начина означавања свих просторија у установама (ходника, учионица, кабинета и других просторија, са унутрашње и спољашње стране);  Написане су процедуре са свим потребним корацима и са њима су упознати сви учесници наставног процеса. Школа је покривена камерама и постоје лица задужена за прегледање и руковање камерама, постављен је видео надзор у канцеларији код директора, постоји план кретања у случају опасности и план евакуације, школа располаже склоништем, просторије су нумерисане и означене. У школи је обезбеђено дежурство наставника.
У току школске године школа је два пута била изложена ризику услед дојаве о експлозивној направи који је захтевао хитну обуставу рада, евакуацију присутних и моментално ангажовање спољних служби заштите. 
Евакуација је изведена дисциплиновано и у складу са планом заштите. Безбедност објекта је у потпуности поново успостављена и настављен је редован образовно-васпитни рад.
Руководилац Тима, Наташа Стојановић Милић




[bookmark: _Toc242867300]V.8	ГОДИШЊИ ИЗВЕШТАЈ РЕАЛИЗАЦИЈЕ ПРОГРАМА О ПОСТУПАЊУ УСТАНОВЕ У СЛУЧАЈУ СУМЊЕ ИЛИ УТВРЂЕНОГ ДИСКРИМИНАТОРНОГ ПОНАШАЊА И ВРЕЂАЊА УГЛЕДА, ЧАСТИ ИЛИ ДОСТОЈАНСТВА ЛИЧНОСТИ

Програм о поступању установе у случају сумње или утврђеног дискриминаторног понашања и вређања угледа, части или достојанства личности израђен је на основу Правилника о поступању установе у случају сумње или утврђеног дискриминаторног понашања и вређања угледа, части или достојанства личности („Службени гласник РС”, брoj 65/2018) и Приручника за примену посебног протокола за заштиту деце и ученика од насиља, злостављања и занемаривања у образовно-васпитним установамa. Програм је израдио Тим за заштиту ученика од насиља, злостављања и занемаривања. 
       Под дискриминацијом, односно дискриминаторним понашањем, подразумева се понашање којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање чињења (искључивање, ограничавање или давање првенства), у односу на лице или групе лица, као и на чланове њихових породица или њима блиска лица, а који се заснива на раси, боји коже, прецима, држављанству, статус, мигранта, расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основама утврђеним законом којим се прописује забрана дискриминације.
         Програм о поступању установе у случају сумње или утврђеног дискриминаторног понашања и вређања угледа, части или достојанства личности израђен је на основу aнализе стања у установи у остваривању равноправности, распрострањености различитих облика нетолеранције и дискриминације.

	ОБЛАСТИ
	САГЛЕДАВАЊЕ
	СТАЊЕ У ПРЕТХОДНОЈ ШКОЛСКОЈ ГОДИНИ?
	КАКО ПОБОЉШАТИ СТАЊЕ У НАРЕДНОЈ ШКОЛСКОЈ ГОДИНИ
	ЗАДУЖЕНИ ЗА ПРОВЕРУ

	Анализе стања у остваривању равноправности, распрострањености различитих облика нетолеранције и дискриминације
	- учесталост дискриминаторног понашања и број поднетих пријава, притужби, односно кривичних пријава;
	
- један случај 
	- наставити са превентивним активностима
	Директор психолог
Тим

	
	-распрострањеност различитих облика дискриминације;
	- дискриминација у школи није распросреањена
	- наставити са превентивним активностима
	Директор
психолог
Тим

	
	- број лица изложених дискриминаторном понашању;
	- један ученик
	- наставити са превентивним активностима
	Директор
психолог
Тим

	
	- учесталост и број васпитно-дисциплинских поступака против ученика и дисциплинских поступака против запослених због дискриминаторног понашања;
	- четири васпитно-дисциплинских поступака против ученика
	- наставити са превентивним активностима; 
-разговори са психологом
	Директор
психолог
Тим

	
	- број и ефекте предузетих мера и активности које међу учесницима у образовању промовишу толеранцију, уважавање различитости, једнаке могућности и недискриминацију;
	 - мноштво активности и акција којима се подржавају и промовишу толеранција и различитост
	- наставити са активностима
	Директор

	Сагледавања потреба учесника у образовању за додатном подршком
	начини на које се пружа додатна подршка учесницима образовања и њиховим родитељима из мањинских и осетљивих друштвених група, а нарочито, у случају сметњи у развоју и инвалидитета, здравствених тешкоћа, недовољног познавања српског језика или језика на коме се изводи настава, ризика од напуштања образовања и васпитања и др.;
	- ученици су учествовали на ликовним конкурсима и укључени су у све хуманитарне акције прикупљања помоћи
	* наставити са започетим активностима
	Директор
Тим за инклузију
Тим за заштиту

	степен и квалитет укључености родитеља у спречавање свих облика дискриминације и др.
	начини, облици и садржаји сарадње са родитељима
	- разговори са родитељима
- родитељи учествују у свим акцијама 
- родитељи су често пратња на излетима и екскурзијама као персонални асистенти
	- наставити са свим видовима подршке
	Директор
Психолог
Тим за инклузију
одељењске старешине

	Документа која уређују ову област
	Да ли су наша интерна документа усклађена?
Да ли документа садрже делове који се односе на поступање установе у случају сумње или утврђеног дискриминаторног понашања и вређања угледа, части или достојанства личности као и процедуре, формуларе…?
	У школи постоји неопходна документација која дефинше права детета и поступке у случају дискриминације
- Усклађени су  постојећи подзаконски акт Школе
	-наставити са усклађивањем документације
	Директор
Секретар

	Анализа кадровских ресурса
	стручног  усавршавања запослених ради унапређивања компетенција за промовисање и развијање културе људских права, интеркултуралности, толеранције, превазилажење стереотипа и предрасуда код учесника у образовању, рад у мултикултуралној групи, односно одељењу, стварање инклузивног окружења, препознавање дискриминације и целисходно реаговање на дискриминаторно понашање;
	- семинарии обуке су усклађени са потребама запослених


	- наставити са обукама
	Директор


	Општа клима у локалној заједници у вези са дискриминацијом.
	- начини, облици и садржаји сарадње са јединицом локалне самоуправе, надлежним органима, службама и др.;
	- локална самоуправа финансира персоналне асистенте и неопходна наставна средства намењена ученицима са смету развоњама у развоју
	- наставити сарадњу са локалном самоуправом
	Директор

	
	- Каква је политика локалне заједнице у вези са превенцијом дискриминаторног понашања и вређања угледа, части или достојанства личности? 
	- локална заједница подржава све акције и пројекте у вези са превенцијом дискриминаторног понашања и вређања угледа, части или достојанства личности
	- наставити сарадњу
	Директор

	
	- Да ли је локална заједница спремна на сарадњу са нашом васпитно-образовном установом?
	- ликална заједница подржава активности школе
	- - наставити сарадњу
	Директор



Информисање и едукација учесника у образовању
На почетку школске године реализоване су активности информисања ученика од првог до осмог разреда о појму дискриминације, облицима дискриминаторног понашања, правима и обавезама ученика и начинима поступања у ситуацијама у којима постоји сумња на дискриминацију.
На часовима одељењске заједнице ученици су упознавани са правилима понашања у школи, Правилником о васпитно-дисциплинској одговорности ученика и значајем стварања пријатне, безбедне и подстицајне средине. Посебна пажња посвећена је разумевању дискриминације као неправедног и нехуманог поступања према појединцу или групи на основу личног својства, као и развијању свести о једнакости свих људи и права сваког детета.
Кроз разговоре, радионице и друге облике рада ученици су подстицани да проблеме решавају ненасилним путем, разговором и сарадњом, као и да развијају способност разумевања положаја друге особе, нарочито када се ради о ученицима који су изложени различитим облицима искључивања, предрасуда или дискриминације.
Посебно су информисани и Вршњачки тим и Ученички парламент, који су упознати са појмом дискриминације, њеним облицима, мерама превенције и поступањем школе у случају њене појаве. На тај начин ученици су активно укључени у стварање безбедног и недискриминаторног школског окружења.
О Програму су информисани и Савет родитеља, Наставничко веће и Школски одбор. Запослени су упознати са прописима који регулишу поступање установе у случају сумње или утврђеног дискриминаторног понашања, као и са одговорностима запослених и ученика. Школски одбор је упознат са Програмом, који је разматран и усвојен у складу са прописаном процедуром.
Обезбеђивање додатне подршке ученицима
Током школске године школа је предузимала активности у циљу обезбеђивања једнаких услова за учешће свих ученика у образовно-васпитном процесу. У складу са потребама ученика обезбеђивана је додатна образовна, социјална и материјална подршка.
Посебна пажња посвећена је ученицима који наставу остварују по индивидуализованом приступу или индивидуалном образовном плану. У зависности од потреба ученика примењивани су различити облици прилагођавања простора, услова и организације рада, наставних материјала и средстава, метода и техника рада, садржаја, исхода и стандарда постигнућа, као и начина провере знања и оцењивања.
Стручни тим за инклузивно образовање и тимови за додатну подршку пратили су напредовање ученика и, у сарадњи са одељењским старешинама, психологом школе и другим учесницима, процењивали потребу за даљим мерама подршке.
У складу са потребама и расположивим ресурсима, школа је предузимала активности у вези са ангажовањем педагошког асистента и пратиоца за личну помоћ детету. За ученике са дужим изостајањем због тешких и хроничних болести планирана је и организована образовна подршка ради очувања континуитета у образовању.
Ученицима је омогућено учешће у културним, спортским и рекреативним активностима школе, а посебна пажња посвећена је обезбеђивању продуженог боравка, бесплатних уџбеника и наставних материјала, као и подршке у обезбеђивању исхране, одеће и обуће за ученике којима је таква подршка била потребна.
У области материјалне подршке, право на бесплатне уџбенике остваривали су ученици који испуњавају прописане услове, укључујући ученике чији родитељи остварују право на социјалну помоћ, треће и свако наредно дете у породици, као и ученици који образовање остварују по ИОП-у. Такође, у складу са проценом потреба, обезбеђивана је и подршка у исхрани ученика.
Стручно усавршавање и оснаживање запослених
У циљу унапређивања компетенција запослених за препознавање и спречавање дискриминације, реализоване су активности стручног усавршавања и едукације. Запослени су учествовали у обукама на платформи „Чувам те“ и другим облицима стручног усавршавања који доприносе јачању компетенција за превентивни рад, препознавање ризика, пружање подршке и адекватно реаговање.
Посебна пажња посвећена је и едукацији вршњака, са циљем повећања осетљивости ученика за потребе и положај деце којима је, због сметњи у развоју, потешкоћа у учењу, социјалне ускраћености или других разлога, потребна додатна подршка. Кроз часове одељењске заједнице и активности Вршњачког тима развијане су вредности прихватања, солидарности и међусобне подршке.
Развијање толеранције, разумевања и прихватања различитости
Током школске године реализован је велики број активности усмерених на развијање толеранције, емпатије, разумевања и поштовања различитости.
Ученици су учествовали у хуманитарној акцији „Трка за срећније детињство“, у сарадњи са Црвеним крстом, као и у акцији Националног удружења родитеља деце оболеле од рака – НУРДОР. Ове активности допринеле су развијању хуманости, пожртвованости, солидарности, тимског духа и спремности да се помогне другима.
У оквиру Дечје недеље, под слоганом „Имам право да се играм, да се смејем, маштам, стварам – и у бољи свет претварам“, реализоване су активности посвећене промоцији дечјих права, емпатије, вршњачке и међугенерацијске солидарности и изградњи сигурног окружења заснованог на толеранцији.
Обележен је Међународни дан детета, кроз радионице и разговоре, као и Међународни дан толеранције, у оквиру кога је реализована радионица „Вулкан емоција – пут ка толеранцији“. Ученици су кроз ове активности подстицани да препознају и изражавају емоције, развијају емпатију и прихватају различитости.
Поводом Међународног дана особа са инвалидитетом реализоване су активности и ликовни радови усмерени на подизање свести о потребама и правима особа са инвалидитетом. Реализоване су и активности поводом „Дана розих мајица“, кроз ликовни конкурс „Моја креација розе мајице“ и изложбу ученичких радова.
У оквиру Недеље солидарности народа и борбе против расизма и расне дискриминације, реализована је хуманитарна акција „Солидарност на делу – помоћ другу из одељења“, којом је додатно подстакнута солидарност и осећај припадности школској заједници.
Реализоване су и активности у оквиру Недеље сећања и заједништва, чиме су промовисане вредности заједништва, уважавања, солидарности и одговорности.
Превазилажење стереотипа и предрасуда
Значајна пажња посвећена је превазилажењу стереотипа и предрасуда. Поводом Европског дана језика реализоване су активности којима су ученици упознавани са културом и обичајима различитих народа, значајем вишејезичности и вишекултурности.
Кроз наставу српског, енглеског и француског језика промовисане су отвореност, радозналост, уважавање других култура и језика и прихватање различитости. На тај начин подстицано је развијање позитивног односа према културној, језичкој и другим врстама различитости.
Сарадња са другим институцијама
Школа је током године остваривала сарадњу са различитим институцијама и организацијама ради раног препознавања дискриминације и других ризика.
У сарадњи са Црвеним крстом реализоване су радионице које су ученике подстицале на препознавање дискриминаторног понашања, развијање хуманости и уважавање различитости(хуманитарна акција „Трка за срећније детињство“)
[bookmark: _Hlk242404717]У сарадњи са локалном самоуправом и Центром за социјални рад реализована је трибина „Охрабрени родитељи, оснажена деца“, посвећена потребама деце са сметњама у развоју и ресурсима подршке доступним у локалној заједници.
Реализована су и предавања здравствених радника на теме различитости, сексуалности, односа међу половима и њихове равноправности, као и активности у сарадњи са представницима МУП-а усмерене на рано препознавање дискриминације и других ризика.
Поступање у случају сумње или утврђеног дискриминаторног понашања
У оквиру рада школе посебна пажња посвећена је примени прописаних процедура у случају сумње или утврђеног дискриминаторног понашања. Запослени су упознати са обавезом благовременог реаговања, проценом ситуације и применом одговарајућих мера у зависности од околности конкретног случаја.
Приликом процене дискриминаторног понашања узимају се у обзир узраст учесника, интензитет, трајање и учесталост понашања, облик и начин дискриминаторног поступања, као и последице које је такво понашање изазвало или могло да изазове.
У случају уочавања дискриминаторног понашања, школа предузима мере у складу са прописима и утврђеним процедурама. У зависности од места, времена, природе и тежине понашања, примењују се мере појачаног васпитног рада, а када су испуњени прописани услови, покреће се и води васпитно-дисциплински поступак.
Приликом поступања води се рачуна о заштити свих учесника у образовно-васпитном процесу, спречавању даље дискриминације, пружању подршке ученику који је изложен дискриминаторном понашању и предузимању мера према лицу које је такво понашање извршило.
Уколико процена ситуације указује на потребу за укључивањем спољне заштите, школа остварује сарадњу са надлежним институцијама, као што су здравствена служба, Центар за социјални рад, полиција, надлежна школска управа, јединица локалне самоуправе и друге надлежне институције, у складу са законом и прописаним процедурама.
Евалуација реализованих активности
Праћење реализације Програма вршено је током целе школске године кроз увид у реализацију планираних активности, записнике, извештаје, документацију стручних органа, активности одељењских старешина, Вршњачког тима и Ученичког парламента, као и кроз праћење школске климе и односа међу ученицима.
На основу реализованих активности може се закључити да је школа у току школске 2025/2026. године систематично и континуирано радила на превенцији дискриминације и стварању безбедне, толерантне и подстицајне средине за све ученике.
Посебно су значајни активности које су омогућиле активну партиципацију ученика, укључивање родитеља, сарадњу са институцијама локалне заједнице, пружање додатне подршке ученицима и јачање компетенција запослених.
У наредном периоду потребно је наставити са континуираним информисањем свих учесника у образовању, јачањем улоге Вршњачког тима и Ученичког парламента, даљим развијањем инклузивне праксе, унапређивањем сарадње са родитељима и институцијама, као и редовним праћењем школске климе и раним препознавањем потенцијалних ризика за појаву дискриминаторног понашања.
[bookmark: _Toc242867301]V.9	ГОДИШЊИ ИЗВЕШТАЈ ПЛАНА КОРЕКТИВНО ПСИХОЛОШКО ПЕДАГOШКОГ РАДА

На почетку школске године прикупљени су подаци о ученицима којима је потребна додатна подршка. Подаци су прикупљани од родитеља, одељењских старешина, стручних сарадника, као и од релевантних установа и служби, у складу са потребама ученика. Прикупљена је и анализирана расположива документација, а на основу утврђених потреба израђивани су планови подршке који су били усмерени на индивидуалне потребе ученика у области учења, личног и социјалног развоја. 
Посебна пажња током септембра посвећена је ученицима првог разреда. Ове школске године додатну подршку пружао је и дефектол- логопед из ОШ „ 12. септембар“ из Неготина. У сарадњи са учитељима и стручном службом, спровео проверу артикулације гласова, познавања слова и усвојености основа читања. На основу добијених резултата сагледане су индивидуалне потребе ученика и утврђивани даљи облици подршке.Подршку је током године пружао ученицима на основу мишљења Интерресорне комисије. 
Током целе школске године праћене су потребе ученика који користе наочаре или слушне апарате, као и ученика код којих су уочене тешкоће у области вида, слуха и говора. У сарадњи са родитељима и, по потреби, стручњацима из других институција, разматрани су најповољнији услови за рад и седење ученика у учионици. Учитељи и наставници су пратили функционисање ученика током наставе и прилагођавали услове рада њиховим потребама.
У области физичког развоја реализоване су активности усмерене на корекцију неправилног држања тела и подстицање правилног раста и развоја ученика. Приликом планирања и реализације ових активности коришћени су подаци и препоруке са систематских прегледа, а корективне вежбе реализовали су наставници физичког и здравственог васпитања и учитељи.
Током године пружана је континуирана подршка ученицима који су имали емоционалне тешкоће, проблеме у понашању или тешкоће у учењу. Посебна пажња посвећивана је ученицима који су променили средину, како би се олакшала њихова адаптација на ново школско окружење и обезбедило успешно укључивање у одељењску и школску заједницу.
У раду са ученицима који су имали тешкоће у савладавању наставног градива коришћени су различити облици подршке. На основу праћења напредовања ученика и разговора са ученицима, родитељима, одељењским старешинама и предметним наставницима, утврђиване су тешкоће и планиране мере за њихово превазилажење. Учитељи, наставници и стручни сарадници континуирано су пратили ефекте предузетих мера и, по потреби, прилагођавали даљи рад.
Посебна пажња посвећена је ученицима са озбиљнијим здравственим проблемима, телесним и функционалним сметњама, развојним тешкоћама и другим специфичним потребама. У складу са индивидуалним карактеристикама ученика прилагођавани су захтеви, начин комуникације и професионално поступање запослених. Кроз разговоре, консултације и радионичарски рад наставници су се додатно упознавали са специфичностима појединих тешкоћа и начинима пружања адекватне подршке.
У реализацији активности остваривана је сарадња са родитељима ученика којима је потребна додатна подршка. Сарадња се одвијала кроз разговоре, консултације и размену информација о напредовању ученика, његовим потребама и начинима пружања подршке. По потреби су у рад укључивани и представници релевантних здравствених и других институција.
Корективно-психолошко-педагошки рад реализован је као континуиран процес који је обухватио препознавање потреба ученика, планирање и спровођење мера подршке, праћење напредовања и сарадњу свих релевантних учесника. У зависности од потреба ученика, у реализацији су учествовали директор, стручни сарадници, логопед, учитељи, наставници, одељењске старешине, родитељи и сарадници из других институција.
У наредном периоду потребно је наставити са систематским праћењем ученика, благовременим препознавањем њихових потреба, индивидуализацијом подршке и јачањем сарадње школе, породице и релевантних институција, како би се сваком ученику обезбедили услови за несметан развој, напредовање и успешно учешће у школском животу.

План транзиције из вртића у основну школу

Током школске 2025/2026. године реализоване су планиране активности у оквиру Плана транзиције ученика, са циљем да се ученицима обезбеди континуирана подршка приликом преласка из једног нивоа образовања у други. Посебна пажња посвећена је преласку деце из припремног предшколског програма у први разред, транзицији ученика из разредне у предметну наставу, као и припреми ученика осмог разреда за наставак школовања у средњој школи.
Реализација активности заснивала се на сарадњи школе, предшколске установе, ученика, родитеља, учитеља, наставника, васпитача, стручних сарадника, руководства школе и представника локалне заједнице и других институција. Активности су праћене кроз извештаје, записнике, педагошку документацију, портфолија ученика и извештаје стручних сарадника и одељењских већа.
Транзиција из припремног предшколског програма у први разред

У оквиру припреме деце за полазак у школу реализоване су активности усмерене на постепено упознавање будућих првака са школским окружењем. Предшколци су током другог полугодишта посетили школу, учитеље и ученике првог разреда и присуствовали наставним и ваннаставним активностима. Организоване су заједничке радионице, спортске и друге активности, што је деци омогућило да се упознају са простором школе, будућим учитељима и вршњацима и да постепено развијају осећај сигурности и припадности школској заједници.
У априлу су реализоване и посете предшколаца учитељима четвртог разреда, уз реализацију заједничких активности. На овај начин деца су имала прилику да се упознају са школским окружењем и различитим облицима рада, док су учитељи и стручни сарадници имали могућност да непосредно сагледају потребе и интересовања будућих ученика.
Значајан део активности представљала је сарадња са родитељима полазника припремног предшколског програма. У марту је организован заједнички родитељски састанак, на коме су родитељи информисани о значајним питањима у вези са поласком деце у школу и начинима подршке детету током периода транзиције. О активностима су вођени одговарајући записници.
У мају је реализована размена информација о деци између васпитача и будућих учитеља. Сарадња васпитача, учитеља, родитеља и стручних сарадника омогућила је да се обезбеди континуитет у праћењу развоја и потреба детета и олакша прилагођавање на школску средину.
Учитељи су имали прилику да посете припремне предшколске групе и упознају се са начином организације простора и активностима које се реализују у предшколској установи. Ова сарадња била је усмерена на обезбеђивање континуитета између предшколског и основношколског образовања.
У јуну су представници школе присуствовали завршној приредби предшколаца, чиме је додатно подржано повезивање предшколске установе и школе и обележен завршетак једног периода и припрема деце за нову образовну средину.
У реализацији транзиционих активности коришћене су и могућности које пружа локална заједница. Реализоване су заједничке културне и спортске активности, укључујући активности поводом Недеље сећања и заједништва, Дана општине Кладово и посете позоришној представи „Зачарано магаренце“. Такође су реализоване радионице за предшколце и ученике четвртог разреда на теме „Ово сам ја“, „Другарство“ и „Пролеће“, које су допринеле упознавању, дружењу и развијању позитивних односа међу децом.
Транзиција из разредне у предметну наставу

У оквиру Плана транзиције ученика из четвртог у пети разред реализоване су активности усмерене на стварање подржавајућег окружења и постепено прилагођавање ученика новој организацији наставе.
Током школске године подстицано је развијање партнерских односа између ученика, одељењских старешина, предметних наставника, стручних сарадника и родитеља. На часовима одељењске заједнице и кроз друге облике рада ученици су охрабривани да говоре о својим потребама, очекивањима и тешкоћама у вези са преласком на предметну наставу.
Посебна пажња посвећена је развијању вршњачке подршке и тимског рада. Кроз наставне и ваннаставне активности подстицано је развијање пријатељства, сарадње и међусобне помоћи ученика. Ученицима којима је била потребна додатна подршка у учењу пружана је могућност вршњачке помоћи и менторске подршке.
У циљу обезбеђивања континуитета у праћењу ученика, наставници разредне наставе припремали су материјале о ученицима, њиховим постигнућима и специфичностима, што је омогућило предметним наставницима и одељењским старешинама да се боље упознају са индивидуалним потребама ученика. Формиран је и коришћен портфолио ученика као један од начина праћења њиховог развоја и постигнућа.
Значајна активност била је процена адаптације ученика петог разреда. Стручни сарадници су присуствовали часовима, пратили начин функционисања ученика у новим условима рада и разговарали са ученицима. На основу непосредног праћења сачињене су процене адаптације и утврђене области у којима је било потребно додатно деловати.
У периоду од септембра до децембра посебно је праћено прилагођавање ученика на предметну наставу, док је током целе школске године настављен рад на развијању позитивног односа ученика према школи. У појединим активностима примењиван је облик тимске наставе, у коме су наставници разредне и предметне наставе сарађивали у реализацији заједничких садржаја.
Родитељи су били укључени у живот и рад школе кроз учешће у Савету родитеља, Школском одбору, школским тимовима и различитим културним и јавним активностима. На тај начин обезбеђивана је континуирана размена информација и сарадња школе и породице у процесу прилагођавања ученика.
Транзиција ученика осмог разреда у средњу школу

Посебан сегмент Плана транзиције односио се на припрему ученика осмог разреда за наставак школовања у средњој школи. Током школске 2025/2026. године праћени су успех, напредовање и индивидуалне потребе ученика, са посебним освртом на ученике којима је била потребна додатна подршка у периоду транзиције.
У сарадњи одељењских старешина, предметних наставника и стручне службе усаглашаване су мере подршке ученицима. О реализацији активности вођена је одговарајућа документација, укључујући записнике одељењских већа и годишње извештаје руководилаца одељењских већа осмог разреда.
Ученицима је обезбеђена додатна подршка у припреми за завршни испит кроз допунску и континуирану припремну наставу. Рад је био усмерен на систематизацију и утврђивање знања из српског језика и књижевности, математике и предмета који ученици бирају за трећи тест. Напредовање ученика праћено је кроз евиденцију реализоване наставе и извештаје одељењских већа.
Значајан део припреме ученика за прелазак у средњу школу представљала је професионална оријентација. Кроз радионице, часове одељењског старешине, анкете, разговоре и реалне сусрете ученици су се упознавали са различитим образовним профилима, занимањима и могућностима даљег школовања. Посебна пажња посвећена је пружању подршке ученицима у доношењу информисане одлуке о избору средње школе.
У оквиру сарадње са средњим школама, 25. фебруара 2026. године реализована је посета Средњој школи у Кладову. Наредног дана, 26. фебруара, ученицима су представљени образовни профили СШУП „Јаков Ненадовић“, Економско-трговинске школе у Бору и смерови Пољопривредне школе у Бору. Ове активности омогућиле су ученицима да непосредно добију информације о могућностима даљег школовања и захтевима различитих образовних профила.
У марту је реализован сусрет ученика са представником Националне службе за запошљавање у Кладову. Ученици су имали прилику да се упознају са различитим занимањима и значајем планирања професионалног развоја. У мају је организована посета ХЕ „Ђердап 1“, током које су ученици упознали процес производње електричне енергије и одређене аспекте света рада.
У припрему ученика за наставак школовања укључени су и родитељи. Организовани су разговори и родитељски састанци посвећени завршном испиту, упису у средњу школу и коришћењу портала „Моја средња школа“. На тај начин родитељима су пружене неопходне информације и смернице за подршку деци у процесу избора и уписа средње школе.
На основу праћења реализације Плана транзиције може се закључити да су планиране активности током школске 2025/2026. године реализоване у складу са потребама ученика и утврђеном динамиком. Обезбеђен је континуитет подршке у кључним периодима преласка из једног образовног нивоа у други.
Посебан значај имала је сарадња свих учесника образовно-васпитног процеса – школе, предшколске установе, породице, ученика, стручних сарадника, локалне заједнице и других институција. Кроз заједничко планирање, размену информација, праћење ученика и реализацију различитих активности допринело се лакшем прилагођавању ученика новим условима рада и смањењу тешкоћа које се могу јавити током транзиционих периода.
У наредном периоду потребно је наставити са систематским праћењем транзиционих процеса, јачати сарадњу између различитих нивоа образовања, унапређивати размену информација о ученицима и додатно развијати активности професионалне оријентације и вршњачке подршке. Посебну пажњу треба и даље посвећивати ученицима којима је потребна додатна подршка, како би сваком ученику био обезбеђен успешан и што лакши прелазак у наредни ниво образовања.

	Полазећи од задатака друштвено – корисног рада, садржаји програма реализовани су кроз следеће програмске садржаје:
1. Активности везане за школу и школску средину
1. Активности везане за породицу и родитељски дом

Активности везане за школу и школску средину обухватају следеће послове: уређење учионица, кабинета, холова и дворишта, а радило се на неговању цвећа, одржавању зелених површина, ружичњака, и слично. Реализација је организована у септембру и априлу месецу, а реализатори су ученици, наставници и помоћно техничко особље.
Поред наведених активности, у школи се обавља и друштвено-користан рад као облик ресторативне дисциплине, у складу са Правилником о обављању друштвено-корисног, односно хуманитарног рада. Правилником су прописани ближи услови о начину, садржају, дужини, месту и времену обављања друштвено-корисног рада, упоредо са изрицаним васпитним, односно васпитно-дисциплинским мерама.
Активности везане за породицу и родитељски дом одвијају се углавном у кући, а обухватају одржавање личне хигијене одеће, обуће, стана, књига, прибора и бригу о младима и старијим члановима породице, затим куповину итд. Ова активност одвија се континуирано током целе седмице.

Током школске 2025/2026. године активности ђачке кухиње реализоване су у складу са планираним садржајима и потребама ученика. Посебна пажња посвећена је благовременом избору снабдевача, организацији набавке и допремања ужине, као и редовном праћењу броја ученика који користе услуге ђачке кухиње.
У периоду од септембра до децембра 2025. године спроведене су активности у вези са избором снабдевача за ђачку кухињу. Приликом избора разматране су потребе школе, број ученика који ће користити услуге кухиње, услови снабдевања и организационе могућности. Након разматрања и дискусије, обављени су договори и донета одлука о избору снабдевача. У овим активностима учествовали су директор школе, представници Савета родитеља и секретар школе.
Од децембра 2025. до јуна 2026. године континуирано су реализоване активности везане за организацију исхране ученика. На месечном нивоу прикупљани су подаци о броју ученика који се хране у ђачкој кухињи, а снабдевач је благовремено обавештаван о потребном броју ужина. Посебно су вођени подаци о броју бесплатних ужина намењених ученицима који су корисници социјалне помоћи, како би се обезбедило њихово несметано и редовно остваривање права на ужину.
На основу прикупљених података и договора са снабдевачем организовано је редовно допремање ужине. Након пристизања, ужина је сервирана и дистрибуирана ученицима према утврђеној организацији рада. О свим важним информацијама у вези са поделом ужине благовремено су обавештавани ученици, учитељи и наставници.
У реализацији ових активности учествовали су директор школе, координатор рада ђачке кухиње, снабдевачи, учитељи и наставници, као и помоћни радници задужени за сервирање и превоз ужине. Дежурства наставника у кухињи организована су ради обезбеђивања реда, безбедности ученика и несметаног одвијања процеса поделе ужине.
На основу реализованих активности може се констатовати да је План рада ђачке кухиње за школску 2025/2026. годину у највећој мери реализован. Обезбеђена је континуирана организација исхране ученика, редовно праћење броја корисника, благовремена комуникација са снабдевачем и посебна пажња посвећена ученицима који остварују право на бесплатну ужину. Сарадња свих учесника допринела је ефикасном функционисању ђачке кухиње и обезбеђивању услова за редовно и организовано пружање услуге исхране ученика.
Помоћник директора, Катарина Букатаревић

Током школске 2025/2026. године сарадња школе са родитељима ученика одвијала се континуирано, кроз различите облике информисања, укључивања родитеља у живот и рад школе, заједничко разматрање питања од значаја за ученике, као и кроз учешће родитеља у бројним школским и ваншколским активностима.
У периоду од септембра до децембра 2025. године родитељи су правовремено информисани о активностима и дешавањима у школи. Информисање је реализовано путем огласних паноа, књиге обавештења, школског сајта и званичне Фејсбук странице школе. На тај начин родитељима су биле доступне благовремене информације о организацији рада, планираним активностима, значајним догађајима и обавезама ученика.
Посебна пажња посвећена је организовању општих родитељских састанака за ученике првог, петог и осмог разреда. На овим састанцима родитељи су упознати са организацијом рада школе, обавезама ученика и значајним питањима која се односе на њихово напредовање, прилагођавање и даље школовање. Остварена је могућност за размену информација, постављање питања и заједничко разматрање тема важних за ученике.
Током септембра 2025. године родитељи су детаљније упознати са организацијом рада школе, као и са изборним програмима, слободним наставним активностима и различитим облицима ваннаставних активности. У оквиру родитељских састанака извршен је избор представника родитеља одељења у Савет родитеља школе. Кроз разговор, предлагање, гласање и дискусију родитељима је омогућено да активно учествују у процесима који се односе на организацију и унапређивање рада школе.
Родитељи су укључени и у годишње планирање рада школе. Њихово учешће остваривано је кроз разматрање предлога, давање мишљења и предлагање активности, а посебно је значајна била сарадња у области обезбеђивања додатне подршке ученицима. У сарадњи са стручним сарадницима, Тимом за инклузивно образовање и Тимом за додатну подршку разматране су потребе појединих ученика и планиране одговарајуће мере подршке, уз укључивање родитеља у процес планирања и праћења.
Родитељи су током године учествовали и у активностима поводом Дечје недеље, чиме је додатно подстицано заједништво ученика, родитеља и школе. Значајан облик сарадње остварен је и кроз укључивање родитеља у хуманитарну акцију „Трка за срећније детињство“. Заједничким ангажовањем школе и родитеља подржане су хуманитарне вредности, солидарност и развијање свести ученика о значају помагања другима.
Током целе школске године редовно су одржавани родитељски састанци и индивидуални разговори са родитељима. Ови облици сарадње омогућили су континуирано праћење рада, напредовања и понашања ученика, као и благовремено реаговање у ситуацијама када је ученику била потребна додатна подршка. 
Родитељи су били укључени и у активности поводом обележавања Дана школе. Пружили су помоћ у организацији приредбе, припреми реквизита и реализацији програмских садржаја. Њихово присуство и подршка допринели су успешнијој реализацији свечаности и јачању осећаја припадности школској заједници.
У току школске године организована је и трибина „Охрабрени родитељи, оснажена деца“, посвећена родитељима  деце са сметњама у развоју и ресурсима подршке доступним у локалној заједници. Кроз дискусију су размењена искуства и предлози, а родитељима је омогућено да активно учествују у разговору са представницима релевантих институција (Центар за социјални рад, Интерресорна комисија, Удружење деце са посебним потребама „Нада“, школа).
Сарадња са родитељима током године реализована је уз активно учешће директора, помоћника директора, стручних сарадника, одељењских старешина, наставника разредне и предметне наставе, као и самих родитеља. Различити облици комуникације и укључивања родитеља допринели су бољем протоку информација, јачању партнерског односа школе и породице и стварању подстицајнијег окружења за ученике.

Током школске 2025/2026. године остварена је изузетна сарадња са Школском управом Зајечар, Министарством просвете РС, средњим и основним школама у општини и шире, Удружењем кладовских учитеља, удружењем ''Нада'', Предшколском установом ''Невен'', локалном самоуправом, ПС у Кладову, Центром за социјални рад, Домом здравља, Библиотеком ''Центар за културу'' Кладово, Верском заједницом, Туристичком организацијом Кладово, јавним и приватним предузећима, Телевизијом Кладово и другим ТВ станицама, Црвеним крстом Кладово, издавачким кућама и другим организацијама.
Побољшање материјално-техничких ресурса у Школи је и ове године био приоритет, како наш тако и локалне самоуправе. Јавно промовисање и маркетинг школе важан је предуслов за успостављање комуникације са родитељима, локалном заједницом и шире. Интервијуи давани, пре свега Телевизији Кладово, али и другим локалним телевизијама, односили су се на информације о почетку школске године и важним датумима и дешавањима у Школи. Сарадња са Библиотеком ''Центар за културу'' Кладово је на завидном нивоу. Поред приредби, радионица реализованих у градској библиотеци, ликовних и литерарних изложби, Библиобуса за издвојена одељења, организовани су и сусрети са писцима и песницима са ученицима наше школе. Током школске 2025/2026. године није изостала ни сарадња са ПС У Кладову. Низ консултативних састанака и предавања утицали су на решавање безбедоносне ситуације у школи. Редовну сарадњу Школа остварује и са Центром за социјални рад и Здравственим центром, као и Интерресорном комисијом. Заједничком интервенцијом ових институција, наше Школе и Здравственог центра успевали смо да решимо случајеве деце из социодестимулатвих средина и помогнемо колико је у нашој моћи. Сарадња са јавним предузећима ''Ђердап'', ''Комуналац'' и ''Јединство'' је такође остваривана, са којима смо свакодневно у контакту и на тај начин обезбеђивали несметан рад школе. 
Током школске 2025/2026. године, наша школа је остварила велики број активности са свим значајним актерима друштвеног живота у нашем граду. На тај начин подижемо свест код ученика и свих запослених о томе колико је значајна сарадња са друштвеном средином. Фотографије и видео снимци о сарадњи школе са друштвеном средином налазе се на сајту, као и на Facebook страници наше школе.
Школска година започета је свечаним пријемом ученика првог и петог разреда 1. септембра 2025. године, уз учешће управе школе и представника локалне самоуправе. На овај начин нови ученици и њихове породице дочекани су у школску заједницу уз подршку локалне средине.
У септембру су реализоване и активности посвећене безбедности ученика и здравим животним навикама. Поводом обележавања Дана без аутомобила организовано је предавање у сарадњи са Туристичком организацијом општине Кладово и Црвеним крстом Кладово. Представници Полицијске управе Кладово и Црвеног крста реализовали су едукативно предавање о безбедности деце у саобраћају. Ученици млађих разреда имали су прилику и за дружење са Иваном Јевтовићем, у организацији Туристичке организације општине Кладово и локалне самоуправе.
Посебан сегмент сарадње са друштвеном средином представљале су хуманитарне активности. Учествовањем у хуманитарним акцијама „Трка за срећније детињство“ и акцији у сарадњи са Националним удружењем родитеља деце оболеле од рака – НУРДОР, ученици су развијали солидарност, емпатију и одговоран однос према заједници. Значајан допринос овим активностима дао је и Вршњачки тим школе.
Током Дечје недеље школа је остварила низ активности у сарадњи са локалном заједницом и медијима. Отварање Дечје недеље пропраћено је јавном и медијском промоцијом, уз учешће ТВ Кладово, учитеља, помоћника директора и стручних сарадника. У оквиру ове манифестације реализовани су различити садржаји који су допринели промовисању дечјих права, дружења, толеранције и заједништва.
Значајна пажња посвећена је међугенерацијској сарадњи. У оквиру активности „Мостови међу генерацијама“ ученици су посетили Дом за одрасле и старе „Топаловић“, где су кроз дружење и разговор са корисницима дома развијали поштовање према старијим особама и разумевање значаја међугенерацијске повезаности. Реализована је и посета ученика председнику општине Кладово, као и упис ученика првог разреда у Библиотеку „Центар за културу“ Кладово, чиме је подстицано развијање читалачких навика и повезивање школе са установама културе.
У сарадњи са Библиотеком „Центар за културу“ и Националним парком „Ђердап“ реализована је едукативна радионица за ученике другог разреда. Ученици су кроз непосредан рад и разговор имали прилику да прошире знања о природном и културном богатству свог окружења. У октобру је реализована и активност садње „дрвета генерације“, уз учешће ученика првог разреда, учитеља, представника школе и локалне самоуправе.
Школа је наставила сарадњу са удружењима и организацијама које доприносе очувању локалног памћења и културне баштине. У оквиру пројекта „Приче из прошлости“, у сарадњи са Удружењем ТРАГ, ученици су учествовали у активностима усмереним на упознавање прошлости и локалног наслеђа. Реализована је и посета Сајму књига у Београду за ученике Ученичког парламента и наставнике.
Дан школе обележен је свечаном академијом, уз присуство ученика, родитеља, запослених, представника локалне самоуправе и грађана. 
Школа је током године учествовала и на Фестивалу „Миња Субота“, где су ученици и наставница представљали школу и примили награду као  на конкурсу компаније „Литас“, приликом чега су ученици и представници школе посетили компанију и примили награду.
Пповодом обележавања Међународног дана деце са инвалидитетом реализован је ликовни конкурс „Деца са инвалидитетом воле да се играју“, уз посету представника Друштва „Нада“ и поделу похвалница и награда ученицима школе. У децембру је реализована и радионица „Пружимо руку“, у сарадњи са Друштвом „Нада“ и ОШ „12. септембар“ Кладово, чиме је настављено развијање инклузивне културе и подстицање прихватања различитости.
У сарадњи са Агенцијом за безбедност у саобраћају и локалном самоуправом реализована је представа „Пажљивкова правила у саобраћају“ за ученике првог разреда. Такође је реализован пројекат „Кладово, Дунав, Ђердап – токови сећања“, у сарадњи са Креативним студиом „Путоказ“ и Библиотеком „Центар за културу“ Кладово. Посебан значај имала је и активност „Охрабрени родитељи, оснажена деца“, реализована у сарадњи са Друштвом „Нада“, ОШ „12. септембар“, Здравственим центром Кладово, локалном самоуправом, родитељима и ТВ Кладово.
Школа је активно учествовала у животу локалне заједнице и кроз организацију Новогодишњег базара, у који су били укључени ученици, родитељи и грађани. На овај начин подстицани су креативност, заједништво и хуманитарни дух.
Школска слава Свети Сава обележена је свечаним културно-духовним програмом, уз учешће ученика и запослених, родитеља, гостију и представника локалне заједнице.
Значајан део сарадње са друштвеном средином односио се на професионалну оријентацију ученика осмог разреда. Ученици су посетили Средњу школу Кладово, где су се упознали са образовним профилима и могућностима даљег школовања. Представници Средње школе унутрашњих послова „Јаков Ненадовић“ представили су своју школу и образовне профиле ученицима завршних разреда. Касније су и ученици Средње школе Кладово посетили ученике осмог разреда и представили им своју школу. Ове активности допринеле су бољем информисању ученика и доношењу промишљених одлука о наставку школовања.
У марту је реализован „5G MTS караван“, који је ученицима понудио могућност учешћа у спортским и дигиталним активностима, укључујући кошаркашки турнир 3×3 и такмичење на Sony конзолама. У сарадњи са породицом реализована је и креативна радионица ученика II-4 са очевима, чиме је додатно подстакнута сарадња породице и школе.
У оквиру међугенерацијског пројекта Креативног студија „Путоказ“, школе и Библиотеке „Центар за културу“ Кладово остварен је дијалог деце и старијих суграђана, са циљем очувања локалног памћења и преношења искустава са једне генерације на другу.
Значајна подршка локалне самоуправе огледала се у обезбеђивању бесплатних уџбеника за ученике разредне наставе. На овај начин допринето је побољшању материјалних услова за образовање ученика и пружена је конкретна подршка породицама.
Школа је током пролећа била активна и у области организације и реализације такмичења. Била је домаћин Окружног појединачног првенства ученика основних школа у шаху, Окружног такмичења из биологије и Окружног такмичења „Српског језика и књижевности“.  Ученици школе учествовали су и на општинским такмичењима заједно са ученицима других школа са територије општине Кладово. Ове активности допринеле су развијању такмичарског духа, сарадње, фер-плеја и промоцији школе у широј друштвеној средини.
Поводом Дана планете Земље реализоване су заједничке еколошке активности ученика, наставника и родитеља. Ученици су кроз огледни час и практичне активности развијали одговоран однос према животној средини и значају њеног очувања.
Током маја реализована је „Недеља сећања и заједништва“, кроз радионице и активности усмерене на неговање сећања, емпатије, солидарности и заједништва. Ученици су посетили Манастир Свете Тројице у Манастирици, где је реализована радионица „Љубав, вера, нада“, уз разговор о духовним и моралним вредностима.
Сарадња са предшколском установом настављена је кроз активности транзиције деце из предшколске у школску установу. У заједничким активностима учествовали су ПУ „Невен“, ученици ОШ „Вук Караџић“, васпитачи и учитељи, чиме је олакшан прелазак будућих првака у школску средину.
Ученици разредне наставе имали су прилику да присуствују концерту Душана Свилара у тврђави Фетислам, а реализоване су и презентације ОМШ „Константин Бабић“ ученицима првог разреда, са циљем упознавања ученика са могућностима музичког образовања.
У области безбедности настављене су активности у оквиру пројекта „Заједно и безбедно кроз детињство“, кроз едукативно предавање представника МУП-а, односно саобраћајне полиције, за ученике првог разреда. Професионална оријентација реализована је и кроз активност „Родитељи као промотери занимања“, током које су родитељи ученицима представљали своја занимања и искуства из света рада.
Посебно место у сарадњи са локалном средином имала је амбијентална настава. Ученици четвртог разреда реализовали су учење ван учионице, упознајући природне, културне и привредне карактеристике локалног окружења. У Костолу су реализоване заједничке активности ученика првог разреда и ученика одељења III-2 и III-3. У издвојеном одељењу Мала Врбица реализован је сусрет другарства, уз обилазак сеоског газдинства и столарске радионице, чиме су ученици непосредно упознавали локалну средину и свет рада.
Школа је организовала и Сајам половних уџбеника, који је омогућио размену и набавку очуваних уџбеника и представљао вид практичне подршке ученицима и родитељима. Крај школске године обележен је заједничким дружењем и пригодним програмом у сарадњи са Удружењем кладовских учитеља.
Посебно признање за рад и постигнућа ученика представљало је учешће на свечаном пријему и награђивању најуспешнијих ученика у Општини Кладово. Пријем је организован уз учешће ученика, родитеља, наставника, директора школа и руководства локалне самоуправе, чиме је додатно истакнут значај образовања и постигнућа младих у локалној заједници.
На крају школске године започета је и међународна сарадња са ОШ „Елена Фараго“ из Крајове. Потписивањем споразума и планирањем пројекта „Green Bridges Across the Danube“ створени су услови за даљу сарадњу ученика и наставника две школе и развијање заједничких активности усмерених на зелену будућност, очување животне средине и повезивање заједница са обе стране Дунава.
У оквиру Плана сарадње са друштвеном средином значајно место заузеле су и спортске активности. Реализована је Недеља школског спорта, која је обухватила такмичења ученика у спортским дисциплинама прилагођеним њиховом узрасту и могућностима. Поред активности у оквиру Недеље школског спорта, ученици су се спортским активностима бавили и током редовне наставе и рада спортске секције. Учешће на спортским такмичењима и сарадња са другим школама допринели су развијању здравих животних навика, тимског духа, дисциплине и фер-плеја.
Остварене активности допринеле су да школа буде препозната као важан и активан део локалне заједнице. Кроз заједничке пројекте, хуманитарне, културне, образовне, еколошке, спортске и професионално-оријентационе активности ученицима су пружене бројне могућности за стицање знања и искустава у реалном окружењу. Истовремено су јачани партнерски односи школе са друштвеном средином и створена добра основа за наставак и даље унапређивање сарадње у наредном периоду.

Недеља школског спорта одржана је од 06.10.202–12.06.2025. године. У том периоду одржала су се такмичења у футсалу за ученике 5. и 6. разреда, и одбојка и баскет за ученике 7. и 8. разреда.
наставник физичког васпитања, Мирјана Младеновић

Током школске 2025/2026. године реализоване су активности предвиђене Планом увођења приправника у посао, са циљем пружања систематичне стручне, педагошке и организационе подршке приправнику, његовог постепеног укључивања у живот и рад школе и развијања компетенција неопходних за самосталан и квалитетан рад наставника (један наставник приправник под менторством наставника разредне наставе, директора школе, вишег педагошког саветника и стручног сарадника).
У оквиру активности упознавања са школом и организацијом рада, приправник је обавио разговоре са директором школе и педагогом. Кроз педагошко-инструктивни рад приправник је упознат са мисијом и визијом школе, организацијом рада, школским простором, распоредом часова и начинима приступа изворима информација значајним за његов рад. Посебна пажња посвећена је разумевању организације образовно-васпитног рада и улоге наставника у остваривању циљева и задатака школе.
У циљу упознавања са педагошком документацијом, евиденцијом и законском регулативом, приправник је, уз подршку педагога и секретара школе, упознат са обрасцима и начином вођења потребне документације. Извршен је увид у планове и програме образовних профила, планове наставника, припреме за час, као и у основна школска и законска документа, укључујући Статут школе, правилнике, Закон о основама система образовања и васпитања, Школски развојни план и Годишњи план рада школе. На овај начин приправнику је омогућено да се упозна са нормативним и организационим оквиром рада установе.
На предлог Стручног већа, директор школе је одредио ментора приправнику. Одређивањем ментора обезбеђена је континуирана стручна и педагошка подршка током периода увођења у посао, као и праћење професионалног развоја приправника.
Менторски рад реализован је кроз непосредан рад ментора, директора школе, стручног сарадника, вишег педагошког саветника са приправником. Ментор је присуствовао часовима приправника, док је приправник присуствовао часовима ментора, у складу са планираном динамиком. Током ових активности реализован је континуирани педагошко-инструктивни рад, размена искустава и разговори о организацији наставе, методама и облицима рада, начинима мотивисања ученика, праћењу њиховог напредовања и другим питањима значајним за успешан рад наставника.
Приправнику је током рада пружана континуирана подршка. Ментор, педагог и руководилац стручног већа обављали су разговоре са приправником о његовом раду, уоченим потребама и даљем професионалном развоју. Посебна пажња била је усмерена на развијање компетенција наставника, унапређивање планирања и реализације наставе, праћење и вредновање ученичких постигнућа, као и на успешно укључивање у рад стручних органа школе.
У оквиру евалуације рада приправника реализовано је праћење његовог професионалног ангажовања кроз посете часовима, увид у педагошку документацију и праћење учешћа у раду стручних органа школе. Сагледавана је редовност и активност приправника у различитим облицима рада школе, а у циљу добијања повратних информација коришћени су и одговарајући облици анкетирања ученика. Са приправником су обављани разговори усмерени на самоевалуацију, сагледавање досадашњег рада, уочавање јаких страна и области које је потребно даље развијати.
Посебан сегмент Плана односио се на припрему приправника за полагање стручног испита. У оквиру школе пружана је подршка у припреми за испит за проверу савладаности програма, као и у припреми за испит за стицање лиценце. У реализацију ових активности били су укључени руководилац стручног већа, директор и стручни сарадник, који су приправнику пружали неопходну стручну и организациону подршку.
Реализацијом Плана увођења приправника у посао обезбеђен је систематичан процес подршке, праћења и професионалног оснаживања приправника. Кроз упознавање са организацијом рада школе, нормативним оквиром и педагошком документацијом, менторски рад, посете часовима, педагошко-инструктивне разговоре, праћење рада и самоевалуацију, приправнику је омогућено постепено стицање самосталности у раду и развијање професионалних компетенција, чиме су стечени услови за упућивање наставника приправника за полагање испита за лиценцу.

Током школске 2025/2026. године реализоване су планиране активности у вези са припремом ученика осмог разреда, организацијом и спровођењем завршног испита, као и пружањем благовремених информација ученицима и родитељима о свим значајним питањима у вези са избором предмета, пријављивањем и полагањем завршног испита.
У периоду од септембра 2025. до јуна 2026. године организована је и реализована припремна настава за ученике осмог разреда. Наставници су, у складу са потребама ученика и наставним садржајима, реализовали активности усмерене на систематизацију и утврђивање знања, увежбавање различитих типова задатака и припрему ученика за захтеве завршног испита. Током припремне наставе праћено је напредовање ученика и пружана им је додатна подршка у областима у којима су показивали потребу за додатним увежбавањем.
Током периода од септембра до децембра 2025. године ученици су се, уз подршку родитеља, изјаснили за изборни предмет који ће полагати на завршном испиту. Изјашњавање је реализовано путем платформе „Моја средња школа“, уз благовремено информисање ученика и родитеља о начину и роковима за пријаву. Одељењске старешине и школа пружали су неопходне информације и подршку у поступку изјашњавања.
У децембру 2025. године ученици су, у сарадњи са родитељима и уз подршку одељењских старешина, поднели пријаве за полагање завршног испита путем платформе „Моја средња школа“. Активности су реализоване у складу са прописаним роковима и процедурама, уз праћење реализације пријава и пружање подршке ученицима и родитељима.
У марту 2026. године, 27. и 28. марта, у школи је организован и спроведен пробни завршни испит. Пробном завршном испиту приступили су сви ученици осмог разреда. Активност је реализована уз ангажовање управе школе, наставника и ученика, а пробни испит је имао значајну улогу у упознавању ученика са организацијом, процедуром и условима у којима се спроводи завршни испит, као и у провери њихове припремљености.
Током маја и јуна 2026. године пружена је подршка ученицима у поступку припреме за упис у средњу школу. Два ученика наше школе пријавила су и полагала пријемне испите за средње школе, уз подршку одељењских старешина и родитеља. Ученицима су пружене информације и подршка у вези са реализацијом планираних активности и поступком уписа.
У јуну 2026. године, 15, 16. и 17. јуна, у нашој школи је организован и спроведен завршни испит. Реализација испита одвијала се у складу са прописаним процедурама, уз ангажовање управе школе, наставника и ученика. Организација и спровођење испита обухватили су све неопходне активности у циљу обезбеђивања услова за несметано и правилно полагање.
Два ученика нису приступила полагању завршног испита у јунском року, те су своје обавезе у вези са полагањем завршног испита реализовала у августовском року.
Реализацијом Плана активности за спровођење завршног испита обезбеђена је континуирана припрема ученика, благовремено информисање ученика и родитеља, као и организовање и спровођење свих планираних активности у вези са завршним испитом.
Посебан значај имала је сарадња управе школе, наставника, одељењских старешина, ученика и родитеља, која је допринела успешнијој припреми ученика и благовременом извршавању свих обавеза у поступку полагања завршног испита. Кроз припремну наставу, пробни завршни испит и континуирано праћење ученика створени су услови да ученици стекну сигурност и упознају се са процедуром и захтевима завршног испита.

Током школске 2025/2026. године реализоване су планиране активности у циљу систематичне и континуиране припреме ученика за полагање завршног испита, праћења њиховог напредовања и унапређивања постигнућа. Активности су биле усмерене на благовремено сагледавање образовних потреба ученика, идентификовање области у којима су потребна додатна подршка и прилагођавање наставног рада утврђеним потребама.
У септембру 2025. године Тим за самовредновање, у сарадњи са стручним већима и предметним наставницима, извршио је анализу резултата ученика остварених на претходном завршном испиту, са посебним освртом на нивое остварености образовних стандарда. Резултати анализе представљали су полазну основу за планирање даљег рада и припреме ученика.
Током септембра реализована су иницијална тестирања ученика из свих предмета обухваћених завршним испитом. Предметни наставници су извршили анализу резултата, идентификовали области у којима ученици показују различит степен усвојености знања и вештина и, у складу са добијеним резултатима, планирали даљи наставни рад. Са резултатима иницијалних тестирања упознати су ученици и њихови родитељи, чиме је обезбеђено њихово активно укључивање у процес припреме за завршни испит.
У свакодневном раду наставници су прилагођавали наставне припреме и активности потребама ученика, уз уважавање индивидуалних разлика у нивоу знања, темпу напредовања и потреби за додатним објашњењима и вежбањем. Посебна пажња посвећена је утврђивању и систематизацији градива и развијању способности ученика да примењују стечена знања у различитим ситуацијама.
У октобру 2025. године израђен је распоред припремне наставе за завршни испит, о чему су родитељи благовремено информисани. На родитељским састанцима током првог полугодишта ученицима и родитељима пружане су информације о значају припремне наставе, начину организације рада и поступку полагања завршног испита.
У складу са планом Министарства просвете, обезбеђене су збирке тестова и други материјали намењени припреми ученика. Они су коришћени у настави и припремној настави ради увежбавања различитих типова задатака и упознавања ученика са формом и захтевима завршног испита.
У марту 2026. године организован је и реализован пробни завршни испит, односно симулација завршног испита. Активности су реализовали предметни наставници, стручна служба и директор школе. Након реализације пробног испита извршена је детаљна анализа постигнутих резултата, са циљем утврђивања нивоа припремљености ученика и области које захтевају додатни рад.
У априлу и мају 2026. године Тим за самовредновање и предметни наставници анализирали су резултате пробног завршног испита и на основу добијених показатеља предложили мере за побољшање постигнућа ученика. У складу са резултатима анализе извршена је корекција и допуна Плана припреме за полагање завршног испита, а у периоду мај–јун реализоване су додатне активности усмерене на отклањање уочених тешкоћа и јачање ученичких компетенција.
Реализацијом планираних активности обезбеђено је континуирано праћење постигнућа ученика, благовремено препознавање потреба за додатном подршком и прилагођавање наставног процеса. Сарадња предметних наставника, одељењских старешина, стручне службе, Тима за самовредновање, ученика и родитеља допринела је систематичнијој припреми ученика и стварању услова за успешно полагање завршног испита.

Током школске 2025/2026. године реализоване су активности предвиђене Планом подршке новим ученицима и запосленима, са циљем њиховог лакшег укључивања у школску средину, успешније адаптације, социјализације и упознавања са правима, обавезама, правилима и ресурсима школе.
Подршка новим ученицима
Приликом укључивања нових ученика у школску средину, у сарадњи са родитељима, реализоване су активности на регулисању потребне документације и правних питања. Нови ученици су током септембра упознавани са члановима одељењске заједнице, одељењским старешином, простором школе, расположивим ресурсима и организацијом рада.
Посебна пажња посвећена је упознавању ученика са правилима школе, правима и обавезама, као и очекиваним облицима понашања. Одељењске старешине, стручни сарадници и наставници пружали су подршку ученицима у процесу адаптације и укључивања у одељењску заједницу.
Током године праћена је адаптација нових ученика на школску средину, њихово напредовање у учењу и укљученост у живот и рад школе. 
Подршка новим запосленима
У периоду од септембра до маја реализоване су активности подршке запосленима који су засновали радни однос у школи. Приликом заснивања радног односа са новим запосленима обављене су активности у вези са закључивањем уговора о раду, упознавањем са правима и обавезама запослених, као и са правилима безбедности и здравља на раду.
Директор и секретар школе упутили су нове запослене у школска документа, правилнике, опште акте и друге изворе информисања, као и у послове на које су распоређени у складу са Статутом, Правилником о организацији и систематизацији послова и другим актима школе.
У сарадњи са руководиоцима стручних већа и колегама исте струке, нови наставници су пружањем стручне подршке оспособљавани за вођење и израду педагошке документације, планирање и припремање наставе и друге послове значајне за успешно обављање радних задатака.
Значајан вид подршке представљале су посете часовима колега истих или сродних позиција, током којих су нови запослени могли да се упознају са примерима добре праксе, организацијом наставе и начинима рада у конкретним условима школе. У овим активностима учествовали су директор, стручни сарадници и наставници-колеге.
Новим запосленима је пружана континуирана подршка и у реализацији наставних и ваннаставних активности. Кроз сарадњу са директором, стручним сарадницима, вишим педагошким саветником  и колегама омогућено им је лакше укључивање у све сегменте рада школе.
Реализација оба плана показала је значај тимског рада, континуираног праћења, благовременог реаговања и прилагођавања активности конкретним потребама ученика и запослених. Планиране активности су реализоване у циљу унапређивања квалитета образовно-васпитног рада и стварања подстицајне, безбедне и подржавајуће школске средине.

Током школске 2025/2026. године реализоване су активности предвиђене Планом социјалне заштите, са циљем благовременог препознавања потреба ученика који се налазе у ризику или припадају осетљивим друштвеним групама, пружања одговарајуће подршке ученицима и породицама, као и остваривања сарадње са надлежним институцијама.
На почетку школске године, као и током године по потреби, вршено је сагледавање материјалног, здравственог и образовно-васпитног стања ученика и њихових породица којима је била потребна додатна подршка. У активности су били укључени ПП служба, одељењске старешине и директор школе. На основу уочених потреба предузимане су активности усмерене на пружање одговарајуће помоћи и подршке ученицима.
Током године остваривана је сарадња са надлежним установама социјалне заштите, пре свега са Центром за социјални рад, са циљем превентивног деловања и благовременог реаговања у ситуацијама када је било потребно обезбедити додатну подршку ученицима који припадају осетљивим друштвеним групама. Сарадња је реализована у складу са потребама ученика и породице, уз поштовање професионалних стандарда и поверљивости података.
ПП служба и одељењске старешине континуирано су пратили напредовање ученика у учењу. Праћењем постигнућа и укључености ученика у образовно-васпитни рад благовремено су уочаване евентуалне тешкоће и потребе за додатном подршком. У складу са уоченим потребама, ученицима је пружана подршка у циљу превазилажења тешкоћа и унапређивања њиховог образовног напредовања.
Посебна пажња посвећена је праћењу прихватања ученика у вршњачкој групи и њиховој социјализацији. Одељењске старешине, ПП служба и сами ученици били су укључени у активности које су доприносиле развијању позитивних односа међу ученицима, прихватању различитости, осећају припадности одељењској заједници и стварању подстицајне и безбедне школске средине.
Током године праћено је и материјално и здравствено стање ученика, са посебним освртом на ученике којима је била потребна додатна подршка. ПП служба и одељењске старешине су, у складу са уоченим потребама, пружали подршку ученицима и предузимали активности усмерене на обезбеђивање услова за њихово несметано учешће у образовно-васпитном процесу.
У случајевима када је постојала сумња да је ученик у породичном окружењу здравствено, емоционално или образовно-васпитно занемарен или злостављан, ПП служба и одељењске старешине су пратили ситуацију и пружали ученику одговарајућу подршку, уз посебно поштовање принципа поверљивости и заштите података. Активности су усмераване на заштиту најбољег интереса детета и обезбеђивање подршке у складу са његовим потребама.
У ситуацијама које су захтевале укључивање надлежних институција у случајевима насиља у породици, остваривана је сарадња ПП службе, одељењских старешина, директора школе и Центра за социјални рад. Сарадња са надлежним институцијама имала је за циљ благовремено реаговање, заштиту ученика и обезбеђивање неопходне подршке у складу са потребама конкретне ситуације.
Реализацијом Плана социјалне заштите обезбеђено је континуирано праћење материјалног, здравственог, образовног и социјалног положаја ученика, као и благовремено препознавање потреба за додатном подршком. Посебан значај имала је сарадња одељењских старешина, ПП службе, директора, ученика, породица и надлежних институција.

Током школске 2025/2026. године реализоване су планиране активности у области безбедности и здравља на раду, са циљем обезбеђивања сигурних услова за рад запослених, безбедног боравка ученика у школи и стварања услова за благовремено реаговање у случају ризика, опасности или ванредних ситуација.
У септембру и марту запослени су информисани о прописаним мерама и нормативима безбедности и здравља на раду. Информисање су реализовали директор, секретар школе и овлашћена установа, у складу са прописаним обавезама и процедурама. Запосленима су пружене информације значајне за безбедно обављање послова и поступање у ситуацијама које могу угрозити безбедност и здравље на раду.
Током целе школске године вршено је континуирано праћење исправности школске инфраструктуре и услова за безбедан боравак и рад. Директор, секретар, домар и овлашћена установа пратили су стање објекта, инсталација и опреме, а уочени кварови и недостаци отклањани су благовремено, у складу са могућностима и потребама школе.
У августу је извршена провера противпожарног система, у сарадњи са овлашћеном установом и домаром школе. Такође је реализована годишња обука запослених за противпожарну заштиту, са циљем оспособљавања запослених за правилно поступање у случају пожара и других опасности.
Током године коришћен је централизовани видео-надзор у циљу унапређивања безбедности ученика, запослених и школске имовине. У реализацији ових активности учествовали су директор, овлашћена установа и Полицијска управа. Видео-надзор је представљао једну од мера превентивног деловања и контроле безбедности школског простора.
Значајан допринос безбедности школе пружан је и кроз континуирани рад школског полицајца. Његово присуство и сарадња са запосленима допринели су превенцији ризичних ситуација, подизању нивоа безбедности и благовременом реаговању у случајевима када је то било потребно.
Током целе године обезбеђиване су мере техничког и физичког обезбеђења школског простора. У ове активности било је укључено техничко и физичко обезбеђење „Super glass“, чиме је доприношено заштити ученика, запослених и школске имовине.
Запослени су током године информисани о прописаним мерама које се примењују у случају појаве епидемије и другим ситуацијама које могу угрозити здравље запослених и ученика. Активности су биле усмерене на подизање свести о значају превентивног деловања и одговорног поступања у циљу очувања здравља школске заједнице.
Током године обављани су санитарни прегледи запослених у школској кухињи, у сарадњи са Заводом за јавно здравље. На овај начин обезбеђено је континуирано праћење здравствене способности запослених који учествују у припреми и дистрибуцији хране.
У фебруару, априлу и јулу реализоване су мере дезинсекције и дератизације школског простора. Активности је спроводила надлежна служба, са циљем одржавања хигијенски безбедних услова за боравак ученика и запослених и превенције појаве штетних организама.
У септембру и октобру извршена је набавка заштитне опреме, у складу са потребама школе. У реализацији су учествовали директор, секретар школе и домар, чиме су обезбеђени неопходни услови за безбедно обављање послова и одржавање школског простора.
У истом периоду реализовано је осигурање запослених, у сарадњи са изабраном осигуравајућом кућом. Такође је реализовано осигурање школске имовине, у сарадњи са локалном самоуправом, чиме је обезбеђена додатна заштита запослених и имовине школе од предвиђених ризика.
Планиране активности реализоване су континуирано и у складу са утврђеном динамиком, а мере безбедности и здравља на раду представљале су саставни део редовног функционисања школе и превентивног деловања установе.

Стручно усавршавање је планирано у складу са потребама и приоритетима образовања и васпитања, а на основу сагледавања и самовредновања нивоа развијености свих компетенција за професију наставника. Потребе и приоритете наша школа је планирала на основу исказаних личних планова професионалног развоја, развојног плана установе, резултата самовредновања и вредновања квалитета рада Школе као и Извештаја о остварености стандарда постигнућа. Годишњи план стручног усавршавања сaчињен је на основу  Годишњих планова стручног  усавршавања  запослених  и садржи усаглашене индивидуалне предлоге наставника на нивоу Стручних већа који се односе на области усавршавања ван установе као и планиране активности у склопу усавршавања у установи.  
               Током школске 2025/2026. године, реализована је већина  активности предвиђена Годишњим планом Тима за професионални развој. 
               Што се тиче стручног усавршавања на нивоу установе активности су се односиле на:
1. Извођење угледних / огледних / јавних часова, односно активности са дискусијом и анализом
2. Остваривање истраживања у установи које доприноси унапређењу и афирмацији образовно васпитног процеса 
3. Организовање предавања, радионица, смотри, књижевних сусрета, перформанса, музичко сценског дела, академија, изложби, спортских  манифестација, обука и др. активности у школи 
4. Пласман ученика на такмичењима 
5. Стручне посете и студијска путовања
6. Рад у Стручним активима, удружењима, подружницама, огранцима на нивоу града /општине која доприносе унапређењу и афирмацији образовно васпитног процеса 
7. Маркетинг школе
8. Рад у програмима од националног значаја
Докази о реализованим активностима су: списак  учесника, Извештаји о реализованом облику СУ, евалуационе  листе, потврде, Сајт Школе, Записници са састанака и Стручних већа.
Стручно усавршавање наставника ван установе:
У току школске 2025/2026. запослени су развили следеће компетенције: К1, К2, К3, К4.
· Образовање-поглед у будућност (стручни скуп - трибина); Савез учитеља Републике Србије; S1075; К1 П4 (Јовановић Славица, Митић Милетић Снежана, Мајовић Мандић Марина, Пакаловић Марина, Букатаревић Катарина, Брчеревић Марица, Белић Марица, Младеновић Зорица, Модрић Јованка, Манојловић Љубинка, Думељић Марина, Крстић Милена, Вулпић Љубинка, Чулић Костандин, Радосављевић Јелица, Казаковић Јасмина, Богдановић Мима, Пантелић Данијела, Бајрамовић Љиљана, Дрецун Оливера, Јакшић Драгана)
· [bookmark: _Hlk218867862]Дигитално образовање 2025 (стручни скуп - трибина); Центар за образовне технологије Западни Балкан; S1393; К2, П6 (Симић Добрић Сузана, Думељић Марина, Јовановић Славица)
· [bookmark: _Hlk218867883]Актуелности у сусрет новој школској години (стручни скуп - трибина); Савез учитеља Републике Србије; S1391; К2, П3 (Стефановић Радмила, Петровић Србуловић Софија, Митић Милетић Снежана, Богдановић Мима, Пантелић Данијела, Будујкић Марија, Јовановић Славица, Бајрамовић Љиљана, Модрић Јованка, Младеновић Зорица, Симић Добрић Сузана, Казаковић Јасмина, Букатаревић Катарина, Белић Марица, Ступаревић Марина, Думељић Марина, Брчеревић Марица, Ружојевић Драган, Радосављевић Јелица, Чулић Костандин, Мајовић Мандић Марина, Манојловић Љубинка, Пакаловић Марина, Вулпић Љубинка, Србуловић Николина, Јакшић Драгана, Груичић Марко, )
· Лет кроз Дигитални свет 4 (стручни скуп - трибина); Савез учитеља Републике Србије; S1031; К2, П4 (Мајовић Мандић Марина)
· е-Образовна академија: Формула успеха: Како математика мења игру (стручни скуп - трибина); KLETT друштво за развој образовања; S1456; К1, П4 (Модрић Јованка)
· е-Образовна академија: Управљај стресом и својим доживљајем стреса! (стручни скуп - трибина); KLETT друштво за развој образовања; S1454; П4 (Стојановић Милић Наташа, Стефановић Радмила, Белић Марица, Стојановић Марина)
· е-Образовна академија: Од превенције до подршке: Савремени приступи у раду са децом; KLETT друштво за развој образовања (стручни скуп - трибина); S1458; К3, К4, П1 (Ступаревић Марина, Стефановић Радмила, Думељић Марина, Модрић Јованка, Радосављевић Јелица, Стојановић Милић Наташа, Јовановић Славица)
·  е-Образовна академија: Како бити старешина кога ђаци памте? (стручни скуп - трибина); KLETT друштво за развој образовања; S1481; К4, П4 (Ступаревић Марина, Стојановић Милић Наташа, Радуловић Бобан, Белић Марица)
· е-Образовна академија: Благостање деце и ученика у школи; KLETT друштво за развој образовања (стручни скуп - трибина); S1455; П5 (Модрић Јованка, Стојановић Милић Наташа, Стефановић Радмила, Манојловић Љубинка)
· Рецепт за знање: Међупредметно повезивање, знање за 21. век, разредна настава; KLETT друштво за развој образовања (стручни скуп - трибина); S1471; К2, П3 (Пакаловић Марина, Манојловић Љубинка, Модрић Јованка, Думељић Марина)
· Рецепт за знање: Међупредметно повезивање, знање за 21. век, предметна настава: Хемија, Биологија, Информатика и рачунарство, Техника и технологија; KLETT друштво за развој образовања (стручни скуп - трибина); S1479; К2, П3 (Симић Добрић Сузана)
· Рецепт за знање: Међупредметно повезивање, знање за 21. век, предметна настава: Српски језик и књижевност, Ликовна култура и Музичка култура; KLETT друштво за развој образовања (стручни скуп - трибина); S1472; К2, П3 (Стојановић Милић Наташа)
· Рецепт за знање: Међупредметно повезивање, знање за 21. век предметна настава: Француски језик, Енглески језик и Историја (стручни скуп - трибина); KLETT друштво за развој образовања; S1478; К2, П3 (Ступаревић Марина, Младеновић Зорица, Стојковска Драгана)
· Путем предузетништва до функционалних знања; Центар за образовање и професионални развој; (стручни скуп - трибина); S1312; К2 П3 (Ницуловић Тамара, Лазаревић Королија Марија, Радоњић Зоран, Брчеревић Марица, Болботиновић Љиљана, Букатаревић Катарина, Манојловић Љубинка, Груичић Нада, Ницуловић Дамир, Груичић Марко, Стојановић Милић Наташа, Сперлић Љиља, Грекуловић Ирена, Ступаревић Марина, Сорејевић Ана, Младеновић Зорица, Стојковска Драгана, Србуловић Николина, Младеновић  Мирјана, Поповић Дарко, Младеновић Оливера, Пузић Милан, Брчеревић Марица, Радуловић Бобан, Стојановић Марина)
· Истраживање као метод: учење које гради критичко мишљење и међупредметне везе; (стручни скуп - трибина); Савез учитеља Републике Србије; S1491; К3, П3 (Ступаревић Марина, Стојановић Марина)
· Између екрана и тишине: како подстаћи креативност и пажњу код ученика; (стручни скуп - трибина); Савез учитеља Републике Србије; S1501; К2, П3 (Дрецун Оливера, Крстић Милена, Вулпић Љубинка, Брчеревић Марица, Пакаловић Марина, Манојловић Љубинка, Стојановић Милић Наташа, Модрић Јованка, Стефановић Радмила, Мајовић Мандић Марина, Младеновић Зорица, Казаковић Јасмина, Пантелић Данијела, Јакшић Драгана, Бајрамовић Љиљана, Стојановић Марина, Младеновић Мирјана, Митић Милетић Снежана, Јовановић Славица, Думељић Марина)
· Ја бих хтео песмом да ти кажем... - потрага за смислом кроз писану реч јавно изговорену; KLETT друштво за развој образовања; S1477; К2 П5 (Модрић Јованка, Думељић Марина)
· Програм обуке наставника разредне наставе за предмет Дигитални свет; (програм од јавног интереса), 5281; Министартсво просвете, науке и технолошког развоја Републике Србије број: 610-00-01206/2020-07 (Думељић Марина, Јовановић Славица, Радосављевић Јелица, Вулпић Љубинка, Казаковић Јасмина, Пакаловић Марина)
· Живети са природним непогодама (програм од јавног интереса), 5428 ; Министарство просвете,науке и технолошког развоја,бр. 610-00-01199/14/2024-07 (Чулић Костандин, Младеновић Зорица)
· Програм обуке за супервизоре и председнике школских комисија на завршном испиту (програм од јавног интереса), 5292 ; Министарство просвете,науке и технолошког развоја, Решење број: 610-00-00526/2021-07 (Сперлић Љиља)
· Програм обуке за дежурне наставнике на завршном испиту (програм од јавног интереса), 5291 ; Министарство просвете,науке и технолошког развоја, Решење број: 610-00-00526/2021-07 (Младеновић Мирјана, Радосављевић Јелица, Мајовић Мандић Марина, Букатаревић Катарина, Поповић Дарко, Ницуловић Дамир, Радоњић Зоран, Симић Радмила)
· Етика и интегритет (програм од јавног интереса), 5327 ; Министарство просвете,науке и технолошког развоја, Решење број: 153-00-00012/2022-03 (Груичић Нада, Симић Добрић Сузана, Груичић Марко)
· Савремени концепт у реализацији допунске наставе; 524; Центар за образовање и професионални развој; К3, П1; 8 бодова (Стојановић Бондокић Сунчица, Стојановић Ана, Србуловић Николина)
· Примена индивидуализоване, проблемске, програмиране и егземпларне наставе у школи; Центар за образовање и професионални развој; 467; К2 П3; 8 бодова (Богдановић Мима)
· Инклузија у пракси; Савез учитеља Републике Србије; 216; К3 П1; 8 бодова (Думељић Марина, Стојановић Милић Наташа, Радуловић Дејан, Сорејевић Ана, Симић Радмила, Степановић Киломовић Слађана, Ступаревић Марина, Ницуловић Тамара,	Вулпић Љубинка, Мајовић Мандић Марина, Болботиновић Љиљана, Младеновић Зорица, Крстић Милена, Стојановић Марина, Сперлић Љиља, Брчеревић Марица, Лазаревић - Королија Марија, Јовановић Славица, Тимовски Чедомир, Модрић Јованка, Манојловић Љубинка, Стефановић Радмила, Бајрамовић Љиљана, Пантелић Данијела, Николић Радуловић Ивана, Богдановић Мима, Ницуловић Дамир)
· Развијање активности каријерног вођења и саветовања у основној и средњој школи;  Фондација Темпус;  297; К3 П1; 8 бодова (Груичић Марко)
· Поглед у будућност; Академија Филиповић; 282; К2 П6 ; 8 бодова (Груичић Нада, Грекуловић Ирена, Стојковска Драгана)
· Електронска педагошка документација; Образовно креативни центар; 521; К3 П6; 16 бодова (Симић Добрић Сузана)
· Развој пројеката – теме и дилеме; Предшколска установа Мазза; 546; К1 П7; 8 бодова (Грекуловић Ирена)
· Примена вештачке интелигенције у настави; Бојан Грујић Школа креативних веђтина Јагодина; 523; К3 П6; 8 бодова (Пакаловић Марина, Ружојевић Драган, Букатаревић Катарина, Казаковић Јасмина) 
Руководилац Тима за професионални развој, Марија Лазаревић Королија

[bookmark: _Toc242867316]VIII	ЕВАЛУАЦИЈА ГОДИШЊЕГ ПЛАНА И ШКОЛСКОГ ПРОГРАМА

 Израду Годишњег плана рада Школе координирао је Тим за израду Годишњег плана рада Школе. Учешће су узели наставници разредне и предметне наставе, педагог, помоћници директора, секретар школе и сам директор школе.  
Координираним радом Стручног актива за развој Школског програма, Тима за израду Годишњег плана рада Школе, Стручног актива за развојно планирање и Тима за самовредновање извршено је усклађивање планова и садржаја Годишњег плана рада Школе са Школским програмом и Развојним планом рада Школе, водећи рачуна о  новим законским актима.
Евалуација Школског програма и Годишњег плана рада Школе, парцијално, вршена је на седницама Одељенских већа, Наставничким седницама, Стручним већима, на седницама Школског одбора, Савета родитеља школе. Констатација је да је реализација наставе, наставних планова и програма, остварена у потпуности. Часови обавезне наставе, допунске и додатне наставе и секција, односно ваннаставних активности, реализовани су по плану. Поштована је структура 40-часовне радне седмице свих запослених. Поштован је ритам рада школе и календар рада школе, као и календар најважнијих активности школе. Програм рада Наставничког већа реализован је на седницама, а Стручна већа за групу предмета радили су на основу својих планова, као и Одељенска већа која су одржала своје седнице. Планове и програме одељењских старешина реализовао је сваки одељењски старешина у оквиру часа одељењског старешине и у оквиру својих потреба.
Стручни сарадници остваривали су свој план такође на основу својих планова који представљају саставни део Годишњег плана рада Школe.
Све напред наведено налази се у делу Остваривање наставних и ваннаставних активности кроз извештаје и табеле. 

[bookmark: _Toc242867317]IX	ПРЕДУЗИМАЊЕ МЕРА ЗА ПОБОЉШАЊЕ УСЛОВА РАДА И ОСТВАРИВАЊЕ ОБРАЗОВНО – ВАСПИТНОГ ПРОЦЕСА ШКОЛСКЕ 2026/2027. ГОДИНЕ

На основу  анализе Годишњег плана рада школе, за школску 2025/26. годину, може се закључити да је већина планираних активности успешно реализована и да су остварени значајни помаци у свим приоритетним областима развоја школе. 
Реализоване активности допринеле су већој укључености ученика у различите образовне, културне, хуманитарне и пројектне активности, унапређивању дигиталних компетенција наставника и ученика, развоју међупредметних компетенција и јачању сарадње са институцијама и организацијама у локалној заједници. Посебну вредност представљају бројне активности реализоване поводом обележавања јубилеја школе, као и промоција ученичких постигнућа и примера добре праксе. У оквиру свих области у већој мери су реализоване планиране активности и остварени постављени циљеви. Нису једино у очекиваној мери остварени циљеви који су били усмерени ка унапређивању компетенција наставника и ученика за примену дигиталних технологија и развијању предметних и међупредметних пројеката и предузетничких компетенција, унапређивање безбедности у школи и пружање  подршке ученицима, као ни активности које се односе на инфраструктурна улагања и  учешће у пројектима превенције насиља, што представља основу за ново планирање. Треба узети у обзир да су ученици исказали потребу за већом применом интерактивних и сарадничких метода рада, чешћом употребом дигиталних алата у настави, као и за проширењем понуде ваннаставних активности у складу са њиховим интересовањима.  Полазећи од остварених резултата и препознатих потреба, у наредном периоду неопходно је задржати континуитет успешних активности, а ГПРШ за школску 2026/2027.  ускладити са новим  Развојним  планом и  усмерити на даље унапређивање квалитета наставе, јачање дигиталних и функционалних компетенција ученика, проширивање могућности за развој талената и интересовања ученика, као и на обезбеђивање подстицајног, безбедног и инклузивног окружења за учење и развој свих ученика.

Препоруке за даљи рад:

· Наставити са диференцираном припремном наставом и анализом постигнућа ученика на завршном испиту ради даљег унапређивања образовних резултата.
· Повећати заступљеност активних, интерактивних и сарадничких метода рада, као и пројектне наставе и истраживачких активности.
· Наставити стручно усавршавање наставника у области примене дигиталних технологија, вештачке интелигенције и иновативних метода наставе.
· Даље развијати дигиталне компетенције ученика кроз нове секције и активности из области програмирања, роботике и дигиталних вештина.
· Проширити понуду ваннаставних активности у складу са исказаним интересовањима ученика (дигиталне вештине, шах, музика, плес, драмска и техничка секција, спортске активности и други креативни садржаји).
· Наставити са систематском подршком надареним ученицима и развијати програме за ученике којима је потребна додатна образовна подршка.
· Интензивирати сарадњу са родитељима, локалном заједницом, привредом и институцијама у циљу професионалне оријентације и развоја животних компетенција ученика.
· Планирати реализацију активности које нису остварене у текућем циклусу, пре свега адаптацију школских простора, израду ИОП-а 3 када се за то створе услови и укључивање школе у пројекте усмерене на превенцију насиља.
· Наставити са спровођењем истраживања и коришћењем резултата самовредновања и евалуације као основе за доношење развојних одлука и планирање рада школе.
На основу анализе Акционог плана за Развојно планирање за школску 2025/2026. годину, Акционог плана самовредновања за школску 2026/2025. годину и акционих истраживања у школској 2025/2026. године  Тим за квалитет одредио је приорите , циљеве и задатке за школску 2026/2027. годину и у складу са приоритетима, циљевима и задацима уградити активности, време реализације, носиоце активности у ГПРШ за школску 2026/2027. 
Директор школе, Гордана Јовановић

